
ACTUS  I.     SCENA  I. 

Palinuris.   Ph.idromus. 

Palin.  Quo  ted  hoc  noctis  dicam  proficisci  foras 
Cum  istoc  ornatu,  cumque  hac  pompa,  Pheedrome  ? 
Phced.   Quo  Venus  Cupidoque  imperat,  suadetque 

amor. 
Si  media  nox  est,  sive  est  prima  vespera ; 
Si  status  condictus  cum  hoste  intercedit  dies,  5 

Tamen  est  eundum,  quo  imperant,  ingratiis. 
Palin.  At  tandem  tandem  .... 

PhcEd.  Tandem  es  odiosus  mihi. 
Palin.  Istuc  quidem  nec  bellum  'st,  nec  memorabile  : 
Tute  tibi  puer  es  :  lautus  luces  cereum. 
Pluzd.    Egon'    apicularum   opera.   congestum   non 

feram,  10 

Ex  dulci  oriundum,  melliculo  dulci  meo  ? 
Palin.  Nam  quo  te  dicam  ego  ire  ? 

Phccd.  Si  tu  me  roges, 
Dicara,  ut  scias. 

Palin.  Si  rogitem,  quid  respondeas  ? 
Phced.  Hoc  JEsculapi  fanum  'st. 

Palin.  Plus  jam  anno  scio. 
Phced.    Huic  proxumum  illud  ostium  occlusissu- 

mum.  15 

Salve :  valuistin'  usque,  ostium  occlusissumum  ? 
Palin.  Caruitne  febris  teheri,  vel  nudius  tertius  ? 
Et  heri  ccenavistine  ? 

Pfncd.  Deridesneme? 
Palin.  Quid  tu  ergo,  insane,  rogitas,  valeatne  os- 

tium? 
Phced.  Bellissumum  (  hercle)  vidi,  et  taciturnissu- 

mum.  20 

Nunquam  ullum  verbum  muttit:    quom  aperitur, 

tacet: 
Quomque  illa  noctu  clanculum  ad  me  exit,  tacet. 

Palin.  Numquid  tu,  quod  te  aut  genere  indignum 
sit  tuo,  23 

Facis,  aut  inceptas  facinus  facere,  Phaedrome  ? 
Num  tu  pudicae  quoipiam  insidias  locas,  25 

Aut  quam  pudicam  oportet  esse  ? 

Phtzd.  Nemini. 
Nec  me  Ule  sirit  Jupiter. 

Palin.  Ego  item  volo. 
Ita  tuum  conferto  amare  semper,  si  sapis, 
Ne,  id  quod  ames,  populus  si  sciat,  tibi  sit  probro. 
Semper  curato,  ne  sis  intestabilis :  30 

Quod  amas,  amato  testibus  praesentibus. 
Phced.  Quid  istuc  est  verbi? 

Palin.  Caute  ut  incedas  via. 
Plucd.  Quin  leno  hic  habitat. 

Palin.  Nemo  hinc  prohibet,  nec  vetat, 
Quin,  quod  pala  n  'st  venale,  si  argentum  'st,  emas. 
Nemo  ire  quemquam  publica  prohibet  via.  35 

Dum  ne  per  fundum  septum  facias  semitam, 
Dum  tete  abstineas  nupta,  vidua,  virgine, 
Juventute,  et  pueris  liberis;   ama  quid  lubet. 
Ph(cd.  Lenonis  hae  sunt  aedes. 

Palin.  Male  istis  eveniat. 
Phced.  Qui  ? 

Palin.  Quia  scelestam  servitutem  serviunt.  40 
Phced.  Obloquere. 

Palin.  Fiat  maxume. 

Phad.  Etiam  taces? 
Palin.  Nempe  obloqui  me  jusseras. 

Phced.  At  nunc  veto. 
Id  uti  occepi  dicere ;  ei  ancillula  'st. 
Palin.  Nempe  huic  lenoni,  qui  hic  habitat  ? 

Pliad.  Recte  tenes. 
Palin.  Minus  formidabo,  ne  excidat. 

Phad.  Odiosus  es.  45 
Eam  volt  meretricem  facere :  ea  me  deperit. 
Ego  autem  cum  illa  facere  nolo  mutuum. 
Palin.  Quid  ita  ? 

Phad.  Ouia  proprium  facio :  amo  pariter 

simul.  48 

Palin.  Malus  clandestinus  est  amor,  damnum  'st 

merum. 
Phad.  Est  (  hercle)  ita  ut  tu  dicis. 

Palin.  Jamne  ea  fert  jugum  ?  bft 
Phad.  Tam  a  me  pudica  'st,  quam  si  soror  mi  sit ; 

nisi 
Si  est  osculando  quidpiam  impudicior. 
Palin.  Semper,  tu  scito,  flamma  fumo  'st  proxuma. 
Fumo  comburi  nil  potest,  flamma  potest. 
Qui  e  nuce  nucleum  esse  volt,  frangit  nucem.        oo 
Qui  volt  cubare,  pandit  saltum  saviis. 
Phad.  At  illa  'st  pudica,  neque  dum  cubitat  cum 

viris. 
Palin.  Credam,  pudor  si  quoipiam  lenoni  siet. 
Phad.  Immo,  ut  illam  censes?  ut  quaeque  illi  oc- 

casio  'st 
Surripere  se  ad  me,  ubi  savium  oppegit,  fugiu       60 
Id  eo  fit,  quia  hic  leno  a^grotus  incubat 
In  yEsculapi  fano  :  is  me  excruciat. 

Palin.  Quid  est  ? 
Phad.  Alias  me  poscit  pro  illa  triginta  minas, 
Alias  talentum  magnum ;  neque  quidquam  queo 
^Equi  bonique  ab  eo  impetrare. 

Palin.  Injuriu's,  65 
Qui,  quod  lenoni  nulli  'st,  id  ab  eo  petas. 
Phad.  Nunc  hinc  parasitum  in  Cariam  misi  meum, 
Petitum  argentum  a  meo  sodali  mutuum  : 
Quod  si  non  affert,  quo  me  vortam,  nescio. 
Palin.  Si  Deos  salutas,  dextrovorsum  censeo.       70 
Phiid.  Xunc  ara  Veneris  ha?c  est  ante  horunc  foreis. 
Me  inferre  Ver.eri  vovi  jam  jentaculum. 
Palin.  Quid  ?  an  te  pones  Veneri  jentaculo  ? 
Phced.  3Ie,  te,  atque  hosce  omneis. 

Palin.  Tum  tu  Venerem  vomere  vis  ? 
Phcad.  Cedo,  puere,  sinum. 

Palin.  Quid  facturu's  ? 

b3 

Phccd.  Jam  scies.  75 
Anus  hic  solet  cubitare  custos,  janitrix, 
(  Nomen  ei  est  Lenae)  multibiba,  atque  merobiba. 
Palin.  Quasi  tu  lagenam  dicas,  ubi  vinum  solet 
Chium  esse. 

Phted.  Quid  opu'st  verbis  ?  vinosissuma  'st : 
Eaque,  extemplo,  ubi  vino  has  conspersi  foreis,     80 
De  oclore  adesse  me  scit ;  aperit  illico. 
Palin.  Eine  hic  cum  vino  sinus  fertur  ? 

Pltccd.  Nisi  nevis. 
Palin.  Nolo,  hercle :  nam  istunc,  qui  fert,  afflictum 

velim : 
Ego  nobis  afferri  censui. 

Pha-d.  Quin  tu  taces  ? 
Si  quid  super  illi  fuerit,  id  nobis  sat  est.  85 

Palin.  Quisnam  istic  fluviu'st,   quem  non  recipiat 

mare  ? 
Phecd.  Sequere  hac,  Palinure,  me  ad  foreis :  fi  mi 

obsequens. 
Palin.  Ita  faciam. 

Phad.  Agite,  bibite,  festivae  fores; 
Potate ;  fite  mihi  volentes  propitiae. 
Palin.  Voltisne  oiivas,  aut  pulmentum,  aut  cappa- 
rim  ?  <J0 

Phced.  Exsuscitate  vostram  huc  custodem  mihi. 
Palin.  Profundis  vinum  ;  quas  te  res  agitant  ? 

Phccd.  Sine. 
Vide'n'  ut  aperiuntur  aedes  festivissumae  ? 
Num  muttit  cardo  ?  est  lepidus. 

Palin.  Quin  das  savium  ? 
Phced.  Tace :  occultemus  lumen  et  vocem. 

Palin.  Licet.  95 

ACTUS  I.    SCENA  II. 

Lena.   Ph.idromls.    Palinlrls. 

Lcna.  Flos  veteris  vini  meis  naribus  objectus  est. 
Ejus  amos  cupidam  me  huc  prolicit  per  tenebras. 
Ubi,  ubi  est  ?  prope  me  est.   Euax  !  habeo.  Salve, 

anime  mi, 
Liberi  lepos.    Ut  veteris  vetusti  cupida  sum  ! 
Nam  omnium  unguentum  odor,  prae  tuo,  nautea  est. 
Tu  mihi  stacte,  tu  cinnamomum,  tu  rosa,  6 

Tu  crocinum  et  casia  es,  tu  bdeUium :  nam,  ubi 
Tu  profusus,  ibi  ego  me  pervelim  sepultam. 
Sed,  quom  adhuc  naso,  odos,  obsecutus  es  meo, 
Da  vicissim  meo  gutturi  gaudium.  10 

Nihil  ago  tecum  :  ubi  est  ipsus  ?  ipsum  expeto 
Tangere,  invergere  in  me  hquores  tuos 
Sino  ductim.    Sed  hac  abiit,  hac  persequar. 
Phtid.  Sitit  haec  anus. 

Palin.  Quantillum  sitit? 

Phgd.  Modica  est ; 
Capit  quadrantal. 

Palin.  Pol,  ut  tu  praedicas,         15 
Vindemia  haec  huic  anui  non  satis  est  soh. 
Canem  esse  hanc  quidem  magis  par  fuit :  sagax 
Nasum  habet. 

Lena.  Amabo,  quoja  vox  sonat  procul  ? 
Phczd.    Censeo  hanc  appellandam  anum.     Adibo. 

Redi, 
Et  respice  ad  me  huc,  Lena. 

Lena.  Imperator  quis  est  ?  20 
Phsd.  Vini  pollens,  lepidus  Liber, 
Tibi  qui  screanti,  siccas,  semisomnae, 
Affert  potionem,  et  te  sedatum  it. 
Lena.  Quam  longe  a  me  abest  ? 

Phad.  Lumen  hoc  vide. 
Lcna.  Grandiorem  gradum  ergo  fac  ad  me,  obsecro. 

Phad.  Salve. 

Lcna.  Egon1  salva  6im,  qua?  siti  sicca  sum  ?  26 
Phicd.  At  jam  bibes. 

Lena.  Diu  fit. 

Phccd.  Hem  tibi,  anus  lepida. 
Lcna.  Salve,  oculissime  homo. 

Palin.  Age,  effunde  hoc  cito 
In  barathrum  :  propere  prolue  cloacam. 

Phccd.  Tace. 
Nolo  huic  maledici. 

Palin.  Faciam  igitur  male  potius.  30 
Lcrta.  Venus,  de  paulo  paululum  hoc  tibi  dabo, 
Haud  lubenter  :  nam  tibi  amantes,  propinantes, 
Vinum  potantes,  dant  omnes :  mihi  haud  saepe 
Eveniunt  tales  haereditates. 

Palin.  Hoc  vide,  ut 
Ingurgitat  impura  in  se  merum  avariter,  33 

Faucibu'  plenis ! 

Phced.  Perii,  hercle  !    Huic  quid  primum 
dicam, 
Nescio. 

Palin.  Hem  istuc,  quod  mihi  dixti. 

Phed.  Quid  id  est  ? 
Palin.  Periisse  ut  te  dicas. 

Phccd.  Male  tibi  Dii  faciant ! 
Palin.  Dic,  "  isti." 
Lena.  Ah  ! 

Palin.  Quid  est  ?  ecquid  lubet  ? 

Lcna.  Lubet. 
Palin.  Etiam  mihi  quoque  stimulo  fodere  lubet  te. 
Ph&d.  Tace,  noli. 

Palin.  Taceo.    Ecce  autem  bibit  arcus  ; 
pluet  41 

Credo  (  hercle)  hodie. 

Phgd.  Jamne  ego  huic  dico? 

Palin.  Quid  dices  ? 
Phad.  Me  periisse. 

Palin.  Age,  dice. 

Ph<z&.  Anus,  audi.    Hoc  volo  43 
Scire  te ;  perditus  surn  miser. 

Lena.  At  (pol)  ego  oppido 
Servata.  Sed  quid  est  ?  quid  lubet  perditum  45 
Dicere  te  esse  ? 

Phced.  Quia  id,  quod  amo.  eareo. 
Lena.  Phaedrorne  mi,  ne  plora,  amabo.    Tu  me 
Curato,  ne  sitiam ;  ego  tibi,  quod  amas,  jam  huc 

adducam. 
Phsd.  Tibi  nae  ego,  si  fidem  servas  mecum, 
Vineam  pro  aurea  statua.  statuam,  quae  tuo  50 

Gutturi  sit  monimentum.    Qui  me  in  terra  aeque 
Fortunatus  erit,  si  illa  ad  me  bitet, 
Palinure  ? 

Palin.  Edepol,  qui  amat,  si  eget,  misera 
afncitur 
iErumna. 

Phad.  Xon  ita  res  est :  nam  confido 
Parasitum  hodie  adventurum  cum  argento  ad  me. 
Palin.  Magnum  inceptas,  si  id  exspectas,  quodnus- 
quam  'st.  56 

Phsd.  Quid  si  adeam  ad  foreis,  atque  occentem  ? 

Palin.  Si  lubet : 
Neque  veto,  neque  jubeo  ;  quando  ego  te  video 
Immutatis  moribus  esse,  here,  atque  ingenio. 
Phdd.  Pessuli,  heus  pessuli !  vos  saluto  lubens  :  60 
Vos  amo,  vos  volo,  vos  peto,  atque  obsecro, 
Gerite  amanti  mihi  morem  amcenissumi : 
Fite  causa  mea  Lydi  barbari ; 
Subsilite,  obsecro,  et  mittite  istanc  foras, 
Quae  mihi  misero  amanti  ebibit  sanguinem.  65 

Hoc  vide,  ut  dormiunt  pessuli  pessumi, 
Nec  mea  gratia  commovent  se  ocyus. 
Respicio,  nihili  meam  vos  gratiam  facere. 
Sed  tace,  tace. 

Palin.  Taceo,  hercle.   Quid  est  ? 

Phad.  Sentio  sonitum. 
Tandem  (edepol)  mihi  morigeri  pessuli  fiunt.        70 

ACTUS  I.    SCENA  III. 

Lena.  Planesium.   Ph^edromus. 
Palinurus. 

Lcna.  Placide  egredere,  et  sonitum  prohibe  forium, 

et  crepitum  cardinum  : 
Ne,   quod  hic  agimus,  herus  percipiat  fieri,  mea 

Planesium. 
Mane,  suffundam  aquulam. 

Palin.  VideV  ut  anus  tremula  medicinam 
facit ! 
Eapse  merum  condidicit  bibere ;  foribus  dat  aquam, 

quam  bibant. 
Plan.  Ubi  tu  es,  qui  me  convadatu's  Veneriis  vadi- 

moniis  ?  5 

Ubi  tu  es,  qui  me  libello  Venerio  citavisti  ?   Ecce 

me. 
Sisto  ego  tibi  me ;  et,  mihi  contra  itidem  te  ut  sistas, 

suadeo. 
Fh<zd.  Assum :   nam,  si  absim,  haud  recusem  quin 

milii  male  sit,  mel  meum  ! 
Plun.  Anime  mi !  procul  amantem  te  abesse  haud 

consentaneum  'st. 
Phad*   Palinure  !   Palinure  ! 

Palin.  Eloquere:  quid  est,  quod  Palinuruin 
voces?  10 

Phad.  Est  lepida. 

Palin.  Nimis  lepida. 

Phad.  Sum  Deus. 

Palin.  Immo,  homo  haud  magni  preti. 
Phced.  Quid  vidisti,  aut  quid  videbis,  magis   Diis 

crquiparabile  ? 
Palin.  Male  valere  te;  quod  mi  zegre  'st. 

Phdd.  Male  mi  morigeru^s  :  tace. 
Palin.  Ipsus  se  excruciat,  qui  homo,  quod  amat, 

videt,  nec  potitur,  dum  licet. 

Pluzd.    Recte  objurgas:   sane  haud  quidquam  'st, 
magis  quod  cupiam  jamdiu.  15 

Plan.  Tene  me,  amplectere  ergo. 

PhcEd.  Hoc  etiam  'st,  quamobrem 
cupiam  vivere. 
Quia  te  prohibet  herus,  dam  hero  potior. 

Plan.  Prohibet ;  nec  prohibere  quit, 
Nec  prohibebit,  nisi  mors  meum  animum  abs  te 

abalienaverit. 
Palin.  Enimvero  nequeo  durare,   quin  ego  herum 

accusem  meum : 
Nam  bonum  'st,  pauxillum  amare  sane;  insane,  non 
bonum  'st :  20 

Yerurn  totum  insanum  amare,  hoc  est,  quod  meus 

herus  facit. 
Phced.  Sibi  sua  habeant  regna  reges,  sibi  divitias 

divites, 
Sibi  bonores,  sibi  virtutes,  sibi  pugnas,  sibi  prcelia  : 
Dum  mi  abstineant  invidere,  sibi  quisque  habeant, 

quod  suum  'st. 
Palin.    Quid  tu?    Venerin'  pervigilare  te  vovisti, 
Phaedrome  ?  25 

Nam  hoc  quidem  (edepol)  haud  multo  post  luce  lu- 
cebit. 

Phccd.  Tace. 
Palin.  Quid  taceam  ?  quin  tu  is  dormitum  ? 

Pliced.  Dormio ;  ne  occlamites. 
Palin.  Tu  quidem  vigilas. 

Phced.  At  meo  more  dormio :  hic  somnu'st 
mihi. 
Palin.  Heus  tu  mulier  !  male  merere  de  immerente 

inscitia  'st. 
Plan.  Irascare,  si  te  edentem  hic  a  cibo  abigat. 

Palin.  Ilicet.  30 
Pariter  hos  perire  amando  video :  uterque  insaniunt. 
VideV,  ut  misere  moliuntur?  nequeunt  complecti 

satis. 
Etiam  dispertimini  ? 

Plan.   Nulli  'st  homini  perpetuum  bonum.  33 
Jam  huic  voluptati  hoc  adjunctum  est  odium. 

Paliu.  Quid  ais,  propudium  ? 
Tun1  etiam,  cum  noctuinis  oculis,  odium  me  vocas  ? 
Ebriola,  [persolae]  nugae. 

Phitd.  Tun'  meam  Venerem  vituperas?  36 
Quod  quidem  mihi  polluctus  virgis  servus  sermonem 

serat. 
At,  na?,  tu  (  hercle)  cum  cruciatu  magno  dixisti  id 

tuo. 
Hem  tibi  maledictis  pro  istis !    dictis  moderari  ut 

queas. 
Palin.  Tuam  fidem,  Venus  noctuvigila  ! 

Phced.  Pergi'n'  etiam,  verbero  ?  40 
Plan.  Noli  (amabo)  verberare  lapidem,  ne  perdas 

manum. 
Palin.  Flagitium  probrumque  magnum,  Phaedrome, 

expergefacis : 
Bene  monstrantem  pugnis  caedis ;  hanc  amas,  nugas 

meras. 
Hoccine  fieri,  ut  immodestis  te  hic  moderere  mori- 

bus? 
Phced.  Auro  contra  cedo  modestum  amatorem:  a 

me  aurum  accipe.  45 

Palin.  Cedo  mihi  contra  aurichalco,  quoi  ego  sano 

serviam. 
Plan.  Bene  vale,  ocule  mi !  nam  6onitum  et  cre- 

pitum  claustrorum  audio, 
JEdituum  aperire  fanum.  Quousque  (quaeso)  adhunc 

modum 
Inter  nos  amore  utimur  semper  surrepticio  ? 
Phced.  Minume.  Nam  parasitum  misi,  nudius  quar- 

tus,  Cariam,  50 

Petere  argentum  :  is  hodie  hic  aderit. 

Plan.  Nimium  consultas  diu. 
Phced.  Ita  me  Venus  amet,  ut  ego  te  hoc  triduum 

nunquam  sinam 
In  domo  esse  istac,  quin  ego  te  liberalem  liberem. 

Pkin.  Facito  ut  memineris.    Tene  etiam,  priusquam 

hinc  abeo,  savium. 
Phcrd.  Siquidem  (  hercle)  mihi  regnum  detur,  nun- 
quam  id  potius  persequar.  55 

Quando  ego  te  videbo  ? 

Plun.  Hem  !  istoc  verbo  vindictam  para. 
Si  amas,  eme.    Xe  rogites ;  facito  ut  pretio  pervin- 

cas  tuo. 
Bene  vale. 

Phced.  Jamne  ego  relinquor  ?  pulchre, 
Palinure,  occidi. 
Palin.  Ego  quidem,   qui  et  vapulando  et  somno 
pereo. 

Phced.  Sequere  me. 


ACTUS  II.    SCEXA  I. 

Cappadox.   Palinlrls. 

Cap.  Migrare  certum  'st  jam  nunc  e  fano  foras, 

Quando  ./Esculapi  ita  sentio  sententiam, 

Ut  qui  me  nihili  faciat,  nec  salvum  velit. 

Valetudo  decrescit ;  accrescit  labor. 

Nam  jam,  quasi  zona,  liene  cinctus  ambulo.  5 

Geminos  in  ventre  habere  videor  fihos. 

N2  metuo,  nisi  ne  medius  disrumpar  miser. 

Palin.  Si  recte  facias,  Phaedrome,  auscultes  mihi, 

Atque  istam  exturbes  ex  animo  a?gritudinem. 

Paves,  parasitus  quia  non  rediit  Caria.  10 

ArTerre  argentum  credo  :  nam,  si  non  ferat, 

Tormento  non  retineri  potuit  ferreo, 

Quin  reciperet  se  huc  cessim  ad  prssepim  suam. 

Cap.  Quis  hic  est,  qui  loquitur? 

Palin.  Quojam  vocem  ego  audio? 
Cap.  Estne  hic  Palinurus  Phaedromi  ? 

Palin.  Qui  hic  est  homo  15 
Cum  collativo  ventre,  atque  oculis  herbeis  ? 

VOL.  II.  C 

De  forma  novi ;  de  colore  non  queo  17 

Novisse.   Jamjam  novi :  leno  'st  Cappadox. 
Congrediar. 

Cap.  Salve,  Palinure. 

Pdlin.  O  scelerum  caput ! 
Salveto.    Quid  agis  ? 

Cap.  Vivo. 

Palin.  Nempe  ut  dignus  es.  20 
Sed  quid  tibi  est  ? 

Cap.  Lien  necat ;  renes  dolent ; 
Pulmones  distrahuntur  ;  cruciatur  jecur  ; 
Radices  cordis  pereunt ;  hirae  omnes  dolent. 
Palin.  Tum  te  igitur  morbus  agitat  hepatarius. 
Cap.  Facile  'st  miserum  irridere. 

Palin.  Quin  tu  aliquot  dies  25 
Perdura,  dum  intestina  exputescunt  tibi. 
Nunc,  dum  salsura  sat  bona  'st,  si  id  feceris, 
Vaenire  poteris  intestinis  vilius. 
Cap.  Lien  dierectu'st. 

Palin.  Ambula;  id  lieni  optumum  'st. 
Cap.  Aufer  istaec,  quaeso ;  atque  hoc  responde,  quod 
rogo.  30 

PotiV  conjecturam  facere,  si  narrem  tibi, 
Hac  nocte  quod  ego  somniavi  dormiens? 
Palin.  Vah  !  solus  hic  homo  *st,  qui  sciat  divinitus. 
Quin  conjectores  a  me  consilium  petunt : 
Quod  eis  respondi,  ea  omnes  stant  sententia. 


ACTUS  II.    SCENA  II. 

Coqutjs.  Cappadox.   Palinurus. 
Ph.^dromus. 

Coq.  Palinure,  quid  stas  ?  quin  depromuntur  mihi, 
Qu83  opus  sunt,  parasito  ut  sit  paratum  prandium, 
Quom  veniat  ? 

Palin.  Mane,  sis,  dum  huic  conjicio  somnium. 

Coq.  Tute  ipse,  si  quid  somniasti,  ad  me  refers. 
Palln.  Fateor. 

Coq.  Abi,  deprome. 

Palin.  Age,  tu  interea  huic  somnium  5 
Narra:  melicrem,  quam  ego  sum,  suppono  tibi. 
Nam,  quod  scio,  omne  ex  hoc  scio. 

Cap.  Operam  ut  det. 

Palin.  Dabit. 
Cap,  Facit  hic,  quod  pauci,  ut  sit  magistro  obsequens. 
Da  mi  igitur  operam. 

Coq.  Tametsi  non  novi,  dabo. 
Cap.  Hac  nocte  in  somnis  visus  sum  [tuerier,]     10 
Procul  sedere  longe  a  me  iEsculapium, 
Neque  eum  ad  me  adire ;  neque  me  magni  pendere 
Visu'st. 

Coq.  Item  alios  Deos  facturos  scilicet. 
Sane  ilbi  inter  se  congruunt  concorditer. 
Nihil  est  mirandum,  melius  si  nihil  sit  tibi :  15 

Namque  incubare  satius  te  fuerat  Jovi, 
Qui  tibi  auxihum  in  jurejurando  fuit. 
Cap.  Siquidem  incubare  velint,  qui  perjuraverint, 
Locus  non  prasberi  potis  est  in  Capitolio. 
Coq.  Hoc  animum  advorte  :  pacem  ab  jEsculapio 
Petas,  ne  forte  tibi  eveniat  magnum  rnalum,         21 
Quod  in  quiete  tibi  portentum  'st. 

Cap.  Bene  facis. 
Ibo,  atque  orabo. 

Coq.  Quae  res  male  vortat  tibi. 
Palin.   Pro  Dii  immortales !  quem  conspicio?  qui 

iUic  est  ? 
Estne  hic  parasitus,  qui  missu'st  in  Cariam  ?         25 
Heus  Phaedrome  !   exi,  exi :  exi,  inquam,  ocyus. 
Phced.  Qui  istic  clamorem  tollis  ? 

Palin.  Parasitum  tuum 
Video  occurTentem,  ellum,  usque  in  platea.  ultima. 
Hinc  auscultemus,  quid  agat. 

Phced.  Sane  censeo. 

ACTUS  II.    SCENA  III. 
CURCULIO.    Ph^dromus.    Palinurus. 

Curc.  Date  viam  mihi,  noti  atque  ignoti,  dum  ego 

hic  officium  meum 
Facio.    Fugite  omnes  ;  abite ;  et  de  via  secedite ; 
Ne  quem  in  cursu  capite,  aut  cubito,  aut  pectore  of- 

fendam,  aut  genu. 
Ita  nunc  subito,  propere,  et  celere  objectum  'st  mihi 

negotium. 
Nec  quisquam  sit  tam  opulentus,  qui  mihi  obsistat 

in  via,  5 

Nec  strategus,  nec  tyrannus  quisquam,  nec  agorano- 

mus, 
Nec  demarchus,  nec  comarchus,  nec  cum  tanta  gloria, 
Quin  cadat,  quin  capite  sistat  in  via  de  semita. 
Tum  isti  Graeci  palliati,  capite  operto  qui  ambulant, 
Qui  incedunt  suffarcinati  cum  libris,  cum  sportulis, 
Constant,  conferunt  sermones  inter  sese  drapetae ; 
Obstant,  obsistunt,  incedunt  cum  suis  sententiis,  12 
Quos  semper  videas  lubentes  esse  in  thermopolio  : 
Ubi  quid  surripuere,  operto  capitulo  calidurr  bibunt ; 
Tristes  atque  ebrioli  incedunt :  eos  ego  si  offendero, 
Ex  unoquoque  eorum  exciam  crepitum  polentarium. 
Tum  isti  qui  ludunt  datatim  servi  scurrarum  in  via, 
Et  datores,  et  factores,  omneis  subdam  sub  solum. 
Proinde  se  domi  contineant,  vitent  infortunio. 
Phctd.  Recte  hic  monstrat,  si  imperare  possit :  nam 

ita  nunc  mos  viget ;  20 

Ita  nunc  servitium  'st :  profecto  modus  haberi  non 

potest. 
Curc.  Ecquis  est,  qui  mihi  commonstret  Phaedro- 

mum,  genium  meum? 
Ita  res  subita  'st :  celeriter  mi  hoc  homine  convento  'st 

opus. 
Palin.  Te  ille  queerit. 

Phced.  Quid  si  adeamus  ?  heus,  Curculio  ! 
te  voio. 
Curc.  Quis  vocat  ?  quis  nominat  me  ? 

Phad.  Qui  te  conventum  cupit.  25 
Curc.  Haud  magis  cupis,  quam  ego  te  cupio. 

Phced.  O  mea  opportunitas  ! 
Curculio  esoptate,  salve  ! 

Curc.  Salve  ! 

Phad.  Salvum  gaudeo 
Te  advenire.     Cedo  tuam  mihi  dextram.     Ubi  sunt 

spes  meae  ? 
Eloquere,  obsecro,  hercle. 

Curc.  Eloquere  (te  obsecro),  ubi  sunt  mese  ? 
Phced.  Quid  tibi  'st  ? 

Curc.  Tenebrse  oboriuntur  ;  genua  inedia 
succidunt.  30 

Phdd.  Lassitudine,  (hercle)  credo. 

Curc.  Retine,  retine  me,  obsecro. 
Phced.  Vide'n'  ut  expalluit  !  DatiV  isti  sellam,  ubi 

assidat,  cito, 
Et  aqualem  cum  aqua  ?   properati'n'  ocyus  ? 

Curc.  Animo  male  'st. 
PJuEd.  Vi'n'  aquam  ? 

Curc.  Si  frustulenta  'st,  da,  obsecro, 
hercle,  obsorbeam. 
Phced.  Vae  capiti  tuo  ! 

Curc.  Obsecro,  hercle,  facite,  ventum  ut 
gaudeam.  35 

Phad.  Maxume. 

Curc.  Quid  facitis,  quaeso? 

Palin.  Ventum. 
Curc.  Nolo  equidem  mihi 
Fieri  ventulum. 

Phced.  Quid  igitur  vis  ? 

Curc.  Esse,  ut  ventum  gaudeam. 
Phced.  Jupiter  te  Diique  perdant ! 

Curc.  Ptrii ;  prospicio  parum  } 
c  3 

Os  amarum  habeo,  dentes  plenos;  lippiunt  fauces 

fame; 
Ita,  cibi  vacivitate,  venio  laxis  lactibus.  40 

Phcsd.  Jam  edes  aliquid. 

Curc.  Nolo  (  hercle)  "  aliquid:"  certum, 
quam  aliquid,  mavolo. 
Phcsd.  Immo,  si  scias,  reliquue  quae  sint. 

Curc.  Scire  nimis  lubet 
Ubi   sient :    nam   illis  conventis   sane  opu'st  meis 

dentibus. 
Phced.  Pernam,  abdomen,  sumen,  suis  glandium. 

Curc.  Ai'n'  tu  omnia  haec  ? 
In  carnario  fortasse  dicis. 

Phccd.  Immo,  in  lancibus;  45 
Quae  tibi  sunt  parata,  postquam  sciimus  venturum. 

Curc.  Vide, 
Ne  me  ludas. 

Phiid.  Ita  me  amabit,  quam  ego  amo,  ut  ego 
haud  mentior. 
Sed,  quo  te  misi,  nihilo  sum  certior. 

Curc.  Nihil  attuli. 
Phizd.  Perdidisti  me. 

Curc.  Invenire  possim,  si  mihi  operam 
datis. 
Postquam  tuo  jussu  profectus  sum,  perveni  in  Ca- 
riam.  50 

Video  tuum  sodalem  ;  argenti  rogo  uti  faciat  copiam. 
Scires  velle  gratiam  tuam  ;  noluit  frustrarier  : 
Ut  decet  velle  hominem  amicum  amico,  atque  opitu- 

larier; 
Respondit  mihi  paucis  verbis,  atque  adeo  fideliter, 
Quod  tibi  est,  item  sibi  esse  magnam  argenti  in- 
opiam.  55 

Phced.  Perdis  me  tuis  dictis. 

Curc.  Immo,  servo,  et  servatum  volo. 
Postquam  mihi  responsum  'st,  abeo  ab  illo  mcestus 
ad  forum, 

Me  illo  frustra  advenisse.     Forte  adspicio  militem. 
Aggredior  hominem  :  saluto  adveniens.     u  Salve," 

inquit  mihi : 
Prehendit  dextram  :    seducit ;    rogat,  quid  veniam 

Cariam.  60 

Dico  rae  illo  advenisse  animi  causa.     Ibi  me  in- 

terrogat, 
Ecquem  in  Epidauro  Lyconem  trapezitam  noverim  ? 
Dico   me   novisse.      Quid   lenonem   Cappadocem? 

Annuo 
Yiaitasse.     "  Sed  quid  eum  vis  ?  " — u  Quia  de  illo 

emi  virginem 
Triginta  minis,  vestem,  aurum :   et  pro  iis  decem 

coaccedunt  minae." —  65 

"  Dedisti  tu  argentum  ?"  inquam. — "  Immo,  apud 

trapezitam  situm  'st, 
Illum  quem  dixi  Lyconem :  atque  ei  rnandavi,  qui 

annulo  meo 
Tabulas  obsignatas  attulisset,  ut  daret  operam, 
Ut   muherem   a  lenone  cum   auro  et  veste  abdu- 

ceret." — 
Postquam  hoc  mihi  narravit,  abeo  ab  illo.     Revocat 

meillico;                                                         70 
Vocat  ad  ccenam  :  religio  fuit ;  denegare  nolui. 
"  Quid  si  adeamus,  ac  decumbamus?"  inquit 

u  Consilium  placet. 
Neque  diem  decet  me  morari,  neque  nocti  nocerier." 
M  Omnis  res  parata  'st :  et  nos,  quibus  paratum  'st, 

assumus." — 
Postquam  ccenati  atque  appoti,  talos  poscit  sibi  in 

manum.  75 

Provocat  me  in  aleam,  ut  ego  ludam :  pono  pal- 

lium : 
Ille  suum  annulum  opposuit :  invocat  Planesium. 
Phced.  Meosne  amores  ? 

Curc.  Tace  parumper.     Jacit  volturios 
quatuor. 

Talos  arripio ;  invoco  almam  meam  nutricem,  Her- 

culem. 
Jacto  basilicum  :  propino  magnum  poculum :  ille 

ebibit :  80 

Caput  deponit :  condormiscit.     Ego  ei  subduco  an- 

nulum. 
Deduco  pedes  de  lecto  clam,  ne  miles  sentiat. 
Rogant  me  servi,  quo  eam  ?  me  dico  ire,  quo  saturi 

solent. 
Ostium  ubi  conspexi,  exinde  me  illico  protinam  dedi. 
Phced.  Laudo. 

Curc.  Laudato,  quando  illud,  quod  cupis, 
effecero.  85 

Eamus  nunc  intro,  ut  tabellas  consignemus. 

Phced.  Num  moror  ? 
Curc.  Atque  aliquid  prius  obtrudamus,  pernam,  su- 

men,  glandium, 
(Hfec  sunt  ventri  stabilimenta)  panem,  et  assa  bu- 

bula: 
Poculum  grande :  aula  magna ;  ut  satis  consilia  sup- 

petant. 
Tute    tabellas   consignato;    hic    ministrabit:    ego 

edam.  90 

Dicam  quemadmodum  conscribas :  sequere  me  hac 
intro. 

Phced.  Sequor. 


ACTUS  III. 

Lyco.  Curculio.  Cappadox. 

Lyc.  Beatus  videor :  subduxi  ratiunculam, 
Quantum  aeris  mihi  sit,  quantumque  alieni  siet. 
Dives  sum,  si  non  reddo  eis,  quibus  debeo : 
Si  reddo  illis,  quibus  debeo,  plus  alieni  'st. 
Verum,  hercle,  vero,  cum  belle  r<jcogito, 

Si  magis  me  instabunt,  ad  praetorem  sufferam.         6 

Habent  hunc  morem  plerique  argentarii, 

Vt  alius  alium  poscant,  reddant  nemini: 

Pugnis  rem  solvant,  si  quis  poscat  clarius. 

Qui  homo  mature  quaesivit  pecuniam,  10 

Nisi  eam  mature  parsit,  mature  esurit. 

Cupio  aliquem  emere  puerum,  qui  usurarius 

Nunc  mihi  quaeratur  :  usus  est  pecunia. 

Curc.  Nil  tu  me  saturum  monueris :  memini  et  scio. 

Ego  hoc  effectum  lepide  tibi  tradam  :  tace.  15 

Edepol,  nae  ego  hic  me  intus  explevi  probe ; 

Et  quidem  reliqui  in  ventre  cehae  uni  locum, 

Ubi  reliquiarum  reliquias  reconderem. 

Quis  hic  est,  qui  operto  capite  /Esculapium 

Salutat  r  atat !  quem  quaerebam.     Sequere  me.    20 

Simulabo  quasi  non  noverim.     Heus  tu  !  te  volo. 

Lyc.  Unocule,  salve. 

Curc.  Quaeso,  deridesne  me  ? 
Lyc.  De  Coclirum  prosapia  te  esse  arbitror : 
N  am  ii  sunt  unocuh. 

Curc.  Catapulta  hoc  ictum  'st  mihi 
Apud  Sicyonem. 

Lyc.  Nam  quid  id  refert  mea,  25 

An  aula  quassa  cum  cinere  effossus  siet? 
Curc.  Superstitiosus  hic  quidem  'st :  vera  pradicat : 
Nam  illa?c  catapulta?  ad  me  crebro  commeant. 
Adolescens,  ob  rempublicam  hoc  intus  mihi 
Quod  insigne  habeo,  quaeso,  ne  me  incomities.      30 
Lyc.  Licetne  inforare,  si  incomitiare  non  licet  ? 
Curc.  Non  inforabis  me  quidem  :  nec  mihi  placet 
Tuum  profecto  nec  forum,  nec  comitium. 
Sed  hunc,  quem  quaero,  commonstrare  si  potes, 
Inibis  a  me  solidam  et  grandem  gratiam.  35 

Lyconem  quaero  trapezitam. 

Lyc.  Dic  mihi, 
Quid  eum  nunc  quaeris  ?  aut  cujatis  ? 

Curc.  Eloquar. 
Ab  Therapontigono  Platagidoro  milite. 

Lyc.  Noyi  (edepol)  nomen :  nam  mihi  istoc  nomine, 
Dum  scribo,  explevi  totas  ceras  quatuor.  40 

Sed  quid  Lyconem  quseris  ? 

Curc.  Mandatum  'st  mihi, 
Ut  has  tabellas  ad  eum  ferrem. 

Lyc.  Quis  tu  homo  es  ? 
Curc.  Libertus  ilhus,  quem  omnes  Summanum  vo- 

cant. 
Lyc.  Summane,  salve.    Qui  Summanus  ?  fac  sciam. 
Curc.  Quia  vestimenta,  ubi  obdormivi  ebrius,      45 
Summano ;  ob  eam  rem  me  omnes  Summanum  vo- 

cant. 
Lyc.  Alibi  te  meliu'st  quaerere  hospitium  tibi : 
Apud  me  profecto  nihil  est  Summano  loci. 
Sed  istum  quem  quaeris,  ego  sum. 

Curc.  Quaeso,  tune  is  es 
Lyco  trapezita? 

Lyc.  Ego  sum. 

Curc.  Multam  me  tibi        50 
Salutem  jussit  Therapontigonus  dicere, 
Et  has  tabellas  dare  me  jussit. 

Lyc.  Mihin'  ? 

Curc.  Ita. 
Cape ;  signum  nosce :  nostin'  ? 

Lyc.  Quid  ni  noverim  ? 
Clypeatus  elephantum  ubi  machaera.  dissicit. 
Curc.  Quod  istic  scriptum  'st,  id  te  orare  jusserat,  55 
Profecto  ut  faceres,  suam  si  velles  gratiam. 
Lyc.  Concede ;  inspiciam,  quid  sit  scriptum. 

Curc.  Maxume, 
Tuo  arbitratu,  dum  auferam  abs  te  id  quod  peto. 
Lyc.  "  Miles  Lyconi  in  Epidauro,  hospiti  suo, 
Therapontigonus  Platagidorus  plurimam  60 

Salutem  dicit." 

Curc.  Meus  hic  est;  hamum  vorat. 
Lyc.  "  Tecum  oro,  et  quaeso,  qui  has  tabellas  afferet 
Tibi,  ut  ei  detur,  quam  istic  emi  virginem ; 
Quod  te  prajsente  istic  egi,  teque  interprete, 

Et  aurum,  et  vestem.     Jam  scis,  ut  convenerit.    65 
Argentum  des  lenoni :  huic  des  virginem." — 
Ubi  ipsus  ?  cur  non  venit  ? 

Curc.  E^o  dicam  tibi : 
Quia,  nudius  quartus,  venimus  in  Cariam 
Ex  India.     Ibi  nunc  statuam  volt  dare  auream 
Solidam  faciundam  ex  auro  Philippeo,  quae  siet    7  0 
Septempedalis,  factis  monimentum  suis. 
Lyc.  Quamobrem  istuc? 

Curc.  Dicam  :  quia  enim  Persas, 
Paphlagonas, 
Sinopeas,  Arabas,  Caras,  Cretanos,  Syros, 
Rhodiam  atque  Lyciam,  Perediam  et  Perbibesiam. 
Centauromachiam,  et  Classiam  Unomammiam,     75 
Libyamque  oram  omnem  Conterebromiam, 
Dimidiam  partem  nationum  usque  omnium, 
Subegit  solus  intra  viginti  dies. 
Lyc.  Vah  ! 

Curc.  Quid  mirare  ? 

Lyc.  Quia  enim,  in  cavea  si  forent 
Conclusi,  itidem  uti  pulh  gallinacei,  80 

Ita  non  potuere  uno  anno  circumirier. 
Credo  (hercle)  te  esse  ab  illo  [jam  :]  ita  nugas  blatis. 
Curc.  Immo  etiam  porro,  si  vis,  dicam. 

Lyc.  Nihil  moror. 
Sequere  hac ;  te  absolvam,  qua  advenisti  gratia. 
Atque  eccum  video.     Leno,  salva. 

Cap.  Dii  te  ament.  85 
Lyc.  Quid  hoc,  quod  ad  te  venio  ? 

Cap.  Dicas  quid  velis. 
Lyc.  Argentum  accipias  ;  curn  illo  mittas  virginem. 
Cap.  Quid,  quod  juratus  sum  ? 

Lyc.  Quid  id  refert  tua. 
Dum  argentum  accipias  ? 

Cap.  Qui  monet,  quasi  adjuvat. 
Sequimini. 

Curc.  Leno.  cave  in  te  rit  mihi  mora.       90 

ACTUS  IV.    SCENA  I. 

Choragus. 

Edepol,  nugatorem  lepidum  lepide  hunc  nactu'st 

Phaedromus. 
Halophantam  an  sycophantam  hunc  magis  esse  di- 

cam,  nescio. 
Ornamenta,  quae  locavi,  rnetuo  ut  possim  recipere. 
Quamquam  cum  istoc  milii  negoti   nihil  est:  ipsi 

Phaedromo 
Credidi :  tamen  asservabo.     Sed,  dum  hic  egreditur 

foras,  5 

Commonstrabo,  quo  in  quemque  hominem  facile  in- 

veniatis  loco, 
Ne  nimio  opere  sumat  operam,  si  quem  conventum 

velit, 
Vel  vitiosum,  vel  sine  vitio  ;  vel  probum,  vel  im- 

probum. 
Qui  perjurum  convenire  volt  hominem,    mitto  in 

comitium ;  9 

Qui  mendacem  etgloriosum,  apud  Cloacinae  sacrum. 
Diteis,  damnosos  maritos  sub  Basilica  quasrito. 
Ibidem  erunt  scorta  exoleta,  quique  stipulari  solent : 
Symbolarum  collatores  apud  forum  piscarium. 
In  foro  infimo  boni  homines  atque  dites  ambulant. 
In  medio,  propter  Canalem,  ibi  ostentatores  meri  :  15 
Confidentes,  garrulique,  et  malevoli,  supra  Lacum, 
Qui  alteri  de  nihilo  audacter  dicunt  contumeliam, 
Et  qui  ipsi  sat  habent,  quod  in  se  possit  vere  dicier. 
Sub  Veteribus,  ibi  sunt  qui  dant,  quique  accipiunt 

foenore. 
Pone  Castoris,  ibi  sunt,  subito  quibus  credas  male.  20 
In  Tusco  vico,  ibi  sunt  homines,  qui  ipsi  sese  ven- 

ditant. 
In  Velabro  vel  pistorem,  vel  lanium,  vel  haruspicem, 
Vel  qui  ipsi  vortant,  vel  qui  aliis,  ut  vorsentur,  pras- 

beant. 

Diteis,  damnosos  maritos  apud  Leucadiam  Oppiam. 

Sed  interim  fores  crepuere :  linguae  moderandum  'st 

mihi.  25 


ACTUS  IV.    SCENA  II. 
Clrcllio.  Cappadox.  Lyco. 

Curc.  I  tu  prje,  virgo :  non  queo,  quod  pone  me  est, 

servare. 
Et  aurum,  et  vestem  omnem  suam  esse  aibat,  quid- 

quid  hasc  haberet* 
Cap.  Nemo  it  inficias. 

Curc.  Attamen  mehusculum  'st  monere. 
Lyc.  Memento  promisisse  te,  si  quisquam  hanc  li- 

berali 
Causa.  manu  assereret,  mihi  omne  argentum  reddi- 

tum  iri,  5 

Minas  triginta. 

Cap.  Meminero  :  de  istoc  quietus  esto  : 
Et  nunc  idem  dico. 

Curc.  Et  commeminisse  ego  ha?c  volam  te. 
Cap.  Memini ;  et  mancupio  tibi  dabo. 

Curc.  Egon'  ab  lenone  quidquam 
Mancupio  accipiam  ?  quih  as  sui  nihil  est,  nisi  una 

lingua, 
Qui  abjurant,  si  quid  creditum  'st.     Alienos  man- 

cupatis:  10 

Alienos  manumittitis ;   alienisque  imperatis : 
Nec  vobis  auctor  ullus  est.  nec  vosmet  estis  ulli. 
Item  genus  est  lenonium  inter  homines,  meo  quidem 

animo, 
Ut  muscae,  culices,  pedesque,  pulicesque, 
Odio  et  malo  et  molestiae:  bono  usui  estis  nulli.    15 
Nec  vobiscum   quisquam   in   foro  frugi   consistere 

audet. 
Qui  constitit,  culpant  eum  ;  conspuitur,  vituperatur  : 

VOL.  II.  D 

Eum   rem   fidemque  perdere,   tametsi   nihil  fecit, 

aiunt.  18 

Lyc.  Edepol,  lenones,  meo  animo,  novisti,  lusce, 

lepide. 

Curc.  Eodem  ( hercle)  vos  pono  et  paro.    Parissumi 

estis  ibus.  20 

Hi  saltem  in  occultis  locis  prostant,  vos  in  foro  ipso. 

Vos  foenore,  hi  male  suadendo  et  lustris,  lacerant 

homines. 
Rogitationes  plurimas  propter  vos  populus  scivit, 
Quas  vos  rogatas  rumpitis :  aliquam  reperitis  rimam. 
Quasi  aquam  ferventem,  frigidam  esse,  ita  vos  pu- 
tatis  leges.  25 

Lyc.  Tacuisse  mavellem. 

Cap.  Au  !  male  [meditate]  male  dicax  es. 
Curc.  Indignis  si  male  dicitur,  maledictum  id  esse 

dico  : 
Verum,  si  dignis  dicitur,  benedictum  'st,  meo  quidem 

animo. 
Ego  mancipem  te  nil  moror,  nec  lenonem  alium 

quemquam. 
Lyco,  numquid  vis  ? 

Lyc.  Bene  vale. 

Curc.  Vale. 

Cap.  Heus  tu !  tibi  ego  dico.  30 
Curc.  Eloquere,  quid  vis  ? 

Cap.  Quaeso,  ut  hanc  cures,  bene  ut  sit  isti. 
Bene  ego  istam  eduxi  mese  domi,  et  pudice. 

Curc.  Si  hujus  miseret, 
Ecquid  das,  qui  bene  sit  ? 

Cap.  Malum. 

Curc.  Tibi  opu'st  hoc,  qui  te 
procures. 
Cap.  Quid,  stulta,  ploras  ?  ne  time ;  bene  ( hercle) 

vendidi  ego  te. 
Fac  sis  bona?  frugi  sies.  Sequere  istum  bella  belle.  35 
Lyc.  Summane,  numquid  nunc  jam  me  vis? 

Curc.  Vale  atque  salve ; 

Nam  et  operam  et  pecuniam  benigne  praebuisti.    37 
Lyc.  Salutem  multam  dicito  patrono. 

Curc.  Nuntiabo. 
Lyc.  Numquid  vis,  leno  ? 

Cap.  Istas  minas  decem,  qui  me  procurem, 
Dum  melius  sit  mihi,  des. 

Lyc.  Dabuntur:  cras  peti  jubeto.  40 
Cap.  Quando  bene  gessi  rem,  volo  hic  in  fano  sup- 

plicare. 
Nam  illam   minis  olim  decem  puellam  parvulam 

emL 
Sed  eum,  qui  mihi  illam  vendidit,  nunquam  postilla 

vidi : 
Periisse  credo.     Quid  id  mea  refert  ?  ego  argentum 

habeo. 
Quoi  homini  Dei  sunt  propitii,  lucrum  ei  profecto 

objiciunt.  45 

Nunc  rei  divina?  operam  dabo.    Certum  'st  bene  me 

curare. 


ACTUS  IV.    SCENA  III. 
Therapontigonus.   Lyco. 

Ther.  Non  ego  nunc  mediocri   incedo  iratus  ira- 

cundia, 
Sed  eapse  illa,  qua  excidionem  facere  condidici  op- 

pidis. 
Nunc,  nisi  tu  mihi  propere  properas  dare  jam  tri- 

ginta  minas, 
Quas  ego  apud  te  deposivi,  vitam  propera  ponere. 
Lyc.  Non  (edepol)  nunc  ego  te  mediocri  macto  in- 

fortunio :  5 

Sed  eopse  illo,  quo  mactare  soleo,  quoi  nihil  debeo. 
Thcr.  Ne  te  mihi  facias  ferocem,   aut  supphcare 

censeas. 

Lyc.  Nec  tu  me  quidem  unquam  subiges,  redditum 
ut  reddam  tibi ;  8 

Nec  daturus  sum. 

Thcr.  Idem  ego  istuc  quom  credebam,  credidi 
Te  nihil  esse  redditurum. 

Lyc.  Cur  nunc  a  me  igitur  petis  ?  10 
Thcr.  Scire  volo  quoi  reddidisti. 

Lyc  Lusco  liberto  tuo. 
Is  Summanum  se  vocari  dixit :  eii  reddidi, 
Qui  has  tabellas  obsignatas  attulit. 

Thcr.  Quas  tu  mihi  tabulas, 
Quos  tu  mihi  luscos  libertos,  quos  Summanos,  som- 

nias? 
Nec  mihi  quidem  libertus  ullu'st. 

Lyc.  Facis  sapientius,  15 
Quam  pars  latronum,  libertos  qui  habent,  et  eos 

deserunt. 
Thcr.  Quid  fecisti? 

Lyc .  Quod  mandasti,  feci  tui  honoris  gratia ; 
Tuum  qui  signum  ad  me  attulisset,  nuntium  ne 

spernerem. 
Thcr.  Stultior  stulto  fuisti,  qui  iis  tabellis  crederes. 
Lyc.  Quis  res  publica  et  privata  geritur,  nonne  iis 
crederem  ?  20 

Ego  abeo.     Tibi  res  soluta  'st  recte.     Bellator,  vale. 
Tlier.  Quid  valeam  ? 

Lyc.  At  tu  a?grota,  si  lubet,  per  me, 
aetatem  quidem. 
Thcr.  Quid  ego  nunc  faciam?  quid  refert  me  fecisse 

regibus, 
Ut   mihi  obedirent,   si  hic   me  hodie   umbraticus 
deriserit  ? 

ACTUS  IV.    SCENA  IV. 

Cappadox.    Therapontigonus. 

Cap.  Quoi  homini  Dii  sunt  propitii,  ei  non  esse 

iratos  puto. 
Postquam  rem  divinam  feci,  venit  in  mentem  mihi, 
Ne  trapezita  exsulatum  abierit,  argentum  ut  petam, 
Ut  ego  potius  comedim,  quam  ille. 

Ther.  Jusseram  salvere  te. 

Cap.    Therapontigonoplatagidore,    salve !      Salvus 

quom  advenis  5 

In  Epidaurum,  hic  hodie  apud  me  nunquam  de- 

linges  salem. 
Thcr.  Bene  vocas.     Verum  vocata  res  est,  ut  male 

sit  tibi. 
Sed  quid  agit  meum  mercimonium  apud  te  ? 

Cap.  Nihil  apud  me  quidem. 
Ne  facias  testes :  neque  equidem  debeo  quidquam. 

Ther.  Quid  est  ? 
Cap.  Quod  fui  juratus,  feci. 

Ther.  ReddiV,  an  non,  virginem,  10 
Priusquam  te  huic  meae  machaerae  objicio,  mastigia  ? 
Cap.  Vapulare  ego   te  vehementer  jubeo :    ne  me 

territes. 
Tlla  abducta  'st :  tu  auferere  hinc  a  me,  si  perges 

mihi 
Male  loqui  profecto :  quoi  ego,  nisi  malum,  nihil 

debeo. 
Thcr.  Mihin'  malum  minitare? 

Cap.  Atque  (edepol)  non  minitabor, 
sed  dabo,  15 

Mihi  si  pergis  molestus  esse. 

Thcr.  Leno  minitatur  mihi  ? 
Meajque  pugnae  prceliares  plurimae  obtrita?  jacent  ? 
At  ita  me  machaera  et  clvpeus 

d3 

Bene  juvent  pugnantem  in  acie;    nisi  mihi  virgo 

redditur, 
Jam  ego  te  faciam  ut  hic  formicae  frustillatim  dif- 

ferant.  20 

Cap.  At  ita  me  volsella?,  pecten,  speculum,  calami- 

strum  meum, 
Bene  me  amassint,  meaque  axicia,  linteumque  ex- 

tersum ; 
Ut  cgo  tua  magnifica  verba,  neque  istas  tuas  magnas 

minas, 
Non  pluris  facio,  quam  ancillam   meam,  quae  la- 

trinam  lavat- 
Ego  illam  reddidi,  qui  argentum  a  te  attulit. 

Thcr.  Quis  is  est  horr.o  ?  25 
Cap.  Tuum  libertum  sese  aiebat  esse  Summanum. 

Thcr.  Meum? 
Atat !    Curculio  ( hercle)  verba  mihi  dedit,  quom 

cogito. 
Is  mihi  annulum  surripuit. 

Cap.  Perdidistin'  tu  annulum  ? 
Miles  pulchre  centuriatus  est  expuncto  in  manipulo. 
Thcr.  Ubi  nunc  Curculionem  inveniam  ? 

Cap.  In  tritico  facillume  30 
Vel  quingentos  Curcuhones,  pro  uno,  faxo  reperias. 
Ego  abeo.     Vale  atque  salve. 

Ther.  Male  vale ;  male  sit  tibi. 
Quid  ego  faciam  ?  maneam  an  abeam  ?  siccine  mihi 

esse  os  obhtum? 
Cupio  dare  mercedem,  qui  illunc,  ubi  sit,  common- 

stret  mihi. 

ACTUS  V.    SCENA  I. 

Ctjrctjlio. 

Antiquum  poetam  audivi  scripsisse  in  tragcedia, 
Mulieres  duas  pejores  esse,  quam  unam :  res  ita  'st : 

Verum  mulierem  pejorem,  quam  haec  amica  'st  Phse- 

dromi,  3 

Xon  vidi.  neque  audivi;  neque  (pol)  dici  nec  fingi 

potest 
Pejor,  quam  haec  est :    quae,  ubi  me  habere  hunc 

conspicata  'st  annulum,  5 

Rogat  unde  habeam.     M  Quid  id  tu   quaeris?"— 

u  Quia  mihi  quaesito  'st  opus." — 
Nego  me  dicere.     Ut  eum  eriperet,  manum  arripuit 

mordicus. 
Vix  foras  me  abripui,  atque  efFugi.     Apage  istanc 

caniculam. 


ACTUS  V.     SCENA  II. 

Planesilm.    Ph.edromis.   Clrcllio. 
Therapontigonls. 

Plan.  Phaedrome,  propera. 

Pfued.  Quid  properem  ? 

Plan.  Parasitum  ne  amiseris. 
Magna  res  est. 

Pfued.  Nulla  'st  mihi :  nam,  quam  habui, 
absumsi  celeriter. 
Plan.  Tene. 

Pliced.  Quid  negoti  'st  ? 

Plan.  Rogita,  unde  istunc  habeat 
annulum : 
Pater  istum  meus  gestitavit. 

Curc.  At  mea  matertera. 
Pfan.  Mater  ei  utendum  dederat. 

Curc.  Pater  tuus  rursum  mihi.  5 
Pfan.  Nugas  garris. 

Curc.  Soleo :  nam  propter  eas  vivo  facilius. 
Quid  nunc? 

Pfan.  Obsecro,  parenteisne  meos  mihi  pro- 
hibeas  ? 

Curc.   Quid?   ego  sub  gemman'  abstrusos   habeo 
tuam  matrem  et  patrem  ?  8 

Plan.  Libera  ego  sum  nata. 

Curc.  Et  alii  multi,  qui  nunc  serviunt. 
Plan.  Enimvero  irascor. 

Curc.  Dixi  equidem  tibi,  unde  ad  me 

hic  pervenerit  10 

Quoties  dicundum  "st  ?    Elusi  militem  (inquam)  in 

alea. 
Ther.  Salvus  sum  :  eccum,  quem  quaerebam.  Quid 
agis,  bone  vir  ? 

Curc.  Audio. 
Si  vis  tribus  bolis,  vel  in  chlamydem. 

Ther.  Quin  tu  is  in  malam  cmcem 
Cum  boletis,  cum  bulbis  ?  redde  etiam  argentum, 

aut  vir^inem. 
Curc.  Quod  argentum,  quas  tu  mihi  tricas  narras  ? 
quam  tu  virginem  15 

Me  reposcis? 

Thcr.  Quam  ab  lenone  abduxti  hodie,  scelus 
viri ! 
Curc.  Nullam  abduxi. 

Ther.  Certe  eccistam,  video. 

Pheed.  Virgo  haec  hbera  'st. 
Ther.  Mean'  ancilla  hbera  ut  sit  ?  quam  ego  nun- 

quam  emisi  manu. 
Phced.  Quis  tibi  hanc  dedit  mancupio?   aut  unde 

emisti?  fac  sciam. 
Ttier.  Ego  quidem  pro  istac  rem  solvi  ab  trapezita 
meo.  20 

Phced.  Quam  ego  pecuniam  quadruplicem  abs  te  et 

lenone  auferam, 
Qui  scias  mercari  furtivas  atque  ingenuas  virgines. 
Ambula  in  jus. 

Ther.  Non  eo. 

Ph&d.  Licet  te  antestari? 

Ther.  Non  licet. 
Phced,  Jupiter  te  male  perdat  !  intestatus  vivito. 

Curc.  At  ego,  quem  licet,  te. 
Ph<sd.  Accede  huc. 

Thcr.  Servum  antestari  !  vide.  25 
Curc.  Hem  !  ut  scias  me  liberum  esse. 

Ther.  Ergo  ambula  in  jus.     Hem  tibi ! 
Curc.  O  cives,  cives  ! 

Ther.  Quid  clamas? 

Ph<£d.  Quid  istum  tibi  tactio  est  ? 
Thcr.  Quia  mi  libitum  'st. 

Phced.  Accede  huc  tu  :  esco  illum  tibi 
dedam,  tace. 
Curc.  Phaedrome,  obsecro,  serva  me. 

Phced.  Tamquam  me  et  Genium  meum. 
Miles,  qufeso   ut   mihi    dicas,    unde   illunc  habeas 
annulum,  30 

Quem  parasitus  hic  te  elusit. 

Plan.  Per  tua  genua  te  obsecro, 
Ut  nos  facias  certiores. 

Ther.  Quid  istuc  ad  vos  attinet? 
Quaratis  chlamydem  et  machaeram  hanc,  unde  ad 

me  pervenerit. 
Curc.  Ut  fastidit  gloriosus  ! 

Ther.  3Iitte  istum  :  ego  dicam  omnia. 
Curc.  Nihil  est,  quidquid  ille  dicit. 

Plan.  Fac  me  certiorem,  obsecro.  35 
Thcr.  Ego  dicam  :  surge.     Hanc  rem  agite,  atque 

animum  advortite. 
Pater  meus  habuit  Periphanes. 

Plan.  Periphanes  ? 
Thcr.  Is,  priusquam  moritur,  mihi  dedit,  tamquam 

suo, 
Ut  aequum  fuerat,  filio. 

Plan.  Pro  Jupiter ! 
Ther.  Et  iste  me  hzeredem  fecit. 

Plan.  Pietas  mea,      40 
Serva  me,  quando  ego  te  servavi  sedulo. 
Frater  mi,  salve. 

Thcr.  Qui  credam  istuc  ego  ?  Cedo, 

Si  vera  memoras,  qua?  fuit  mater  tua  ?  43 

Plan.  Cleobula. 

Thcr.  Nutrix  qua=  fuit  ? 

Plan.  Archestrata. 
Ea  me  spectatum  tulerat  per  Dionysia.  45 

Postquam  illo  ventum  'st,  jam  ut  me  collocaverat, 
Exoritur  ventus  turbo  :  spectacula  ibi  ruunt : 
Ego  peTtimesco :  tum  ibi  me  nescio-quis  arripit 
Timidam  atque  pavidam,  nec  vivam,  nec  mortuam. 
Nec,  quo  me  pacto  abstulerit,  possum  dicere.         50 
Thcr.  Memini  istanc  turbam  fieri :  sed  tu  dic  mihi, 
Ubi  is  est  homo,  qui  te  surripuit  ? 

Plan.  Nescio. 
Verum  hunc  servavi  semper  mecum  una  annulum. 
Cum  hoc  olim  perii. 

Ther.  Cedo,  ut  inspiciam. 

Curc.  Sanan'  es, 
Qujb  isti  committas  ? 

Plan.  Sine  modo. 

Ther.  Pro  Jupiter !  55 
Hic  est,  quem  ego  tibi  misi  natali  die. 
Tam  facile  novi,  quam  me.     Salve,  mea  soror ! 
Plan.  Frater  mi,  salve  ! 

Pluzd.  Deos  volo  bene  vortere 
Istam  rem  vobis. 

Curc.  Et  ego  nobis  omnibus ; 
Tu  ut  hodie  adveniens  ccenam  des  sororiam :         60 
Hic  nuptialem  cras  dabit. 

Phccd.  Promittimus. 
Ther.  Tace  tu. 

Curc.  Non  taceo,  quando  res  vortit  bene. 
Tu  istanc  desponde  huic,  miles :  ego  dotem  dabo. 
Phced.  Quid  dotis  ? 

Curc.  Egone  ?  ut  semper,  dum  vivat,  me  alat. 
Ther.  Verum  (  hercle)  dico,  me  lubente  feceris.    65 
Et  leno  hic  debet  nobis  triginta  minas. 
Phced.  Quamobrem  istuc  ? 

Ther.  Quia  ille  ita  repromisit  mihi, 

Si  quisquam  hanc  liberali  asseruisset  manu,  68 

Sine  controversia  omne  argentum  reddere. 
Phced.  Xunc  eamus  ad  lenonem. 
Thcr.  Laudo. 

Phced.  Hoc  prius  volo,  70 
Meam  rem  agere. 

Ther.  Quid  id  est  ? 

Phced.  Ut  mihi  hanc  despondeas. 
Curc.  Quid  cessas,  miles,  hanc  huic  uxorem  dare  ? 
Ther.  Si  haec  volt* 

Plun.  Mi  frater,  cupio. 

Ther.  Fiat. 

Curc.  Bene  facis. 
Phced.  Spondesne,  miles,  mihi  hanc  uxorem  ? 

Ther.  Spondeo. 
Phced.  Et  ego  huic  cibum  una  spondeo. 

Ther.  Lepide  facis.    75 
Sed  eccum  lenonem,  [incedit,  thesaurum  meum.] 


ACTUS  V.     SCENA  III. 

Cappadox.    Therapontigoxus.    PH.IDRO- 
mus.    Plaxesium. 

Cap.  Argentariis  male  credi  qui  aiunt,  nugas  prae- 

dicant ; 
Nam  et  bene  et  male  credi  dico :  id  adeo  hodie  ego 

expertus  sum. 
Xon  male  creditur,  qui  nunquam  reddunt ;  sed  pror- 

sum  perit. 
Velut  decem  minas  dum  hic  solvit,  omneis  mensas 

transiit. 
Postquam  nihil  fit,  clamore  hominem  posco.    ILle  in 

jus  me  vocat.  5 

Pessume  metui,  ne  mihi  hodie  apud  praetorem  sol- 

veret. 
Verum  amici  compulerunt ;  reddit  argentum  domo. 

Nunc  domum  properare  certum  'st. 

Thcr.  Heus  tu,  leno !  te  volo.  8 
Plnzd.  Et  ego  te  volo. 

Cap.  At  ego  vos  nolo  ambos. 

Thcr.  Sta,  sis,  illico  ; 
Atque  argentum  propere  propera  vomere. 

Cap.  Quid  mecum 'st  tibi  ?  10 
Aut  tecum  ?  aut  .... 

Thcr.  Quia  ego  ex  te  hodie  faciam  pilum 
catapultarium ; 
Atque  ita  te  nervo  torquebo,  itidem  uti  catapultae  so- 

lent. 
Phced.  Delicatum  te  hodie  faciam,  cum  catello  ut 

accubes, 
Ferreo,  ego  dico. 

Cap.  At  ego  vos  ambo,  in  robusto  carcere 
Ut  pereatis. 

Thcr.  Collum  obstringe ;  abduce  istum  in 
malam  crucem.  15 

Fhced.  Quid  ?  quid  est  ?  ipse  ibit  potius. 

Cap.  Pro  Deum  atque  hominum  fidem  ! 
Hoccine  pacto  indemnatum  atque  intestatum  me  ab- 

ripi  ? 
Obsecro,  Planesium,  et  te,  Phaedrome,  auxilium  ut 

feras. 
Plan.  Frater,  obsecro  te,  noli  hunc  condemnatum 

perdere. 
Bene  et  pudice  me  domi  habuit. 

Ther.  Haud  voluntate  id  sua  :  20 
iEsculapio  huic  habeto,  quom  pudica  es,  gratiam  : 
Nam,  si  is  valuisset,  jam  pridem,  quoquo  posset, 

mitteret. 
Phced.  Animum  advortite,  si  potis  sum  hoc  inter  vos 

componere. 
Mitte  istunc.    Accede  huc,  leno.   Dicam  meam  sen- 

tentiam, 
Siquidem  voltis,  quod  decrero,  facere. 

Cap.  Tibi  permittimus,  25 


CURCULIO.  V.  3.  37 

Dum  quidem  (hercle)  ita  judices,  ne  qnisquam  a 
me  argentum  auferat.  26 

Thcr.  Quodne  promisti  ? 

Cap.  Qui  promisi? 

Phesd.  Lingua. 

Cap.  Eadem  nunc  nego. 
[Ditandi,!  non  rem  perdundi  gratia,  haec  nata  'st 

mihi. 
Ther.  Nihil  agit :  collum  obstringe  homini. 

Cap.  Jamjam  faciam  ut  jusseris. 
Ther.  Quando  vir  bonus  es,  responde,  quod  rogo. 

Cap.  Roga  quod  lubet.  30 
Ther.    Promistin',  si  hberali  quisquam  hanc  asse- 

reret  manu, 
Te  omne  argentum  redditurum  ? 

Cap.  Non  commemini  dicere. 
Tlicr.  Quid  ?  negas  ? 

Cap.  Nego  (  hercle)  vero.  Quo  praesente  ? 
quo  in  loco  ? 
Ther.  Me  ipso  prassente,  et  Lycone  trapezita. 

Cap.  Non  taces  ? 
Tltcr.  Non  taceo. 

Cap.  Non  ?  ego  te  floccifacio :  ne  me  territes.  35 
Thcr.  3Ie  ipso  praesente  et  Lycone,  factum  'st. 

Fltced.  Satis  credo  tibi. 
Nunc  adeo,  ut  tu  scire  possis,  leno,  meam  senten- 

tiam; 
Libera  haec  est ;  hic  hujus  frater  est,  hsec  autem  il- 

hus  soror. 
Haec  mihi  nubet :  tu  huic  argentum  redde.    Hocju- 

dicium  meum  'st. 
Thcr.  Tu  autem  in  nervo  jam  jacebis,  nisi  mihi  ar- 
gentum  redditur.  40 

Cap.  Hercle,  istam  rem  judicasti  perfidiose,  Phae- 

drome ; 
Et  tibi  oberit :  et  te,  miles,  Dii  Deaeque  perduint ! 
Tu  me  sequere. 

Ther.  Quo  sequar  ego  te  ? 

VOL.  II.  E 

Cap.  Ad  trapezitam  meum,  43 
Ad  praetorem :  nam  inde  rem  solvo  omnibus,  qui- 

bus  debeo. 
Ther.  Ego  te  in  nervum,  haud  ad  praetorem,  hinc 
rapiam,  ni  argentum  refers.  45 

Cap.  Ego  te  vehementer  perire  cupio,  ne  tu  me  ne- 

scias. 
Ther.  Itane  vero  ? 

Cap.  Ita  (  hercle)  vero. 

Thcr.  Novi  ego  hos  pugnos  meos. 
Cap.  Quid  tum  ? 

Thcr.  Quid  tum  ?  rogitas  ?  hisce 
ego,  si  tu  me  irritaveris, 
Placidum  ted  hodie  reddam. 

Cap.  Age  ergo,  recipe  actutum. 

Ther.  Licet. 

phccd.  Tu,  miles,  apud  me  coenabis.    Hodie  fient 

nuptiae.  50. 

Thcr.  Quae  res  bene  vortat  mihi  et  vobis,  spectato- 

res,  plaudite. 

ACTUS  I.     SCENA  I. 

Epidicls.    Thesprio. 

Epid.  Heus,  adolescens  ! 

Thes.  Quis  properantem  me  prehendit  pallio  ? 
Epid.  Familiaris. 

Tltcs.  Fateor :  nam  odio  es  nimium  familiariter. 
Epid.  Respice  vero,  Thesprio. 

Thes.  O  !  Epidicumne  ego  conspicGr? 
Epid.  Certe :  oculis  recte  uteris. 

Thes.  Salve. 

Epid.  Dii  dent,  quae  velis. 
Venire  salvum  gaudeo. 

Thes.  Quid  cseterum  ? 

Epid.  Quod  eo  assolet,  5 
Ccena  tibi  dabitur. 

Thes.  Spondeo. 
Epid.  Quid? 

Thes.  Me  accepturum,  si  dabis. 
Epid.  Quid  tu  ?  agis  ut  velis  ? 

Thes.  Exemplum  adest. 

Epid.  Intelligo.    Eugepje  ! 
Corpulentior  videre,  atque  habitior. 

Thcs.  Huic  gratia. 
Epid.  Quam  quidem  jamdiu  te  perdidisse  oportuiu 
Thes.  Minus  jam  furtificus  sum,  quam  antehac 
Epid.  Quid  ita  ? 

Thes.  Rapio  propalam.  10 
Epid.  Dii  immortales  infeHcitent !  ut  tu  es  gradibus 

grandibus ! 
Nam,  ut  apud  portum  te  conspexi,  curriculo  occepi 

sequi : 
Vix  adipiscundi  potestas  modo  fuit. 

Thes.  Scurra  es. 

Epid.  Scio, 
Te  esse  quidem  hominem  militarem. 

e3 

Thcs    Audacter  quamvis  dicito. 
Epid.  Quid  ais?  perpetuon'  valuisti? 
Thcs.  Varie. 

Epid.  Qui  varie  valent,   15 
Caprigenum  hominum  non  placet  mihi,  neque  pan- 

therinum  genus. 
Thcs.  Quid  tibi  vis  dicam,  nisi  quod  est? 

Epid.  Ut  illa  respondeas  probe. 
Quid  herilis  noster  filius  ?  valet  ? 

TIics.  Pugilice  atque  athletice. 
Ej->d.  Voluptabilem  mihi  nuntium  tuo  adventu  at- 

tulisti.    Sed  ubi 
Est  is? 

Thcs.  Adveni  simul. 
Epid.  Ubi  is  ergo  est  ?  nisi  si  in  vidulo,  20 
Aut  si  in  melina  attulisti. 

Thes.  Dii  te  perdant ! 

Epid.  Te  volo 
Percontari :  operam  da ;  opera  reddibitur  tibi. 
Thcs.  Jus  dicis. 

Epid.  JMe  decet. 

Thcs.  Jam  tu  autem  nobis  praeturam 
geris  ? 
Epid.  Quem  dices  digniorem  esse  hominem  hodie 

Athenis  alterum  ? 
Thes.  At  unum  a  praetura  tua,  Epidice,  abest. 

Epid.  Quidnam? 

Thcs.  Scies.  25 
Lictores  duo,  duo  viminei  fasces  virgarum 

Epid.  Vae  tibi  ! 
Sed  quid  ais  ? 

Th.es.  Quid  rogas? 

Epid.  Ubi  arma  sunt  Stratippocli  ? 
Thes.  Pol,  illa  ad  hosteis  transfugerunt. 
Epid.  Armane? 

Thcs.  Atque  quidem  cito. 
Epid.  Serione  dicis  tu  ? 

Thcs.  Serio,  inquam :  hostes  habent. 

Epid.  Edepol,  facinus  improbum  ! 

Thes.  At  jam  ante  alii  fecerunt  idem.  30 
Erit  illi  illa  res  honori. 

Epid.  Qui? 

Thes.  Quia  antea  aliis  fuit. 
Epid.  Mulciber  (credo)  arma  fecit,  quae  habuit  Stra- 

tippocles : 
Travolaverunt  ad  hosteis.  Tum  ille  prognatus  Theti, 
Sine,  perdat :  aha  apportabunt  eii  Nerei  filia?. 
Id  modo  videndum  'st,  ut  materies  suppetat  scuta- 
riis,  35 

Si,  in  singulis  stipendiis,  is  ad  hosteis  exuvias  dabit. 
Tlies.  Supersede  istis  rebus  jam. 

Epid.  Tu  ipse,  ubi  lubet,  finem  face. 
Thes.  Desiste  percontarier. 

Epid.  Eloquere,  ipse  ubi  est  Stratippocles  ? 
Thcs.  Est  causa,  qua  causa  simul  mecum  ire  veri- 
tu'st. 

Epid.  Quidnam  id  est  ? 
Thes.  Patrem  videre  se  non  volt  etiam  nunc. 

Epid.  Quapropter  ? 

Thts.  Scies.  40 
Quia  forma  lepida.  et  liberali  captivam  adolescen- 

tulam 
De  praeda  mercatu'st. 

Epid.  Quid  ego  ex  te  audio  ? 

Thes.  Hoc,  quod  fabulor. 
Epid.  Cur  eam  emit? 

Thes.  Animi  causa. 

Epid.  Quot  illic  homo  animos  habet  ? 
Xam  certo,  priusquam  hinc  ad  legionem  abiit  domo, 
Ipse  mandavit  mihi,  ab  lenone  ut  fidicina,  45 

Quam  amabat,  emeretur  sibi.  Id  ei  impetratum  red- 

didi. 
Thes.  Utcumque  in  alto  ventus  est.  Epidice,  exin 

velum  vortitur. 
Epid.  Vae  misero  mihi !  male  perdidit  me. 

Thes.  Quid  istuc  ?  quidnam  est  ? 

Ejrid.  Quid  ?  istanc  quam  emit,  quanti  eam  emit  ? 
Thcs.  Vili. 

Ejiid.  Haud  istuc  te  rogo. 
Tlics.  Quid  igitur  ? 

Epid.  Quotminis? 
Thcs.  Tot. 

Ejnd.  Quadraginta  minis  !  50 
Thcs.  Id  adeo  argentum  ab  danista  apud  Thebas 

sumsit  fcenore, 
In  dies  minasque  argenti  singulas,  nummis. 

Epid   Papas! 
Thcs.  Et  is  danista  advenit  una  cum  eo,  qui  argen- 

tum  petit. 
Ejjid.  Dii  immortales !  ut  ego  interii  basilice  ! 

Thes.  Quid  jam  ?  aut  quid  est, 
Epidice  ? 

Epid.   Perdidit  me. 
Thcs.  Quis? 

Epid.  Ille,  qui  perdidit  arma. 

Tlies.  Nam  55 
Quid  ita  ? 

Epid.  Quia  cotidie  ipse  ad  me  ab  legione 
epistolas 
Mittebat.    Sed  taceam  optumum  'st :  plus  scire  sa- 

tiu'st,  quam  loqui 
Sefvum  hominem  :    ea  sapientia  'st. 

Thcs.  Nescio,  (edepol)  quid  tu  timidu's. 
Trepidas,  Epidice  :  ita  voltum  tuum  video.    Videre 

commeruisse 
Hic,  me  absente,  in  te  aliquid  mali. 

Epid.  Poti'n'  ut  molestus  ne  sis  ?  60 
Thcs.  Abeo. 

Epid.  Adsta :  abire  hinc  non  sinam. 

Thcs.  Quid  nunc  me  retines  ? 
Epid.  Amatne  istam,  quam  emit  de  praeda? 

Thes.  Rogas?  deperit. 
Epid-  Detegetur  corium  de  tergo  meo. 

Thes.  Plusque  amat,  quam  te  unquam  amavit. 

Epid.  Jupiter  te  perduit ! 

Thes.  Mitte  nunc  jam  :  nam  ille  me 

vetuit  domum 
Venire :  ad  Chaeribulum  jussit  huc  in  proxumum : 
ibi  manere  jussit.  Oo 

Eo  venturu'st  ipse. 

Epid.  Quid  ita  ? 

Thcs.  Dicam.    Quia  patrem  prius 
Se  convenire  non  volt,  neque  conspicari,  quam  id  ar- 

gentum, 
Quod  debetur  pro  illa.  dinumeraverit. 

Epid.  Heu  (edepolj  res  turbulentas  ! 
Thes.  Mitte  me,  ut  eam  nunc  jam. 

Epid.  Hseccine  ubi  scibit  senex  ?  puppis 
[Pereunda 'st]  probe. 

Thes.  Quid  istuc  ad  me  attinet, 
quo  tu  intereas  modo  ?    7" 
Epid.  Quia  perire  solus  nolo,  te  cupio  perire  mecum, 
Benevolens  cum  benevolente, 

Thcs.  Abi  in  malam  rem  maxumam  a  me 
Cum  istac  conditione. 

Epid.  I  sane,  si  quid  festinas  magis. 
Thcs.  Nunquam  hominem  quemquam  conveni,  un- 

de  abierim  lubentius. 
Epid.  Illic  hinc  abiit :  solus  es  nunc.    Quo  in  loco 
hasc  res  sit,  vides,  7"> 

Epidice  :  nisi  quid  tibi  in  tete  auxili  'st,  absumtus  es. 
Tanta?  in  te  impendent  ruinae ;  nisi  suffulcis  firmiter, 
Non  potes  subsistere,  ita-que  in  te  irruunt  montes 

mali. 
Neque,  ego  nunc  quomodo  me  expeditum  ex  impe- 

dito  faciam, 
Consilium  placet.  Ego  miser  perpuli  meis  dolis  senem, 
l  t  censeret  suam  sese  emere  filiam.    Is  suo  filio 
Fidicinam  emit,  quam  ipse  amat,  quam  abiens  man- 

davit  mihi. 
Is  sibi  nunc  alteram  ab  legione  adduxit  animi 
Causa.    Corium  perdidi  :  nam,  ubi  senex  senserit 

Sibi  data  esse  verba,  virgis  dorsum  depoliet  meum. 
At  enim  tu  prrecave.  Nihil  est  istuc :  plane  hoc  cor- 

ruptum  'st  caput.  86 

Nequam  homo  es,  Epidice  :  qui  tibi  libido  'st  male 

loqui  ? 
Quia  tute  te  deseris.  Quid  faciam  ?  Men'  tu  rogas  ? 
Tu  quidem  antehacaliis  solebasdare  consilia  mutua . 
Quid  ?  quid  ?  Aliqua  reperiundum  'st.  Sed  ego  ces- 

so  ire  obviam  90 

Adolescenti,  ut,  quid  negoti  sit,  sciam  ?  atque  ipse 

illic  est. 
Tristis  est.    Cum  Chasribulo  incedit  a;quali  suo. 
Huc  concedam,  orationem  unde  horum  placide  per- 

sequar. 


ACTUS  I.    SCENA  II. 

STRATIPPOCLES.    CHiERlBULUS.    EPIDICUS. 

Strat.  Rem  tibi  sum  elocutus  omnem,  Chaeribule; 

atque  admodum 
Meorum  mcerorum  atque  amorum  summam  edictavi 

tibi. 
Chcer.  Preeter  eetatem  et  virtutem  stultus  es,  Stra- 

tippocles. 
Idne  pudet  te,    quia  captivam,  genere  prognatam 

bono, 
In  praeda  es  mercatus  ?  Quis  erit,  vitio  qui  id  vortat 

tibi  ?  5 

Strat.  Qui  invident,  omneis  inimicos  mi  istoc  facto 

reperi : 
At  pudicitise  ejus  nunquam  nec  vim  nec  vitium  attuli. 
Chcer.  Jam  istoc  probior  es,  meo  quidem  animo, 

quom  in  amore  temperes. 
Strat.  Nihil  agit,  qui  diffidentem  verbis  solatur  suis. 
Is  est  amicus,  qui,  in  re  dubia,  re  juvat,  ubi  re  est 

opus.  10 

Chczr.  Quid  tibi  me  vis  facere  ? 

Strat.  Argenti  dare  quadraginta  minas,   1 1 
Quod  danistce  detur,  unde  ego  illud  sumsi  fcenore. 
Chcer.  Si  ( hercle)  haberem,  non  negarem. 

Strat.  Nam  quid  te  igitur  retulit 
Beneficum  esse  oratione,  si  ad  rem  auxilium  emor- 

tuum  'st  ? 
Chcer.  Quin  (edepol)  egomet  clamore  defatigor,  dif- 

feror.  15 

Strat.  Malim  istiusmodi  mihi  amicos  furno  mersos, 

quam  foro. 
Sed  operam  Epidici  nunc  me  emere  pretio  pretioso 

velim. 
Quem  quidem  ego  hominem,  irrigatum  plagis,  pis- 

tori  dabo, 
Xisi  hodie  prius  comparassit  mihi  quadraginta  minas, 
Quam  argenti  fuero  elocutus  ei  postremam  syllabam. 
Epid.  Salva  res  est :  bene  promittit :  spero,  servabit 

fidem.  21 

Sine  meo  sumtu  paratae  jam  sunt  scapulis  symbola?. 
Aggrediar  hominem.    Advenientem  peregre  herum 

suum  Stratippoclem 
Salva  impertit  salute  servus  Epidicus. 

Strat.  Ubi  is  est  ? 

Epid.  Adest. 
Salvum  te  gaudeo  huc  advenisse. 

Strat.  Tam  tibi  istuc  credo,  quam  mihi.  2.3 
Epid.  Benene  usque  valuisti  ? 

Strat.  A  morbo  valui ;  ab  animo  a?ger  fui. 
Epid.  Quod  ad  me  attir.uit,  ego  curavi:  quod  man- 

dasti  mihi, 
Impetratum  'st :  emta  ancilla  'st ;  quod  tute  ad  me 

literas 
Missiculabas. 

Strat.  Perdidisti  omnem  operam. 

Epid.  Nam  qui  perdidi  ? 
Strut.  Quia  meo  neque  cara  'st  cordi,  neque  placet. 

Epid.  Quid  retulit       30 
Mihi  tantopere  te  mandare,  et  mittere  ad  me  epi- 

stolas  ? 
Strat.  Illam  amabam  olim  ;  nunc  jam  alia  cura  im- 

pendet  pectori. 
Epid.  Hercle,  miserum  'st,  ingratum  esse  id  omne 

quod  facias  bene. 
Ego  quod  bene  feci,  male  feci,  quia  amor  mutavit  lo- 

cum. 
Strat.  Desipiebam  mentis,  cum  illas  scriptas  mitte- 

bam  tibi.  35 

Epid.  Men'  piacularem  oportet  fieri  ob  stultitiam 

tuam  ? 
Ut  meum  tergum  stultitiae  tuae  subdas  succidaneum  ? 
Chcer.  Quid  istic  verba  facimus  ?  huic  homini  opu'st 

quadraginta  minis 
Celeriter  calidis,  danistas  quas  resolvat,  et  cito. 
Epid.  Dic  modo,  unde  auferre  me  vis  ?  a  quo  tra- 

pezita  peto  ?  40 

Strat.  Unde  hbet :  nam,  ni  ante  solem  occasum  hoc 

argentum  [eloces,] 
Meam  domum  ne  inbitas ;  tu  te  in  pistrinum  [recta. 

inferas.] 
Epid.  Facile  tu  istuc,  sine  periculo  et  cura,  corde 

Hbero, 
Fabulare.    Novi  ego  nostros :  mihi  dolet,  quom  ego 

vapulo. 
Strat.  Quid  tu  nunc  ?  patieriV  ut  ego  me  interi- 

mam? 

Epid.  Ne  feceris.  45 

Ego  istuc  accedam  periculum  potius  atque  audaciam. 
Strat.  Nunc  places ;  nunc  ego  te  laudo. 

Epid.  Patiar  ego  istuc,  quod  lubet. 
Strat.  Quid  de  illa  fiet  fidicina.  igitur  ? 

Epid.  Aliqua  reperibitur : 
Aliqua  ope  exsolvam  ;  extricabor  aliqua. 

Strat.  Plenus  consili  es. 

Novi  ego  te. 

Epid.  Est  Euboicus  miles  locuples,  multo 

auro  potens,  50 

Qui,  ubi  tibi  istam  emtam  esse  scibit,  atque  hanc  ad- 

ductam  alteram, 
Continuo  te  orabit  ultro,  ut  illam  transmittas  sibi. 
Sed  ubi  illa  'st,  quam  tu  adduxisti  tecum  ? 

Strat.  Jam,  faxo,  hic  erit. 
Ch&r.  Quid  hic  nunc  agimus  ? 

Strat.  Eamus  intro  huc  ad  te,  ut  hunc 
hodie  diem 
Luculente  habeamus. 

Epid.  Ite  intro.    Ego  de  re  argentaria.  bb 
Jam  senatum  convocabo  in  corde  consiliarium, 
Quoi  potissumum  indicatur  beilum,  unde  argentum 

auferam. 
Epidice,  vide  quid  agas :  ita  res  subito  haec  objecta  'st 

tibi. 
Non  enim  nunc  tibi  dormitandum,  neque  cunctandi 

copia  'st. 
At  eumdem  senem  oppugnare  certum  'st  consilium. 
I,  i,  abi  GO 

Inrro ;  atque  adolescenti  dic  jam  nostro  herili  filio, 
Ne  hic  foras  ambulet,  neve  usquam  veniat  obviam 
seni. 


ACTUS  II.     SCENA  I. 
Apcecides.   Pehiphaxes. 

Apcec.    Plerique  homines,  quos,  quom  nihii  refert, 

pudet ;  ubi  pudendum  'st, 
Ibi  eos  deserit  pudor,  quom  usus  est  ut  pudeat.     Is 

adeo  tu  es.    Quid 
Est,  quod  pudendum  siet,  genere  natam  bono,  pau- 

perem,  domum 

Ducere  uxorem  ?  prassertim  eam,  qua  ex  tibi  com- 

memores 
Hanc,  quae  domi  'st,  filiam  prognatam. 

Pcriph.  Revereor  filium.  5 
Apcec.  At  (pol)  ego  te  credidi  uxorem,  quam  tu  ex- 

tulisti,  pudore  exsequi : 
Quojus   quoties  sepulcrum   vides,    sacruficas  illico 

Orco  hostiis : 
Neque  adeo  injuria,  quia  licitum  'st  eam  tibi  vivundo 

vincere. 
Pcriph.    O  !    Hercules  ego  fui,  dum  illa  mecum 

fuit :  neque  sexta  aerumna 
Acerbior  Hercuh,  quam  illa  mihi  est  objecta. 

Apcec.  Pulchra  10 
(Edepol)  dos  pecunia  'st 

Periph.  Quae  quidem  (pol)  non  maritata  'st. 


ACTUS  II.    SCEXA  II. 
Epidicis.  Apiecides.   Periphanes. 

Epid.  St,  st !  tacete.    Habete  animum  bonum.   Li- 

quido  exeo  foras 
Auspicio,  avi  sinistra.   Acutum  cultrum  habeo,  senis 

qui  extenterem 
3Iarsupium.    Sed  eccum  ipsum  ante  aedeis  conspicor 

[et  Apcecidem,] 
Qualeis  volo,  vetulos  duo.   Jam  ego  me  convortam 

in  hirudinem, 
Atque  eorum  exsugebo  sanguinem,  senati  qui  colu- 

men  cluent.  5 

Apcec.  Continuo  ut  maritus  fiat. 

Periph.  Laudo  consilium  tuum. 
Apcec.  Xam  ego  illum  audivi  in  amore  haerere  apud 

nescio-quam  fidicinam. 
Periph.  Id  ego  excrucior. 

Epid.  Dii  (  hercle)  omnes  rae  adju- 

vant,  augent,  amant.  8 

Ipsi  hi  quidem  mihi  dant  viam,  quo  pacto  ab  se  ar- 

gentum  auferam. 
Age,  nunc  jam  orna  te,  Epidice,  et  palholum  in  col- 
lum  conjice;  10 

Ita-que  assimulato,  quasi  per  urbem  totam  homi- 

nem  qussiveris. 
Age,  si  quid  agis.    Dii  immortales  !  utinam  conve- 

niam  domi 
Periphanem  !  per  omnem  urbem  quem  sum  defes- 

sus  quasrere, 
Per  medicinas,  per  tonstrinas,  in  gymnasio,  atque 
in  foro,  14 

Per  myropolia,  et  lanienas,  circumque  argentarias. 
Kogitando  sum  raucus  factus  :  pa?ne  in  cursu  concidi. 
Perijph.  Epidice. 

Ej)id.  Epidicum  quis  est  qui  revocat  ? 

Perij)h.  Ego  sum  Periphanes. 
Apcee.  Et  ego  Apcecides  sum. 

Epid.  Et  ego  quidem  sum  Epidicus.   Sed, 
here,  optuma 
Vos  video  ambo  advenire  opportunitate. 

Periph.  Quid  rei  est  ? 
Epid.  Mane :  sine  respirem,  quaso. 

Periph.  Immo,  acquiesce. 

Epid.  Animo  male  est.  20 
Recipiam  anhehtum. 

Apoec.  Clementer  requiesce. 

Epid.  Animum  advortite. 
A  legione  omnes  remissi  sunt  domum  Thebis. 

Apac.  Quis  hoc 
Scit  factum  ? 

Epid.  Ego  ita  esse  factum  dico. 

Periph.  SciV  tu  istuc  ? 

Epid.  Scio. 
Periph.  Qui  tu  scis  ? 

Epid.  Quia  ego  ire  vidi  milites  plenis  viis. 

Arma  referunt,  et  jumenta  ducunt. 

Pcriph.  Nimis  factum  bene  !  25 
Epid.  Tum  captivorum  quid  ducunt  secum  !  pueros, 

virgines, 
Binos,  ternos  :  alius  quinque  :  fit  concursus  per  vias. 
Filios  suos  quisque  visunt 

Pcriph.  Hercle,  rem  gestam  bene  ! 
Epid.  Tum  meretricum  numerus  tantus,  quantum 

in  urbe  omni  fuit, 
Obviam  ornata?  occurrebant  suis  quaeque  amatori- 

bus :  30 

Eos  captabant.     Id  adeo  qui  maxume  animum  ad- 

vorterim, 
Pleraeque  hae  sub  vestimentis  secum  habebant  retia. 
Quom  ad  portum  venio,  atque  ego  illam  illic  video 

praestolarier : 
Et  cum  ea  tibicinae  ibant  quatuor. 

Pcriph.  Quicum,  Epidice  ? 
Epid.  Cum  illa,  quam  tuus  gnatus  annos  multos  de- 

amat,  deperit ;  35 

Ubi  fidemque,  remque,  seque,  teque,  properat  per- 

dere : 
Ea  praestolabatur  illum  apud  portam. 

Periph.  Vide'n'  veneficam? 
Epid.  Sed  vestita,  aurata,  ornata,  ut  lepide !  ut  con- 

cinne  !  ut  nove  ! 
Pcriph.  Quid  erat  induta?  an  regillam  induculam, 

an  mendiculam,  39 

Impluviatam  ?  ut  istae  faciunt  vestimentis  nomina. 
Epid.  Utin'  impluvium  induta  eat  ? 

Pcriph.  Quid  istuc  est  mirabile  ? 
Quasi  non  fundis  exornatae  multae  incedant  per  vias. 
At  tributus  quom  imperatu'st,  negant  pendi  potesse: 
Illis,  quibus  tributus  major  penditur,  pendi  potest. 
Quid  istae,   quae  vesti  quotannis  nomina  inveniunt 

nova :  45 

Tunicam  rallam,  tunicam  spissam,  Unteolum  cae&i- 

cium, 

Intusiatam,  patagiatam,  caltulana,  aut  crocotulam, 
Supparum  aut  subnimium,  ricam,  basilicum,   aut 
exoticum,  48 

Cumatile  aut  plumatile,  cerinum  aut  melinum  :  ger- 

rae  maxumae ! 
Cani  quoque  etiam  ademtum  'st  nomen. 
Epid.  Qui  ? 

Feriph.  Vocant  Laconicum.  50 
Haec  vocabula  auctiones  subigunt  ut  faciant  viri. 
Quin  tu,  ut  occepisti,  loquere. 

Epid.  Occepere  alia?  mulieres 
Buae  post  me  sic  fabulari  inter  sese :    ego  abscessi 

solens 
Paulum  ab  illis :  dissimulabam  me  harum  sermoni 
operam  dare.  54 

Nec  satis  exaudiebam,  nec  sermonis  faUebar  tamen, 
Quae  loquerentur. 

Periph.  Id  lubido  est  scire. 

Epid.  Ibi  illarum  altera 
Dixit  illi,  quicum  ipsa  ibat  .... 
Periph.  Quid  ? 

Epid.  Tace  ergo,  ut  audias. 
Postquam  illam  sunt  conspicatae,  quam  tuus  gnatus 

deperit, 
"  Quam  facile  etquam  fortunate  evenit  illi(obsecro) 

mulieri, 
Liberare  quam  volt  amator  !"  —  "  Quisnam  is  est  ?" 
inquit  altera  G0 

Hli.    Ibi  nominat  Stratippoclem  Periphanae  filium. 

Periph.  Perii, 
Hercle  !  Quid  ego  ex  te  audio  ? 

Epid.  Hoc,  quod  actum.    Egomet 
post,  ubi  illas  audivi  ioqui, 
Ccepi  rursum  vorsum  ad  illas  pauxillatim  acceuere, 
Quasi  retruderet  hominum  me  vis  invitum. 

Periph.  Intelligo. 

Epid.  Ibi  illa  interrogavit  illam  :   "  Qui  scis  ?  quis 

id  cUxit  tibi  ?"  —  <i."i 

u  Quin  hodie  allata?  sunt  tabellae  ad  eam  a  Stra- 

tippocle,  eum  G6 

Argentum  sumsisse  apud  Thebas  ab  danista  fcenore : 
Id  paratum,  et  sese  ob  eam  rem  id  ferre." 

Pcriph.  [Cedo,]  ego  ocridi ! 
Ejnd.  Hac  aibat  sic  audivisse  se  ab  ea.,  atque  ab 

epistola. 
Periph.  Quid  ego  fariam  nunc?  consilium  a  te  ex- 

petesso,  Apoerides.  70 

Apccc.  Reperiamus  aliquid  calidi  conducibilis  con- 

sili : 
Nam  ille  quidem  aut  jam  hic  aderit  (credo)  hercle, 

aut  jam  adest. 

Epid.  Si  asquum  siet 
Me  plus  sapere  quam  vos,  dederim  vobis  consilium 

catum, 
Quod  laudetis,  ut  ego  opinor,  uterque. 

Periph.  Ergo  ubi  est,  Epidice? 
Epid.  Atque  ad  eam  rem  conducibile. 

Apcec.  Quid  istuc  dubitas  dicere  ?  75 
Epid.  Vos  priores  esse  oportet,  nos  posterius  dicere, 
Qui  plus  sapitis. 

Apcec.  Eia  vero,  age,  dic. 

Epid.  At  deridebitis. 
Apcec.  Non  (edepol)  faciemus. 

Epid.  Immo,  si  placebit,  utitor 
Consilium  :  si  non  placebit,  reperitote  rectius. 
Mihi  istic  nec  seritur,  nec  metitur ;  nisi  ea,  quae  tu 

vis,  volo.  80 

Periph.  Gratiam  habeo :  fac  participes  nos  tuae  sa- 

pientias. 
Epid.  Continuo  arbitretur  uxor  tuo  gnato  :  atque  ut 

fidicinam 
Illam,  quam  is  volt  liberare,  quae  illum  corrumpit 

tibi, 
Ulciscare:  atque  ita  curetur,  usque  ad  mortem  ut 

serviat. 
Apcec.  Fieri  oportet. 

Periph.  Facere  cupio  quidvis,  dum  id 
fiat  modo. 

Epid.  Hem  !  85 

Nunc  occasio  'st  faciundi,  priusquam  in  urbem  ad- 

venerit, 
Sicut  cras  hic  aderit :  hodie  non  venerit. 

Periph.  Qui  scis  ? 

Epid.  Scio, 
Quia  mihi  alius  dixit,  qui  illinc  venit,  mane  hic 

affore. 
Pcriph.  Quin  tu  eloquere :  quid  faciemus? 

Epid.  Sic  faciundum  censeo ; 
Quasi  tu  cupias  hberare  fidicinam  animi  gratia,  90 
Quasique  ames  vehementer  tu  illam. 

Periph.  Quam  ad  rem  istuc  refert  ? 

Epid.  Rogas  ? 
Ut  enim  prsestines  argento,  priusquam  veniat  fihus, 
Atque  ut  eam  te  in  hbertatem  dicas  emere. 

Periph.  Intelligo. 
Epid.  Ubi  erit  emta,  ut  ahquo  ex  urbe  amoveas ; 

nisi  quid  tua 
Secus  sententia  'st. 

Periph.  Immo,  docte. 

Epid.  Quid  tu  autem,  Apoecides?  95 
Apcec.  Quid  ego  jam  ?   nisi  te  commentum  nimis 

astute  intelligo. 
Epid.  Jam  tunc  igitur  amota  ei  erit  omnis  con- 

sultatio 
Nuptiarum,  ne  gravetur,  quod  vehs. 

Apcec.  Vive  sapis :  et  placet. 
Epid.  Tum  tute  igitur  callide,  quidquid  acturu's, 

age. 
Periph.  Rem  ( hercle)  loquere. 

Epid.  Et  reperi,  ha?c  te  qui  abscedat 
suspicio.  100 

Pcriph.  Sine  me  scire. 

Epid.  Scibis :  audi. 

Apac.  Sapit  hic  pleno  pectore. 

Epid.  Opus  est  homine,  qui  illo  argentum  deferat 
pro  fidicina.  102 

Nam  te  illo  non  asque  opus  facto  'st. 

Pcriph.  Quid  jam  ? 

Epid.  Ne  te  censeat 
Filii  causa  facere. 

Periph.  Docte. 

Epid.  Quo  illum  ab  illa  prohibeas, 
Ne  qua  ob  eam  suspicionem  difficultas  eveniat.    105 
Pcriph.   Quem  hominem  inveniemus  ad  eam  rem 
utilem  ? 

Epid.  Hic  erit  optumus. 
Hic  poterit  cavere  recte,  jura  qui  et  leges  tenet. 
Apac.  Epidice,  habeas  gratiam. 

Epid.  Sed  ego  istuc  faciam  sedulo. 
Ego  illum  conveniam,  atque  adducam  huc  ad  te, 

quoja  'st  fidicina ; 
Atque  argentum  ego  cum  hoc  feram. 

Pcriph.  Quanti  emi  potest  minimo  ? 

Epid.  Hlane?  110 
Ad   quadraginta  fortasse  eam   posse  emi   minimo 

minis. 
Verum,  si  plus  dederis,  referam :    nihil  in  ea  re 

captio  'st. 
Atque  id  nou  decem  occupatum  tibi  erit  argentum 

dies. 
Perijjh.  Qui  dum? 

Epid.  Quia  enim  mulierem  illam  alius 

adolescens  deperit, 

Auro  opulentus,   magnus   miles,   Rhodius,   raptor 

hostium,  115 

Gloriosus.     Hic  emet  illam  de  te,  et  dabit  aurum 

lubens. 
Face  modo :  est  lucrum  hic  tibi  amplum. 

Peripk.  Deos  quidem  oro. 

Epid.  Impetras. 
Apicc.  Quin  tu  is  intro,  atque  huc  argentum  promis  ? 
Ego  visam  ad  forum  : 

Epidice,  eo  veni. 

Epid.  Ne  abeas,  priusquam  ego  ad  te 
venero. 
Apcec.  Usque  opperiar. 

Pcriph.  Sequere  tu  intro. 

Epid.  I,  numera:  nil  ego  te  moror.  120 


ACTUS  II.    SCENA  III. 

Epidicus. 

Nullum  esse  opinor  ego  agrum  in  agro  Attico 
jEque  feracem,  quam  hic  est  noster  Periphanes : 
Quin  ex  occluso  atque  obsignato  armario 
Decutio  argenti  tantum,  quantum  mihi  lubet. 
Quod,  ( pol)  ego  metuo,  si  senex  resciverit,  5 

Ne  ulmos  parasitos  faciat,  quae  usque  attondeant. 
Sed  me  una  turbat  res  ratioque,  Apcecidi 
Quam  ostendam  fidicinam  aliqua  conducticiam. 
Atque  id  quoque  habeo.     3Iane  me  jussit  senex 
Conducere  aliquam  fidicinam  sibi  huc  domum,      10 
Dum  rem  divinam  faceret,  cantaret  sibi. 
Ea  conducetur  ;  atque  ei  praemonstrabitur, 
Quo  pacto  fiat  subdola  advorsus  senem. 
Ibo  intro ;  argentum  accipiam  ab  damnoso  sene. 


ACTUS  III.     SCENA  I. 

Stratippocles.  Ch^eribllis. 

Strat.  Exspectando  exedor  miser,  atque  exenteror. 

quomodo  mihi 
Epidici  blanda  dicta  eveniant.     Nimis  diu  maceror. 
Sitne  quid,  necne  sit,  scire  cupio. 

Chcsr.  Per  illam  tibi  copiam, 

Copiam  parare  aliam  licet.     Scivi  equidem  in  prin- 

cipio 
Illico  nullam  tibi  esse  in  illo  copiam. 

Strat.  Interii  (hercle)  ego  !  5 
Ch<zr.  Absurde  facis,  qui  angas  te  animi. 

Strat.  Si  (  hercle)  ego  illum  semel  pre- 
hendero, 
Nunquam  irridere  nos  illuni  inultum  sinam  servum 

hominem. 
Chcer.  Quid  illum  ferre  vis  ? 

Strat.  Quid  ?  tibi  quoi  divitiae  domi 
maxumae 
Sunt,  is  nummum  nullum  habes,  nec  sodali  tuo  in 

te  copia  'st. 
Chitr.  Si  (hercle)  habeam,  poUicear  lubens:  verum 
aliquid,  aliqua,  aliquo  modo,  10 

AHcunde,  ab  aliqui,  aliqua  tibi  spes  est  fore  mecum 

fortunam. 
Strat.  Vas  tibi,  murcide  homo! 

Chcer.  Qui  tibi  lubet  mihi  male 
loqui  ? 
Strat.   Quippe  tu  mihi  aliquid,  aliquo  modo,  ali- 

cunde,  ab  aliquibus  blatis, 
Quod  nusquam  'st :  neque  ego  id  immitto  in  aureis 

meas :  nec  milii 
Plus  adjumenti  ades,  quam  ille  qui  nunquam  etiam 
natu'st.  15 


ACTUS  III.  SCENA  II. 
Epidicls.    Stratippocles.    CH-ERIBULUS. 

Ejjid.  Fecisti  jam  officium  tu  tuum  :    me  meum 

nunc  facere  oportet. 
Per  hinc  curam  quieto  tibi  licet  esse.     Hoc  quidem 

jam  periit : 

Ni  quid  tibi  hinc  in  spem  referas :  hoc  [  hostium 
potitum  'st.]  3 

Crede  modo  tu  mihi  :  sic  ego  ago  ;  sic  egere  ncstri. 
Pro  Dii  immortales  !    mihi  hunc  diem  dedistis  lu- 
culentum !  5 

Ut  facilem,  atque  impetrabilem  !  Sed  ego  hinc  mi- 

grare  cesso, 
Ut  importem  in  coloniam  hunc  auspicio  commea- 

tum? 
3Iihi  cesso,  quom  sto.     Sed  quid  hoc  ?  Ante  axleis 

duos  sodaleis, 
Herum  et  Cha?ribulum,  conspicor.   Quid  hic  agitis? 

Accipe  hoc  sis. 
Strai.  Quantum  hic  inest  ? 

Epid.  Quantum  sat  est,  et  plus  satis : 
supersit.  10 

Decem  minis  plus  attuli,  quam  tu  danista?  debes. 
Dum  tibi  ego  placeam  atque  obsequar,  meum  tergum 

floccifacio. 
Strat.  Nam  quid  ita  ? 

Epid.  Quia  ego  tuum  patrem  faciam 
perenticidam. 
Strat.  Quid  istuc  est  verbi? 

Epid.  Nfl  moror  vetera  et  vulgata  verba, 
Peratim  ductare :  at  ego  folhtim  ductitabo.  15 

Nam  leno  omne  argentum  abstuht  pro  fidicina,  (ego 

resolvi ; 
Manibus  his  dinumeravi)  pater  suam  gnatam  quam 

esse  credit. 
Nunc,  iterum  ut  fallatur  pater,  tibique  auxilium  ap- 

paretur, 
Inveni  viam.     Ita  ego  suasi  seni,  atque  hanc  habui 

orationem, 
Uti,  tu  quom  redisses,  ne  tibi  ejus  copia  esset.       20 
Strat.  Euge  !  euge  ! 

Epid.  Ea  jam  domi  "st  pro  illa. 
Strat.  Teneo. 

Epid.  Xunc  auctortm 

Dedit  mihi  ad  hanc  rem  Apcecidem.     Is  apud  forum 

manet  me  :  22 

Quasi,  quoi  emeret,  caveat. 

Strat.  Haud  male. 

Epid.  Jam  ipse  cautor  captu'st. 
Ipse  in  meo  collo  tuus  pater  crumenam  collocavit. 
Is  adornat,   adveniens  domi  extemplo  ut  maritus 

flas.  25 

Strat.  Uno  persuadebit  modo,  si   illam,  quae  ad- 

ducta  'st  mecum, 
Mihi  ademsit  Orcus. 

Epid.  Nunc  ego  hanc  astutiam  institui. 
Deveniam  ad  lenonem  domum  egomet  solus :  eum 

ego  docebo, 
Si  qui  ad  eum  adveniant,  ut  sibi  datum  esse  argentum 

dicat 
Pro  fidicina  :  argenti  minas  se  habere  quinquaginta. 
Quippe  ego  qui,  nudius  tertius,  meis  manibus  dinu- 

meravi  31 

Pro  illa  tua  amica,  quam  pater  suam  filiarn  esse 

retur. 
Ibi  leno  sceleratum  caput  suum  imprudens  alligabit, 
Quasi  pro  illa  argentum  acceperit,  quae  tecum  ad- 

ducta  nunc  est. 
Chcer.  Vorsutior  es,  quam  rota  figularis. 

Epid.  Jam  ego  parabo  35 
Aliquam  dolosam  fidicinam,  nmnmo  conducta  quae 

sit; 
Quae  se  emtam  simulet;  quae  senes  duo  docta  lu- 

dificetur. 
Eam  ducet  simul  Apoecides  ad  tuum  patrem. 

Strat.  Ut  parate ! 
Epid.  Eam   permeditatam,   meis   dolis   astutiisque 

onustam, 
Mittam.     Sed  nimis  longum  loquor:  diu  me  estis 

demorati.  40 

Haec  scitis  jam,  ut  futura  sint.    Abeo. 

Strat.  Bene  ambulato. 

Chcer.  Nimis  doctus  ille  est  ad  malefaciundum. 

Strat.  3Ie  quidem  certo  42 
Servavit  consiliis  suis. 

Chcer.  Abeamus  intro  hinc  ad  me. 
Strat.  Atque  aliquanto  lubentius  quam  abs  te  sum 

egressus  intus. 
Virtute  atque  auspicio  Epidici  cum  pra~da  in  castra 
redeo.  45 


ACTUS  III.    SCENA  III. 

Periphanes.  Apoecides.  Sbhvus. 

Periplt.  Non  oris  causa  modo  homines  aequum  fuit 
Sibi  habere  speculum,  ubi  os  contemplarent  suum ; 
Sed,  qui  perspicere  possent  cor,  sapientiae. 
Fuit  conducibile  hoc  quidem  mea  sententia, 
Igitur  perspicere  ut  possent  cordis  copiam.  5 

Ubi  id  inspexissent,  cogitarent  postea, 
Vitam  ut  vixissent  olim  in  adolescentia. 
Vel  quasi  egomet,  qui  dum  filii  causa  cceperam 
Ego  me  excruciare  animi,  quasi  quid  filius 
Aleus  deliquisset  mederga ;    aut  quasi   non  pluri- 
mum  10 

Malefacta  mea  essent  solida  in  adolescentia. 
Profecto  deliramus  interdum  senes. 
Sed  meus  sodalis  it  cum  prseda  Apcecides. 
Venire  salvum  mercatorem  gaudeo. 
Quid  fit  ? 

Apoec.  Dii  Deseque  te  adjuvant 

Periph.  Omen  placet.  \o 
Apcec.  Quoi  omini  onmes  suppetunt  res  prospera?. 
Sed  tu  hanc  intro  jubeas  abduci. 

Periph.  Heus !  foras 
Exite  huc  aliquis.     Duce  istam  intro  mulierem ; 
Atque  audTn'  ? 

Scr.  Quid  vis  ? 

Periph.  Cave  siris  cum  filia 
Mca  copulari  hanc,  neque  conspicere.  Jam  tenes? 
In  aediculam  istanc  seorsum  concludi  volo.  21 

Divortunt  mores  virgini  longe  ac  lupae. 
Apccc.  Docte  et  sapienter  dicis.     Non  nimis  potest 
Pudicitiam  quis  suae  servare  filiae. 
Edepol,  nae  istam  tempore  gnato  tuo  25 

Sumus  praemercati. 

Periph.  Quid  jam  ? 

Apoec.  Quia  dixit  mihi 
Jamdudum  se  alius  tuum  vidisse  hic  filium. 
Fcriph.  Ilanc  (edepol)  rem  apparabat. 

Apoec.  Plane  (  hercle)  hoc  quidem  'st. 
Nae,  tu  habes  servum  graphicum,  et  quantivis  preti  ! 
Non  caru'st  auro  contra.     Ut  ille  fidicinam  30 

Fecit  nescire  prorsus,  se  esse  emtam  tibi ! 
Ita  ridibundam  atque  hilaram  huc  adduxit  simul. 
Pcriph.  3Iirum,  hoc  qui  potuit  fieri  ! 

Apcec.  Te  pro  filio 
Facturum  dixit  rem  esse  divinam  domi, 
Quia  Thebis  salvus  redierit. 

Periph.  Recte  institit.  35 

Apccc.  Immo,  ipsus  illi  dixit,  conductam  esse  eam, 
Quae  hic  administraret  ad  rem  divinam  tibi. 
Ego  illic  me  autem  sic  assimulabam  quasi 
Stolidum,  quom  bardum  me  faciebam. 

Periph.  Immo,  ita  decet. 
Apcec.  Res    magna  amici  apud  forum   agitur :   ei 
volo  40 

Ire  advocatus. 

Periph.  At.  quaeso,  ubi  erit  otium, 
Revortere  ad  me  extemplo. 

Apcec.  Continuo  hic  ero. 
Periph.  Nihil  homini  amico  est  opportuno  amicius  : 
Sine  tuo  labore,  quod  velis,  actum  est  tamen. 
Ego  si  allegassem  aliquem  ad  hoc  negotium  45 

Minns  hominem  doctum,  minusque  ad  hanc  rem 
callidum, 


EPIDICUS.  III.  4.  63 

Os  sublitum  esset :  itaque  me  albis  dentibus         47 
Aleus  derideret  filius  rneritissumo. 
Sed  hic  quis  est,  quem  huc  advenientem  conspic ■■•-. 
Suanr  qui  undantem  chlamydem  quassando  facit?  50 


ACTUS  III.     SCEXA  IV. 

^IlLES.     PeRIPHANES.     FlDlCINA. 

MU.  Cave  praeterbitas  ullas  aedeis,  quin  roges, 
Senex  ubi  habitat  Periphanes  Platenius. 
Incertus  tuum  cave  ad  me  retuleris  pedem. 
Pcriph.  Adolescens,  si  istunc  hominem,  quem  tu 

quaeritas, 
Tibi  commonstrasso,  ecquam  abs  te  inibo  gratiam  ?  o 
MU.  Virtute  belli  armatus  promerui,  ut  mihi 
Omneis  mortaleis  deceat  agere  gratias. 
Peripk.  Xon  reperisti,  adolescens,  tranquillum  lo- 

cum, 
Ubi  tuas  virtutes  explices,  ut  postulas. 
Xam  strenuiori  deterior  si  praedicat  10 

Suas  pugnas,  de  illius  ore  fiunt  sordidae. 
Sed  istum  quem  quaeris  Periphanem  Platenium, 
Ego  sum,  si  quid  vis. 

Mii.  Nempe  quem,  in  adolescentia, 
r\iemorant,  apud  reges.  armis,  arte  duelhca, 
Divitias  magnas  indeptum  ? 

Periph.  Immo,  si  audias      15 
Meas  pugnas,  fugias  manibus  demissis  domum. 
MU.  Pol,  ego  magis  unum  quaero,  meas  quoi  pra?- 

dicem, 
Quam  illum,  qui  memoret  suas  mihi. 

P,  riph.  Hic  non  est  locus. 
Quin  tu  alium  quaeras,  quoi  centones  sarcias. 
[Atque  hasc  stultitia  'st  me  illi  vitio  vortere,  20 

Egomet  quod  factitavi  in  adolescentia : 

Quom  militabam,  pugnis  memorandis  meis  22 

Eradicabam  hominum  aureis,  quando  occeperam.] 
Mil.  Animum  advorte,  ut,  quod  ego  ad  te  venio, 

intelligas. 
Meam  amicam  audivi  te  esse  mercatum. 

Periph.  Atate  !  25 
Nunc  demum  scio  ego  hunc,  qui  sit ;  quem  dudum 

Epidicus 
Mihi  prasdicavit  militem.     Adolescens,  ita  'st 
Ut  dicis :  emi. 

Mil.  Volo  te  verbis  pauculis, 
Si  tibi  molestum  non  est. 

Pcrijjh.  Non  (edepol)  scio, 
Molestumne  sit  mihi,  nisi  dicis  quid  velis.  30 

Mil.    Mihi  illam  ut  tramittas  ;  argentum  accipias. 
Pcriph.  Habeas. 

Mil.  Nam  quid  ego  apud  te  parcam  pro- 
loqui  ? 
Ego  illam  hodie  volo  facere  libertam  meam, 
Mihi  concubina  qua?  sit. 

Pcriph.  Te  absolvam  brevi : 
Argenti  quinquaginta  mihi  illa  emta  est  minis.       35 
Si  sexaginta  mihi  denumerantur  minae, 
Tuas  possidebit  mulier,  faxo,  ferias  : 
Atque  ita  profecto,  ut  eam  ex  hcc  exoneres  agro. 
Mil.  Estne  emta  mihi  hasc  ? 

Pcriph.  Istis  legibus  habeas  licet. 
Mil.  Conciliavisti  pulchre. 

Periph.  Heus !  foras  educite,  40 
Quam  introduxistis  fidicinam  :  atque  etiam  fides, 
Ei  quEe  accessere,  tibi  addam  dono  gratiis. 
Age,  accipe  hanc  sis. 

Mil.  Quae  intemperia?  te  tenent  ? 
Quas  tu  mihi  tenebras  cudis  ?  quin  tu  fidicinam 
Produci  intus  jubes  ? 

Pcriph.  Heec  ergo  est  fidicina.        45 
Hic  alia  nulla  'st. 

Mil.  Non  mihi  nugari  potes. 

Quin  tu  huc  producis  fidicinam  Acropolistidem  ?  47 
Pcriph.  Haec,  inquam,  est. 

Mil.  Non  haec,  inquam,  est :  non 
novisse  me 
3Ieam  rere  amicam  posse  ? 

P    q.h.  Hanc,  inquam,  filius 
3Ieus  deperibat  fidicinam. 

M'd.  Haec  non  est  ea.         50 
Pcriph.  Quid  ?  non  est? 

M\L  Non  est. 

Periph.  Unde  haec  igitur  gen- 
tium  'st  ? 
Equidem  (  hercle)  argentum  pro  hac  dedi. 

Mil.  ^tulte  datum 
Reor,  atque  peccatum  largiter. 

Periph.  Immo,  haec  ea  'st : 
Xam  sen-um  misi,  qui  sectari  solet  meum 
Gnatum  :  ipse  hanc  emit  fidicinam. 

Mil.  Hem  !  istic  homo  50 
Articulatim  te  concidit,  senes,  tuus 
vServus. 

Pcriph.  Quid  ?  concidit  ? 

Mil.  3Iihi  sic  suspicio  'st. 
Xam,  pro  fidicina,  haecce  supposita  "st  tibi. 
Senex,  tibi  os  est  sublitum  plane  et  probe. 
Periph.  Ego  illam  requiram  jam,  ubi  ubi  est.    Bel- 
lator,  vale.  IJO 

Euge  !  frugi,  Epidice,  frugi  es  !  pugnasti !  Homo  es, 
Qui  me  emunxisti  mucidum,  minimi  preti. 
Mercatus  te  hodie  est  de  lenone  Apoecides  ? 
Ehodum ! 

Fid.  Ego  istunc  hominem  nunquam  audivi 
ante  hunc  diem ; 
Xeque  me  qoidem  emere  quisquam  ulla  pecunia  05 
Potuit :  plus  jam  sum  libera  quinquennium. 
Pcriph.  Quid  tibi  negoti  'st  meae  domi  igitur? 

Fid.  Audies. 
Conducta  veni,  ut  fidibus  cantarem  seni, 

G  * 

Dum  rem  divinam  faceret. 

Pcriph.  Fateor  me  omnium 
Hominum  esse  Athenis  Atticis  minimi  preti.         70 
Sed  tu  novistin'  fidicinam  Acropolistidem  ? 
Fid.  Tam  facile,  quam  me. 

Pcriph.   Ubi  habitat? 

Fid.  Postquam  libera  'st,  ubi 
Habitet  dum,  incerto  scio. 

Periph.  Eho  !  ai'n'  ?  quis  eam  liberaverit, 
Volo  scire,  si  scis. 

Fid.  Id,  quod  audivi,  audies. 
Stratippoclem,  audivi,  Periphani  filium,  75 

Absentem  curavisse  ut  fieret  libera. 
Periph.  Perii,  hercle !    Si  istaec  vera  sunt,  planis- 

sume 
JMeum  exenteravit  Epidicus  marsupium.  78 

Fid.  Haec  sic  audivi  :  nuinquid  me  vis  caeterum  ? 
Pcripli.  3Ialo  cruciatu  ut  pereas,  atque  abeas  cito. 
Fid.  Fides  non  reddis  ? 

Periph.  Neque  fides,  neque  tibias. 
Propera  igitur  fugere  hinc,  si  te  Dii  amant. 

Fid.  Abiero. 
Flagitio  cum  majore  post  reddes  tamen.  83 

Periph.  Quid  nunc?  qui  in  tantis  positus  sum  sen- 

tentiis, 
Eumne  ego  sinam  impune  ?     Immo,  etiam  si  al- 
teram  85 

Tantum  perdundum  'st,  perdam  potius,  quam  sinam 
Me  impune  irrisum  esse  habitum,  depeculatum  eis. 
Sic  data  esse  verba  praesenti  palam  ! 
Atque  me  minoris  facio  prae  illo,  qui  omnium 
Legum  atque  jurium  fictor,  conditor  cluet.  90 

Is  etiam  sese  sapere  memorat ;  malleum 
Sapientiorem  *  *  *  manubrio. 

ACTUS  IV.     SCEXA  I. 

Philippa.    Pekiphaxes. 

Phih  Si  quid  homini  rniseriarum,  quod  miserescat 

miseri  ex  animo,  est, 
Id  ego  experior,  quoi  multa  in  unum  locum  con- 

fluunt,  qufe  meum 
Pectus  pulsant  simul:    multiplex  aerumna  me  ex- 

ercitam  habet :  paupertas, 
Pavor  territat  mentem  animi ;  neque,  ubi  meas  col- 

locem  spes, 
Habeo  usquam   munitum  locum :    ita  gnata  mea 
hostium  'st  potita ;  5 

Atque,  ea  nunc  ubi  sit,  nescio. 

Periph.  Quis  illaec  est  mulier,  timido 
Pectore  peregre  adveniens,  quae  ipsa  se  miseratur  ? 

Phil.  In  his  dictu'st 
Locis  habitare  mihi  Periphanes. 

Periph.  3Ie  nominat  haec :  credo  ego, 
Illi  hospitio  usus  [venit.] 

Phil.  Pervelim  mercedem  dare, 
Qui  monstret  eum  mihi  hominem,  aut  ubi  habitet. 

Periph.  Xoscito  ego  hanc.  10 
Nam  videor,  nescio  ubi,  me  vidisse  prius.     Estne 

ea,  an  non 
Est,  quam  animus  retur  meus  ? 

PJiil.  Diiboni!  visitavi  antidhac. 
Periph.  Certe  ea  est,  quam  in  Epidauro  pauperculam 

memini  comprimere. 
Phil.  Plane  hic  ille  est,  qui  mihi  in  Epidauro  primus 

pudicitiam 
Pepulit. 

Pcriph.  Quae  meo  compressu  peperit  filiam,  quam 
domi  15 

Nunc  habeo. 

Phil.  Quid  si  adeam  ? 

Pcriph.  Haud  scio  an  congrediar,  si 
haec  ea  'st.  16 

Phil.  Sin  est  is  homo,  sicut  anni  multi  me  dubiam 
dant .... 

Periph.  Longa 
Dies  meum  incertat  animum.     Sin  ea  est,  quam 

incerto  autumo,  hanc 
Congrediar  astu. 

PJiil.  Muliebris  adhibenda  mihi  malitia 
nunc  est. 
Pcripii.  Compellabo. 

Phil.  Orationis  aciem  contra  conferam.  20 
Periph.  Salva  sis  ! 

Phil.  Salutem  accipio  mihi  et  meis. 

Pcriph.  Quid  caeterum  ? 
Phil.  Salvus  sis  :  quod  credidisti,  reddo. 

Pcriph.  Haud  accuso  fidem. 
Novin'  ego  te  ? 

PhU.  Si  ego  te  novi,  animum  inducam, 
uti  noveris. 
Periph.  Ubi  te  visitavi  ? 

Phih  Inique  injuriu's. 

Pcriph.  Quid  jam  ? 

PhiL  Quia 
Tuae  memoriaa  interpretari  me  Eequum  censes. 

Periph.  Commode  25 
Fabulata  es. 

Phil.  Mira  memoras. 

Periph.  Hem  !  istuc  rectius. 
Meministin'  ? 

Phil.  Memmi  id. 

Periph.  In  Epidauro  .... 

PMl.  Ah!  guttula 
Pectus  ardens  mi  adspersisti. 

Periph.  Virgini  paupercula?, 
Tuasque  matri,  me  levare  paupertatem. 

Phil.  Tun'  is  es, 
Qui,  per  voluptatem  tuara,  in  me  aerumnam  ob- 
sevisti  gravem?  30 

Periph.  Ego  sum.     Salve. 

Phil.  Salva  sum,  quia  te  esse  salvum 
sentio. 
Pcriph.  Cedo  manum. 

Phil.  Accipe.     TErumnosam  et  miseria- 
rum  compotera 
Mulierem  retines. 

Periph.  Quid  est,  quod  voltus  se  turbat  tuus  ? 
Pldl.  Filiam,  quam  ex  te  suscepi  .... 
Periph.  Quid  eam  ? 

PhiL  Eductam  perdidi. 
Hostium  ect  potita. 

Periph.  Habe  animum  lenem,  et  tran- 

quillum  face :  35 

Domi  meae  eccam  salvam  et  sanam.     Nam,  post- 

quam  audivi  illico 
Ex  meo  servo,  illam  esse  captivam,  continuo  argen- 

tum  dedi, 
Ut  emeretur.     Ille  eam  rem  adeo  sobrie  et  frugaliter 
Accuravit,  ut  alias  res  est  impense  improbus. 
Phil.  Fac  videam,  si  me  vis. 

Periph.  Eho  !  istinc,  Canthara,  jube  40 
Statim  Telestidem  prodire  filiam  ante  aedeis  meam, 
Ut  suam  videat  matrem. 

Phil.  Kemigrat  animus  nunc  demum  mihi. 


ACTUS  IV.    SCEXA  II. 

Fidicina.    Periphanes.   Philippa. 

Fid.  Quid  est.  pater,  quod  me  excivisti  ante  asdeis  ? 

Pcriph.  Ut  matrem  tuam 
Videas,  adeas,  advenienti  des  salutem  atque  osculura. 
Fid.  Quam  meam  matrem  ? 

Pcriph.  Quas  exanimata  exsequitur  adspec- 
tum  tuum.  3 

PbiL  Quis  istaec  est,  quam  tu  osculum  mihi  fcrre 
jubes  ? 

Periph.  Tua  filia. 
Phil.  Haeccine  ? 
Pcriph.  Haec. 

Phil.  Egone  osculum  huic  dem  ? 

Pcriph.  Cur  non,  qua?  ex  te  nata  sit?  5 
PJtil.  Tu,  homo,  insanis. 
Periph.  Egone? 
Phil.  Tute. 

Periph.  Cur? 

Phil.  Quia  ego  hanc,  quae  siet, 
Neque  scio,  neque  novi ;  neque  ego  hanc  oculis  vidi 

ante  hunc  diem. 
Periph.  Scio,  quid  erres,  quia  vestitum  atque  orna- 

tum  mutabilem 
Habet  hasc. 

Phil.  Aliter  catuli  longe  olent,  aliter  sues. 
Nego 
Eam  me  novisse,  quae  sit. 

Periph.  Pro  Deum  atque  hominum 

fidem !  10 

Quid  ?  ego  lenocinium  facio  ?    qui  habeam  alienos 

domi, 
Atque  argentum  egurgitem  domo  prorsum.    Quid 

tu,  quae  patrem 
Tuum  vocas  me,  atque  osculare  ?  quid  stas  stupida  ? 

quid  taces  ? 
Fid.   Quid  loquar  vis  ? 

Pcriph.  Haec  negat  se  tuam  esse  matrem. 

Fid.  Nefuat, 

Si  non  volt.   Equidem,  hac  invita,  tamen  ero  matris 

filia.  15 

Non  me  istanc  cogere  asquum  'st  meam  esse  matrem, 

si  nevolt. 
Periph.  Cur  me  igitur  patrem  vocabas  ? 

Fid.  Tua  istaec  culpa'st,  non  mea.  17 
Non  patrem  ego  te  nominem,  ubi  tu  tuam  me  ap- 

pelles  filiam  ? 
Hanc  quoque  etiam,  si  me  appellet  fiiiam,  matrem 

vocem. 
Negat  haec,  filiam  me  suam  esse ;  non  ergo  hsec  ma- 
ter  mea  'st.  20 

Postremo,  haec  mea  culpa  non  est :  quse  didici,  dixi 

omnia. 
Epidicus  mihi  magister  fuit. 

Periph .  Perii !   plaustrum  perculi. 
Fid.  Numquid  ego  ibi  peccavi  ? 

Periph.  Si  (  hercle)  te  unquam  audivero 
patrem 
Me  vocare,  vitam  tuam  ego  interimam,  pessuma. 

Fid.  Non  voco. 

Ubi  voles  pater  esse,  ibi  esto :  ubi  noles,  ne  fueris 

pater.  25 

Phil.  Quid?  ob  eam  rem  hanc  emisti,  quia  tuam 

gnatam  ratu's  ?  quibus 
De  signis  agnoscebas  ? 

Periph.  Nullis. 

Phil.  Quare  filiam 
Credidisti  nostram  ? 

Pcriph.  Servus  Epidicus  dixit  mihi. 
Phil.  Quid  ?  si  servo  ahter  visum  'st,  non  poteras 

novisse,  obsecro  ? 
Periph.  Quid  ego?  qui  illam,  ut  primum  vidi,  nun- 
quam  vidi  postea?  30 

Phil.  Perii  misera ! 

Periph.  Ne  fle,  mulier  :  intro  abi ;  ha- 
beto  animum  bonum. 
Ego  illam  reperiam. 

Phil.  Hinc  Athenis  civis  eam  emit  Atticus  : 
Adolescentem  equidem  dicebant  emisse. 

Periph.  Inveniam  ;  tace  : 
Abi  modo  intro,  atque  hanc  asserva  Circam,  Solis 
filiam. 

Ego,  relictis  rebus,  Epidicum  operam  quaerundo 
dabo :  35 

Si  invenio,  exitiabilem  ego  Uli  faciam  hunc,  ut  fiat, 
diem. 


ACTUS  V.    SCENA  I. 
Stratippocles.    Epidicus.    Danista. 

VlRGO. 

Strut.  Male  morigerus  mihi  est  danista,  qui  de  me 

argentum  non  petit, 
Neque  illam  adducit,  quae  emta  ex  praeda  'st.    Sed, 

eccum,  incedit  Epidicus. 
Quid  illuc  est,  quod  illi  caperat  frons  severitudine? 
Epid.  Si  undecim  Deos  praeter  sese  secum  adducat 

Jupiter, 
Ita  non  omnes  ex  cruciatu  poterunt  eximere  Epidi- 

cum.  5 

Periphanem  emere  lora  vidi :  aderat  ibi  una.  Apce- 

cides. 
Nunc    homines   me   quaeritare    credo.     Senserunt : 

sciunt 
Sibi  data  esse  verba. 

Strat.  Quid  agis,  mea  commoditas  ? 

Epid.  Quod  miser. 
Strat.  Quid  est  tibi  ? 

Epid.  Quin  tu  mihi  adornas  ad  fugam 
viaticum, 
Priusquam  pereo  ?   nam  per  urbem  duo  defloccati 

senes  10 

Quaeritant  me :  in  manibus  gestant  copulas  sescun- 

cias. 
Strat.  Habe  bonum  animum. 

Epid.  Quippe  ego,  quoi  libertas  in  mundo 
sita'st? 
Strat.  Ego  te  servabo. 

Epid.  Edepol,  me  illi  melius,  si  nacti  fuant.  13 
Sed  quis  est  haec  muliercula,  et  illic  gravastellus,  qui 

venit  ? 
Stral.  Hic  est  danista :    haec  illa  'st  autem,  quam 
emi  ex  praeda. 

Epid.  Haeccine  'st  ?  15 

Strat.  Haec.   Estne,  ut  tibi  dixi  ?  Adspecta. 
Epid.  Haec  ? 

Strat.  Contempla,  Epidice : 
Usque  ab  unguiculo  ad  capillum  summum  'st  festi- 

vissuma. 
Estne  ?  Considera.    Vide  !  Signum  pictum  pulchre 

videris. 
Epid.  Ex  tuis  verbis  meum  futurum  corium  pul- 

chrum  praedicas ; 
Quem  Apelles  atque  Zeuxis  duo  pingent  pigmentis 
ulmeis.  20 

Strat.  Dii  immortales !  otiose  isse  admiror.    Pedi- 

bus  pulmoneis 
Qui  perhibetur,  prius  venisset,  quam  tu  advenisti 

mihi. 
Dan.  Haec  (edepol)  remorata  med  est. 

Strat.  Siquidem  istius  gratia 
Es  remoratus,  quod  ista  voluit,  nimium  advenisti 

cito. 
Dan.  Age,  age,  absolve  me,  atque  argentum  numera, 
ne  comites  morer.  25 

Strat.  Pernumeratum  est. 

Dan.  Tene  crumenam :  huc  inde. 

Strat.  Sapienter  venis. 
Opperire,  dum  effero  ad  te  argentum. 

Dan.  Matura. 

Strat.  Domi  est. 
Epid.  Sati'n'  ego  oculis  utilitatem  obtineo  sincere, 

an  parum  ? 
E  Philippa  raatre  natam  [a]  Thebis,  Epidauri  sa- 

tam, 
Videon'  ego  Telestidem  te,  Periphani  filiam?        30 

Vir.  Quis  tu  homo  es,  qui  meCim  parentum  nomen 
memoras,  et  meum  ?  31 

Epid.  Non  me  novisti  ? 

Vir.  Quod  quidem  nunc  veniat  in  mentem 
mihi. 
Epid.  Non  mcministi  me  auream  ad  te  afferre  na- 

tali  die 
Lunulam,  atque  annellum  aureolum  in  digitum  ? 

Vir.  3Iemini,  mi  homo. 
Tun'  is  es  ? 

Epid.  Ego  sum  ;  et  istic  frater  tuus  est, 
alia  matre,  uno  patre.  35 

Vir.  Quid,  pater  meus  ?  vivu'st  ? 

Epid.  Animo  liquido  et  tranquillo  es  :  tace. 
Vir.  Dii  me  ex  perdita.  servatam  cupiunt,  si  vera 

autumas. 
Epid.  Non  habeo  ullam  occasionem,  ut  apud  te  fal- 

sa  fabuler. 
Strat.  Accipe  argentum  hoc,  danista.  Hic  sunt  qua- 

draginta  mina?. 
Si  quid  erit  dubium,  immutabo. 

Dan.  Bene  fecisti :  bene  vale.  40 
Strat.  Nunc  enim  tu  mea  es. 

Vir.  Soror  quidem  (edepol),  ut  tu  aeque  scias. 
Salve,  frater ! 

Strat.  Sanan'  haac  est  ? 

Epid.  Sana,  si  appellat  suum. 
Strat.  Quid  ?  ego  modo  huic  frater  factus,  dum  in- 

tro  eo  atque  exeo  ? 
Epid.  Quod  boni  'st,  id  tacitus  [taceas]  tute  tecum, 

et  gaudeas. 
Strat.  Perdidisti,  et  reperisti  me,  soror. 

Epid.  Stultus,  tace  !  45 
Tibi  quidem,  quod  ames,  domi  prsesto  'st  fidicina, 

opera  mea. : 
Et  sororem  in  hbertatem  idem  opera  concilio  mea. 
Strat.  Epidice,  fateor. 

Epid.  Abi  intro,  ac  jube  huic  aquam  calefieri. 

Ca?tera  haec  posterius,  faxo,  scibis,  ubi  erit  otium. 
Strat.  Sequere  hac  me,  mea  soror. 

Epid.  Ego  ad  vos  Thesprionem  jussero  50 
Huc  transire.    Sed  memento,  si  quid  saeviunt  senes, 
Suppetias  mihi  cum  sorore  ferre. 

Strat.  Facile  istuc  erit. 
Epid.   Thesprio,  exi  istac  per  hortum ;  affer  domum 

auxihum  mihi. 
Magna  'st  res.    Alinoris  multo  facio,  quam  dudum, 

senes. 
Remeabo  intro,  ut  accurentur  advenientes  hospites. 
Eadem  haec  intus  edocebo,  qua?  ego  scio,  Stratippo- 

clem.  56 

Non  fugio  :  domi  adesse  certum  'st :  neque  ille  haud 

objiciet  mihi 
Pedibus  sese  provocatum.    Abeo  intro:  nimis  lon- 

gum  loquor. 

ACTUS  V.    SCENA  II. 
Periphanes.    Apcecides.    Epidicus 

Periph.  Sati'n'  ille  hic  homo  ludibrio  nos  vetulos  de- 

crepitos  duos 
Habet  ? 

ApcEc.  Immo,  (edepol)  tu  quidem  miserum 
me  habes  miseris  modis. 
Pcriph.  Tace  sis  modo.    Sine  me  hominem  apisci. 
Ajjcec.  Dico  ego  tibi  jam,  ut  scias  : 
AHum  tibi  te  comitem  melius  quacrere :  ita,  dum  te 

sequor, 
Lassitudine  invaserunt  misero  in  genua  flemina.      5 
Periplt.  Quot  iUic  hodie  me  exemphs  ludificatu'st, 

atque  te  ? 
Ut  illic  autem  exeuteravit  milii  opes  argentarias  ! 
Apacc.  Apage  illum  a  me  ;  nam  llle  quidem  Volcani 

irati  'st  fihus : 

Quaqua  tangit,  omne   amburit :    si  prope  adstes, 

sstu  calefacit. 

Epid.  Duodecim  Deis  plus  quam  in  ccelo  est  Deo- 

rum  immortalium,  10 

Mihi  nunc  auxilioadjutoressunt,  etmecum  militant. 

Quidquid  ego  malefeci,    auxilia  mihi   et  suppetiae 

sunt  domi. 
A7ro\axT<2/.i>  inimicos  omneis. 

Pcriph.  Ubi  illum  quaeram  gentium  ? 
Apoec.  Dum  sine  me  quaeras,  qua?ras,  mea  causa, 

vel  medio  in  mari. 
Epid.  Quid  me  quaeris  ?  quid  laboras  ?  quid  hunc 
sollicitas?  ecce  me.  15 

Num  te  fugi  ?  num  ab  domo  absum  ?  num  oculis 

concessi  tuis  ? 
Nec  tibi  supplico.    Vincire  vis  ?  hem  !  ostendo  ma- 

nus. 
Tu  habes  lora  :  ego  te  emere  vidi.    Quid  nunc  ces- 

sas?  colliga. 
Periph.  Ilicet :  vadimonium  ultro  mihi  hic  facit. 

Epid.  Quin  colligas  ? 
Periph.  Edepol,  mancupium  scelestum  ! 

Epid.  Te  profecto,  Apoecides,  20 
Nihil  moror  mihi  precatorem. 

Apcec.  Facile  exoras,  Epidice. 
Epid.  Eho  !  quid  agis  ? 

Periph.  Tuon'  arbitratu  ? 

Epid.  31  eo  (  hercle)  vero,  atque  haud  tuo, 
Colliganda?  hag  sunt  tibi  hodie. 

Periph.  At  non  lubet. 

Epid.  Non  colligas  ? 
Periph.  At  mihi  magis  lubet  solutum  te  rogitare. 

Epid.  At  nihil  scies. 

Apcec.    Tragulam  in  te  injicere  adornat :    nescio- 

quam  fabricam  facit.  25 

Epid.  Tibi  moram  facis,  quom  ego  solutus  adsto. 

AUiga,  inquam ;  colliga. 
Pcriph.  Quid  ago  ? 

Apctc.  Quid  agas  ?  mos  geratur. 

Epid.  Frugi  es  tu  homo,  Apcecides.  27 
I'<  riph.  Cedo  manus  igitur. 

Epid.  3Iorantur  nihil :  atque  arcte  colliga, 
Nihil  vero  [obnoxiose.] 

Pcriph.  Facto  opere,  arbitraminor. 

Epid.  Bene  hoc  habet :  age  nunc  jam,  ex  me  ex- 

quire:   rogita  quod  lubet.  30 

Periph.  Qua  fiducia  ausu's  primum,  quae  emta  'st 

nudius  tertius, 
Filiam  meam  dicere  esse  ? 

Epid.  Libuit :  ea  fiducia. 
Pcriph.  Ai'n'  tu  ?  hbuit  ? 

Epid.  Aio :  vel  da  pignus,  ni  ea  sit  filia. 
Pcriph.  Quam  negat  novisse  mater  ? 

Epid.  Ni  ergo  matris  fiha  'st, 
In  meum  nunimura,  in  tuum  talentum,  pignus  da. 

Pcriph.  Enim  istaec  captio  'su   35 
Sed  quis  ea  'st  muher  ? 

Epid.  Tui  gnati  amica,  ut  omnem  rem  scias. 
Pcriph.  Dedin'  tibi  minas  triginta  ob  filiam  ? 

Epid.  Fateor  datas, 
Et  eo  argento  illam  me  emisse  amicam  fihi  fidi- 

cinam 
Pro  tua  filia.    Istis  adeo  te  tetigi  triginta  minis. 
Pcriph.  Quomodo  me  ludifecisti  de  illa  conducticia 
Fidicina  ! 

Epid.  Factum  ( hercle)  vero ;  et  recte  fac- 
tum  judico.  41 

Periph.  Quid  postremo  argento  factum  'st,  quod 
dedi? 

Epid.  Dicam  tibi. 
Neqne  malo  homini,  neque  benigno,  tuo  dedi  Stra- 

tippocli. 
P,  i  iph.   Cur  dare  au^u'i.  .* 

Epid.  Quia  milii  libitum  "&t. 

Perifh.  Qua?  hae  (malum  !j  krotia  ;t  ? 
Epid.  Etiam  inclamitor  quasi  ■enmfi  ? 

h3 

Pcriph.  Quom  tu  es  liber,  gaudeo.  45 
Epid.  Merui,  ut  fierem. 

Periph.  Tu  meruisti  ? 

Epid.  Yise  intro  :  ego  faxo,  scies 
Hoc  ita  esse. 

Pcriph.  Quid  cst  negoti  ? 

Epid.  Jam  ipsa  res  dicet  tibi. 
Abi  modo  intro. 

Periph.  Hei !  non  illuc  temere  'st ! 
Asserva  istunc,  Apcecides. 
Apoec.  Quid  illuc,  Epidice,  est  negoti  ? 

Epid.  3Iaxima  (  hercle)  injuria. 
Vinctus  adsto,  quojus  haec  hodie  opera  inventa  'st 
filia.  50 

Apcec.  AiV  tu  te  iUius  invenisse  filiam  ? 

Epid.  Inveni ;  et  domi  est. 
Sed,  ut  acerbum  'st,  pro  benefactis  quom  mali  mes- 

sem  metas ! 
Apcec.  Quemne  hodie  per  urbem  uterque  sumus  de- 

fessi  quaerere  ? 
Epid.  Ego  sum  defessus  reperire,  vos  defessi  quae- 

rere. 
Periph.  Quid  istic  oratis  opere  tanto  ?  meruisse  in- 
telligo,  55 

Ut  liceat  merito  hujus  facere.  Cedo  tu,  ut  exsolvam, 

manus. 
Epid.  Ne  attigas. 

Periph.  Ostende  vero. 

Epid.  Nolo. 

Periph.  Non  aequum  facis. 
Epid.    Nunquam  ( hercle)  hodie,  nisi   supplicium 

mihidas,  me  solvi  sinam. 
Pcriph.  Optumum  atque  a?quissumum  oras.  Soccos. 

tunicam,  pallium 
Tibi  dabo. 

Epid.  Quid  deinde  porro  ? 

Periph.  Libertatem. 

Epid.  At  postea  ?  60 

Novo  liberto  opu'st,  quod  pappet. 

Periph.  Dabitur :  praebebo  cibum.  61 
Epid.    Nunquam  ( hercle)  hodie,  nisi  me  orassis, 
solves. 

Periph.  Oro  te,  Epidice, 
3Iihi  ut  ignoscas,  si  quid  imprudens  culpa  peccavi 

mea. 
At  ob  eam  rem  liber  esto. 

Epid.  Invitus  do  hanc  veniam  tibi, 
Nisi  necessitate  cogar.    Solve  sane,  si  lubet.  65 


GREX. 

Hic  is  homo  'st,  qui  libertatem  malitia  invenit  sua. 
Plaudite,  valete :  lumbos  surgite  atque  extolhte. 

DRAMATIS  PERS0N7E. 

Penicllls,  parasitus. 
MENiECHMUs  Sosicles. 
Men.echmls  surreptus. 
Erotilm,  meretrix. 
Cylindrus,  coquus. 
Messemo,  servus. 
Mllier,  uxor. 
Servls  alius. 
Anctlla. 
Senex. 
Medicus. 

LORARII. 


ARGUMENTUM 

(ut  quibusdam  videtur) 

PRISCIAXI. 

Mercator  Siculus,  cui  erant  gemini  filii, 
Ei,  surrepto  altero,  mors  obtigit. 
Nomen  surrepticii  illi  indit,  qui  domi  est, 
Avus  paternus,  facit  Menaechmum  Sosiclem. 
Et  is  germanum,  postquam  adolevit,  quaeritat 
Circum  omnes  oras.     Post  Epidamnum  devenit. 
Hic  fuerat  auctus  ille  surrepticius. 
Menaechmum  civem  credunt  omnes  advenam  : 
Eumque  appellant,  meretrix,  uxor,  et  socer. 
Ii  se  cognoscunt  fratres  postremo  invicem. 


PROLOGUS. 

Salutem  primum  jam  a  principio  propitiam 
Mihi,  atque  vobis,  spectatores,  nuntio. 
Apporto  vobis  Plautum  lingua,  non  manu  : 
Quaeso,  ut  benignis  accipiatis  auribus. 
Nunc  argumentum  accipite,  atque  animum  advor- 
tite.  5 

Quam  potero,  in  verba  conferam  paucissuma. 
Atque  hoc  poetae  faciunt  in  comcediis. 
Omneis  res  gestas  esse  Athenis  autumant, 
Quo  vobis  illud  Graecum  videatur  magis. 
Ego  nusquam  dicam,  nisi  ubi  factum  dicitur.        10 
Atque  adeo  hoc  argumentum  Graecissat ;  tamen 
Non  Atticissat,  verum  Sicilicissitat. 
Huic  argumento  antelogium  quidem  hoc  fuit. 
Nunc  argumentum  vobis  demensum  dabo, 
Non  modio,  neque  trimodio,  verum  ipso  horreo :  15 
Tanta  ad  narrandum  argumentum  est  beniguitas. 

Mercator*quidam  fuit  Syracusis  senex: 
Ei  sunt  nati  tilii  gemini  duo, 
Ita  forma.  simUi  pueri,  uti  mater  sua 
Non  internosse  posset,  quae  mammam  dabat ;        20 
Neque  adeo  mater  ipsa,  quae  illos  pepererat ; 
Ut  quidem  ille  dixit  mihi,  qui  pueros  viderat. 
Ego  illos  non  vidi,  ne  quis  vostrum  censeat. 
Postquam  jam  pueri  septuennes  sunt,  pater 
Oneravit  navem  magnam  multis  mercibus.  25 

Imponit  alterum  geminum  in  navem  pater ; 
Tarentum  avexit  secum  ad  mercatum  simul : 
Ulum  reliquit  alterum  apud  matrem  domi. 
Tarenti  ludi  forte  erant,  quom  illuc  venit : 
Mortales  multi,  ut  ad  ludos,  convenerant.  30 

Puer  aberravit  inter  homines  a  patre. 
Epidamniensis  quidam  ibi  mercator  fuit : 
Is  puerum  tollit,  avehitque  Epidamnium. 

Pater  ejus  autem,  postquam  puerum  perdidit, 

Animum  despondit :   eiique  is  aegritudine,  35 

Pauris  diebus  post,  Tarenti  emortuu'st. 

Postquam  Syracusas  de  re  ea  nuntius  redit 

Ad  a\-um  puerorum,  puerum  surreptum  alterum, 

Patremque  pueri  Tarenti  esse  emortuum, 

Immutat  nomen  avus  huic  gemino  alteri :  40 

Ita  illum  dilexit,  qui  surreptu'st,  alterum, 

Illius  nomen  indit  illi,  qui  domi  'st : 

Menaechmo  idem  quod  alteri  nomen  fuit, 

Et  ipsus  eodem  'st  avus  vocatus  nomine : 

Propterea  illius  nomen  memini  facilius,  45 

Quia  illum  clamore  vidi  flagitarier. 

Ne  mox  erretis.  jam  nunc  praedico  prius  : 

Idem  est  ambobus  nomen  geminis  fratribus. 

Nunc  in  Epidamnum  pedibus  redeundum  'st  mihi, 

Ut  hanc  rem  vobis  examussim  disputem.  50 

Si  quis  quid  vostriim  Epidamnum  curari  sibi 

Vefit,  is  audacter  imperato  et  dicito : 

Sed  ita,  ut  det,  unde  curari  id  possit  sibi : 

Nam,  nisi  qui  argentum  dederit,  nugas  egerit  : 

Qui  dederit,  magis  majores  nugas  egerit.  55 

Verum  illuc  redeo,  unde  abii,  atque  uno  adsto  in 

loco. 
Epidamniensis  ille,  quem  dudum  dixeram, 
Geminum  illum  puerum  qui  surripuit  alterum, 
Ei  hberorum,  nisi  divitiae,  nihil  erat : 
Adoptat  illum  puerum  surrepticium  C0 

Sibi  filium,  eique  uxorem  dotatam  dedit : 
Eumque  haeredem  fecit,  quom  ipse  obiit  diem. 
Nam,  rus  ut  ibat  forte,  ut  multum  pluverat, 
Ingressus  fluvium  rapidum  ab  urbe  haud  longule, 
Rapidus  raptori  pueri  subduxit  pedes,  65 

Abstraxitque  hominem  in  maxumam  malam  crucem. 
Illi  divitia?  evenerunt  maxumae. 
Is  ilhc  habitat  geminus  surrepticius. 
Nunc  Ule  geminus,  qui  Syracusis  habet. 

Hodie  in  Epidamnum  venit  cum  servo  suo  70 

Hunc  quaeritatum  geminum  germanum  suum. 
Haec  urbs  Epidamnus  est,  dum  haec  agitur  fabula : 
Quando  alia  agetur,  aliud  fiet  oppidum  ; 
Sicut  familiae  quoque  solent  mutarier  : 
Modo  enim  idem  fit  leno,  modo  adolescens,  modo 
senex,  75 

Pauper,  mendicus,  rex,  parasitus,  hariolus. 

ACTUS  I.    SCENA  I. 

Pemclias. 

Juventus  nomen  fecit  Peniculo  mihi 

Ideo,  quia  mensam,  quando  edo,  detergeo. 

Homines  captivos  qui  catenis  vinciunt, 

Et  qui  fugitivis  servis  indunt  compedes, 

Nimis  stulte  faciunt,  mea  quidem  sententia.  5 

Namque  homini  misero  si  ad  malum  accidat  ma- 

lum, 
3Iajor  lubido  'st  fugere,  et  facere  nequiter. 
Nam  se  ex  catenis  eximunt  aliquo  modo. 
Tum  compediti  anum  lima  prasterunt, 
Aut  lapide  excutiunt  clavum.     Nugae  sunt  eae.     10 
Quem  tu  asservare  recte,  ne  aufugiat,  voles, 
Esca  atque  potione  vinciri  decet. 
Apud  mensam  plenam  homini  rostrum  deliges. 
Dum  tu  ilh,  quod  edat  et  quod  potet,  pr^ebeas, 
Suo  arbitratu  et  affatim  cotidie,  15 

Nunquam  (edepol)  fugiet,  tametsi  capital  fecerit. 
Facile  asservabis,  dum  eo  vinclo  vincies. 
Ita  istaec  nimis  lenta  vincla  sunt  escaria ; 
Quam  magis  extendas,  tanto  adstringunt  arctius. 
Nam  ego  ad  Menaechmum  nunc  eo,  quo  jam  diu  20 
Sum  judicatus ;  ultro  eo,  ut  me  vinciat 
Nam  illic  homo  homines  non  alit,  verum  educat, 
Recreatque :  nullus  melius  medicinam  facit. 
Ita  est  adolescens  ipsus  escae  maxumae, 
Cerealeis  coenas  dat ;  ita  mensas  exstruit :  25 

Tantas  struices  concinnat  patinarias : 
Standum  est  in  lecto,  si  quid  de  summo  petas. 
Sed  mihi  intervallum  jam  hos  dies  multos  fuit : 
Domi  domitus  fui  usque  cum  caris  meis. 
Nam  neque  edo  neque  emo,  nisi  quod  est  carissu- 

mum.  30 

[Id]  quoque  jara  cari,  qui  instruuntur,  dcserunt. 
Nunc  ad  eum  inviso.     Sed  aperitur  ostium.  32 

Menaechmum  eccum  ipsum  video ;  progreditur  foras. 


ACTUS  I.    SCENA  II. 
Men^echmus  surrcptus.    Pemculus. 

Mcn.  Ni  mala,  ni  stulta  sis,  ni  indomita  imposque 

animi, 
Quod  viro  esse  odio  videas,  tute  tibi  odio  habeas. 
Praiterhac  si  mihi  tale  post  hunc  diem 
Faxis,  faxo  foris  vidua  visas  patrem. 
Nam,  quoties  foras  ire  volo,  me  retines,  revocas,     5 
Rogitas,  quo  ego  eam,  quara  rem  agam,  quid  negoti 

geram, 
Quid  petam,  quid  feram,  quid  foris  egerim. 
Portitorem  domum  duxi :  ita  omnem  mihi 
Rem  necesse  loqui  est,  quidquid  egi,  atque  ago. 
Nimium  ego  te  habui  delicatam.  10 

Nunc  adeo,  ut  facturus,  dicam.     Quando  ego  tibi 

ancillas,  penum, 
Lanam,  aurum,  vestem,  purpuram,  bene  praebeo, 

nec  quidquam  eges ; 
Malo  cavebis,  si  sapis  :  virum  observare  desines. 
Atque  adeo,  ne  me  nequidquam  serves,  ob  eam  in- 

dustriam 
Hodie  ducam  scortum ;  atque  ad  ccenam  aliquo  con- 

dicam  foras.  15 

Pen.  Illic  homo  se  uxori  simulat  male  loqui :  lo- 

quitur  mihi. 
Nam,   si  foris  ccenat,  profecto  me,  haud  uxorem, 

ulciscitur. 
Men.  Euax !  jurgio  ( hercle)  tandem  uxorem  abegi 

ab  janua. 
Ubi  amatores  sunt  mariti  ?  dona  quid  cessant  mihi 

Conferre  oranes,  congratulantes,  quia  pugnavi  for- 

titer  ?  20 

Hanc  raodo  uxori  intus  pallara  surripui,  ad  scortum 

fero. 
Sic  decet  dari  facete  verba  custodi  catae. 
Hoc  facinus  pulchrum  'st,  hoc  probum  'st,  hoc  le- 

pidum,  hoc  factum  'st  fabre. 
31  eo  malo  a  mala  abstuh  :   hoc  ad  damnura  de- 

feretur. 
Averti  pradam  ab  hostibus,  nostrum  salute  sociitm. 
Pcn.  Heus  adolescens !    ecqua  in   istac  pars  inest 
praemi  mihi?  26 

Mcn.  Perii  !  in  insidias  deveni. 

Pen.   Immo,  in  pra?sidium.     Ne  time. 
Mcn.  Quis  homo  est? 

Pcn.  Ego  sum. 

Mcn.  O  mea  commoditas  !  O  mea 
opportunitas ! 
Salve ! 

Pcn.  Salve ! 

Mcn.  Quid  ais  ? 

Pcn.  Teneo  dextera  Genium 

meum. 

Mcn.  Non  potuisti  magis  per  tempus  mihi  advenire, 

quam  advenis.  30 

Pcn.  Ita  ego  soleo :  comraoditatis  omneis  articulos 

scio. 
Mcn.  Vi'n'  tu  facinus  luculentum  inspicere  ? 

Pcn.  Quis  id  coxit  coquus  ? 
Jam   sciam,   si  quid  titubatum  'st,   ubi  reliquias 

videro. 
Mcn.  Dic  mihi,  numqua  tu  vidisti  tabulam  pictam 

in  pariete, 
ibi  aquila  Catamitum  raperet,  aut  ubi  Venus  Ado- 
neum  ?  3."i 

Pen.  Sa>pe.     Sed  quid  istas  picturae  ad  me  attinent  ? 

Mcn.  Age,  me  adspice. 
Ecquid  assimulo  simihter  ? 

Pcn.  Qui  istic  est  ornatus  tuus  ?  37 
Men.  Dic  hominem  lepidissumum  esse  me. 

Pcn.  Ubi  esuri  sumus  ? 
Mcn.  Dic  modo  hoc,  quod  ego  te  jubeo. 

Pcn.  Dico  :  homo  lepidissume. 
Men.  Ecquid  audes  de  tuo  istuc  addere  ? 

Pen.  Atque  hilarissume.  40 
Men.  Perge. 

Peru  Non  pergo  (hercle)  ego,  nisi  scio  qua 
gratia. 
Litigium  'st  tibi  cum  uxore :  hoc  mihi  abs  te  caveo 

cautius. 
Men.  Clam  uxorem  ubi  sepulcrum  habeamus,  et 

hunc  comburamus  diem. 
Pcn.  Age  sane  igitur,  quando  aequum  oras,  quam 

mox  incendo  rogum  ? 
Dies  quidem  jam  ad  umbilicum  'st  dimidiatus  mor- 
tuus.  45 

Mcn.  Te  morare,  mihi  quom  obloquere. 

Pcn.  Oculum  effodito  persolum 
Mihi,  Menoechme,  si  ullum  verbum  faxo,  nisi  quod 

jusseris. 
Mcn.  Concede  huc  a  foribus. 
Pen.  Fiat. 

Mcn.  Etiam  concede  huc. 

Pen.  Licet. 

Men.  Etiam  nunc  concede  audacter  ab  leonino  cavo. 

Pen.  Heu  !    edepol,   nae  tu  (ut  ego  opinor)  esses 

agitator  probus.  50 

Mcn.  Quidum  ? 

Pen.  Ne  te  uxor  sequp.tur,  respectas 
identidem. 
Men.  Sed  quid  ais  ? 

Pen.  Egone  ?  id  enim  quod  tu  vis,  id 
aio,  atque  id  nego. 
Mcn.  Ecquid  tu  de  odore  possis,  si  quid  forte  ol- 

feceris, 
Facere  conjecturam  ? 

Pcn.  Captum  sit  collegium  augururu. 

]\Fcn.  Agedum,  odorare  hanc  quam  ego  habeo  pal- 

lam  :  quid  olet  ?  abstines  ?  5."> 

Pcit.  Summum  olfactare  oportet  vestimentum  mu- 

liebre ; 
Nam  ex  istoc  loco  spurcatur  nasum  odore  illutibili. 
Men.  Olfacta  igitur  hinc,  Penicule  lepide.     Vt  fas- 
tidis! 

Pcn.  Decet. 
j\lcn.  Quid  igitur  ?  quid  olet  ?  responde. 

Pcn.  Furtum,  scortum,  prandium. 
Jl-  n.  Nunc  ad  amicam  deferetur,  hanc  meretricem 
Erotium.  60 

Mihi,  tibi,  atque  illi,  jubebo  jam  apparari  prandium. 
Inde  usque  ad  diurnam  stellam  crastinam  potabimus. 
Pen.  Expedite  fabulatu's  :  jam  foreis  ferio  ? 

Men.  Feri. 
Vae !  mane  etiam. 

Pcn.  3Iille  passum  commoratu's  cantharum. 
M<  t>.  Placide  pulta. 

Pcn.  3Ietuis,  (credo)  ne  fores  Samise 

sient.  05 

Men.  3Iane,  mane,  obsecro,  hercle :  ab  se  ecca  exit. 

Pcn.  O  !  Solem  vides. 
SatiV  ut  occaecatu'st  prae  hujus  corporis  candori- 
bus  ? 


ACTUS  I.    SCENA  III. 

Erotilm.  Pemculls.  Men.£CHMUS  surrcj)tus. 

Erot.  Anime  mi.  Menaechme,  salve  ! 
Pcn.  Quid  ego  ? 

Erot.  Extra  numerum  es  mihi. 
Pcn.  Ideni  btuc  uliis  adgcriptivifi  ad  legioncm  fieri 
solet. 

i  :j 

Mcn.  Ego  istic  tnihi  hodie  apparari  jussi  apud  te 

proelium.  3 

Erot.  Hodie  id  fiet. 

Men.  In  eo  uterque  pro  Ilio  potabimus, 
Uter  ibi  melior  bellator  erit  inventus  cantharo,  5 
(Tua  est  legio)  adjudicato,  cum  utro  hanc  noctem 

sies. 
Ut  ego  uxorem,  mea  voluptas,  ubi  te  adspicio,  odi 

male ! 
Erot.  Interim  nequis,  quin  ejus  aliquid  indutus  sies. 
Quid  hoc  est  ? 

Men.  Induviae  tuae,  atque  uxoris  exuvise,  rosa. 
Erot.  Superas  facile,   ut  superior  sis  mihi,  quam 

quisquam  qui  impetrant.  10 

Pcn.  Meretrix  tantisper  blanditur,  dum  illud,  quod 

rapiat,  videt. 
Xam,  si  amabas,  jam  oportebat  nasum  abreptum 

mordicus. 
3/6'».  Sustine  hoc,  Penicule :  exuvias  facere,  quas 

vovi,  volo. 
Pen.  Cedo  :  sed  obsecro,  (  hercle)  salta  sic  cum  palla 

postea. 
Mc7i.  Ego  saltabo  ?  Sanus  ( hercle)  non  es. 

Pen.  Egone,  an  tu  magis?  15 
Si  non  saltas,  exue  igitur. 

Men.  Ximio  ego  hanc  periculo 
Surripui  hodie.     Meo  quidem  animo,  ab  Hippolyta 

succinguJum 
Hercules  haud  aeque  magno  unquam  abstulit  pe- 

riculo. 
Cape  tibi  hanc:  quando  una  vivis  meis  morigera 

moribus. 
Hoc  animo  decet  animatos  esse  amatores  probos.  20 
Pen.  Qui  quidem  ad  mendicitatem  se  properent  de- 

trudere. 
Mcn.  Quatuor  minis   ego  emi   istanc  anno   uxori 

mea?. 

Pcn.  Quatuor  minae  periere  plane,  ut  ratio  redditur. 
Men.  Sci'n'  quid  volo  ego  te  accurare  ? 

Erot.  Scio.  Curabo,  quae  voles. 
Men.  Jube  igitur  nobis  tribus  apud  te  prandium 
accurarier,  25 

Atque  aliquid  scitamentorum  de  foro  opsonarier, 
Glandionidam  suillam,  laridum  pernonidem,  aut 
Sinciput,  aut  polimenta  porcina,  aut  aliquid  ad  eum 

modum ; 
Madida  quae  mihi  apposita  in  mensam,  milvinam 

suggerant : 
Atque  actutum. 

Erot.  Licet,  ecastor. 

Men.  Nos  prodimus  ad  forum.  30 
Jam  nos  hic  erimus :  dum  coquitur,  interim   po- 

tabimus. 
Erot.  Quando  vis,  veni ;  parata  res  erit. 

Men.  Propera  modo. 
Sequere  tu. 

Pcn.  Ego  (  hercle)  vero  te  et  servabo,  et  te 
sequar : 
Neque,  hodie  ut  te  perdam,  meream  Deura  divitias 

mihi. 
Erot.  Evocate  intus  Cylindrum   mihi  coquum  ac- 
tutum  foras.  35 


ACTUS  I.     SCENA  IV. 

Erotium.    Cylindrls. 

Erot.  Sportulam  cape,  atque  argentum.   Eccos  trci> 

nummos  habes. 
Cyl.  Habeo. 

Erot.  Abi,  atque  opsonium  affer,  tribus  vide 
quod  sit  satis ; 
Neque  defiat,  neque  supersit. 

Cyl.  Quojusmodi  hi  homines  erunt? 

Erot.  Ego,  et  Menaechmus,  et  parasitus  ejus. 

Cyl.  Jam  isti  sunt  decem  : 
Nam   parasitus  octo  hominum   munus  facile  fun- 
gitur.  5 

Erot.  Elocuta  sum  convivas :  caeterum  cura. 

Cyl.  Licet. 
Cocta  sunt.     Jube  ire  accubitum. 

Erot.  Redi  cito. 

Cyl.  Jam  ego  hic  ero. 


ACTUS  II.     SCENA  I. 

Men.echmus  Soslclcs.  Messenio. 

Mcn.  Nulla  'st  voluptas  navitis,  Messenio, 
Major,  meo  animo,  quam  quom  ex  alto  procul 
Terram  conspiciunt. 

Mcs.  Major,  (non  dicam  dolo) 
Si  adveniens  terram  videas,  qua?  fuerit  tua. 
Sed,   quaeso,  quamobrem  nunc  Epidamnum  veni- 
mus  ?  5 

An,  quasi  mare,  omneis  circumimus  insulas  ? 
Mcn.  Fratrem  quaesitum  geminum  germanum  meum. 
Mes.  Nam  quid  modi  futurum  'st  illum  quaerere  ? 
Hic  annus  sextus,  postquam  ei  rei  operam  damus. 
Istros,  Hispanos,  MassUienses,  Hlurios,  10 

Mare  Superum  omne,  Graeciamque  exoticam, 
Orasque  Itahcas  omneis,  qua  aggreditur  mare, 
Sumus  circumvecti.     Si  acum  (credo)  quaereres, 
Acum  invenisses,  si  appareret,  jam  diu. 
Hominem  inter  vivos  quaeritamus  mortuum :         15 
Nam  invenissemus  jam  diu,  si  viveret. 
Mcn.  Ergo  istuc  quaero  certum  qui  faciat  mihi, 
Qui  sese  dicat  scire,  eum  esse  mortuum. 
Operam  praeterea  nunquam  surnam  qucerere : 
Verum  aliter  vivus  nunquam  desistam  exsequi.     20 
Ego  illum  scio,  quam  cordi  sit  carus  meo. 

Mcs.  In  scirpo  nodum  quaeris.     Quin  nos  hinc  do- 
mum  22 

Redimus,  nisi  si  historiam  scripturi  sumus  ? 

Men.  Dictum  facessas  doctum,  et  discaveas  malo. 

Molestus  ne  sis :  non  tuo  hoc  fiet  modo. 

Mes.  Hem!  25 

Illoc  enim  verbo  esse  me  servum  scio. 

Non  potuit  paucis  plura  plane  proloqui. 

Verum  tamen  nequeo  continere,  quin  loquar. 

Audi,  Menaechme  :  quom  inspicio  marsupium, 

Viaticati  ( hercle)  admodum  aestive  sumus.  30 

Nae,  tu,  (  hercle)  opinor,  nisi  domum  revorteris, 

Ubi  nil  habebis,  geminum  dum  quaeris,  gemes. 

Nam  ita  est  haec  hominum  natio  Epidamnia, 

Voluptarii  atque  potatores  maxumi ; 

Tum  sycophantae  et  palpatores  plurimi  35 

Iu  urbe  hac  habitant :  tum  meretrices  mulieres 

Xusquam  perhibentur  blandiores  gentium. 

Propterea  huic  urbi  nomen  Epidamno  inditum  'st, 

Quia  nemo  ferme  huc  sine  damno  divortitur. 

Mcu.  Ego  istuc  cavebo :  cedodum  mihi  huc  mar- 
supium.  40 

Mes.  Quid  eo  vis  ? 

Men.  Jam  abs  te  metuo  de  verbis  tuis. 

Mes.  Quid  metuis  ? 

Mcn.  Ne  mihi  damnum  in  Epidamno  duis. 

Tu  magnus  amator  mulierum  es,  Messenio : 

Ego  autem  homo  iracundus,  animi  perditi. 

Id  utrumque,  argentum  quando  habebo,vcavero,  45 

Ne  tu  delinquas,  neve  ego  irascar  tibi. 

Mes.  Cape,  atque  serva :  me  lubente  feceris. 

ACTUS  II.    SCENA  II. 

Cylindrus.  Men.echmus  Sosiclcs.  Messenio. 

Cyl.  Bene  opsonavi ;  atque,  ex  mea  sententia, 

Bonum  anteponam  prandium  pransoribus. 

Sed  eccum  Menaechmum  video.     Vae  tergo  meo  ! 

Prius  jam  convivae  ambulant  ante  ostium, 

Quam  ego  opsonatu  redeo.   Adibo,  atque  alloquar.  5 

Menaechme,  salve. 

Mcn.  Dii  te  amabunt.     Scis  quis  ego  sum  ? 
Cyl.  Non  ( hercle)  vero !  Ubi  convivae  caeteri  ? 
Mcn.  Q,uos  tu  convivas  quaeris  ? 

Cyl.  Parasitum  tuum. 
Mcn.  Meum  parasitum  ?  Certe  hic  insanu'st  homo. 
Mcs.  Dixin'  tibi  esse  hic  sycophantas  plurimos?  10 
Mcn.  Quem  tu  parasitum  quaeris,  adolescens,  meum  ? 
Cyl.  Peniculum. 

Mcs.  Eccum  !  in  vidulo  salvum  fero. 
Cyl.  Menajchme,  numero  huc  advenis  ad  prandium. 
Nunc  opsonatu  redeo. 

Mcn.  Responde  mihi, 
Adolescens,  quibus  hic  pretiis  porci  vaeneunt         15 
Sacres  sinceri  ? 

Cyl.  Nummo. 

Mcn.  Eum  a  me  accipe. 
Jube  te  piari  de  mea  pecunia. 
Narn  ego  quidem  insanum  esse  te  certo  scio, 
Qui  mihi  molestu's  homini  ignoto,  quisquis  es.      19 
Cyl.  Cyhndrus  ego  sum :  non  nosti  nomen  meum  ? 
Men.  Seu  tu  Cylindrus,  seu  Coliendrus,  perieris. 
Ego  te  non  novi,  neque  novisse  adeo  volo. 
CjL  Est  tibi  Menaechmo  nomen  tantum,  quod  sciam. 
Mcn.  Pro  sano  loqueris,  quom  me  appellas  nomine. 
Sed  ubi  novisti  me  ? 

Cyl.  Ubi  ego  te  noverim  ?  25 

Qui  amicam  habeas  heram  meam,  hanc  Erotium. 


MENJECHMEL  II.  2.  95 

Mcn.  Neque  ( hercle)   habeo ;    neque  te,  quis   sis 
homo,  scio.  27 

Cyl.  Non  scis  quis  ego  sim  ?  qui  tibi  sa?pissume 
Cyathisso  apud  nos,  quando  potas. 

Mes.  Hei  mihi ! 
Quom  nihil  est,  illi  qui  homini  diminuam  caput.  30 
-V  n.  Tun'  cyathissare  mihi  soles,  qui,  ante  hunc 

diem, 
Epidamnum  nunquam  vidi,  neque  veni  ? 

Cyl.  Negas? 
Men.  Nego  (hercle)  vero. 

Cyl.  Non  tu  in  illisce  asdibus 
Habitas  ? 

Men.  Dii  illos  homines,  qui  illic  habitant, 
perduint. 
Cyl.  Insanit  hic  equidem,  qui  ipse  maledicit  sibi.  35 
AudiV,  Menaechme? 

Mcn.  Quid  vis  ? 

Cyl.  Si  me  consulas, 
Nummum  illum  quem  mihi  dudum  polliciufs  dare, 
Jubeas,  si  sapias,  porculum  afferri  ribi. 
Nam  tu  quidem  (hercle)  certo  non  sanu's  satis, 
IMenaechme,  qui  nunc  ipsus  maledicas  ribi.  40 

Mes.  Heu  ( hercle)  hominem  multum  et  odiosum 

mihi ! 
Cyl.  Solet  jocari  saepe  mecum  illo  modo. 
Quamvis  ridiculus  est,  ubi  uxor  non  adest. 
Mcn.  Quid  ais  tu  ? 

Cyl.  Quid  vis,  inquam  ?  SatiV  hoc, 
quod  vides, 
Tribus  vobis  opsonatum  'st  ?  an  opsono  ampHus,  45 
Tibi  et  parasito  et  mulieri  ? 

Men.  Quas  tu  mulieres, 
Quos  tu  parasitos  loquere  ? 

Mes.  Quod  te  urget  scelus, 
Qui  huic  sis  molestus  ? 

Cyl.  Quid  tibi  mecum  est  rei  ? 
Ego  te  non  novi :  cum  hoc,  quem  novi,  fabulor. 

Mcti.  Non  (edepol)  tu  homo  sanus  es,  certo  scio.  50 
Cyh  Jam  ergo  haec  madebunt,  faxo :    nihil  mora- 

bitur. 
Proin  tu  ne  quo  abeas  longius  ab  aedibus. 
Numquid  vis  ? 

Men.  Ut  eas  maxumam  in  malam  crucem. 
CyU  Ire  (  hercle)  meliu  'st  te  interim,  atque  accum- 

bere, 
Dum  ego  haec  appono  ad  Volcani  violentiam.         55 
Ibo  intro,  et  dicam  te  hic  adstare  Erotio, 
Ut  te  hinc  abducat,  potius  quam  hic  adstes  foris. 
Men.  Jamne  abiit?   Edepol,  haud  mendacia 
Tua  verba  experior  esse. 

Mcs.  Observato  modo. 
Nam  istic  meretricem  credo  habitare  mulierem,     60 
Uti  quidem  ille  insanus  dixit,  qui  hinc  abiit  modo. 
Men.  Sed  miror,  qui  ille  r.overit  nomen  meum. 
Mcs.  Minime  (  hercle)  mirum.  Mofcm  hunc  mere- 

trices  habent : 
Ad  portum  mittunt  servulcs,  ancillulas : 
Si  qua  peregrina  navis  in  portum  advenit,  65 

Rogant,  cujatis  sit,  quid  ei  nomen  siet. 
Post  illae  extemplo  se  applicant,  agglutinant. 
Si  pellexerunt,  perditum  amittunt  domum. 
Nunc  in  istoc  portu  stat  navis  praedatoria, 
Abs  qua  cavendum  nobis  sane  censeo.  70 

Men.  3Iones  quidem  ( hercle)  recte. 

Mes.  Tum  demum  sciam 
Recte  monuisse,  si  tu  recte  caveris. 
Men.  Tacedum  parumper :  nam  concrepuit  ostium. 
Videamus,  qui  hinc  egreditur. 

Mes.  Hoc  ponam  interim. 
Asservatote  haec,  sultis,  navales  pedes.  75 

ACTUS  II.     SCENA  III. 

Erotilm.  Cylindrls.  Men.echmls  Sosicks. 
Mbsssmio. 

EroU   Sine  foreis  sic  :  abi ;  nolo  operiri. 
Intus  para,  cura,  vide,  quod  opus  est,  ut 
Fiat :  sternite  lectos  ;  incendite  odores. 
Munditia  illecebra  animo  est  amantum. 
Amanti  amcenitas  malo  est,  nobis  lucro  est.  5 

Sed  ubi  ille  est,  quem  coquus  ante  aedeis  esse  ait  ? 
Atque  eccum  video,  qui  mihi  est  usui,  et 
Plurimum  prodest :  item  huic  ultro  fit,  ut 
IVIeret,  potissumus  nostrae  domi  ut  sit : 
Nunc  eum  adibo,  alloquar  ultro.  10 

Animule  mi !   mihi  mira  videntur, 
Hic  te  stare  foris,  fores  quoi  pateant 
Magis,  quam  domus  tua,  domus  quom  haec  tua  sit. 
Omne  paratum  est, 

Ut  jussisti,  atque  ut  voluisti :  neque  tibi  est  15 

Ulla  mora  intus.    Prandium,  ut  jussisti,  hic 
Curatum  est :  ubi  lubet,  ire  licet  accubitum. 
Men.  Quicum  haec  mulier  loquitur  ? 
Erot.  Equidem  tecum. 

Men.  Quid  mecum  tibi 
Fuit  unquam,  aut  nunc  est,  negoti  ? 

Erot.  Quia  (pol)  te  unum  ex  omnibus 
Venus  voluit  me  magnificare  :  atque  id  haud  imme- 

rito  tuo.  20 

Nam  (ecastor)  solus  benefactis  tuis  me  florentem 

facis. 
Men.  Certo  haec  mulier  aut  insana  aut  ebria  est, 

Messenio, 
Quae  hominem  ignotum  compellet  me  tam  famili- 

ariter. 
Mes.  Dixin'  ego  istaec  hic  solere  fieri  ?  Folia  nunc 

cadunt, 

Prae  ut,  si  triduum  hoc  hic  erimus,  tum  arbores  in 

te  cadent.  25 

Nam  ita  sunt  hic  meretrices  omnes  elecebrae  argen- 

tariaa. 
Sed  sine  me  dum  hanc  compellare.    Heus  mulier ! 
tibi  dico. 

Erot.  Quid  est  ? 
Hfes.  Ubi  tu  hunc  hominem  novisti? 

Erot.  Ibidem,  ubi  hic  me  jam  diu, 
In  Epidamno. 

Mcs.  In  Epidamno  ?  qui  huc  in  hanc 
urbem  pedem, 
Nisi  hodie,  nunquam  intro  tetulit. 

Erot.  Eia  !  delicias  facis,  30 
Mi  Menaechme.    Quin  (amabo)  is  intro?   hic  tibi 

erit  rectius. 
Mcn.  Haec  quidem  (edepol)  recte  appellat  meo  me 

mulier  nomine. 
Nimis  miror,  quid  hoc  sit  negoti. 

Mes.  Oboluit  marsupium 
Huic  istuc,  quod  habes. 

Men.  Atque  (edepol)  tu  me  monuisti  probe. 
Accipedum  hoc.    Jam  scibo,  utrum  haec  me  mage 
amet,  an  marsupium.  35 

Erot.  Eamus  intro,  ut  prandeamus. 

Mcn.  Bene  vocas  :   [jam]  gratia  'st. 
Erot.    Cur  igitur  tibi  me  jussisti  coquere  dudum 

prandium  ? 
Men.  Egone  te  jussi  coquere  ? 

Erot.  Certo,  tibi  et  parasito  tuo. 
Men.  Quoi  (malum  ! )  parasito  ?  Cei  to  haec  mulier 

non  sana  'st  satis. 
Erot.  Peniculo. 

Men.  Quis  iste  est  Peniculus  ?  qui  ex- 

tergentur  baxeae  ?  40 

Erot.  Scilicet,  qui  dudum  tecum  venit,  quom  pal- 

lam  mihi 
Detulisti,  quam  ab  uxore  tua.  surripuisti. 

Men.  Quid  est  ?  42 
Tibi  pallam  dedi,  quani  uxori  ineae  surripui  ?   sa- 

nan'  es  ? 
Certe  haec  mulier,  cantherino  ritu,  adstans  somniat. 
Erot.  Qui  lubet  ludibrio  habere  me,  atque  ire  in- 

ricias  mihi,  4.3 

Facta  quae  sunt  ? 

Men.  Dic,  quid  est  id,  quod  negem,  quod 
fecerim  ? 
Erot.  Pallam  te  hodie  mihi  dedisse  uxoris. 

Mi  n.  Etiam  nunc  nego. 
Ego  quidem  neque  unquam  uxorem  habui,  neque 

habeo :  neque  huc 
Unquam,  postquam  natus  sum,  intra  portam  pene- 

travi  pedem. 
Prandi  in  navi :  inde  huc  egressus  sum  ;  te  con- 

veni. 

Erot.  Eccere,  50 

Perii  misera !  quam  tu  nunc  mihi  navem  narras  ? 

Men.  Ligneam, 
Saepe  tritam,  saepe  flxam,  saepe  excussam  malleo  ; 
Quasi  supellex  pelhonis,  palus  palo  proxumus  est. 
Erct.  Jam  me  (amabo)  desine  ludos  facere ;  atque 

i  hac  mecum  simuL 
Men,  Nescio-quem,  mulier,  alium  hominem,  non 

me,  quaeritas.  5S 

Erot.  Non  ego  te  novi  Menaechmum,  3Ioscho  pro- 

gnatum  patre  ? 
Qui  Syracusis  perhibere  natus  esse  in  Sicilia, 
Cbi  rex  Agathocles  regnator  fuit,  et  iterum  Pinthia  ; 
Tertium  Liparo,  qui  in  morte  regnum  Hieroni  tra- 

didit. 
Nunc  Hiero  'st. 

Men.  Haud  falso,  mulier,  praedicas. 

M  f.  Pro  Jupiter  !   «i(t 
Num  ista;c  mulicr  illinc  venit,  quae  te  novit  tam 

cate  ? 
Mcn.  Hercle,  (opinor)  pemegari  non  potest. 

Mes.  Ne  feceris.  62 
Peristi,  si  intrassis  intra  limen. 

Men.  Quin  tace  modo : 
Bene  res  geritur :  assentabor,  quidquid  dicet,  mu- 

lieri ; 
Si  possim  hospitium  nancisci.    Jamdudum,  mulier, 
tibi  65 

Non  imprudens  advorsabar:    hunc  metuebam,   ne 

meae 
Uxori  renuntiaret  de  palla.  et  de  prandio. 
Nunc,  quando  vis,  eamus  intro. 

Erot.  Etiam  parasitum  manes  ? 
Men.  Neque  ego  illum  maneo,   neque  floccifacio : 

neque,  si  venerit, 
Eum  volo  intromitti. 

Erot.  Ecastor,  haud  invita  fecero.  70 
Sed  sci'n'  quid  te  amabo  ut  facias  ? 

Men.  Impera  quidvis  modo. 
Erot.  Pallam  illam,  quam  dudum  dederas,  ad  phry- 

gionem  ut  deferas, 
Ut  reconcinnetur,  atque  ut  opera  addantur,  quae  volo. 
Men.  Hercle,  quin  tu  recte  dicis:  eadem  ignorabitur; 
Ne  uxor  cognoscat  te  habere,  si  in  via  conspexerit. 
Erot.  Ergo  mox  auferto  tecum,  quando  abibis. 

Mcn.  Maxume.  76 
Erot.  Eamus  intro. 

Mcn.  Jam  sequar  te.    Hunc  volo  etiam 
colloqui. 
Eho,  Messenio  !  accede  huc. 

Mes.  Quid  negoti  'st  ? 

Men.  St !  scire  vis  ? 
Mes.  Quid  ergo? 

Men.  Opu'st. 

Mes.  Quid  opu'st  ? 

Men.  Scio,  ut  me  dices. 

Mes.  Tanto  nequior  es. 

Men.   Habeo  praedam :    tantum  incepi  operis.    I, 

quantum  potest :  80 

Abduc  istos  in  tabemaru  actutum  iliversoriam.      81 
Tum  facito,  ante  solis  occasum,  ut  venias  advorsum 

mihi. 
tfes.  Non  tu  istas  meretrices  novisti,  here? 

Men.  Tace,  inquam. 
Mihi  dolebit,  non  tibi,  si  quid  ego  stulte  fecero. 
^lulier  haec  stulta  atque  inscita  'st,  quantum  per- 

spexi  modo.  80 

Est  hic  prseda  nobis. 

Mea.  Perii ! 

Mm*  Jamne  abis  ? 

Mes.  Periit  probe. 
Ducit  lembum  dierectum  navis  praxlatoria. 
Sed  ego  inscitus,  qui  hero  me  postulem  moderarier. 
Dicto  me  emit  audientem,  haud  imperatorem  sibi. 
Sequimini,  ut,  quod  imperatum  est,  veniam  advor- 

sum  tempori.  90 


ACTUS  III.     8CBNA  I. 

Pemctlls. 

Plus  triginta  natus  annis  sum,  quom  interea  loci 
Nunquam  quidquam  facinus  feci  pejys  neque  sce- 

lestius, 
Quam  hodie,  quom  in  concionem  mediam  me  im- 

mersi  miser. 
Ubi  ego  dum   hieto,   Menaechmus   se   subterduxit 

mihi, 
Atque  abiit  ad  amicam  (credo),  neque  me  voluit  du- 

cere.  5 

Qui  illum  Dii  omnes  perduint,  qui  primus  commen- 

tus  est 
Concionem,  hac  reque  homines  occupatos  occupat. 
Non  ad  eam  rem  otiosos  homines  decuit  deligi  ? 
Qui  nisi  assint  quom  citentur,  [census  capiant]  il- 

hco. 

AfFatim   est  hominum,  in  dies  qui  singulas  escas 

edunt ;  1 0 

Quibus  negoti  nihil  est ;  qui  esum  neque  vocantur 

neque  vocant. 
Eos  oportet  concioni  dare  operam  atque  comitiis. 
Si  id  ita  esset,  non  ego  hodie  perdidissem  prandium, 
Quoi  tam  credo  datum  voluisse,  quam  me  video  vi- 

vere. 
Ibo :  etiamnum  reliquiarum  spes  animum  oblectat 

meum.  15 

Sed  quid  ego  video  Menaechmum?  cum  corona.  exit 

foras. 
Sublatum  est  convivium :  edepol,  venio  advorsum 

tempori. 


ACTUS  III.    SCENA  II. 
Mex&chmus  Sosicles.   Peniculus. 

Men.   Poti'ne  ut  quiescas,  si  ego  tibi  hanc  hodie 

probe 
Lepideque  concinnatam  referam  tempori? 
Non  (faxo)  eam  esse  dices :   ita  ignorabitur. 
Pen.  Pallam  ad  phrygionem  fert,  confecto  prandio, 
Vinoque  expoto,  parasito  excluso  foras.  5 

Non  (hercle)  is  sum,  qui  sum,  nisi  hanc  injuriam, 
Meque  ultus  pulchre  fuero.    Observabo,  quid  agat, 
Hominem.    Post  adibo,  atque  alloquar. 
Men .  Pro  Dii  immortales !   quoi  homini  unquam 

uno  die 
Boni  dedistis  plus,  qui  minus  speraverit?  10 

Prandi,  potavi,  scortum  accubui,  abstuli 
Hanc,  quojus  haeres  nunquam  erit  post  hunc  diem. 
Pen.  Nequeo,  quae  loquitur,  exaudire  clanculum  : 
Satur  nunc  loquitur  de  me  et  de  parti  mea. 
Men.  Ait  hanc  dedisse  me  sibi,  atque  eam  meae    15 
Uxori  surripuisse.   Quoniam  sentio 

Errare,  extemplo,  quasi  res  cum  ea  esset  mihi,      17 
Ccepi  assentari.    Alulier  quidquid  dixerat, 
Idem  ego  dicebam.    Quid  multis  verbis  opu'st? 
Minore  nusquam  bene  fui  dispendio.  20 

Pen.  Adibo  ad  hominem  :  nam  turbare  gestio. 
Men.  Quis  hic  est,  qui  advorsum  fit  mihi  ? 

Pen.  Quid  ais,  homo 
Levior  quam  pluma,  pessume  et  nequissume, 
Flagitium  hominis,  subdole,  ac  minimi  preti  ? 
Quid  de  te  merui,  qua.  me  causa  perderes  ?  25 

Vt  surripuisti  te  mihi  dudum  de  foro  ! 
Fecisti  funus,  med  absenti,  prandio. 
Cur  ausu's  facere,  quoi  ego  aeque  haeres  eram  ? 
Men.  Adolescens,  quaeso,  quid  tibi  mecum  est  rei, 
Qui  mihi  male  dicas  homini  ignoto  insciens  ?         30 
An  tibi  malam  rem  vis  pro  maledictis  dari 
Postea  ? 

Pen.  Eam  quidem  (edepol)  te  dedisse  intelligo. 
Mcn.  Responde,  adolescens,  quaeso,  quid  tibi  no- 

men  est  ? 
Pen.  Eriam  derides,  quasi  nomen  non  noveris? 
Men.  Non  (edepol)  ego  te,  quod  sciam,  unquam 

ante  hunc  diem  35 

Vidi,  neque  novi ;  verum  certo,  quisquis  es, 
.flSquum  si  facias,  mihi  odiosus  ne  sies. 
Pen.  Non  me  novisti  ? 

Men.  Non  negem,  si  noverim. 
Pen.  Menaechme,  vigila. 

Men.  Vigilo  ( hercle)  equidem,  quod  sciam. 
Pen.  Tuum  parasitum  non  novisti  ? 

Men.  Non  tibi  40 
Sanum  'st,  adolescens,  sinciput,  ut  intelligo. 
Pen.  Responde,  surripuistin'  uxori  tuae 
Pallam  istanc  hodie,  atque  dedisti  Erotio? 
Men.    Neque  ( hercle)  ego  uxoretn  habeo ;  neque 

ego  Erotio 
Dedi,  nec  pallam  surripui. 

Pen.  SatiV  sanus  es  ?  45 

Occisa  'st  ha?c  res.    Non  ego  te  indutum  foras       46 
Exire  vidi  palla  ? 

Jfffl.  Vae  capiti  tuo  ! 
Omneis  cinasdos  esse  censes,  tu  quia  es. 
Tun'  me  indutum  fuisse  pallam  praadicas  ? 
Pen.  Ego  (  hercle )  vero. 

Mcn.  Non  tu  abis,  quo  dignus  es?   50 
Aut  te  piari  jubes,  homo  insanissume  ? 
Pen.    Nunquam   (edepol)  me   quisquam  exorabit, 

quin  tuae 
Uxori  rem  omnem  jam,  uti  sit  gesta,  eloquar. 
Omnes  in  te  istasc  recident  contumeliae. 
Faxo,  haud  inultum  prandium  comederis.  55 

Mcn.  Quid  hoc  negoti  'st  ?  SatiV,  ut  quemque  con- 

spicor, 
Ita  me  ludificant  ?  Sed  concrepuit  ostium. 


ACTUS  III.    SCENA  III. 

Ancilla.   Menschmus  Sosicles. 

Anc.  Menaechme,  amare  ait  te  multum  Erotium, 

Ut  hoc  nunc  una.  opera  ad  aurificem  deferas, 

Atque  huic  ut  addas  auri  pondo  unciam, 

Jubeasque  spinther  novum  reconcinnarier. 

Men.  Et  istud,  et  aliud,  si  quid  curari  volet,         5 

Me  curaturum  dicito,  quidquid  volet. 

Anc.  SciV  quod  hoc  sit  spinther? 

Men.  Nescio,  nisi  aureum. 
Anc.  Hoc  est,  quod  olim  clanculum  ex  armario 
Te  surripuisse  aiebas  uxori  tuae. 
Men.  Nunquam  (  hercle)  factum  'st. 

Anc.  Non  meministi,  obsecro  ?  10 
Redde  igitur  spinther,  si  non  meministi. 

Mcn.  Mane: 
Immo,  equidem  memini :  nempe  hoc  est,  quod  illi 
dedi. 

Anc.  Istuc 

Men,  Ubi  illae  armillae  sunt,  quas  una  dedi  ?  13 
Anc.  Nunquam  dedisti  ? 

Men.  Nam  (pol)  hoc  una  dedi. 
Anc.  Dicam  curare? 

Men.  Dicito  :  curabitur.         15 
Et  palla  et  spinther,  faxo,  referantur  simul. 
Anc.  Araabo,  mi  Menaechme,  inaureis  da  mihi 
Faciundas  pondo  duiim  nummum  stalagmia, 
Ut  te  libenter  videam,  quom  ad  nos  veneris. 
Men.  Fiat :  cedo  aurum ;  ego  manupretium  dabo. 
Anc.  Da,  sodes,  abs  te :  post  ego  reddidero  tibi.  21 
Men.  Immo,  cedo  abs  te. 

Anc.  Ego  post  tibi  reddam  duplex. 
Men.  Non  habeo. 

Anc.  At  tu,  quando  habebis,  tum  dato. 
Numquid  me  vis  ? 

Men.    Hebc  me  curaturum  dicito, 
Ut,  [quantum  possint,  quique  liceant,  vjeneant.]  25 
Jamne  abiit  intro  ?  Abivit ;  operuit  foreis. 
Dii  me  equidem  omnes  adjuvant,  augent,  amant. 
Sed  quid  ego  cesso,  dum  datur  mihi  occasio 
Tempusque,  abire  ab  his  locis  lenoniis  ? 
Propera,  Menaechme ;  fer  pedem  ;  confer  gradum. 
Demam  coronam,   atque  abjiciam  ad  laevam  ma- 
num ;  31 

Ut.  si  qui  sequantur,  hac  me  abiise  censeant. 
Ibo,  et  conveniam  servum,  si  potero,  meum, 
Ut  haec,  quae  bona  dant  Dii  mihi,  ex  me  sciat. 


ACTUS  IV.     SCENA  I. 

MlLIER.     Pe.MCULUS. 

Mul.  Egone  hic  me  patiar  in  matrimonio, 
Ubi  vir  compilet  clanculum  quidquid  domi  'st, 
Atque  ad  amicam  deferat  ? 

Pcn.  Quin  tu  taces?     3 
Manifesto,  faxo,  jam  opprimes  :  sequere  hac  modo. 
Pallam  ad  phrygionem  cum  corona.  ebrius 
Ferebat,  hodie  tibi  quam  surripuit  domo.  (> 

Sed  eccam  coronam,  quam  habuit.    Num  mentior  ? 
Hem  !  hac  abiit ;  si  vis  persequi  vestigiis. 
Atque,  (edepol)  eccum,  optume  revortitur  : 
Sed  pallam  non  fert. 

Mul.  Quid  ego  nunc  cum  illoc  agam  ?  10 
Pcn.  Idem  quod  semper ;  male  habeas. 

Mul.  Sic  censeo. 
Pcn.  Huc  concedamus :  ex  insidiis  aucupa. 


ACTUS  IV.    SCENA  II. 

Mehlschmus  surrcptus.  Muliek.   Pemcllls 

Mcn.  Ut  hoc  utimur  maxume  more  moro 

Molestoque  multum  !  atque  uti  quique  sunt 

Optumi  maxumi,  morem  habent  hunc  : 

Chenteis  sibi  omnes  volunt  esse  multos : 

Bonine  an  mali  sint,  id  haud  quasritant.  5 

Res  magis  quasritur,  quam  clientium 

Fides  quojusmodi  clueat. 

Si  est  pauper  atque  haud  malus,  nequam  habetur : 

Si  dives  malus  est,  is  cliens  frugi  habetur. 

Qui  neque  leges  neque  asquum  bonum  usquam      10 

Colunt,  sollicitos  patronos  habent. 

Datum  denegant,  quod  datum  est ;  Htium 

Pleni,  rapaces,  viri  fraudulenti : 

Qui  aut  fcenore  aut  perjuriis  habent  rem 

Partam.    Mens  est  in  querelis.  15 

Juris  ubi  dicitur  dies,  simul 

Patronis  dicitur :  quippe  qui  pro  illis 

Loquantur,  male  quae  fecerint :  aut  ad 

Populum,  aut  in  jure,  aut  ad  judicem  res  est. 

Sicut  me  hodie  nimis  soUicitum  cliens  20 

Qiiidam  habuit :  neque,  quod  volui  agere.  quidquam 

Licitum  est :  ita  me  attinuit,  ita  me  detinuit.        22 

Apud  aedileis  pro?liis  factis  plurimis 

Pessumisque,  dixi  causam  :  conditiones 

Tetuli  tortas,  confragosas  :  aut  plus  25 

Aut  minus,  quam  opus  erat  multo,  dixeram 

Controversiam,  uti  sponsio  fieret. 

Quid  ille  ?  quid  ?  prsdem  dedit :  nec  magis 

Manifestum  ego  hominem  unquam  ullum  teneri  vidi. 

Oninibus  malefactis  testes  tres  aderant  acerrumi.  30 

Dii  illum  omnes  perdant,  (ita  mihi  hunc  hodie  cor- 

rupit  diem) 
Meque  adeo,  qui  hodie  forum  unquam  oculis  inspexi 

meis. 
Diem  corrupi :  optumum  jussi  apparari  prandium  : 
Amica  exspectat  me,  scio.    Ubi  primum  'st  hcitum, 

illico 
Properavi  abire  de  foro.   Irata  'st  (credo)  nunc  mihi. 
Placabit  palla,  quam  dedi,  quam  hodie  uxori  abstuli, 
atque  huic  36 

Detuli  Erotio. 

Pen.  Quid  ais? 

Mul.  Viro  me  malo  male 
Nuptam. 

Pen.  SatiV  audis,  quse  ilhc  loquitur  ? 

Afttf.  Satis. 
Men.  Si  sapiam, 
Hinc  intro  abeam,  ubi  mihi  bene  sit. 

Mul.  3Iane:  male  potius  etit. 
Nfe.  illam  (mecastor)  fcenerato  abstulisti. 

Pen.  Sic  datur.   40 
Mul.    Clanculum  te  istaec  flagitia  facere  censebas 

potesse  ? 
Mcn.  Quid  illuc  est,  uxor,  negoti  ? 

Mul.  31  en'  rogas  ? 

Mcn.  Vi'n'  hunc  rogem  ? 
Pcn.  Aufer  hinc  palpationes.    Perge  tu. 

Men.  Quid  tu  mihi 

Tristis  es? 

Mul.  Te  scire  oportet 

Pen.  Scit ;  sed  dissimulat  malus. 
Men.  Quid  negoti  'st. 

Mul.  Pallam 

Mcn.  Pallam?  quid? 

Mul.  Pallam  ....  Quid  paves  ?  45 
Men.  Nihil  equidem  paveo. 

Pen.  Nisi  unum :  palla  pallorem  incutit. 
At  tu  ne  clam  me  comesses  prandium  !  Perge  in 

virum. 
Men.  Non  taces  ? 

Pen.  Non  ( hercle)  vero  taceo.    Nutat, 
ne  loquar. 
Men.  Non  (  hercle)  ego  quidem  usquam  quidquam 

nuto  neque  nicto  tibi. 
Mul.  Na,  ego  (mecastor)  mulier  misera  ! 

Men.  Qui  tu  misera  es  ?  mihi  expedi.  50 
Pen.  Nihil  hoc  confidentius,  qui,  quae  vides,  ea  per- 

negat 
Men.  Per  Jovem  Deosque  omneis  adjuro,  uxor,  (sa- 

ti'n'  hoc  est  tibi  ?) 
Me  isti  non  nutasse. 

Pen.  Credit  jam  tibi  de  istis :  illuc  redi. 
Men.  Quo  ego  redeam  ? 

Pen,  Equidem  ad  phrygionem,  censeo. 
I,  pallam  refer. 
Mcn,  Quae  istaec  palla  est  ? 

Mul,  Taceo  jam,  quando  hic  rem 

non  meminit  suam.  55 

Mcn.    Numquis  servorum  deliquit  ?    num  ancilla? 

aut  servi  tibi 
Responsant?  eloquere:  impune  non  erit. 

Pen.  Nugas  agis. 
Men.   Tristis  admodum  es :    non  mihi  istuc  satis 
placet. 

Pen.  Nugas  agis. 
Men.  Caeterum  familiarium  alicui  irata  es  ? 

Pcn.  Xugas  agis. 
Men.  Xum  mihi  es  irata  saltem? 

Pen.  Xunc  tu  non  nugas  agis.  60 
Men.  Xon  (edepol)  deliqui  quidquam. 

Pen.  Hem  !  rursum  nunc  nugas  agis. 
Men.  Bnc,  mea  uxor,  quid  tibi  aegre  est  ? 

Pen.  Beflus  blanditur  tibi. 
Men.  Poti'n'  ut  mihi  molestus  ne  sis?  num  te  ap- 
pello? 

Mul.  Aufer  manum, 
Pen.    Sic  datur.    Properato,   absente   me,  comesse 

prandium : 
Post,  ante  aedeis  cum  corona.  me  derideto  ebrius.  C5 
Men.  Xeque  (edepol)  ego  prandi,  neque  hodie  huc 

intro  tetuH  pedem. 
Pen.  Tun'  negas  ? 

Men.  Xego  (hercle)  vero. 

Pen.  Xihil  hoc  homine  audacius. 
Xon  ego  te  modo  hic  ante  axleis  cum  corona  florea. 
Vidi  adstare  ?  quom  negabas  mihi  esse  sanum  sin- 

ciput, 
Et  negabas  me  novisse ;  peregrinum  aibas  esse  te. 
Mem.  Quin,  ut  dudum  divorti  abs  te,  redeo  nunc 
demum  domum.  71 

Pen.  Xovi  ego  te.   Xon  mihi  censebas  esse,  qui  te 

ulciscerer. 
Omnia  (  hercle)  uxori  dixi. 

Men.  Quid  dixisti  ? 

Pen.  Xescio : 
Eam  ipsus  roga. 

Men.  Quid  hoc  est,  uxor  ?  quidnam  hic 
narra\"it  tibi  ? 
Quid  id  est  ?  quid  taces  ?  quin  dicis,  quid  sit  ? 

Mul.  Quasi  tu  nescias.  1b 
Palla  mi  'st  domo  surrepta. 

Men.  Palla  surrepta  'st  tibi  ? 
Mul.  Me  rogas? 

Men.  Pol.  haud  rogem  te,  si  sciam. 
vol.  ir.  L 

Pcn.  O  hominem  malum  !  77 
Ut  dissimulat ! 

Mul.  Non  potes  celare  :  rem  novi  probe. 
Pen.  Omnia  (  hercle)  ego  edictavi. 
Men.  Quid  id  est  ? 

Mul.  Quando  nil  pudet, 

Neque  vis  tua.  voluntate  ipse  profiteri,  audi,  atque 

ades :  80 

Et,  quid  tristis,  et  quid  hic  milii  dixerit,  faxo  scias  : 

Palla  'st  mihi  domo  surrepta. 

Men.  "  Palla  surrepta'st  mihi  ?" 
Pcn.   VideV  uti  scelestus  captat !    Huic  surrepta 

est,  non  tibi : 
Nam,  profecto,  tibi  surrepta  si  esset,  salva   nunc 

foret. 
Men.  Nil  mihi  tecum  'st.    Sed  quid  tu  ais  ? 

Mul.  Palla,  inquam,  periit  domo.  85 
Men.  Quis  eam  surripuit  ? 

Mul.  Pol,  istuc  ille  scit,  qui  illam  abstulit. 
Men.  Quis  hic  homo  est  ? 

Mul.  Menaechmus  quidam. 

Men.  Edepol,  factum  nequiter. 
Quis  is  Menaechmus  est  ? 

Mul.  Tu  istic,  inquam. 

Men.  Egone? 
Mul.  Tu. 

Men.  Quis  arguit  ? 
Mul.  Egomet. 

Pcn.  Et  ego  :  atque  huic  amicae  detulisti  Erotio. 
Men.  Egon'  dedi  ? 

Pen.  Tu,  tu  istic,  inquam.    ViV  afFerri 

noctuam,  90 

Quae,  "  Tu,  Tu,"  usque  dicat  tibi  ?  nam  nos  jam 

defessi  sumus. 
Men.  Per  Jovem  Deosque  omneis  adjuro,  uxor,  (sa- 

tiV  hoc  est  tibi?) 
Non  dedisse. 

Fen.  Immo  ( hercle)  vero,  nos  non  falsum  dicere. 

Men.  Sed  ego  illam  non  condonavi ;  sed  sic  utendam 

dedi. 
Mul.  Equidem  (ecastor)  tuam  nec  chlamydem  do 

foras,  nec  pallium  95 

Quoiquam  utendum.    3Iulierem   asquum  'st  vesti- 

mentum  muliebre 
Dare  foras,   virum  virile.    Quin  refers  pallam  do- 

mum  ? 
Mcn.  Ego  faxo  referetur. 

Mul.  Ex  re  tua  (ut  opinor)  feceris. 
Nam  domum  nunquam  introibis,  nisi  feres  pallam 

simul. 
Men.  Ego  domum  ! 

Pcn.  Quid  mihi  futurum  'st,  qui  tibi  hanc 

operam  dedi  ?  100 

Mul.  Opera  reddetur,  quando  quid  tibi  erit  surrep- 

tum  domo. 
Pcn.  Id  quidem  (edepol)  nunquam  erit :  nam  nihil 

est,  quod  perdam,  domi. 
Cum  virum,  cum  uxorem,  Dii  vos  perdant.    Pro- 

perabo  ad  forum : 
Nam  ex  hac  familia  me  plane  escidisse  intelligo. 
Men.  Male  mihi  uxor  sese  fecisse  censet,  quom  ex- 

cludit  foras ;  105 

Quasi  non  habeam,  quo  intromittar,  ahum  meho- 

rem  locum. 
Si  tibi  displiceo,  patiundum  :  at  placuero  huic  Erotio, 
Qua?  me  non  excludet  ab  se,  sed  apud  se  occludet 

domL 
Nunc  ibo ;  orabo,  ut  mihi  pallam  reddat,  quam  du- 

dum  dedi. 
Aliam  ilh  redimam  mehorem.    Heus !  ecquis  hic 

estjanitor?  110 

Aperite ;  atque  Erotium  ahquis  evocate  ante  ostium. 

ACTUS  IV.     SCENA  III. 

Erotium.   MENiECHMUS  surreptus. 

Erot.  Quis  hic  me  quaerit'' 

Men.  Sibi  inimicus  magis,  quam  aetati  tua;. 
Erot.  Mi  Meneechme !  cur  ante  aedeis  adstas  ?  Se- 
quere  intro. 

Men.  Mane. 
SciV  quid  est,  quod  ego  ad  te  venio  ? 

Erot.  Scio,  ut  tibi  ex  me  sit  volup. 
Men.  Immo,  (edepol)  pallam  illam  (amabo  te),  quam 

tibi  dudum  dedi, 
Mihi  eam  redde.    Uxor  rescivit  rem  omnem,  ut  fac- 
tum  'st,  ordine.  5 

Ego  tibi  redimam  bis  tanto  pluris  pallam,  quam 

voles. 
Erot.  Tibi  dedi  equidem  illam,  ad  phrygionem  ut 

ferres,  paulo  prius ; 
Et  illud  spinther,  ut  ad  aurificem  ferres,  ut  fieret 

novum. 
Men.  Mihi  ut  tu  dederis  paUam  et  spinther?  nun- 

quam  factum  :  ne  dixeris  : 
Nam  ego  quidem,  postquam  illam  dudum  tibi  dedi, 
atque  abii  ad  forum,  10 

Nunc  redeo  ;  nunc  te  postilla  video. 

Erot.  Video,  quam  rem  agis. 
Quia  commisi  ut  me  defrudes,  ad  eam  rem  affectas 

viam. 
Men.  Neque  (edepol)  te  defrudandi  causa  posco: 

quin  tibi 
Dico,  uxorem  rescivisse. 

Erot.  Nec  te  ultro  oravi  ut  dares. 

Tute  ultro  ad  me  detulisti ;   dedisti  eam  dono  mihi : 

Eamdem  nunc  resposcis.  Patiar ;  tibi  habe :   aufer ; 

utere,  16 

Vel  tu,  vel  tua  uxor ;  vel  etiani  in  oculos  compingite. 

Tu  huc,  post  hunc  diem,  pedem  intro  non  feres ;  ne 

frustra  sis ;  18 

Quando  tu  me  bene  merentem  tibi  habes  despicatui. 
Nisi  feres  argentum,  frustra  me  ductare  non  potes. 
Aham  posthac  invenito,  quam  tu  habeas  frustratui. 
Men.  Nirnis  iracunde,  hercle.    Tandem  heus  tu  ! 

tibi  dico,  mane  :  '22 

Redi. 

Erot.   Etiamne  adstas  ?  etiam  audes  mea  re- 
vorti  gratia  ? 
Mt  >i.  Abiit  intro :  occlusit  aedeis.    Nunc  ego  sum 

esclusissumus : 
Neque  domi,  neque  apud  amicam,  mihi  jam  quid- 

quam  creditur.  25 

Ibo,  et  consulam  hanc  rem  amicos,  quid  faciundum 

censeant. 


ACTUS  V.    SCENA  I. 

MMUMCBW08  Sosicles.    MtLIER. 

Mm.  Nimis  stulte  dudum  feci,  quom  marsupium 

Messenioni  cum  argento  concredidi. 

Immersit  ahquo  sese  (credo)  in  ganeum. 

Mul.  Pro\*isam,  quam  mox  vir  meus  redeat  domum. 

Sed  eccum  video :  salva  sum,  pallam  refert.  5 

Men.  Demiror,  ubi  nunc  ambulet  Messenio. 

Mnl.  Adibo,  atque  hominem  accipiam,  quibus  dic- 

tis  meret. 
Non  te  pudet  prodire  in  conspectum  meum, 
Flagitium  hominis,  cum  istoc  omatu  ? 

M:n.  Quid  est  ? 
Quae  res  agitat  te,  mulier  ? 

Mul.  Etiamne,  impudens,  10 
Muttire  unum  verbum  audes,  aut  mecum  loqui  ? 
Men.  Quid  tandem  admisi  in  me,  ut  loqui  non  au- 

deam? 

l3 

Mul.    Rogas  me?    O  hominis  impudentem  auda- 

ciam  !  1 3 

Mcn.  Non  tu  scis,  mulier,   Hecubam  quapropter 

canem 
Graii  esse  praedicabant  ? 

MttL  Non  equidem  scio.  15 
Men.    Quia  idem  faciebat  Hecuba,  quod  tu  nunc 

facis : 
Omnia  mala  ingerebat,  quemquem  adspexerat. 
Itaque  adeo  jure  coepta  appellari  est  canis. 
Mid.  Non  istaec  ego  flagitia  possum  perpeti. 
Nam  med  aetatem  viduam  esse  mavelim,  20 

Quam  istaec  flagitia  tua  pati,  qure  tu  facis. 
Mcn.  Quid  id  ad  me,  tu  te  nuptam  possis  perpeti, 
An  sis  abitura  a  tuo  viro  ?  An  mos  est  ita  hic, 
Peregrino  ut  advenienti  narrent  fabulas? 
Mul.  Quas  fabulas  ?  Non  (inquam)  patiar  praeter- 
hac,  25 

Quin  vidua  vivam,  quam  tuos  mores  perferam. 
Mem.  31  ea  quidem  (  hercle)  causa,  vidua  vivito, 
Vel  usque  dum  regnum  obtinebit  Jupiter. 
Mul.  Atmihi  negabas  dudum  surripuisse  te; 
Nunc  eamdem  ante  oculos  attines  !  Non  te  pudet  ? 
Mcn.  Heu  !  hercle,  muher,  multum  et  audax  et 
mala  es.  31 

Tun5  tibi  hanc  surreptam  dicere  audes,  quam  mihi 
Dedit  alia  mulier,  ut  concinnandam  darem  ? 
MuL  Na?,  istuc  (mecastor)  jam  patrem  arcessam 

meum, 
Atque  ei  narrabo  tua  flagitia,  quee  facis.  35 

I,  Decio,  quasre  meum  patrem,  tecum  simul 
Ut  veniat  ad  me :  ita  rem  esse  dicito. 
Jam  ego  aperiam  istaec  tua  flagitia. 

Mcn.  Sanan'  es  ? 
Quae  mea  flagitia  ? 

Mul.  Quom  pallam  atque  aurum  meum 
Domo  suppilas  uxori  tuae,  et  tuae  40 

Degeris  amicae.    SatiV  haec  recte  fabulor  ? 

Mcn.  Quaeso  (hercle),  mulier,  si  scis,  monstra,  quod 
bibam,  42 

Tuam  qui  possim  perpeti  petulantiam. 
Quem  tu  hominem  me  arbitrare,  nescio. 
Ego  te  simitu'  novi  cum  Parthaone.  45 

Mul.  Si  me  derides,  at  (pol)  illum  non  potes, 
Patrem  meum,  qui  huc  advenit.    Quin  respicis  ? 
Novistin'  tu  illum  ? 

Men.  Nori  cum  Calcha  simul : 
Eodem  die  vidi  illum,  quo  te  ante  hunc  diem. 
Mul.  Negas  novisse  me  ?  negas  patrem  meum  ?  50 
Men.  Idem  ( hercle)  dicam,  si  avum  vis  adducere. 
Mul.  Ecastor,  pariter  hoc,  atque  alias  res  soles. 


ACTUS  V.    SCENA  II. 
Senex.    Mllier.    Men.echmls  Sosicles. 

Scn.  Ut  aetas  mea  est,  atque  ut  hoc  usus  facto  est, 

Gradum  proferam,  progredi  properabo. 

Sed,  id  quam  facile  sit  mihi,  haud  sum  falsus. 

Nam  pernicitas  deserit :  consitus  sum 

Senectute  :  onustum  gero  corpus ;  vircs  5 

Reliquere.    Ut  aetas  mala  merx  mala  est  tergo ! 

Nam  res  plurimas  pessumas,  quom  advenit,  afFert ; 

Quas  si  autumem  omneis,  nimis  longus  sermo  sit. 

Sed  [acris  mihi  in  pectore  et  corde  cura  est,] 

Quidnam  hoc  sit  negoti,  quod  filia  sic  10 

Repente  expetit  me,  ut  ad  sese  irem ; 

Nec,  quid  id  sit,  mihi  certius  facit, 

Quid  velit,  quid  me  arcessat. 

Verum  propemodum  jam  scio,  quid  siet  rei. 

Credo  cum  viro  litigium  natum  esse  aliquod.  15 

Ita  istaec  solent,  quae  viros  subseivire 

Sibi  postulant,  dote  fret<e,  feroces. 

Et  illi  quoque  haud  abstinent  saepe  culpa. 

Verum  est  modus  tamen,  quoad  pati  uxorem  oportet. 

Nec  (pol)  filia  unquam  patrem  arcessit  ad  se,        20 

Nisi  aut  quid  commissi,  aut  jurgi,  est  causa. 

Sed,    quidquid    id  est,   jam  sciam.     Atque  eceam 

eampse 
Ante  axleis,  et  ejus  tristem  virum  video. 
Id  est,  quod  suspicabar. 
Appellabo  hanc. 

Mul.  Ibo  advorsum.    Salve  multum,  mi  pater. 
Sen.   Salva  sis.    Salven'  advenio  ?    salven'  arcessi 

jubes  ?  20 

Quid  tu  tristis  es  ?  quid  ille  autem  abs  te  iratus  de- 

stitit? 
Nescio-quid  vos  velitati  estis  inter  vos  duos. 
Loquere,  uter  meruistis  culpam,  paucis;  non  longos 

logos. 
Mul.    Nusquam  equidem  quidquarn  deliqui :    hoc 

primum  te  absolvo,  pater.  30 

Verum  vivere  hic  non  possum,  nequc  durare  ullo 

modo. 
Proin  tu  me  hinc  abducas. 

Sen.  Quid  istuc  autem  est  ? 

Mul.  Ludibrio,  pater, 
Habeor. 

Sen.  Unde? 

Mul.  Ab  illo,  quoi  me  mandavisti, 
meo  viro. 
Sen.    Ecce  autem  litigium !   quoties  edixi  tandem 

tibi, 
Ut  caveres,  neuter  ad  me  iretis  cum  querimonia  ?  35 
Mul.  Qui  ego  istuc,  mi  pater,  cavere  possum  ? 

Sen.  Men'  interrogas  ? 
Mul.  Nisi  non  vis. 

Sen.  Quoties  monstravi  tibi,  viro  ut  morem 
geras  ? 
Quid  ille  faciat,  ne  id  observes :  quo  eat ;  quid  re- 

rum  gerat. 
Mul.  At  enim  ille  hinc  amat  meretricem  ex  prox- 

umo. 

Soi.  Sane  sapit ; 
Atque,  ob  istanc  industriara,  etiara  faxo  amabit  ara- 

plius.  40 

MuL  Atque  ibi  potat. 

Sen.  Tua  quidem  ille  causa  pctabit  minus, 
Sive  illic  sive  alibi  Hbebit?  qua?  haec  (malum !)  im- 

pudentia  'st  ? 
Una  opera  prohibere,  ad  ccenam  ne  piomittat,  pos- 

tules ; 
Neve  quemquam  accipiat  alienurn  apud  te.     Servi- 

ren'  tibi 
Postulas  viros  ?  dare  una  opera  pensum  postules ; 
Inter  ancillas  sedere  jubeas,  lanam  carere.  46 

MuL  Non  equidem  mihi  te  advocatum,  pater,  ad- 

duxi,  sed  viro. 
Hinc  stas,  illinc  causam  dicis. 

Sen.  Si  ille  quid  deliquerit, 
Multo  tanto  illum  accusabo,  quam  te  accusavi,  am- 

plius. 
Quando  te  auratam  et  vestitam  bene  habet ;  ancil- 

las,  penum,  50 

Recte  praehibet;  melius  sanam  est,  mulier,  mentem 

sumere. 
Mui.  At  ille  suppilat  mihi  aurum  et  pallam  ex  ar- 

cis  modo  : 
Ale  despohat ;  mea  ornamenta,  clam  me,  ad  mere- 

trices  degerit. 
Scn.  3Iale  facit,  si  istuc  facit :  si  non  facit,  tu  male 

facis, 
Qua?  insontem  insimules. 

Muk  Quin  etiam  nunc  habet  pallam,  pater,  55 
Et  spinther,  quod  ad  hanc  detulerat :    nunc,  quia 

rescivi,  refert. 
Sen.  Jam  ego  ex  hoc,  ut  factum  'st,  scibo.     Ibo  ad 

hominem,  atque  alloquar. 
Dic  mihi  btuc,  3Ientechme,  quod  vos  dissertatis,  ut 

sciam. 

Quid  tu  tristis  es?  quid  illam  autem  iratam  abs  te 

destituis  ? 
Men.  Quisquis  es,  quidquid  tibi  nomen  est,  senex, 

summum  Jovem  60 

Deosque  detestor  .... 

S\n.  Qua  de  re,  aut  quojus  rei  rerum  omnium  ? 
Men.  31  e  neque  isti  male  ferisse  mulieri,  quae  me 

arguit 
Hanc  domo  ab  se  surripuisse,  atque  abstulisse  de- 

jerat. 
Si  ego  intra  aedeis  hujus  unquam,  ubi  habitat,  pene- 

travi  pedem, 
Omnium  hominum  exopto  ut  fiam  miserorum  mi- 

serrumus.  Go 

Sen.  Sanu'n'  es,  qui  istuc  exoptes,  aut  neges  te  un- 

quam  pedem 
In  eas  fedeis  intulisse,  ubi  habitas,  insanissume? 
Mcn.  Tun',  senex,  ais  habitare  med  in  illisce  aedi- 

bus? 
Sen.  Tu  negas  ? 

Mcn.  Xego  (  hercle)  vero. 

Mul.  Ximio  haec  impudenter  negas, 
Xisi  quo  nocte  hac  emigrasti. 

Sen.  Concede  hac,  filia.  70 
Quid  tu  ais  ?  num  hinc  emigrasti  ? 

Men.  Quem  in  locum,  aut  ob  rem,  obsecro  ? 
Sen.  Xon  (edepol)  scio. 

Mul.  Profecto  ludit  te  hic. 

Sen.  Xon  tu  te  tenes  ? 
Jam  vero,  Menaechme,  satis  jocatus  es :  nunc  hanc 

rem  age. 
Men.  Quasso,  quid  mihi  tecum  est  ?  Unde,  aut  quis 

tu  homo  es  ?  Quid  feci  ego 
Tibi,  aut  adeo  isti,  quaa  mihi  raolesta  'st  quoquo 

modo  ?  75 

Mul.  Vide'n'  tu  illi  oculos  virere  ?  ut  viridis  exori- 

tur  colos 

Ex  teniporibus  atque  fronte !    ut  oculi  scintillant ! 

vide.  77 

Mcn.  Quid  lnihi  meliu'st,  quam,  quando  illi  me 

insanire  praedicant, 
Ego  me  assimulem  insanire,  ut  illos  a  me  abster- 

ream  ? 
j\Iul.  Ut  pandiculans  oscitatur  !  Quid  nunc  faciam, 

mi  pater?  80 

Scn.  Concede  huc,  mea  gnata,  ab  istoc  quam  potes 

longissume. 
M  n.  Euoe !    Euie !    Bromie  !    quo  me  in  silvam 

venatum  vocas  ? 
Audio  :  sed  non  abire  possum  ab  his  regionibus : 
Ita  illa  me  ab  laeva  rabiosa  femina  asservat  canis. 
Post  autem  illic  hircus  alius,  qui  saepe,  aetate  in 

sua,  85 

Perdidit  civem  innocentem  falso  testimonio. 
Scn.  Vae  capiti  tuo  ! 

Men.  Ecce  Apollo  mihi  ex  oraculo  imperat, 
I"t  ego  illi  oculos  exuram  lampadibus  ardentibus. 
Mul*  Perii,  mi  pater  !  minatur  mihi  oculos  exurere. 
Men.  Hei  mihi !  insanire  me  aiunt,  ultro  quom  ipsi 

insaniunt.  90 

Sen.  Filia,  heus  ! 

MnL  Quid  est  ?  quid  agimus  ? 

Sen.  Quid  si  ego  huc  servos  cito  ? 
Ibo ;  adducam,  qui  hunc  hinc  tollant,  et  domi  de- 

vinciant, 
Priusquam  turbarum  quid  faciat  amplius. 

Mem.  Enimvero,  nisi 
Occupo  aliquid  mihi  consilium,  hi  domum  me  ad  se 

auferent. 
Pugnis  me  vetas  in  hujus  ore  quidquam  parcere  !  95 
Ni  jam  ex  meis  oculis  abscedat  in  malam  magnam 

crucem, 
Faciam,  quod  jubes,  Apollo. 

Stn.  Fuge  domum,  quantum  pote'st. 
Ne  hic  te  obtundat. 

Mul.  Fugio.     Amabo,  asserva  istunc,  mi 

pater,  98 

Ne  quo  hinc  abeat.     Sumne  ego  mulier  misera,  quae 

illa?c  audio  ? 
Mcn.  Haud  male  illanc  amovi.     Nunc  hunc  impu- 

rissumum,  100 

Barbatum,  tremulum,  Tithonum,  Cygno  prognatum 

patre. 
Ita  mihi  imperas,  ut  ego  hujus  membra,  atque  ossa, 

atque  artua, 
Comminuam  illo  scipione,  quem  ipse  habet. 

Scn.  Dabitur  malum, 
Me  quidem  si  attigeris,  aut  si  propius  ad  me  ac- 

cesseris. 
Men.  Faciam,  quod  jubes  ;  securim  capiam  ancipi- 

tem  ;  atque  hunc  senem  105 

Exossabo  ;  dein  dedolabo  assulatim  viscera. 
Sen.  Enimvero  illud  praecavendum  'st,  atque  accu- 

randum  mihi : 
Sane  ego  illum  metuo,  ut  minatur,  ne  quid  malefaxit 

mihi. 
Men.  Multa  mihi   imperas,  Apollo :    nunc  equos 

junctos  jubes 
Capere  me  indomitos,  feroces,  atque  in  currum  in- 

scendere,  110 

Ut  ego  hunc  proteram  leonem  Gastulum,  olentem, 

edentulum. 
Jam  adstiti  in  currum :   jam  lora  teneo :  jam  sti- 

mulum  in  manu  est. 
Agite,  equi !  facitote  sonitus  ungularum  appareant 
Cursu  celeri :  facite  inflexa  sit  pedum  pernicitas. 
Sen.  Mihin'  equis  junctis  minare  ? 

Men.  Ecce,  Apollo,  denuo  115 
Me  jubes  facere  impetum  in  eum,  qui  stat,  atque 

occidere. 
Sed  quis  hic  est,  qui  me  capillo  hinc  de  curru  de- 

ripit  ? 
Imperium  tuum  demutat,  atque  dictum  Apollinis. 

Sen.  Heu  !  hercle,  morbum  acrem  ac  durum  !  Dii. 

vostram  fidem  ! 
Vel  hic,  qui  insanit,  quam  valuit  paulo  prius  !    120 
Ei  derepente  tantus  morbus  incidit. 
Ibo,  atque  arcessam  medicum  jam,  quantum  potest. 


ACTUS  V.    SCENA  III. 

Mex.echmus  Sosicles. 

Jamne  isti  abierunt,  quaeso.  ex  conspectu  meo, 

Qui  me  vi  cogunt,  ut  validus  insaniam? 

Quid  cesso  abire  ad  navem,  dum  salvo  licet  ? 

Vosque  omneis  quaeso,  si  senex  revenerit. 

Ne  me  indicetis,  qua  platea  hinc  aufugerim.  o 

ACTUS  V.     SCENA  IV. 

Senex.   Medicus. 

Scn.  Lumbi  sedendo,  oculi  spectando  dolent. 
3Ianendo  medicum,  dum  se  ex  opere  recipiat. 
Odiosus  tandem  vix  ab  aegrotds  venit. 
Ait  se  obligasse  crus  fractum  yEsculapio, 
ApoUini  autem  brachium.     Nunc  cogito,  5 

Utrum  me  dicam  ducere  medicum,  an  fabrum. 
Atque.  eccum,  incedit,  movet  formicinum  gradum. 
Mcd.  Quid  esse  ilh  morbi  dixeras  ?  narra,  senex. 
Num  larvatus,  aut  cerritus?  fac  sciam. 
Num  eum  vetemus,  aut  aqua  intercus,  tenet  ?       10 
Scn.  Quin  ea.  te  causa  duco,  ut  id  dicas  mihi, 
Atque  illum  ut  sanum  facias. 

Med.   Perfacile  id  quidem  est. 
Sanum  futumm,  mea  ego  id  promitto  fide. 
Scn.  Magna  cum  cura  ego  illum  curari  volo. 
Med.  Quin  suspirabo  plus  sexcenties  in  die ;        lo 

VOL.  II.  M 


122  MEX.ECHMEI.  V.  5. 

Ita  ego  illum  cum  cura  magna  curabo  tibi.  1 0 

Sen.  Atque  eccum  ipsum  hominem. 

Mcd.  Observemus,  quam  rem  agat. 


ACTUS  V.    SGENA  V. 
Men.echmus  surrcptus.   Sexex.   Medicis. 

Men.  Edepol,  nae,  hic  dies  pervorsus  atque  advorsus 

mihi  obtigit : 
Quae  me  clam  ratus   sum  facere,  ea  omnia  fecit 

palam 
Parasitus,  qui  me  complevit  flagiti  et  formidinis  ; 
Meus  Ulysses,  suo  qui  regi  tantum  concivit  mali. 
Quem  ego  hominem,  si  quidem  vivo,  vita  devolvain 

sua.  5 

Sed  ego  stultus  sum,  qui  illius  esse  dico,  quae  mea 

sit. 
Meo  cibo  et  sumtu  educatu'st :  anima  privabo  %-irum. 
Condigne  autem  haec  meretrix  fecit,  ut  mos  est  me« 

retricius. 
Quia  rogo  pallam,  ut  referatur  rursum  ad  uxorem 

meam, 
Mihi  se  ait  dedisse.     Heu !  edepol,  nae,  ego  homo 

vivo  miser !  10 

Sen.  AudiV  quae  loquitur  ? 

Med.  Se  miserum  praedicat. 

Sen.  Adeas  velim. 
Med.  Salvus  sis,  Mensechme.     Quaeso,  cur  apertas 

brachium  ? 
Non  tu  scis,  quantum  isti  morbo  nunc  tuo  facias 

mali. 
Men.  Quin  tu  te  suspendis  ? 

Scn.  Ecquid  sentis  ? 

Med.  Quidni  sentiam  ? 
Non  potest  haec  res  hellebori  jugere  obtinerier.  15 
Sed  quid  ais,  Menaechme? 

Mcn.  Quid  vis  ? 

Med.  Dic  mihi  hoc,  quod  te  rogo  :  10 
Album  an  atrum  vinum  potas  ? 

Mcn.  Quin  tu  is  in  malam  crucem  ? 
Scn.  Jam  ( hercle)  occeptat  insanire  primulum. 

Mm.  Quin  tu  me  interrogas, 
Purpureum  panem  an  puniceum  soleam  ego  esse,  an 

luteum  ? 
Soleamne  esse  aveis  squamosas,  pisceis  pennatos  ? 

Sen.  Papae!  20 
AuuTn'  tu,  ut  deliramenta  loquitur  ?    quid  cessas 

dare 
Potionis  aliquid,  priusquam  percipit  insania? 
Med.  Mane  modo  :  etiam  percontabor. 

Sen.  Alia  occidis  fabula. 
Mcd.  Dic  mihi  hoc :  solent  tibi  unquam  oculi  duri 

fieri? 
Min.  Quid?    tu  me  locustam  censes  esse,  homo 

ignavissume  ?  25 

Mcd.  Dic  mihi :  en  unquam  tibi  intestina  crepant, 

quod  sentias  ? 
M  n.  Ubi  satur  sum,  nulla  crepitant :  quando  esurio, 

tum  crepant. 
Mcd.  Hoc  quidem  (edepol)  haud  pro  insano  verbum 

respondit  mihi. 
PerdormisciV  usque  ad  lucem?  facilen'  tu  dormis 

cubans  ? 
Mcn.  Perdormisco,  si  resolvi  argentum,  quoi  debeo. 
Qui   te  Jupiter  Diique   omnes,   percontator,    per- 

duint !  31 

Mt  </.   Nunc  homo  insanire  occeptat.    De  illis  verbis 

cave  tibi. 
Sen.  Immo,  modestior  nunc  quidem  est  de  verbis, 

prae  ut  dudum  fuit : 
Nam  dudum  uxorem   suam  esse  aiebat  rabiosam 

canem. 
Mcn.  Quid  ego  dixi  ? 

Scn.  Insanis,  inquam. 
Men.  Egone  ? 

Scn.  Tu  istic,  qui  mihi  35 
Etiam  me  junctis  quadrigis  minitatu's  prostemere. 
Egomet  haec  te  vidi  facere ;  egomet  haec  te  arguo. 
Mcn.  At   ego  te  sacram  coronam  surripuisse  scio 

Jovis. 
Et,  ob  eam  rem,  in  carcerem  ted  esse  compactum 

scio. 
Et,  postquam  es  emissus,  cassum  virgis  sub  furca 
scio.  40 

Tum  patrem  occidisse,  et  matrem  vendidisse,  etiam 

scio. 
Sati'n'   haec,   pro   sano?    maledicta    maledictis    re- 

spondeo  ? 
Scn.  Obsecro  ( hercle),  medice,  propere,  quidquid 

facturu's,  face. 
Non  vides  hominem  insanire  ? 

Med.  SciV  quid  facias  optumum  ? 
Ad  me  face  uti  deferatur. 

Sen.  Itan'  censes? 

Med.  Quippini  ?  45 
Ibi  meo  arbitratu  potero  curare  hominem. 

Sen.  Age,  ut  lubet. 
Med.  Helleborum  potabis,  faxo,  aliquos  viginti  dies. 
Men.  At  ego  te  pendentem  fodiam  stimulis  triginta 

dies. 
Med.  I,  arcesse  homines,  qui  illunc  ad  me  deferant. 

Sen .  Quot  sunt  satis  ? 
Mcd.  Proinde,  ut  insanire  video,  quatuor;   nihilo 
minus.  50 

Sen.  Jam  hic  erunt.     Asserva  tu  istunc,  medice. 

Med.  Immo,  ego  ibo  domum, 
Ut  parentur,  quibus  paratis  opu'st.  Tu  servos  jube, 
Hunc  ad  me  ferant. 

Scn.  Jam  ego  illic  faxo  erit. 

Med.  Abeo. 

Sem.  Vale.  53 
Men.  Abiit  socerus :    abiit  medicus.      Nunc  solus 

sum.     Pro  Jupiter  ! 
Quitl  illuc  est,  quod  me  hic  homines  insanire  prae- 

dicant  ?  55 

Nam   equidem,    postquam    natus    sum,   nunquam 

aegrotavi  unum  diem. 
Neque  ego  insanio ;   neque  pugnas  neque  ego  lites 

ccepio. 
Salvus  salvos  aUos  video :  novi  homines,  alloquor. 
An,  qui  perperam  insanire  me  aiunt,  ipsi  insaniunt? 
Quid  ego  nunc  faciam  ?  Domum  ire  cupio  :  at  uxor 

non  sinit.  CO 

Huc  autem  nemo  intromittit.     Nimis  proventum  est 

nequiter. 
Hic  ergo  usque  ad  noctem :    saltem  (credo)  intro- 

mittar  domum. 


ACTUS  V.    SCENA  VI. 

Messenio. 

Spectamen  bono  servo  id  est,  qui  rem  herilem 

Procurat,  videt,  collocat,  cogitatque, 

Ut,  absente  hero,  rem  heri  diligenter 

Tutetur,  quam  si  ipse  assit,  aut  rectius. 

Tergum  quam  gulam,  crura  quam  ventrem  oportet 

Potiora  esse,  quoi  cor  modeste  situm  est.  C 

Recordetur  id,  qui  nihili  sunt,  quid  iis  preti 

Detur  ab  suis  heris,  ignavis,  improbis 

Viris ;  verbera,  compedes,  molae,  magna 

Lassitudo,  fames,  frigus  durum.  10 

Haec  pretia  sunt  ignaviae. 

Id  ego  male  malum  metuo ;  propterea  bonum 

Esse  certum  est,  potius  quam  malum :  nam  magis 

multo 
Patior  facilius  verba  :  verbera  ego  odi ; 

M  3 

Nimioque  edo  libentius  molitum,  quam  1 5 

Molitum  praehibeo.     Propterea  heri  imperium 
Exsequor  bene,  et  sedate  servio. 
Atque  id  mihi  prodest.     Alii,  sese  ita  ut  in  rem 
Esse  ducunt,  sint :  ego  ita  ero,  ut  me  esse  oportet ; 
Metum  ut  mihi  adhibeam,  culpam  abstineam ;      20 
Hero  ut  omnibus  in  locis  sim  praesto. 
Servi,  qui  culpa  carent,  et  metuunt,  ii 
Solent  esse  heris  utibiles  :  nam  illi,  qui  nihil 
3Ietuunt,  postquam  malum  promeritum  est,  metu- 

unt. 
Metuam  haud  multum  :  prope  est,  quando  25 

Herus,  quod  strenue  faciam,  pretium  exsolvet. 
Eo  exemplo  servio,  tergi  ut  in  rem  esse  arbitror. 
Postquam  in  tabernam  vasa  et  servos  collocavi,  ut 

jusserat, 
Ita  venio  advorsum.     Nunc  foreis  pultabo,  adesse 

ut  me  sciat ; 
[ Atque  ut  eum  ex  hoc  saltu  damni  salvum  ut  educam 

foras.]  30 

Sed  metuo,  ne  sero  veniam,  depugnato  proelio. 


ACTUS  V.     SCENA  VII. 

Senex.   Men^echmus  surreptus.    Lorarii. 
Messenio. 

Sen.  Per  ego  vobis  Deos  atque  homines  dico,  ut 

imperium  meum 
Sapienter  habeatis  curae,  quae  imperavi  atque  im- 

pero. 
Facite,  illic  homo  jam  in  medicinam  ablatus  sub- 

limis  siet, 
Nisi  quidem  vos  vostra  crura  aut  latera  nihili  pen- 

ditis. 
Cave,  quisquam,  quod  illic  minitetur,  vostrum  floc- 

cifecerit.  5 

Quid  statis  ?  quid  dubitatis  ?  jam  sublimem  raptum 

oportuit.  G 

Ego  ibo  ad  medicum :  prassto  ero  illic,  quom  ve- 

nietis. 

Mcn.  Occidi ! 
Quid  hoc  est  negoti?   quid  illic  homines   ad   me 

currunt,  obsecro  ? 
Quid  voltis  vos  ?    quid  quaritatis  ?    quid  me  cir- 

cumsistitis  ? 
Quo  rapitis   me  ?  quo  fertis  me  ?   perii !    Obsecro 

vostram  fidem ;  10 

Epidamnienses,  subvenite,  cives  !     Quin   me  mit- 

titis  ? 
Mcs.  Pro  Dii  immortales  !  obsecro,  quid  ego  oculis 

adspicio  meis  ? 
Herum  meum   indignissume  nescio-qui   sublimem 

ferunt. 
Men.  Ecquis  suppetias  mihi  audet  aflferre  ? 

Mes.  Ego,  here,  audacissume. 
O  facinus  indignum  et  malum.  Epidamni  cives ! 

herum  15 

Meum  hic  in  pacato  oppido 
Luci  deripier  in  via,  qui  liber  ad  vos  venerit ! 
Mittite  istunc. 

Mcn.  Obsecro  te,  quisquis  es,  operam  ut 
des  mihi, 
Neu  sinas  in  me  insignite  fieri  tantam  injuriam. 
Mcs.  Immo,  et  operam  dabo,  et  defendam,  et  sub- 

venibo  sedulo.  20 

Nunquam  te  patiar  perire :  me  perire  est  aequius. 
Eripe  oculum  isti,  ab  humero  qui  te  tenet,  here,  te 

obsecro. 
Hisce  ego  jam  sementem  in  ore  faciam,  pugnosque 

obseram. 
Maxumo  hodie  malo  ( hercle)  vostro  istunc  fertis. 

Mittite. 
Mcn.  Teneo  ego  huic  oculum. 

Mes.  Face,  ut  oculi  locus  in  capite 
appareat.  25 

Vos  scelesti,  vos  rapaces,  vos  praxlones  ! 

Lor.  Periimus! 
Obsecro,  hercle. 

Mes.  Mittite  ergo. 

Mcn.  Quid  rae  vobis  tactio  est  ? 
Pecte  pugnis. 

Mes.  Agite,  abite  !  fugite  hinc  in  malam 
crucem ! 
Hem  tibi  etiam,  quia  postremus  cedis,  hoc  praemi 

feres. 
Nimis  autem  bene  ora  commentavi,  atque  ex  mea. 
sententia.  30 

Edepol,   here,   na?   tibi   suppetias   tempore   adveni 

modo  ! 
Men.  At  tibi  Dii  semper,  adolescens,  quisquis  es, 

faciant  bene : 
Nam,  absque  ted  esset,  hodie  nunquam  ad  solem 

occasum  viverem. 
Mcs.  Ergo  (edepol),  si  recte  facias,  here,  me  mittas 

manu. 
Men.  Liberem  ego  te  ? 

Mes.  Verum,  quandoquidem,  here,  te 
servavi. 
,       Men.  Quid  est  ?  35 

Adolescens,  erras. 

Mes.  Quid  erro  ? 

Men.  Per  Jovem  adjuro  patrem, 
Me  herum  tuum  non  esse. 

Mcs.  Non  taces  ? 

Men.  Non  mentior. 
Nec  meus  servus  unquam  tale  fecit,  quale  tu  mihi. 
Mcs.  Sic  sine  igitur,  si  tuum  negas  me  esse,  abire 

liberum. 
Men.  Mea  quidem  (  hercle)  causa.,  liber  esto,  atque 
ito  quo  voles.  40 

Mcs.  Nempejubes? 

Mcn.  Jubeo  ( hercle),  si  quid  imperi  est 
in  te  mihL  4 1 

Mcs.  Salve,  mi  patrone. 

Servus  alius.  Quom  tu  liber  es,  Messenio, 
Gaudeo. 

Mcs.  Credo  (  bercle)  vobis.     Sed,  patrone,  te 
obsecro, 
Ne  minus  imperes  mihi,  quam  quom  tuus  servus 

fui. 
Apud  te  habitabo ;  et,  quando  ibis,  una  tecum  ibo 
domum.  45 

Men.  3!inume. 

Mcs.  Nunc  ibo  in  tabernam  :  vasa  et 
argentum  tibi 
Referam.     Recte  est  obsignatum   in  vidulo   mar- 

supium 
Cum  viarico  :  id  tibi  jam  huc  afferam. 

Mcm.  Affer  strenue. 
Mcs.  Salvum  tibi,  item  ut  mihi  dedisti,  redhibebo. 

Hic  me  mane. 
Mcn.  Nimia  mira  mihi  quidem  hodie  exorta  sunt 
miris  modis.  50 

Alii  me  negant  eum  esse  qui  sum,  atque  excludunt 

foras. 
Etiam  hic  servum  esse  se  meum  aiebat,  quem  ego 

emisi  manu. 
Is  ait,  se  mihi  allaturum  cum  argento  marsupium. 
Id  si  attulerit,  dicam  ut  a  me  abeat  liber  quo  volet ; 
Ne  tum,  quando  sanus  factus  sit,  a  me  argentum 
petat.  55 

Socer  et  medicus  me  insanire  dicebant.     Quid  sit, 

mira  sunt. 
Hsec  nihilo  mihi  esse  videntur  secius,  quam  somnia. 
Nunc  ibo  intro  ad  hanc  meretricem,   (quamquam 

succenset  mihi) 
5ri  possum  exorare  ut  pallam  reddat,  quam  referam 
domum. 

ACTUS  V.    SCENA  VIII. 

Mex.^chmus  Sosiclcs.   Messenio. 

Mcu.  Men'   hodie   usquam  convenisse  te,  audax, 

audes  dicere, 
Postquam  advorsum  mihi  imperavi  ut  huc  venires  ? 

Mes.  Quin  modo 
Eripui,  homines  qui  te  ferebant  sublimem  quatuor, 
Apud  hasce  aedeis ;  tu  clamabas  Peiim  fidem  atque 

hominum  omnium  ; 
Quom  ego  accurro,  teque  eripio,  vi  pugnando,  in- 

gratiis.  5 

Ob  eam  rem,  quia  te  servavi,  me  amisisti  liberum. 
Quom  argentum  dixi  me  petere,  et  vasa,  tu,  quan- 

tum  pote'st, 
Prascucurristi  obviam,  ut,  quze  fecisti,  inficias  eas. 
Mcu.  Liberum  ego  te  jussi  abire? 
Mcs.  Certo. 

Mcn.  Quoi  certissumum  'st, 
Mepte  potius  fieri  semim,  quam  te  unquam  emittam 

manu.  10 

ACTUS  V.     SCENA  IX. 

Men.£Chmus  surreptus.  Messenio. 
Men^echmus  Soskles. 

Mcn.  surr.  Si  voltis  per  oculos  jurare,  nihilo  ( hercle) 

ea.  causa.  magis 
Facietis,  ut  ego  hodie  abstulerim  pallam  et  spinther, 

pessumEe. 
Mes.  Pro  Dii  immortales  !  quid  ego  video  ? 
Men.  Sos.  Quid  vides  ? 

Mes.  Speculum  tuum. 
Men.  Sos.  Quid  negoti  'st  ? 

Mes.  Tua  'st  imago :  tam  consimili'st, 

quam  potest. 

Men.  Sos.  Pol,  profecto,  haud  est  dissimilis,  meam 

quom  formam  noscito.  5 

Men.  surr.  O  adolescens,  salve,  qui  me  servavisti, 

quisquis  es  ! 
Mes.  Adolescens,  quteso  ( hercle)  loquere  tuum  mihi 

nomen,  ni  piget. 
Mcn.  surr.  Non  (edepol)  ita  promeruisti  de  me,  ut 

pigeat,  quae  velis. 
Mihi  est  Menaechmus  nomen. 

Men.  Sos.  Immo  (edepol)  mihi. 
Men.  surr.  Siculus  sum  Syracusanus. 

Men.  Sos.  Ea  domus  et  patria  est 
mihi.  10 

Men.  surr.  Quid  ego  ex  te  audio  ? 

Men.  Sos.  Hoc  quod  res  est. 

Mes.  Novi  equidem  hunc :  herus 
est  meus. 
Ego  quidem  hujus  servus  sum  :  sed  me  esse  hujus 

credidi. 
Ego  hunc  censebam  esse  te :    huic  etiam  exhibui 

negotium. 
Quaeso,   ignoscas,   si  quid   stulte  dixi,   atque   im- 

prudens,  tibi. 
Men.  Sos.  Delirare  mihi  videre.     Non  commemi- 
nisti  simul  15 

Te  hodie  mecum  exire  e  navi  ? 

Mes.  Enimvero  aequum  postulas. 
Tu  herus  es :  tu  servum  quaere :  salveto  tu  :  tu  vale. 
Hunc  ego  esse  aio  Menaechmum. 
Men.  surr.  At  ego  me. 

Men.  Sos.  Quae  haec  fabula  est  ? 
Tu  es  Menaechmus  ? 

Men.  surr.  Me  esse  dico,  Moscho  prognatum 
patre. 
Men.  Sos.  Tun'  meo  patre  es  prognatus  ? 

Mcn.  surr.  Immo  equidem,  adolescens, 

meo.  20 

Tuum  tibi  neque  occupare  neque  praeripere  postulo. 

Mes.  Dii  immortales  !  spem  insperatam  date  mihi, 

quam  suspicor. 
Nam,  nisi  me  animus  fallit,  hi  sunt  gemini  germani 

duo. 
Nam  et  patrem  et  matrem  commemorant  pariter, 

qui  fuerint  sibi. 
Sevocabo  herum.     Menaechme. 

Men.  ambo.  Quid  vis? 

Mes.  Non  ambos  volo.  25 
Sed  uter  vostrum  est  advectus  mecum  navi  ? 

Men.  surr.  Non  ego. 
Men.  Sos.  At  ego. 

Mes.  Te  volo  igitur :  huc  concede. 

Mcn.  Sos.  Concessi.    Quid  est? 
Mes.   Illic  homo  aut  sycophanta  aut  geminus  est 

frater  tuus. 
Nam  ego  hominem  homini  similiorem  nunquam  vidi 

alterum. 
Neque  aqua  aquae,  neque  lacte  est  lacti  (crede  mihi) 
usquam  simihus,  30 

Quam    hic   tui   est,    tuque  hujus.     Postea   autem 

eamdem  patriam  ac  patrem 
3Iemorat.     Melius  est  nos  adire,  atque  hunc  per- 

contarier. 
Mcn.  Sos.  Hercle,  quin  tu  me  admonuisti  recte ;  et 

habeo  gratiam. 
Perge  operam  dare,  obsecro,  hercle:  liber  esto,  si 

invenis 
Hunc  meum  fratrem  esse. 
Mes.  Spero. 

Men.  Sos.  Et  ego  idem  spero  fore.  35 
Mes.  Quid  ais  tu  ?  Menaechmum,  opinor,  te  vocari 

dixeras. 
Mcn.  surr.  Ita  vero. 

Mes.  Huic  item  Menschmo  nomen 
est.    In  Sicilia,  37 

Te  Syracusis  natum  esse  dixisti :  hic  natus  est  ibi. 
Moschum  tibi  patrem  fuisse  dixti :   huic  itidem  fuit. 
Nunc  operam  potestis  ambo   mihi   dare,   et  vobis 
simul.  40 

Mcn.  surr.  Promeruisti,  ut  ne  quid  ores,  quod  velis, 

quin  impetres. 
Tamquam  si  emeris  me  argento,  liber  servibo  tibi. 
Mcs.  Spes  mihi  est,  vos  inventuros  fratres  germanos 

duos 
Geminos,  una  matre  natos,  et  patre  uno,  uno  die. 
Men.  surr.  Mira  memoras :   utinam  efficere,  quod 
pollicitu's,  possies !  45 

Mes.  Possum :    sed  nunc  coite.     Uterque  id,  quod 

rogabo,  dicite. 
Men.  surr.  Ubi  lubet,  roga :  respondebo.    Nihil  re- 

ticebo,  quod  sciam. 
Mes.  Est  tibi  nomen  Menaechmo  ? 
Men.  surr.  Fateor. 

Mes.  Est  itidem  tibi. 
Mcn.  Sos.  Est. 

Mes.  Patrem  fuisse  Moschum  tibi  ais  ? 
Mcn.  surr.  Ita  vero. 

Men.  Sos.  Et  mihi. 
Mes.  Esne  tu  Syracusanus  ? 

Men.  surr.  Certo. 

Mes.  Quid  tu  ? 

Men.  Sos.  Quippini  ?   50 
Mes.  Optume  usque  adhuc  conveniunt  signa.   Porro 

operam  date. 
Quid  longissume  meministi,  dic  mihi,  in  patria.  tua  ? 
Men.  surr.  Cum  patre  ut  abii  Tarentum  ad  mer- 

catum,  tum  postea 
Inter  homines  me  deerrare  a  patre,  atque  inde  avehi. 
Mcn.  Sos.  Jupiter  supreme  !  serva  me. 

Mes.  Quid  clamas?  quin  taces?  55 
Quot  eras  annos  natus,  cum  te  pater  a  patria  avehit  ? 

VOL.  II.  V 

Men.  surr.  Septuennis :  nam  tum  dentes  mihi  ca- 
debant  primulum.  57 

Neque  patrem  unquam  postilla  vidi. 

Mes.  Quid  ?  vostrum  patri 
Filii  quot  eratis  ? 

Mcn.  surr.  Vt  nunc  maxume  memini,  duo. 
Mcs.  Uter  eratis,  tun'  an  ille  major  ? 

Men.  snrr.  JEque  ambo  pares.  CO 
Mes.  Qui  id  potest? 

Men.  surr.  Gemini  ambo  eramus. 

Mcn.  Sos.  Dii  me  servatum  volunt. 
Mes.  Si  interpellas,  ego  tacebo. 

Men.  Sos.  Potius  taceo. 

Mes.  Dic  mihi, 
Uno  nomine  ambo  eratis? 

Mcn.  surr.  Minume  :  nam  mihi  hoc  erat, 
Quod  nunc  est,  Menaechmus :  illum  tum  vocabant 

Sosiclem. 

Men.  Sos.  Signa  agnovi :  contineri,  quin  complectar, 

non  queo.  65 

Mi  germane,  gemine  frater,  salve  !  ego  sum  Sosicles. 

Men.  surr.  Quomodo  igitur  post  Menaechmo  nomen 

est  factum  tibi  ? 
Men.  Sos.  Postquam  ad  nos  renuntiatum  'st,  te  et 

patrem  esse  mortuum, 
Avus  noster  mutavit :  quod  tibi  nomen  est,  fecit 

mihi. 
Men.  surr.  Credo  ita  esse  factum,  ut  dicis.     Sed 
mihi  hoc  responde. 

Men.  Sos.  Roga.  70 

Men.  surr.  Quid  erat  nomen  nostrae  matri  ? 
Men.  Sos.  Theusimarche. 

Men.  surr.  Convenit. 
O  !  salve,  insperate,  multis  annis  post  quem  con- 

spicor, 
Frater ! 

Mcn.  Sos.  Et  tu,  quem  ego  multis  miseris  la- 
boribus 

Usque  adhuc  quaesivi,  queraque  ego  esse  inventum 

gaudeo. 
Mat.  Hoc  erat,  quod  haec  te  meretrix  hujus  vocabat 

nomine.  75 

Hunc  censebat  te  esse  (credo),  quom  vocat  te  ad 

prandium. 
Mcn.  surr.  Namque  (edepol)  hic  mihi  hodie  jussi 

prandium  appararier, 
Clam  meam  uxorem,  quoi  pallam  surripui  dudum 

domo. 
Eam  dedi  huic 

Mcn.  Sos.  Hancne,  dicis,  frater,  pallam,  quam 
ego  habeo  ? 
Men.  surr.  Quomodo  haec  ad  te  pervenit? 

Men.  Sos.  Meretrix  huc  ad  prandium 
Me  abduxit :  me  sibi  dedisse  aiebat.     Prandi  per- 

bene;  81 

Potavi,  atque  accubui  scortum :   pallam,  et  aurum 

hoc,  mihi  dedit. 
Mcn.  surr.  Gaudeo  (edepol),  si  quid,  propter  me, 

tibi  evenit  boni : 
Xam  illa,  quom  te  ad  se  vocabat,  me  esse  credidit. 
Mcs.  Numquid  me  morare,  quin  ego  liber,  ut  jus- 

sisti,  eam?  85 

Men.  surr.  Optumum  atque  aequissumum  orat,  fra- 

ter :  fac  causa  mea. 
Mcn.  Sos.  Liber  esto. 

Servus  alius.  Quom  tu  Hber  es,  gaudeo, 
3Iessenio. 
Mcs.  Sed  meliore  est  opus  auspicio,  liber  perpetuo 

ut  siem. 
Mcn.  Sos.  Quoniam  haec  evenerunt,  frater,  nostra 

ex  senteniia, 
In  patriam  redeamus  ambo. 

Mcn.  surr.  Frater,  faciam,  ut  tu  voles.  90 
Auctionem   hic   faciam,   et   vendam   quidquid   est. 

Nunc  interim 
Eamus  intro,  frater. 

Mcn.  Sos.  Fiat. 

Mes.  Sciti'n'  quid  ego  vos  rogo  ?  92 
Men.surr.  Quid? 

Mes.  Mihi  ut  praeconium  detis. 
Mcti.  surr.  Dabitur. 

Mcs.  Ergo  nunc  iam 
Vis  conclamari  auctionem  fore  ?  quo  die  ? 

Mcn.  surr.  Die  septimi. 
Mcs.  Auctio  fiet  Menaschmi  mane  sane  septimi.  95 
Vaenibunt  servi,  supellex,  fundi,  aedes  ;  omnia 
Vaenibunt,  quiqui  licebunt,  preesenti  pecunia. 
Vaenibit  uxor  quoque  etiam,  si  quis  emtor  venerit. 
Vix  (credo)  tota  auctione  capiet  quinquagesies. 
Nunc,  spectatores,  valete,  et  nobis  clare  applaudite. 

ACTUS  I.     SCENA  I. 

PROLOGUS. 

Charinus. 

Duas  res  simul  nunc  agere  decretum  'st  mihi : 

Et  argumentum  et  meos  amores  eloquar. 

Non  ego  idem  facio,  ut  alios  in  comcediis 

Vidi  facere  amatores,  qui  aut  Nocti,  aut  Die, 

Aut  Soli,  aut  Luna?,  miserias  narrant  suas  :  5 

Quos  (pol)  ego  credo  humanas  querimonias 

Non  tanti  facere,  quid  velint,  quid  non  velint. 

Vobis  narrabo  potius  meas  nunc  miserias. 

Graece  hasc  vocatur  Emporos  Philemonis, 

Eadem  Latine  Mercator  Marci  Accii.  10 

Pater  ad  mercatum  hic  me  meus  misit  Rhodum. 

Biennium  jam  factum  'st,  postquam  abii  domo. 

Ibi  amare  occepi  forma.  eximia  muherem. 

Sed,  ea.  ut  sim  implicitus,  dicam,  si  opera  'st  auri- 

bus, 
Atque  ad  advortundum  huc  animum  adest  benignitas. 
Et  hoc  parum  etiam  more  majorum  institi :  1 6 

Prius,  ac  percontatus  sum  vos,  sumsi  indicium  il- 

lico. 
Nam  amorem  haec  cuncta  vitia  sectari  solent, 
Cura,  aegritudo,  nimiaque  elegantia. 
Haec  non  illum  modo  qui  amat,  sed  quemque  at- 

tigit,  20 

Magno  atque  solido  multat  infortunio. 
Nec  (pol)  profecto  quisquam,  sine  grandi  malo, 
Praequam  res  patitur,  studuit  elegantiaa. 
Sed  amori  accedunt  etiam  haac,  quae  dixi  minus, 
Insomnia,  aerumna,  error,  terror,  et  fuga,  25 

Ineptia,  stultitiaque  adeo,  et  temeritas, 
Incogitantia,  excors  immodestia, 
Petulantia,  cupiditas,  et  malevolentia : 

Inhzeret  etiam  aviditas,  desidia,  injuria, 

Inopia,  contunielia,  et  dispendium.  30 

Multiloquium,  pauciloquium.    Hoc  ideo  fit,  quia, 

Quae  nihil  attingunt  ad  rem.  nec  sunt  usui,  haec 

Amator  profert  sape  advorso  tempore. 

Hoc  pauciioquium  rursum  idcirco  prgedico, 

Quia  nullus  unquam  amator  adeo  *st  callide  35 

Facundus,  quee  in  rem  sint  suam,  ut  possit  lpqui. 

Nunc  vos  mlhi  irasci  ob  mulriloquium  non  decer : 

Eodem,  quo  amorem,  Venus  mihi  hoc  legavit  die. 

Illuc  revorti  certum,  ut  conata  eloquar. 

Principio  atque  animus  ephebis  eetate  exiit,  40 

Atque  animus  studio  amotus  puerili^st  meus, 

Amare  valide  ccepi  hic  meretricem  :  illico 

Res  exsulatum  ad  illam  abibat  clam  patris. 

Leno  importunus.  dominus  ejus  mulieris. 

Vi  summa  quidque,  ut  poterat,  rapiebat  domum. 

Objurgare  pater  hsc  me  noctes  et  dies;  46 

Perridiam,  injustitiam  lenonum  espromere  ; 

Lacerari  valide  suam  rem,  illius  augerier. 

jummo  haec  clamore :  interdum  mussans  colloqui, 

Abnuere  :  negitare  adeo  me  gnatum  suum  :  50 

Conclamitare  tota  urbe  et  praedicere, 

Omnes  tenerent  mutukanti  credere. 

Amorem  multos  illese  in  dispendium : 

Intemperantem,  non  modestum,  injurium, 

Trahere,  exhaurire  me,  quod  quirem,  ab  se  domo. 

Rationem  pessumam  esse,  ea,  quae  ipsus  optuma  50 

Omneis  labores  invenisset  perferens, 

Araoris  vi  dirFunditari  ac  deteri. 

Convicium  tot  me  annos  jam  se  pascere. 

Quod  nisi  puderet,  ne  luberet  rivere.  60 

Sese  extemplo,  ex  ephebis  postquam,exce^>erit. 

Non,  ut  ego,  amori,  neque  desidiae,  in  otio 

Operam  dedisse,  neque  potestatem  sibi 

Fuisse ;  adeo  arcte  cohibitum  esse  se  a  patre : 

Multo  opere  immundo  rustico  se  esercitum :  65 

Neque,  nisi  quinto  anno  quoque,  posse  tum  visere 

Urbem ;  atque  extemplo  inde,  ut  spectavisset  pe- 
plum,  67 

Rus  rursum  confestim  exigi  solitum  a  patre. 
Ibi  multo  primum  se  familiarium 
Laboravisse :  quom  haec  pater  sibi  diceret :  70 

"  Tibi  aras,  tibi  occas,  tibi  seris,  tibi  eidem  metis : 
Tibi  denique  iste  pariet  laetitiam  labos." 
Postquam  recesset  vita  patrio  corpore, 
Agrum  se  vendidisse,  atque  ea  pecunia 
Navim,  metretas  quae  trecentas  tolleret,  75 

Parasse,  atque  [eapse  merces  vectatum]  undique, 
Adeo  dum,  qua?  tum  haberet,  peperisset  bona. 
Me  idem  decere,  si,  ut  deceret  me,  forem. 
Ego  me  ubi  invisum  meo  patri  esse  intelligo, 
Atque  odio  esse  me,  quoi  placere  aequum  fuit,       80 
Amens,  amansque,  utut  animum  offirmo  meum  : 
Dico  esse  iturum  me  mercatum,  si  velit : 
Amorem  missum  facere  me,  dum  illi  obsequar. 
Agit  gratias  mihi,  atque  ingenium  allaudat  meum. 
Sed  mea  promissa  non  neglexit  persequi.  85 

./Edificat  navim  cercurum,  et  merces  emit ; 
Parata  navi,  imponit.    Praeterea  mihi 
Talentum  argenti  ipsus  sua  annumerat  manu  : 
Servum  una.  mittit,  qui  olim  a  puero  parvulo 
Mihi  paedagogus  fuerat ;  quasi  uti  milii  foret        00 
Custos.    Iisce  confectis,  navim  solvimus : 
Rhodum  venimus.    Ubi,  quas  merces  vexeram, 
Omneis,  ut  volui,  vendidi  ex  sententia, 
Lucrum  ingens  facto ;  praeterquam  mihi  meus  pater 
Dedit  aestimatas  merces.    Ita  peculium  9o 

Conficio  grande.    Sed,  dum  in  portu  illi  ambulo, 
Hospes  me  quidam  agnovit,  ad  coenam  vocat. 
Yenio ;  decumbo,  acceptus  hilare  atque  ampliter. 
Discubitum  noctu  ut  imus,  ecce  ad  me  advenit 
Mulier,  qua  mulier  alia  nulla  'st  pulchrior  :  100 

£a  nocte  mecum  illa  hospitis  jussu  fuit. 
Vosmet  videte,  quam  mihi  valde  placuerit ! 
Postridie  hospitem  adeo ;  oro,  ut  vendat  mihi. 

Dico,  ejus  pro  meritis,  gratum  me  et  munem  fore. 
Quid  verbis  opus  est  ?  emi,  atque  advexi  heri.    105 
Eam  me  advexisse  nolo  resciscat  pater. 
Modo  eam  reliqui  ad  portum  in  navi,  et  servulum. 
Sed  quid  currentem  servum  a  portu  conspicor, 
Quem  navi  abire  vetui  ?  Timeo,  quid  siet. 


ACTUS  I.    SCENA  II. 

ACANTHIO.      ChARINUS. 

Acant.  Ex  summis  opibus  viribusque  usque  experi- 

re,  nitere, 
Herus  ut  minor  opera  tua  servetur.     Agedum,  A- 

canthio, 
Abige  abs  te  lassitudinem :   cave  pigritiae  praevor- 

teris : 
Simul  autem  plenissume  eos,  qui  advorsum  eunt, 

aspellito, 
Detrude,  deturba  in  viam.    Haec  hic  disciplina  pes- 

suma  'st ;  5 

Currenti,  properanti,  haud  quisquam  dignum  habet 

decedere. 
Ita  tres  simitu'  res  agunda?  sunt,  quando  unam  oc- 

ceperis : 
£t  currendum,  et  pugnandum,  et  autem  jurgan- 

dum  'st  in  via. 
Cliar.  Quid  illud  est,  quod  ille  tam  expedite  exqui- 

rit  cursuram  sibi  ? 
Cura  'st,  negoti  quid  sit,  aut  quid  nuntiet. 

Acant.  Nugas  ago.  10 
Quam  maxume  resisto,  tam  res  in  periculo  vortitur. 
Char.  Mali  nescio-quid  nuntiat. 

Acant.  Genua  hunc  cursorem  deserunt. 
Perii !  seditionem  facit  lien,  occupat  praecordia. 
Simul  enicat  suspiritus ;  vix  suffero  ( hercle)  anhe- 

htum. 

Perii !  animam  nequeo  vortere :  nimis  niliili  tibicen 

siem.  15 

Cliar.  At  tu  (edepol)  sume  laciniam,  atque  absterge 

sudorem  tibi. 
Acant.  Nunquam  (edepol)  omnes  balineae  mihi  hanc 

lassitudinem  eximent. 
Domin'  an  foris  dicam  esse  herum  Charinum  ? 

Char.  Ego  animi  pendeo, 
Quid  illud  sit  negoti :  lubet  scire  ex  hoc  me,  ut  sim 

certior. 
Acant.  At  etiam  adsto?  at  etiam  cesso  foribus  fa- 

cere  hisce  assulas  ?  20 

Aperite  aliquis.  Ubi  Charinus  herus  ?  domin'  est  an 

foris? 
Num  quisquam  adire   ad  ostium  dignum  arbitra- 

tur? 

Char.  Ecce  me, 
Acanthio,  quem  quzeris. 

Acant.  Nusquam  est  disciplina  ignauor. 
Char.  Quse  te  res  male  agitant  ? 

Acant.  Alulue,  here,  te  atque  me. 

Char.  Quid  est  negoti  ? 
Acant.  Periimus. 

Char.  Principium  inimicis  dato. 

Acant.  At  tibi  sortito  id  obtigit.  25 
Char.  Loquere  id  negoti,  quidquid  est 

Acant.  Placide :  volo  acquiescere. 
Tua  causa  rupi   ramices;   jamdudum    sputo   san- 

guinem. 
Char.  Resinam  ex  melie  iEgyptiam  vorato ;  salvum 

feceris. 
Acant.  At  tu  (edepol)  calidaui  picem  bibito;  aegri- 

tudo  abscesserit. 
Char.  Hominem  ego  iracundiorem,  quam  te,  novi 

neminem.  30 

Acant.  At  ego  maledicentiorem,  quam  te,  novi  ne- 

minem. 
Char.  Sin,  saluti  quod  tibi  esse  censeo,  id  consuadeo. 

Acant.  Apage  istiusmodi  salutem,  cum  cruriatu  quae 

advenit.  33 

Char.  Dic  mihi,  an  boni  quidusquam  'st,  quod  quis- 

quam  uti  possiet 
Sine  malo  omni ;  aut,  ne  laborem  capias,  quom  illo 
uti  voles  ?  35 

Acant.  Nescio  ego  istaec  :  philosophari  nunquam  di- 

dici,  neque  srio. 
Ego  bonum,  malum  quo  accedit,  mihi  dari  haud  de- 

sidero. 
Char.  Cedo  tuam  mihi  dexteram,  agedum,  Acan- 
thio. 

Acant.  Hem  !  dabitur :  tene. 
Char.    Vi'n'   tu   te   mihi  ob   esse   sequentem,  an 
i  nevis  ? 

Acant.  Opera  licet 
Experiri,  qui  me  rupi,  causa  currendo  tua,  40 

Ut,  quae  scirem,  scire  actutum  tibi  liceret. 

Char.  Liberum 
Caput  tibi  fariam,  paucos  ris  menses. 

Acant.  Palpo  percutis. 
Char.  Egon'  ausim  tibi  usquam  quidquam  facinus 

falsum  proloqui  ? 
Quin  jam,  priusquam  sim  elocutus,  sris,  si  mentiri 
volo. 

Acant.  Ah  ! 
Lassitudinem  (  hercle)  verba  tua  mihi  addunt ;  eni- 
cas.  45 

Char.  Siccine  mihi  obsequens  es  ? 

Acant.  Quid  vis  fariam  ? 

Char.  Tun'  ?  id  quod  volo. 
Acant.  Quid  est  igitur,  quod  vis  ? 
Char.  Dicam. 
Acant.  Dice. 

Char.  At  enim  placide  volo. 
Acant.  Dormienteis  spectatores  metuis  ne  e  somno 

excites? 
Char.  Vae  tibi  ! 

Acant.  Tibi  equidem  a  portu  apporto  hoc. 

Char.  Quid  rers  ?  dic  mihi. 

Acant.  Vim,  metum,  cruciatum,  curam,  jurgium- 

que,  atque  inopiam.  50 

Char.  Perii !  tu  quidem  thesaurum  huc  mihi  appor- 

tavisti  mali. 
Nullus  sum. 

Acant.  Immo  es  .  .  .  . 

Char.  Scio  :  jam  miserum  dices. 

Acant.  Tu  dixti ;  ego  taceo. 
Char.  Quid  istuc  est  mali  ? 

Acant.  Xe  rogites  :  maxumum  infortunium  'st. 
Char.  Obsecro,  dissolve  jam  me :  nimis  diu  animi 

pendeo. 
Acant.  Placide:  multa  exquirere  etiam  prius  volo, 
quam  vapulem.  55 

Char.  Hercle,  vero,  vapulabis,  nisi  jam  loquere,  aut 

hinc  abis. 
Acant.  Hoc  sis  vide,  ut  palpatur  !  nullu'st,  quando 

occepit,  blandior. 
Char.  Obsecro,  ( hercle)  oroque,  ut,  istuc  quid  sit, 

actutum  indicesj 
Quandoquidem   mihi  suppUcandum   servulo   video 

meo. 
Acant.  Tandem  indignus  videor  ! 

Char.  Immo,  dignus. 

Arant.  Equidem  credidi.  60 
Char.  Obsecro,  num  navis  periit  ? 

Acant.  Salva  'st  navis,  ne  time. 
Char.  Quid  alia  armamenta  ? 

Acant.  Salva  et  sana  sunt. 

Char.  Quin  tu  expedis, 
Quid  siet,  quod  me  per  urbem  currens  quaerebas 

modo. 
Acant.  Tu  quidem  ex  ore  orationem  mihi  eripis. 

Char.  Taceo. 

Acant.  Tace. 
Credo.  si  boni  quid  ad  te  nuntiem.  instes  acriter  ;  65 

Qui  nunc,  quom  malum  audiundum  'st,  flagitas  me, 

ut  eloquar.  W> 

Char.  Obsecro  ( hercle)  te,  istuc  uti  tu  mihi  malum 

facias  palam. 
Acant.    Eloquar,    quandoquidem   me   oras.     Tuus 
pater  .... 

Char.  Quid  meus  pater  ? 
Acant.  Tuam  amicam  .... 
Char.  Quid  eam? 

Acant.  Vidit. 

Char.  Vidit  ?  vae  misero  mihi ! 
Hoc,  quod  te  interrogo,  responde. 

Acant.  Quin  tu,  si  quid  vis,  roga.  ~Q 
Char.  Qui  potuit  videre  ? 
Acant.  Oculis. 

Char.  Quo  pacto  ? 

Acant.  Hiantibus. 
Char.  I  hinc  dierectus  !  nugare  in  re  capitali  mea? 
Acant.  Qui  (malum  !)  ego  nugor,  si  tibi,  quod  me 

rogas,  respondeo  ? 
Char.  Certen'  vidit? 

Acant.  Tam  (  hercle)  certe,  quam  ego  te, 
ac  tu  me  vides. 
Char.  Ubi  eam  vidit  ? 

Acant.  Intus  intra  navim,  uti  prope  adstitit ;  fo 
Et  cum  ea  confabulatu'st. 

Char.  Perdidisti  me,  pater  ! 
Eho  tu  !  eho  tu  !  quin  cavisti,  ne  eam  videret,  ver- 

bero? 
Quin,    sceleste,    abstrudebas,    ne   eam   conspiceret 

pater  ? 
Acant.  Quia  negctiosi  eramus  nos  nostris  negotiis: 
Armamentis  complicandis  et  componendis  studui- 
mus.  80 

Dum   hffic   aguntur,   lembo  advehitur   tuus   pater 

pauxillulo : 
Neque  quisquam  hominem  conspicatu'st,  dcnec  in 
navi  super. 

VOL.    IT.  O 

Char.  Nequidquam  mare  subterfugi  sasvis  tempes- 

tatibus.  83 

Equidem  jam  me  censebam  esse  in  terra  atque  in 

tuto  loco : 
Verum  video  me  ad  saxa  ferri  saevis  fluctibus.       85 
Loquere  porro,  quid  sit  actum. 

Acant.  Postquam  adspexit  mulierem, 
Rogitare  occepit,  quoja  esset. 

Char.  Quid  respondit  ? 

Acant.  Illico 
Occucurri,  atque  interpello,  matri  te  ancillam  tuae 
Emisse  illam. 

Char.  Visu'st  tibi  credere  id? 

Acant.  Etiam  rogas  ? 
Sed  scelestus  subigitare  occepit. 

Char.  Illamne,  obsecro  ?  90 
Acant.  Mirum,  quin  me  subigitaret. 

Char.  Edepol,  cor  miserum  meum  ! 
Quod  guttatim  contabescit,  quasi  in  aquam  indideris 

salem. 
Perii! 

Acant.  Hem  !  istuc  unum  verbum  dixisti  ve- 
rissumum : 
Stultitia  istasc  est. 

Char.  Quid  faciam  ?  Credo,  non  credet  pater, 
Si  illam  matri  meae  emisse  dicam.  Post  autem  mihi 
Scelus  videtur,  me  parenti  proloqui  mendacium.  96 
Neque  ille  credet,  neque  credibile  'st  forma  eximia 

mulierem 
Eam  me  emisse  ancillam  matri. 

Acant.  Non  taces,  stultissume? 
Credet,  hercle  :  nam  credebat  jam  mihi. 

Char.  Metuo  miser, 
Ne  patrem  prehendat,  ut  sit  gesta  res,  suspicio.  100 
Hoc,  quod  te  rogo,  responde,  quaeso. 

Acant.  Quid  rogas  ? 
Char.  Num  esse  amicam  suspicari  visus  est? 

Acant.  Non  visus  est. 

Quin  quidque,  ut  dicebam,  mihi  credebat. 

Char.  Verum,  ut  tibi  quidem  103 
Visus  est. 

Acant.  Non  ;  sed  credebat. 

Char.  Vae  mihi  misero  !  nullus  sum. 
Sed  quid  ego  hic  in  lamentando  pereo,  ad  navim  non 
eo?  105 

Sequere. 

Acant.  Si  istac  ibis,  commodum  obviam  venies 
patri. 
Posteaquam  adspiciet  te  timidum  esse  atque  exani- 

matum,  illico 
Retinebit,    rogitabit,    unde    Ulam    emeris,    quanti 

emeris ; 
Timidum  tentabit  te. 

Char.  Quin  hac  ibo  potius.    Jam  censes  patrem 
Abiisse  a  portu  ? 

Acant.  Quin  ea.  ego  huc  praecucurri  gratia,   110 
Ne  te  opprimeret  imprudentem,  atque  electaret. 

Char.  Optume. 


ACTUS  II.    SCEXA  I. 

Demipho. 

Miris  modis  Dii  ludos  faciunt  hominibus, 
Mirisque  exemplis  somnia  in  somnis  danunt : 
Velut  ego,  nocte  hac,  quae  praeteriit,  proxuma, 
In  somnis  egi  satis,  et  fui  homo  exercitus. 
Mercari  visus  mihi  sum  formosam  capram  :  5 

Ei  ne  noceret,  quam  domi  ante  habui  capram, 
Neu  discordarent,  si  ambo  in  uno  essent  loco, 
Posterius  quam  mercatus  fueram,  visus  sum 
In  custodiam  eam  simia?  concredere. 
Ea  simia  adeo  post  haud  multo  ad  me  venit ;        10 
Male  mihi  precatur,  et  facit  convicium : 
Ait  sese,  illius  opera  atque  adventu  caprae, 

Flagitium  et  damnum  fecisse  haud  mediocriter.     13 
Dicit,  capram,  quam  dederam  servandam  sibi, 
Suae  uxoris  dotem  ambadedisse.    Oppido  15 

Mihi  Ulud  videri  mirum,  ut  una  illaec  capra 
Uxoris  simiae  dotem  ambadederit. 
Instare  factum  simia  :  atque  hoc  denique 
Respondet,  ni  properem  Ulam  ab  sese  abducere,    19 
Ad  me  domum  intro  ad  uxorem  ducturum  meam. 
Atque  oppido  (  hercle)  bene  velle  illi  visus  sum, 
Ast  non  habere  quoi  commendarem  capram. 
Quo  magis,  quid  facerem,  cura  cruciabar  miser. 
Interea  ad  me  haedus  visu'st  aggredirier ; 
Infit  mihi  praedicare,  sese  ab  simia.  25 

Capram  abduxisse ;  et  ccepit  irridere  me. 
Ego  enim  lugere,  atque  illam  abductam  conqueri. 
Hoc  quam  ad  rem  credam  pertinere  somnium, 
Nequeo  invenire  :  nisi  capram  illam  suspicor 
Jam  me  invenisse  quae  sit,  aut  quid  voluerit.         30 
Ad  portum  hinc  abii  mane  cum  luci  simul. 
Postquam  hic  id  quod  volui  transegi,  atque  ego  con- 

spicor 
Navem  ex  Rhodo,  qua  heri  'st  advectus  filius, 
CoUibitum  'st  illud  mihi,  nescio-qui,  visere  : 
Escendi  in  lembum,  atque  ad  navim  advehor :  at- 

que  ego  35 

Illam  conspicio  forma  eximia  mulierem, 
Filius  quam  advexit  meus  matri  ancillam  suae. 
Quam  ego  postquam  adspexi,  non  itaamo  ut  sani 

solent 
Homines ;  sed  eodem  pacto  ut  insani  solent.         39 
Amavi  (  hercle)  equidem  ego  olim  in  adolescentia  : 
Verum  ad  hoc  exemplum  nunquam,  ut  nunc  insanio. 
Unum  quidem  (  hercle)  jam  scio,  periisse  me : 
Vosmet  videte  caeterum,  quanti  siem. 
Nunc  hoc  profecto  sic  est :   haec  illa  'st  capra. 
Sed,  simia  illa  atque  hasdus,  timeo,  quid  velint.    45 
Sed  conticescam  :  vicinum  eccum  !  exit  foras. 

ACTUfi  II.    SCENA  II. 

Lymmachus.    Demipho.   Lorarii. 

Lysim.  Profecto  ego  illunc  hircum  castrari  volo, 
Ruri  qui  nobis  exhibet  negotium. 
Qemi.  Xec  omen  illud  mihi,  nec  auspicium,  placet. 
Quasi  hircum,  metuo,  ne  uxor  me  castret  mea, 
Atque  illius  haec  nunc  simiaa  parteis  ferat.  5 

Lysim.  I  tu  hinc  ad  villam,  atque  istos  rastros  vil- 

lico 
Pisto  ipsi  facito  coram  ut  tradas  in  manum. 
Uxori  facito  ut  nunties,  negotium 
Alihi  esse  in  urbe,  ne  me  exspectet :  nam  mihi 
Treis  hodie  liteis  judicandas  dicito.  10 

I,  et  hoc  memento  dicere. 

Lor.  Numquid  amplius  ? 
Lysim.  Tantum  'st. 

Drmi.  Lysimache,  salve. 

Lysim.  Euge !  Demipho, 
Salve.    O  !   quid  agis  ?  quid  fit  ? 

Dcmi.  Quod  miserrumus. 
Lysim.  Dii  melius  faxint ! 

Dcmi.  Dii  hoc  quidem  faciunt. 

Lysim.  Quid  est  ? 
Demi.  Dicam,  si  videam  tibi  esseoperam  aut  otium. 
Lysim.  Quamquam  negotium  'st,  si  quid  vis,  De- 
mipho,  16 

Non  sum  occupatus  unquam  amico  operam  dare. 
Demi.  Benignitatem  tuam  mihi  experto  praedicas. 
Qui  tibi  ego  aetatis  videor  ? 

Lysim.  Acherunticus, 
Senex,  vetus,  decrepitus. 

Demi.  Pervorse  vides.  20 
Puer  sum,  Lysimache,  septuennis. 

Lysim.  Sanu'n'  es, 
Qui  puerum  te  esse  dica*.  ? 

o3 

Demi.  Vera  praedico.     22 
Lysim.  Modo  (  hercle)  in  mentern  venit,  quid  tu 

diceres : 
Senex  quorn  extemplo  'st,  jam  nec  sentit,  nec  sapit ; 
Aiunt  solere  eum  rursum  repuerascere.  25 

Demi.  Immo,  bis  tanto  valeo,  quam  valui  prius. 
Lysim.  Bene  (  hercle)  factum  ;  et  gaudeo. 

Dcmi.  Immo,  si  scias, 
Oculis  quoque  etiam  plus  jam  video,  quam  prius. 
Lysim.  Bene  est. 

Dcmi.  Malam  rem  dico. 

Lysim.  Jam  istuc  non  bonum  'st. 
Dcmi.  Sed  ausimne  ego  tibi  eloqui,  si  quid  velim  ? 
Lysim.  Audacter. 

Demi.  Animum  advorte. 

Lysim.  Fiet  sedulo.  31 
Demi.  Hodie  ire  in  ludum  occepi  literarium, 
Lysimache  :  ternas  scio  jam. 

Lysim.  Quid,  ternas? 

Demi.  A  M  O. 
Lysim.  Tun'  capite  cano  amas,  senex  nequissume  ? 
Demi.  Seu  canum,  seu  istuc  rutilum,  sive  atrum  'st, 
amo.  35 

Lysim.  Ludificas  nunc  tu  me  hic(opinor)  Demipho. 
Demi.  Decide  collum,  si  falsum  'st,  uti  loquar : 
Vel,  ut  scias  me  amare,  cape  cultrum,  seca 
Digitum  vel  aurem,  vel  tu  nasum,  vel  labrum  : 
Si  movero  me,  seu  secari  sensero,  40 

Lysimache,  auctor  sum,  uti  me  amando  hic  enices. 
Lysim.  Si  unquam  vidisti  pictum  amatorem,  hem  ! 

illic  est. 
Nam,  meo  quidem  animo,  vetulus,  decrepitus  senex 
Tantidem  'st,  quasi  sit  signum  pictum  in  pariete. 
Demi.  Nunc  tu  me  (credo)  castigare  cogitas.        45 
Lysim.  Egon'  te? 

Dejni.  Nihil  est  jam,  quod  tu  mihi  succenseas  : 
Fecere  tale  ante  alii  spectati  viri. 
Humanum  amare  'st,  humanum  autem  ignoscere  'st . 

Ne,  sis,  me  objurga :  hoc  non  voluntas  me  impulit. 
Lysim.  Quin  non  objurgo. 

Demi.  At  ne  deteriorem  tamen  50 
Hoc  facto  ducas. 

Lysim.  Egonete?  ah !  ne  Dii  siverint. 
Dcmi.  Vide,  sis,  modo  etiam. 

Lysim.  Visum  'st. 

Demi.  Certen'  ? 

Lysim.  Perdis  me. 
Hic  homo  ex  amore  insanit.    Nurnquid  vis  ? 

Demi.  Vale. 
Lysim.  Ad  portum  propero :  nam  ibi  mihi  nego- 

tium  'st. 
Demi.  Bene  ambulato. 

Lysim.  Bene  valeto. 

Demi.  Bene  sit  tibi.   55 
Quin  mihi  quoque  etiam  'st  ad  portum  negotium. 
Nunc  adeo  ibo  Uluc.    Sed  optume  gnatum  meum 
Video,  eccum  !  Opperiar  hominem  :  hoc  nunc  mihi 

[viso  'st]  opus, 
Huic  persuadere  quomodo  potis  siem, 
Ut  illam  vendat,  neve  det  matri  suae :  60 

Nam  ei  dono  advexe  audivi    Sed  prsecauto  'st  opus, 
Ne  ad  illam  me  animum  adjecisse  aliqua  sentiat. 


ACTUS  II.     SCENA  III. 

Charims.   Demipho. 

Char.  Homo  me  miserior  nullus  est  aeque,  ( opinor) 
Neque  advorsa  quoi  sint  plura  sempiterna. 
Sati'n',  quidquid  est,  ut  quam  rem  agere  occepi, 
Proprium  nequit  mihi  evenire,  quod  cupio  ? 
Ita  mihi  mala  res  objicitur  aliqua,  5 

Bonum  quae  meum  comprimit  consilium. 
Miser  amicam  mihi  paravi,  animi  causa,  pretio, 
Ratus  clam  patrem  meum  posse  habere. 

Is  rescivit,  et  vidit,  et  perdidit  me.  9 

Neque,  is  quom  roget,  quid  loquar,  cogitatum  'st ; 
Ita  animi  decem  in  pectore  incerti  certant.  1 1 

Nec,  quid  corde  nunc  consili  capere  possim, 
Scio  ;  tantus,  cum  cura,  meo  est  error  animo, 
Dum  servi  mei  perplacet  mihi  consilium,  14 

Dum  rursum  haud  placet :  nec  pater  potis  videtur 
Induci,  ut  putet  matri  ancillam  emtam  esse  illani. 
Nunc  si  dico,  ut  res  est,  atque  illam  mihi  me 
Emisse  indico,  quemadmodum  cxbtiinet  me  ? 
Atque  illam  abstrahat,  trans  mare  hinc  vaenum  as- 

portet. 
Scio,  saevus  quam  sit,  domo  doctus.    Igitur  hoccine 

est  20 

Amare  ?  Arare  mavelim,  quam  sic  amare. 
Jam  hinc  olim  invitum  domo  extrusit  ab  sese ; 
Mercatum  jussit  ire  :  ibi  hoc  malum  inveni.    Ubi 
Voluptatem  aegritudo  vincat,  quid  ibi  inest  amceni  ? 
Nequidquam   abdidi,   abscondidi,   abstrusam   habe- 

bam.  25 

Musca  est  meus  pater,  nihil  potest  clam  illuni  ha- 

beri. 
Nec  sacrum  nec  tam  profanum  quidquam  est,  quin 
Ibi  illico  adsit:  nec,  qui  rebus  meis 
Confidam,  mihi  ulla  spes  in  corde  certa  est. 
Dcmi.  Quid  illuc  est,  quod  solus  secum  fabulatur 

filius  ?  30 

Sollicitus  mihi,  nescio  quare,  videtur. 

Char.  Atate ! 
Meus  pater  hic  quidem  est,  quem  video.    Ibo.  allo- 

quar.    Quid  fit,  pater  ? 
Demi.  Unde  incedis  ?  quid  festinas,  gnate  mi  ? 

Char.  Recte,  pater. 
Demi.  Ita  volo.    Sed  istuc  quid  est,  tibi  quod  com- 

mutatu'st  color  ?  34 

Numquid  tibi  dolet  ? 

Char.  Nescio-quid  meo  animo  est  aegre,  pater. 
Postea  hac  nocte  non  quievi  satis  mea  ex  sententia. 

Dcmi.  Per  mare  ut  vectu's,  nunc  oculi  terram  mi- 

rantur  tui.  3/ 

Char.  Magis  opinor. 

Demi.  Id  est  profecto:  verum  actutum 
abscesserit. 
Ergo  (edepol)  palles.   Si  sapias,  eas,  ac  decumbas 

domi. 
Char.    Otium   non  est :   mandatis   rebus   praevorti 

volo.  40 

Dcmi.  Cras  agito,  perendie  agito. 

Char.  Saepe  ex  te  audivi,  pater : 
"  Rei  mandatae  omneis  sapienteis  primum  praevorti 

decet." 
Demi.    Age  igitur  :  nolo  advorsari  tuam  advorsus 

sententiam. 
Char.  Salvus  sum.  si  quidem  isti  dicto  solida  et  per- 

petua  'st  fides. 
Dcmi.  Quid  illuc  est,  quod  ille  solus  se  in  consilium 

sevocat  *  45 

Jam  non  vereor,  ne  illam  me  amare  hic  potuerit  re- 

sciscere. 
Quippe  haud  etiam  quidquam  inepte  feci,  amantes 

ut  solent. 
Char.  Res  adhuc  quidem  (hercle)  in  tuto'st:  nam 

hunc  nescire  sat  scio 
De  illa  amica  :  quod  si  sciret,  esset  alia  oratio. 
Demi.  Quin  ego  hunc  aggredior  de  illa.  ? 

Char.  Quin  ego  hinc  me  amolior  ?  50 
Eo  ego,  ut,  quae  mandata,  amicus  amicis  tradam. 

Demi.  Immo,  mane. 
Paucula  etiam  sciscitare  prius  volo. 

Char.  Dic,  quid  velis. 
Demi.   Csquene  valuisti  ? 

Char.  Perpetuo  recte,  dum  quidem  iilic  fui: 
Verum,  in  portum  huc  ut  sum  advectus,  nescio-qui 

animus  mihi  dolet. 
Dcmi.  Nausea  (edepol)  factum  credo :    verum  ac- 

tutum  abscesserit.  55 


154  MERCATOR.  II.  3. 

Sed  quid  ais  ?  ecquam  tu  advexti  tuae  matri  ancillam 
Rhodo  ?  56 

Char.  Advexi. 

Dcmi.  Quid  ?  ea  ut  videtur  mulier  ? 

Char.  Non  (edepol)  mala. 
Dcmi.  Ut  morata 'st  ? 

Char.  Nullam  vidi  melius,  mea  sententia. 
Dcmi.  IMihi  quidem  (edepol)  visa  est,  quom  illam 
vidi. 

Char.  Eho  !  an  vidisti,  pater? 
Dcmi.  Vidi :    verum  non  ex  usu  nostro  'st,  neque 
adeo  placet.  CO 

Char.  Qui  vero  ? 

Dcmi.  Quia  non  nostra  formam  habet 
dignam  domo. 
Nihil  opus  nobis  ancilla,  nisi  quae  texat,  quse  molat, 
Lignum  caedat,  pensum  faciat,  aeueis  verrat,  vapulet ; 
Quaeque  habeat  cotidianum  familiae  coctum  cibum. 
Horunc  illa  nihilum  quidquam  facere  poterit  admo- 
dum.  65 

Char.  Ea  causa  equidem  illam  emi,  dono  quam  da- 

rem  matri  meae. 
Demi.  Ne  duis,  neu  te  advexisse  dixeris. 

Char.  Dii  me  adjuvant ! 
Dcmi.  Labefacto  paulatim.    Verum,  quod  praeterii 

dicere, 
Neque  illa  matrem  satis  honeste  tuam  sequi  poterit 
comes,  69 

Neque  sinam. 

Char.  Qui  vero  ? 

Demi.  Quia,  illa.  forma,  matrem-familias, 
Flagitium  sit,  si  sequatur,  quando  incedat  per  vias : 
Contemplent,  conspiciant  omnes,  nutent,  nictent,  si-   y^ 

bilent, 
VelHcent,  vocent,  molesti  sint,  occentent  ostium.  tt 
Impleantur  meae  fores  elogiorum  carbonibus. 
Atque,  ut  nunc  sunt  maledicentes  homines,  uxori 
meffi  75 

Mihique  objectent  lenocinium  facere.     Nam  quid 

eo  'st  opus  ?  76 

Char.  Hercle,  quin  tu  recte  dicis :  et  tibi  assentior 

ego^ 
Sed  quid  illa  nunc  fiet? 

Dcmi.  Recte.    Ego  emero  matri  tuse 
Ancillam  viraginem   aliquam  non   malam,   forma 

mala, 
Ut  matrem  addecet  familias,  aut  Syram,  aut  iEgyp- 

tiam:  80 

Ea  molet,  conficiet  pensum,  pinsetur  flagro ;  neque, 
Propter  eam,  quidquam  eveniet  nostris  foribus  fla- 

giti. 
Char.  Quid  si  igitur  reddatur  illi,  unde  emta  est  ? 

Demi.  Minime  gentium. 
Char.  Dixit  se  redhibere,  si  non  placeat. 

Demi.  Nihil  istoc  opu'st : 
Litigare  nolo  ego  vos.    Quam  tuam  autem  accusari 

fidem,  85 

JMulto  (edepol),  si  quid  faciundum  'st,  facere  dam- 

ni  mavolo, 
Quam  opprobramentum  aut  flagitium  muliebre  ef- 

ferri  domo. 
31  e  tibi  illam  posse  opinor  luculente  vendere. 
Char.    Dum  quidem  (  hercle)  ne  minoris  vendas, 

quam  ego  emi,  pater. 
Deini.  Tace  modo  :  senex  est  quidam,  qui  [illam,] 

mandavit  mihi,  90 

Ut  emerem  ad  istanc  faciem. 

Char.  At  mihi  quidam  adolescens,  pater, 
Mandavit,  ad  illam  faciem,  ita  ut  illa  est,  emerem 

sibi. 
Demi.  Viginti  uiinis  opinor  posse  me  illam  vendere. 
Char.  At  ego  .  .  .  .  Si  velim,  jam  dantur  septem  et 

vi^inti  minee. 
Demi.  At  ego  .... 

Char.  Quin  ego,  inquam  .... 

Dcmi.  At  nescis,  quid  dicturus  sum  :  tace.  95 

Treis  minas  accudere  etiam  possum,  ut  triginta  sient. 
Char.  Quo  vortisti  ? 

Demi.  Ad  illum,  qui  emit. 

Char.  Ubinam  'st  is  homo  gen- 

tium  ?  07 

Demi.  Eccillum  video.     Jubet  quir.que  me  addere 

etiam  nunc  minas. 
Char.  Hercle,  illunc  Dii  infelicent,  quisquis  est. 

Demi.  Ibidem  mihi 
Etiam  nunc  annutat,  addam  sex  minas. 

Char.  Septem,  mihi  100 
( Nunquam,   edepol,   me   vincet   hodie)   commodis 

poscit,  pater. 
Dcmi.  Nequidquam  poscit :  ego  habebo. 

Char.  At  illic  pollicitu'st  prior. 
Dcmi.  Nihili  facio. 

Char.  Quinquaginta  poscit. 

Demi.  Non  centum  datur. 
Poti'ne  ut  ne  licitere  advorsum  animi  mei  senten- 

tiam? 
Maxumam  (hercle)  habebis  praedam :    ita  ille  est, 
quoi  emitur,  senex.  105 

Sanus  non  est  ex  amore  iUius.     Quod  posces,  feres. 
Char.  Certo  (edepol)  adolescens  ille,  quoi  ego  emo, 

efflictim  perit 
Ejus  amore. 

Demi.  3Iulto  (hercle)  ille  magis  senex,  si  tu 
scias. 
Char.  Nunquam  (edepol)  fuit  neque  fiet  ille  senex 

insanior 
Ex  amore,  quam  ille  adolescens,  quoi  ego  do  hanc 
operam,  pater.  110 

Demi.  Quiesce,  inquam.  Istanc  rem  ego  recte  videro. 

Char.  Quid  agis  ? 

Derai.  Quid  est  ? 
Char.  Non  ego  illam  mancupio  accepi. 

Demi.  Sed  ille  illam  accipit.  Sine. 
Char.  Non  potes  tu  lege  vendere  illam. 

Demi.  Ego  aliquid  videro.   113 
Char.  Post  autem,  communis  est  illa  mihi  cum  alio. 

Qui  scio 
Quid   sit   ei  animi ;    vaenirene  eam  velit,   an   non 
velit  ?  115 

Dcmi.  Ego  scio  velle. 

Char.  At  (pol)  ego  esse  credo  aliquem, 
qui  non  velit. 
Dcmi.  Quid  id  mea  refert? 

Char.  Quia  illi  suam  rem  esse  aequum  'st 
in  manu. 
Dcmi.  Quid  ais? 

Char.  Communis  mihi  illa  est  cum  alio  : 
is  nunc  hic  non  adest. 
Dcmi.  Prius  respondes,  quam  rogo. 

Char.  Prius  tu  emis,  quam  vendo, 

pater. 

Nescio.  inquam,  velit  ille  illam  necne  abalienarier. 

Dani.  Quid  iUic  quidam,  qui  mandavit,  quom  ille 

nolet?    Nihil  agis.  121 

Nunquam  (edspol)  quisquam  illam  habebit  potius, 

quam  ille,  quem  ego  volo. 
Certum  'st. 

Char.  CenseV  certum  esse  ? 

Dcmi.  Quin  ad  navim  jam  hinc  eo. 
Ibi  vaenibit. 

Char.  Vi'n'  me  tecum  illo  ire  ? 
Dcmi.  Nolo. 

Char.  Non  placet. 
Demi.  Meliu'st  te,  qua?  sunt  mandatas  res  tibi,  pra?- 
vortier.  125 

Char.  Tu  prohibes. 

Demi.  At  tu  excusato,  te  fecisse  sedulc. 
Ad  portum  ne  bitas,  dico  jam  tibi. 

Chur.  Auscultabitur. 
D>  mi.  Ibo  ad  portum  :   et,  ne  hic  resciscat,  cauto 
opu'st.     Non  ipse  emam, 
vol.  ii.  r 

Sed  Lysimacho  amico  mandabo.     Is  se  ad  portum 

dixerat 
Ire  dudum.     Me  moror,  quom  hic  adsto. 

Char.  Nullus  sum,  occidi.  130 


ACTUS  II.    SCENA  IV. 

Charims.  Eltychus. 

Char.  Pentheum  diripuisse  aiunt  Bacchas.     Nugas 

maxumas 
Fuisse  credo.  praeut  quo  pacto  ego  divorsus  distrahor. 
Cur  ego  vivo  ?  cur  non  morior  ?  quid  mihi  est  in  vita. 

boni  ? 
Certum  'st ;  ibo  ad  medicum,  atque  ibi  me  toxico 

morti  dabo, 
Quando  id  mihi  adimitur,  qua.  causa  vitam  cupio 
vivere.  5 

Eut.  Mane,  mane,  obsecro,  Charine. 

Char.  Qui  me  revocat? 

Eut.  Eutychus, 
Tuus  amicus  et  sodalis,  simul  vicinus  proxumus. 
Char.  Non  tu  scis,  quantum  malarum  rerum  susti- 
neam. 

Eut.  Scio. 
Omnia  ego  istaec  auscultavi  ab  ostio :  omnem  rem 

scio. 
Char.  Quid  id  est,  quod  scis? 

Eut.  Tuus  pater  volt  vendere  .... 

Char.  Omnem  rem  tenes.  10 
Eut.  Tuam  amicam. 

Char.  Nknium  multum  scis. 

Eut.  Tuis  ingratiis. 
Cluir.  Plurimum  tu  scis.    Sed  qui  scis  esse  amicam 

illam  meam  ? 
Eut.  Tute  heri  ipsus  mihi  narrasti. 

Char.  SatiV  ut  oblitus  fui,  13 
Tibi  me  narravisse  ? 

Eut.  Haud  mirum  factum  'st. 

Char.  Te  nunc  consulo. 
Responde,  quo  leto  censes  me  ut  peream  potissu- 
mum?  15 

Eut.  Non  taces  ?  cave  istuc  dixis. 

Char.  Quid  vis  me  igitur  dicere  ? 
Eut.  ViV  patri  sublinere  pulchre  me  os  tuo? 

Char.  Sane  volo. 
Eut.  Visne  eam  ad  portum  ? 

Char.  Qui  potius,  quam  voles  ? 

Eut.  Atque  eximam 
Mulierem  pretio  ? 

Char.  Qui  potius,  quam  auro  expendas  ? 

Eut.  Unde  at  erit  id  ? 
C7wr.  Achillem  orabo,  aurum  mihi  det,  Hector  qui 
expensus  fuit.  20 

Eut.  SanuV  es  ? 

Char.  Pol,  sanus  si  sim,  non  te  medicum 
mihi  expetam. 
Eut.  Tanti  quanti  poscit,  viV  tanti  illam  emi? 

Char.  Auctarium 
Adjicito,  vel  mille  nummum  plus  quam  poscet. 

Eut.  Jam  tace. 
Sed  quid  ais  ?  unde  erit  argentum,  quod  des,  quom 

poscet  pater  ? 
Char.  Invenietur,  exquiretur ;  aliquid  fiet. 

Eut.  Enicas.  25 
Jam  istuc,  "  aliquid  fiet,"  metuo. 

Char.  Quin  taces  ? 

Eut.  Muto  imperas. 
Char.  SatiV  istuc  mandatum  'st  ? 

Eut.  PotiV  ut  aliud  cures  ? 

Char.  Non  potest. 
Eut.  Bene  vale. 

Char.  Non  (edepol)  possum,  priusquam  tu 
ad  me  redieris. 

Eut.  Melius  sanus  sis. 

Char.  Vale,  et  vince,  et  me  serva. 

Eut.  Ego  fecero. 
Domi  maneto  me. 

Char.   Ergo  actutum  face  cum  praeda 
recipias.  30 


ACTUS  III.    SCENA  I. 

Lysimachls.    Pasicompsa. 

Lysim.  Amice  amico  operam  dedi :  vicinus  quod 

rogavit, 
Hoc  emi  mercimonium.    Mea  es  tu  :  sequere  sane : 
Ne  plora  :  nimis  stulte  facis  ;  oculos  corrumpis  taleis. 
Quid  ?  tibi  quidem,  quod  rideas,  magis  est,  quam  ut 

lamentere. 
Pasi.  Amabo  (ecastor),  mi  senex,  eloquere  .... 

Lysim.  Exquire  quid  vis.  5 
Pasi.  Cur  emeris  me  ? 

Lysim.  Tene  ego?  ut,  quod  imperetur, 
facias. 
Item,  quod  tu  mihi  imperes,  ego  faciam. 

Pasi.  Facere  certum  'st 
Pro  copia  et  sapientia,  quae  te  velle  arbitrabor. 
Lysim.  Laboriosi  nihil  tibi  quidquam  operis   im- 

perabo. 
Pasi.  Namque  (edepol)  quidem,  mi  senex,  non  didici 
bajulare,  10 

Nec  pecua  ruri  pascere,  neque  pueros  nutricare. 
Lysim.  Bona  si  esse  vis,  bene  erit  tibi. 

Pasi.  Tum  (pol)  ego  perii  misera. 
Lysim.  Qui  ? 

Pasi.  Quia  illic,  unde  advecta  huc  sum,  malis 
bene  esse  solitum  'st : 
Nec  mos  meu'st,  ut  praedicem,  quod  ego  omneis  scire 
credam. 

Lysim.  Oratio  (edepol)  pluris  est  hujus,  quam  quanti 
ha?c  emta  est :  15 

Quasi  dicas,  nullam  mulierem  bonam  esse. 

Pasi.  Haud  equidem  dico. 
Lysim.  Rogare  hoc  unum  te  volo. 

Pasi  Roganti  respondebo. 
Lysim.  Quid  ais  tu?  quod  nomen  tibi  dicam  es?e? 

Pasi.  Pasicompsae. 
Lysim.  Ex  forma  nomen  inditum  'st.     Sed  quid 

ais,  Pasicompsa  ? 
PossiV  tu,  si  usus  venerit,  subtemen  tenue  nere  ?  20 
Pasi.  Possim. 

Lysim.  Si  tenue  scis,  scio,  te  uberius  posse 
nere, 
Pasi.  De  lanificio  neminem  metuo,  una  aetate  quae 

sit 
Lysim.  Bonam  (  hercle)  te  et  frugi  arbitror,  matura 

jam  inde  aetate, 
Quoniam  scis  facere  officium  tuum,  mulier. 

Pasi.  Pol,  docta  didici. 
Operam  aecusari  non  sinam  meam. 

Lysim.  Hem  !  istaec  (  hercle)  res  est.  25 
Ovem  tibi  ancillam  dabo,  natam  annos  sexaginta, 
Peculiarem. 

Pasi.  3Ii  senex,  tam  vetulam  ? 

Lysim.  Generis  Graeci  est. 
Eam  si  curabis,  perbona  est ;  tondetur  nimium  scite. 
Pasi.  Honoris  causa,  quidquid  est,  quod  dabitur, 

*  gratum  habebo. 
Lysim.  Nunc,  mulier,  ne  tu  frustra  sis,  mea  non 
es ;  ne  arbitrere.  30 

Pasi.  Dic  igitur,  quaeso,  quoja  sum  ? 

Lysim.  Tuo  hero  redemta  es  rursum  : 
Ego  redemi  te :  Ule  me  oravit. 

Pasi.  Animus  rediit, 
Si  mecum  servatur  fitles. 

Lysim.  Bono  animo  es.     Liberabit 

p3 

Ille  te  homo :  ita  (edepol)  deperit  te,  atque  hodie 

primum  vidit. 
Pasi.  Ecastor,  jam  biennium  'st,  quom  mecum  rem 
ccepit.  35 

Nunc,  quando  amicum  te  scio  esse  illius,  indicabo. 
Lysim.  Quid  ais  tu  ?  jam  biennium  'st,  quom  tecum 
habet  rem  ? 

Pasi.  Certo. 
Et  inter  nos  conjuravimus,  ego  cum   illo,  et  ille 

mecum, 
Ego  cum  viro,  et  ille  cum  muliere,  nisi  cum  illo, 

aut  ille  mecum, 
Neuter  stupri  causa  caput  limaret. 

Lysim.  Dii  immortales  !  40 
Etiam  cum  uxore  non  cubet  ? 

Pasi.  Amabo,  an  maritus  est  ? 
Neque  est,  neque  erit. 

Lysim.  Nolim  quidem.     Homo(hercle) 
perjuravit. 
Pasi.  Nullum  adolescentem  plus  amo. 

Lysim.  Puer  est  ille  quidem,  stulta. 
Nam  illi  quidem,  haud  sane  diu  est,  quom  dentes 

exciderunt. 
Pasi.  Quid,  "  dentes?" 

Lysim.  Nihil  est :  sequere  sis  huc  me. 
Diem  unum,  oravit,  45 

Ut  apud  me  pra?hiberem  locum;  ideo,  quia  uxor 
ruri  est. 


ACTUS  III.    SCENA  II. 

Demipho. 

Tandem  impetravi,  ut  egomet  me  corrumperem. 
Emta  est  amica  clam  uxore  mea.  et  filio. 
Certum  'st,  antiqua  recolam,  et  servibo  mihi. 

Decurso  in  spatio,  breve  quod  vitae  reliquum  'st, 
Voluptate,  vino,  et  amore  delectavero.  5 

Nam  hanc  se  bene  habere  aetatem  nimio  'st  aequius. 
Adolescens  quom   sis,  tum  quom  est  sar.guis  in- 

teger, 
Rei  tuae  quaerundae  convenit  operam  dare : 
Demum  igitur  quom  senex  sis,  tunc  in  otium 
Te  colloces,  dum  potestur  :  id  jam  lucro  'st  10 

Quod  vivis.     Hoc  ut  dico,  factis  persequar. 
Interea  tamen  huc  intro  ad  me  invisam  domum. 
Uxor  me  exspectat  jamdudum  esuriens  domi. 
Jam  jurgio  enicabit,  si  intro  rediero.  14 

Vrerum  (  hercle)  postremo,  utut  est,  non  ibo  tamen  ; 
Sed  hunc  vicinum  prius  conveniam,  quam  domum 
Redeam.     Ut  mihi  aedeis  aliquas  conducat,  volo, 
Ubi  habitet  istaec  mulier.     Atque,  eccum,  it  foras. 


ACTUS  III.    SCENA  III. 

Lysimachus.  Demipho. 

Lysim.  Adducam  ego  illum  jam  ad  te,  si  convenero. 
Dcmi.  Me  dicit. 

Lysim.  Quid  ais,  Demipho  ? 

Dcmi.  Est  mulier  domi  ? 
Lysim.  Quid  censes  ? 

Dcmi.  Quid  si  visam? 

Lysim.  Quid  properas?  mane. 
Demi.  Quid  faciam? 

Lysim.  Quod  opu'st  facto,  facito  ut 
cogites. 
Demi.  Quid  cogitem  ?    Equidem  (  hercle)  opus  hoc 
facto  existumo,  5 

Ut  illuc  introeam. 

Lysim.  Itane  vero,  vervex,  introeas? 
Demi.  Quid  aliud  faciam  ? 

Lysim.  Prius  hoc  ausculta,  atque  ades. 
Prius  etiam  'st,  quod  te  facere  ego  aequum  censeo. 
Nam,  nunc  si  illo  introieris,  amplecti  voles, 
Confabulari,  atque  osculari. 

Demi.  Tu  quidem  10 

Meum  animum  gestas  :  scis,  quid  acturus  siem. 
Lysim.  Pervorse  facies. 

Demi.  Quodne  ames? 

Lysim.  Tanto  minus. 
Jejunitatis  plenus,  anima  fcetida, 
Senex  hircosus,  tu  osculere  mulierem  ? 
Utine  adveniens  vomitum  excutias  mulieri?  15 

Scio  ( pol)  te  amare,  quom  istaec  preemonstras  mihi. 
Demi.  Quid  si  igitur  (unum  factum  hoc  si  censes) 

coquum 
Aliquem  arripiamus,  prandium  qui  percoquat 
Apud  te  hic  usque  ad  vesperum  ? 

Lysim.  Hem  !  istuc  censeo. 
Nunc  tu  sapienter  loquere  atque  amatorie.  20 

Dcmi.  Quid  stamus  ?    quin  ergo  imus,  atque  op- 

sonium 
Curamus,  pulchre  ut  simus  ? 

Lysim.  Equidem  te  ^equor. 
Atque  (hercle)  invenies  tu  locum  illi,  si  sapis. 
Nullum  (hercle),  praster  hunc,  diem,  illa  apud  me 

erit : 
Metuo  ego  uxorem,  cras  si  rure  redierit,  25 

Ne  illam  hic  offendat. 

Denii.  Res  parata  'st :  sequere  me. 

ACTUS  III.     8CENA  IV. 
CHARINUS.    ELTYCHLS. 

Char.  Sumne  ego  homo  miser,  qui  nusquam  bene 

queo  quiescere  ? 
Si  domi  sum,  fcris  est  animus :  sin  foris  sum,  animus 

domi  'st. 
Ita  mihi  in  pectore  atque  in  corde  facit  amor  in- 

cendium : 
Ni  oculos  lacrymae  defendant,  jam  ardeat  (credo) 

caput. 
Spem  teneo ;  salutem  amisi :  redeat  an  non,  nescio.  o 
Si  opprimit  pater,  qucd  dixit,  exsulatum  abiit  salus  : 
Sin  sodalis,  quod  promisit,  fecit,  non  abiit  salus. 
Sed  tandem,  si  podagrosis  pedibus  esset  Eutychus, 
Jam  a  portu  rediisse  potuit.     Id  illi  vitium  rnaxu- 

mum  'st, 
Quod  nimis  tardu'st,  advorsum  mei  animi  senten- 

tiam.  10 

Sed  isne  est,  quem  currentem  video  ?  Ipsus  est :  ibo 

obviam. 
Numquid  restat  ?  Eheu  !  disperii !  voltus  neutiquam 

hujus  piacet : 
Tristis  incedit :  pectus  ardet ;  haereo  :  quassat  caput. 
Eutyche ! 

Eut.  Heu  !  Charine  ! 

Char.  Priusquam  recipias  anhelitum,  16 
Uno  verbo  eloquere  :  ubi  ego  sum  ?  hiccine  an  apud 

mortuos  ? 
Eut .  Neque  apud  mortuos  neque  hic  es. 

Char.  Salvus  sum  :  immortalitas 
Mihi  data  'st :  hic  emit  illam  :  pulchre  os  sublevit 

patri. 
Impetrabihor  qui  vivat,  nullus  est.     Dic,  obsecro  : 
Si  neque  hic  neque  Acherunti  sum,  ubi  sum  ? 

Eut.   Nusquam  gentium.  21 

Char.  Disperii !  illaec  interemit  me  modo  hic  oratio. 
Odiosa  est  oratio,  quom  rem  agas,  longinquum  loqui. 
Quidquid  est,  ad  capita  rerum  perveni. 

Eut.  Primum  omnium, 
Periimus. 

Char.  Quin  tu  illud  potius  nuntias,  quod 
nescio  ?  25 

Eut.  Mulier  alienata  'st  abs  te. 

Char.  Eutyche !  capital  facis. 
Eut.  Qui? 

Char.  Quia  aequalem,  et  sodalem  civem  li- 
berum,  enicas. 
Eut.  Ne  Dii  sirint. 

Char.  Demisisti  gladium  in  jugulum :  jam 
cadam. 
Eut.  Quaeso  (hercle),  animum  ne  desponde. 

Char.  Nullu'st,  quem  despondeam. 
Loquere  porro  aliam  malam  rem :  quoi  est  emta  ? 

Eut.  Nescio.  30 
Jam  addicta  atque  abducta  erat,  quom  ad  portum 
venio. 

Char.  Vae  mihi ! 
Monteis  tu  quidem  mali  in  me  ardenteis  jamdudum 

jacis. 
Perge :  excrucia,  carnufex  !  quandoquidem  occepisti 

semel. 
Eut.  Nec  tibi  istuc  magis  dividiae  est,  quam  mihi 

hodie  fuit. 
Char.  Dic,  quis  emit  ? 

Eut.  Nescio,  hercle. 

Char.  Hem  !  istuccine  est  operam 
dare  35 

Bonum  sodalem  ? 

Eut.  Quid  me  facere  vis? 

Char.  Idem,  quod  me  vides, 
Ut  pereas.     Quin  percontatu's,  hominis  quae  facies 

ibret, 
Qui  illam  emisset ;  eo  si  pacto  posset  indagarier 

Mulier  ? 

Eut.  Heu  me  miserum  ! 

Char.  Flere  omitte,  istuc  quod  nunc 
agis. 
Eut.  Quid  ego  feci  ? 

Char.  Perdidisti  me,  et  fidem  mecum 

tuam.  40 

Eirt.  Dii  sciunt,  culpam  meam  istanc  non  esse  ullam. 

Char.  Euge,  papae ! 
Deos  absenteis  testeis  memoras  :  qui  ego  istuc  credam, 

tibi? 
Eut.  Quin  tibi  in  manu  'st,  quod  credas :  ego  qucd 

dicam,  id  mi  in  manu  'st. 

Char.  De  istac  re  argutus  es,  ut  par  pari  respondeas ; 

Ad  mandata  claudus,  caecus,  mutus,  mancus,  de- 

bilis.  45 

Promittebas  te  os  sublinere  meo  patri.    Egomet  cre- 

didi 
Homini  docto  rem  mandare :   is  lapidi  manao  ma- 

xumo. 
Eut.  Quid  ego  facerem? 

Char.  u  Quid  tu  faceres  ?"  men'  rogas?  re- 
quireres, 
Rogitares,  quis  esset,  aut  unde  esset,  qua  prosapia ; 
Civisne  esset,  an  peregrinus. 

Eut.  Civem  esse  aibant  Atticum.  50 
Char.  Ubi   habitaret,  invenires   salterr,  si   nomen 

nequis. 
Eirt.  Nemo  aibat  scire. 

Char.  At  saltem  hominis  faciem  exquireres. 
Eut.  Feci. 

Char.  Qua  forma  esse  aibant  ergo? 

Eut.  Ego  dicam  tibi : 
Canum,  varum,  ventriosum,  bucailentum,  brev-icu- 


lum, 


Subnigris  oculis,  oblongis  malis,  pansam  aliquantu- 
lum.  55 

Char.  Non  hominem  mihi,  sed  thesaurum  nescio- 
quem  memoras  mali. 

Xumquid  est,  quod  dicas  aliud  de  illo  ? 

Ent.  Tantum,  quod  sciam.  57 
Char.  Edepol,  nae,  ille  oblongis  malis  dedit  mihi 

nmnum  malum. 
Non  possum  durare  :  certum  'st  exsulatum  hinc  ire 

me. 
Sed,  quam  capiam  civitatem,  cogito  potissumum  :  60 
3Iegara,  Eretriam,  Corinthum,  Chalcidem,  Cretam, 

Cyprum, 
Sicyonem,   Gnidum,    Zacynthum,  Lesbiam,  Bcoo- 

tiam. 
Eut .  Cur  istuc  cceptas  consilium  ? 

Char.  Quia  enim  me  afflictat  amor. 
Eut.  Quid  tu  ais  ?    Quid,  quom  illuc,  quo  nunc  ire 

paritas,  veneris  ? 
Si  ibi  amare  forte  occipias,  atque  item  ejus  sit  in- 

opia,  G5 

Jam  iide  porro  aufugies?  deinde  item  illinc,  si  item 

evenerit : 
Quis  ciodus  tibi  exsilio  tandem  eveniet?  qui  finis 

fugae  ? 
Quae  patria  aut  domus  tibi  stabilis  esse  poterit?  dic 

mihi. 
Cedo,  si  hac  urbe  abis,  amorem  te  hic  relicturum 

putLs  ? 
Si  id  forte  iia  sat  animo  receptum  'st ;  id  pro  certo 

si  habes ;  70 

Quanto  te  satiu'st  rus  aliquo  abire,  ibi  esse,  ibi  vi- 

vere, 
Adeo,  dum  iliius  te  cupiditas  atque  amor  missum 

facit? 
Char.  Jam  dixisti? 

Eut.  Dixi. 

Char.  Frustra  dixti.     Hoc  mihi 
certissumum  'st. 
Eo  domum,  patrem  atque  matrem  ut  meos  salutem  : 

postea 
Clam  patrem  patria  hac  effugiam,  aut  aliquid  ca- 

piam  consili.  75 

Ent.  Ut  corripuit  se  repente,  atque  abiit !  Heu  mi- 

sero  mihi !  76 

Si  ille  abierit,  mea  factum  omnes  dicent  esse  ignavia. 
Certum  'st  prasconum  jubere  jam  quantum  'st  con- 

ducier, 
Qui  illam  investigent,  qui  inveniant.     Post  ad  pras- 

torem  illico 
Ibo,  orabo,  ut  conquisitores  det  mihi  in  vicis  om- 

nibus :  80 

Xam  mihi  nihil  relicti  quidquam  aliud  jam  esse  in- 

telligo. 

ACTUS  IV.     SCENA  I. 

Dorippa.   Syra. 

Dor.  Quoniam  a  viro  ad  me  rus  advenit  nuntius, 
Ru?  non  iturum,  feci  ego  ingenium  meum : 
Reveni,  ut  illum  persequar,  qui  me  fugit. 
Sed  anum  non  video  consequi  nostram  Svram. 
Atque,  eccam,  incedit  tandem.     Quin  is  ocyus  ?     5 
Syra.  Nequeo,  mecastor  :  tantum  hoc  oneri'st,  quod 

fero. 
Dor.  Quid  oneris? 

Syra.  Annos  octoginta  et  quatuor : 
Et  eodem  accedit  servitus,  sudor,  sitis : 
Simul  haec,  quae  porto,  deprimunt. 

Dor.  Aliquid  cedo, 
Qui  hanc  vicini  nostri  aram  augeam,  Syra.  10 

Syra.  Da  sane  hanc  virgam  lauri. 

Dor.  Abi  jam  tu  intro. 

Syra.  Eo. 
Dor.  Apollo,  quaeso  te,  ut  des  pacem  propitius, 
Salutem  et  sankatem  nostrae  familiae, 
Meoque  ut  parcas  gnato  pace  propiuus. 
Syra.  Dis^ierii !  perii  misera  !   vae  miserae  mihi  !  lo 
Dor.  Sati'n'  tu  sana  es?  obsecro.     Quid  ejulas  ? 
Syra.  Dorippa  !   mea  Dorippa  ! 

Dor.  Quid  clamas  ?  obsecro.  17 
Syra.  Nescio  quae  est  mulier  intus  hic  in  aedibus. 
Dor.  Quid?  mulier? 

Syra.  Mulier  meretrix. 

Dor.  Veron'  serio  ? 
Syra.  Nimium  scis  sapere,  ruri  quae  non  manseris.  20 
Quamvis  insipiens  poterat  persentiscere 
Illam  esse  amicam  tui  viri  bellissumi. 
Dor.  Credo,  mecastor. 

Syra.  I  hac  mecum,  ut  videas  simul 
Tuam  Alcumenam  pellicem,  Juno  mea. 
Dor.  Ecastor,  vero,  istuc  eo,  quantum  potest.       25 


ACTUS  IV.    SCENA  II. 

Lysimachcs. 

Parumne  est  malae  rei,  quod  amat  Demipho, 

Ni  sumtuosus  insuper  etiam  siet  ? 

Decem  vocasset  si  ad  ccenam  summos  viros, 

Nimium  opsonavit.     Sed  coquos,  quasi  in  mari 

Solet  hortator  remiges  hortarier,  5 

Ita  hortabatur.     Egomet  conduxi  coquum  : 

Sed  eum  demiror  non  venire,  ut  jusseram. 

Sed  qui  hinc  nam  a  nobis  exit  ?  aperitur  foris. 

ACTUS  IV.    SCENA  III. 

Dorippa.   Lysimachus. 

Dor.  Miserior  mulier  me  nec  fiet,  nec  fuit, 

Tali  viro  quas  nupserim.     Heu  miserae  mihi ! 

Hem  !  quoi  te,  et  tu  qua?  habeas,  commendes  viro  ? 

Hem  !  quoi  decem  talenta  dotis  detuli, 

H$c  ut  viderem,  ut  ferrem  has  contumelias  !  5 

Lysim.  Perii,  hercle  !   rure  jam  rediit  uxor  mea : 

Vidisse  eam  credo  mulierem  in  sedibus.  7 

Sed,  qua?  loquatur,  exaudire  hinc  non  queo. 
Accedam  propius. 

Dor.  Vae  miserae  mihi ! 

Lysim.  Immo,  mihi. 
Dor.  Disperii ! 

Lysim.  Ego  quidem  (hercle)  oppido  perii 
miser !  10 

Vidit.     Ut  omnes  te,  Demipho,  Dii  perduint ! 
Dor.  Pol,  hoc  est,  ire  quod  rus  meus  vir  noluit. 
Lyslm.  Quid  nunc  ego  faciam,  nisi  ut  adeam,  atque 

alloquar  ? 
Jubet  salvere  suus  vir  uxorem  suam. 
Urbani  fiunt  rustici. 

Dor.  Pudicius  15 

Faciunt  illi,  quam  qui  non  fiunt  rusticL 
Lysim.  Num  quid  delinquunt  rustici? 

Dor.  Ecastor,  minus 
Quam  urbani ;  et  multo  minus  mali  quaerunt  sibi. 
Lysim.  Quid  autem  urbani  deliquerunt?  dic  mihi. 
Dor.  Quoja  illa  mulier  intu'st  ? 

Lysim.  Vidistin'  eam  ?  20 
Dor.  Vidi. 

Lysim.  Quoja  ea  sit,  rogitas? 

Dor.  Resciscam  tamen. 
Cupio  (hercle)  scire :  sed  tu  me  tentas  sciens. 
Lysim.  Vi'n'  dicam  quoja  est  ?     Illa,   illa .... 

Edepol !  vae  rnihi  ! 
Xescio  quid  dicam. 

Dor.  Haeres. 

Lysim.  Haud  vidi  magis. 
Dor.  Quin  dicis  ? 

Lysim.  Quin,  si  liceat .... 

Dor.  Dictum  oportuit.  25 
Lysim.  Non  possum ;  ita  instas :  urges,  quasi  pro 

noxio. 
Dor.  Scio,  innoxiu's. 

Lysim.  Audacter  quaravis  dicito. 

Dor.  Dic  igitur. 

Lysim.  Ego  dicam. 

Dor.  Atqui  dicundum  'st  tamen.  28 
Lysbn.  llla  est .  ...  Num  etiam  vis  nomen  dicam  ? 

Dor.  Nihil  agis. 
3Ianifesto  teneo  ;  in  noxia.  es. 

Lysim.  Qua  noxia  ?         30 
Ista  quidem  illa  est .  .  .  . 

Dor.  Quae  illa  est  ? 

Lysim.  Illa  .... 

Dor.  Iohia ! 
Lysim.  Jam  si  nihil  usus  esset,  jam  [nunc]  dicerem. 
Dor.  Non  tu  scis,  quae  sit  illa  ? 

Lysim.  Immo,  etiam  scio  : 
De  istac  sum  judex  captus. 

Dor.  Judex  ?  jam  scio  : 
Huc  tu  in  consilium  istam  advocavisti  tibi.  35 

Lysim.  Immo,  sic  sequestro  mihi  data  est 

Dor.  Intelligo. 
Lysim.  Nihil  (  hercle)  istius  quidquam  est. 

Dor.  Numero  purgitas. 
Lysim.  Nimium  negoti  reperi.     Enimvero  haereo. 


ACTUS  IV.    SCENA  IV. 

Coquus.   Lysimachus.  Dorippa.   Svra. 

Coq.  Agite :  ite  actutum  :  nam  rnihi  amatori  seni 
Coquunda  'st  ccena.    Atque  equidem,  quom  recogito, 
Nobis  coquunda'st,  non  quoi  conducti  sumus. 
Nam,  qui  amat,  quod  amat,  si  id  habet    id  habet 

pro  cibo : 
Videre,  amplecti,  osculari,  alloqui.  5 

Sed  nos  confido  onustos  redituros  domum. 
Ite  hac.     Sed,  eccum,  qui  nos  conduxit,  senex. 
Lysim.  Ecce  autem  !  perii !  coquus  adest. 

Coq.  Advenimus. 

Lysim.  Abi. 

Coq.  Quid,  "  abeam?" 

Lysim.  St,  abi. 

Coq.   Abeamne  ? 

Lysim.  Abi. 
Coq.  Non  estis  ccenaturi? 

Lysim.  Jam  saturi  sumus.  10 
Sed  interii ! 

Dor.  Quid  ais  tu  ?  Etiamne  haec  illi  tibi 
Jusserunt  ferri,  quos  inter  judex  datu's  ? 
Coq.  Hsectine  tua  'st  amica,  quam  dudum  mihi 
Te  amare  dixti,  quom  opsonabas  ? 

Lysim.  Xon  taces? 
Coq,  Satis  scitum  filum  mulieris  !    Virum  (hercle) 
avet.  15 

Lysim.  AbiV  dierectus  ? 

Coq.  Haud  mala  'st. 

Lysim.  At  tu  malus. 
Coq.  Scitam  (hercle)  opinor  satis  concubinam  hanc. 

Lysim.  Nonabis? 
Non  ego  sum,  qui  te  dudum  conduxi. 

Coq.  Quid  est  ? 
Immo  ( hercle)  tu  istuc  ipsus. 

Lysim,  Va?  misero  mihi ! 
Coq.  Nempe  uxor  ruri  'st  tua,  quam  dudum  diseras 
Te  odisse  eeque  atque  angueis. 

Lysxrru  Egon'  istuc  dixi  tibi  ?  21 
Coq.  Mihi  quidem,  hercle. 

Lysim.  Ita  me  amabit  Jupiter, 
Uxor,  ut  ego  illud  nunquam  dixi. 

Dor.  Etiam  negas  ? 
Coq.  Non  te  odisse  aibat,  uxorem  verum  suam. 
Dor.  Palam  istjec  fiunt,  te  me  odisse. 

Lysim.  Quin  nego.  25 
Coq.  Et  uxorem  suam  ruri  esse  aibat. 

Lysim.  Haec  ea  'st. 
Quid  mihi  molestu^  ? 

q  3 

Coq.  Quia  me  non  novisse  ais.  27 
Ni  metuis  tu  istanc? 

Lysim.  Sapio  :  nam  milii  unica  'st. 
Coq.  Vi'n'  me  experiri  ? 

Lyaim.  Nolo. 

Coq.  Mercedem  cedo. 
Lysim.  Cras  petito  ;  dabitur.    Nunc  abi. 

Dor.  Heu  miser»  mihi !  30 
Lysim.  Nunc  ego  verum  illud  verbum  esse  experior 

vetus : 
Aliquid  mali  esse  propter  vicinum  malum. 
Coq.  Cur  hic  adstamus  ?  quin  abimus  ?   Incommodi 
Si  quid  tibi  evenit,  id  non  est  culpa  mea. 
Lysim.  Quin  me  eradicas  miserum. 

Coq.  Scio  jam,  quid  velis  :  35 
Nempe  hinc  me  abire  vis. 

Lysim.  Volo,  inquam. 

Coq.  Abibitur  ; 
Drachmam  dato. 

Lysim.  Dabitur. 

Coq.  Dari  ergo  sis  jube. 
Dari  potest  interea,  dum  illi  ponunt. 

Lysim.  Quin  abis  ? 
Poti'n'  ut  molestus  ne  sis  ? 

Coq.  Agite,  apponite 
Opsonium  istuc  ante  pedes  illi  seni.  40 

H$c  vasa  aut  mox  aut  cras  jubebo  abs  te  peti. 
Sequimini. 

Lysim.  Fortasse  te  illum  mirari  coquum, 
Quod  venit,  atque  ha^c  attulit.    Dicam  quid  est. 
Dor.  Non  miror,  si  quid  damni  facis,  aut  flagiti. 
Nec  (pol)  ego  patiar,  sic  me  nuptam  tam  male,     45 
Measque  in  agdeis  sic  scorta  obductarier. 
Syra,  i,  rogato  meum  patrem  verbis  meis, 
Ut  veniat  ad  me  jam  simul  tecum  huc. 

Syra.  Eo. 
Lysim.  Nescis,  negoti  quid  sit,  uxor.   Obsecro  ! 

Conceptis  verbis  jam  jusjurandum  dabo,  50 

Me  nunquam  quidquam  cum  illa  ....  Jamne  abiit 

Syra? 
Perii,  herele  !   Ecce  autem  haac  abiit.     Va?  misero 

mihi ! 
At  te,  vicine.  Dii  Deaeque  perduir.t, 
Tua  cum  amica,  cumque  amationibus. 
Suspicione  implevit  me  indignissume  :  55 

Concivit  hosteis  :  domi  uxor  est  acerruma. 
Ibo  ad  ibrum,  atque  Demiphoni  hasc  eloquar, 
Me  istanc  capillo  protracturum  esse  in  viam, 
Nisi  hinc  abducit,  quo  volt,  ex  hisce  cedibus. 
Uxor  !  heus,  uxor  !  quamquam  tu  irata  cs  mihi,  GO 
Jubeas,  si  sapias,  heec  intro  hinc  auferrier : 
Eadem  hcebit  mox  ccenare  rectius. 


ACTUS  IV.    SCBNA  V. 

>\RA.     EUTYCHUS. 

Syni.  Hera  quo  me  misit  ad  patrem,  non  e^t  domi : 
Rus  abiisse  aibant :  nunc  domum  renuntio. 
Eut.  Defessus  sum  urbem  totam  pervenarier. 
Nihil  investigo  quidquam  de  illa  muliere. 
Sed  mater  rure  rediit ;  nam  video  Syram  5 

Adstare  ante  aedeis.    Syra  ! 

Syra.  Quis  est,  qui  me  vocat  ? 
Eut.  Herus  atque  alumnus  tuus  sum. 

Syra.  Salve,  alumne  mi ! 
Eut.  Jam  mater  rure  rediit  ?  responde  mihi. 
Syra.  Sua  quidem  salute  ac  familiae  maxuma. 
Eut.  Quid  istuc  negoti  'st? 

Syra.  Tuus  pater  bellissumus    10 
Amicam  adduxit  intro  in  asdeis. 

Eut.  Quomodo  ? 
Syra.  Adveniens  mater  rure  eam  ofFendit  donii. 

Eut .  Pol,  haud  censebam  istarum  esse  operarum  pa- 
trem.  13 

Etiam  nunc  mulier  intu'st  ? 

Stjra.  Etiam. 

Eut .  Sequere  me. 


ACTUS  IV.    SCENA  VI. 

Syra. 

Ecastor,  lege  dura  vivunt  mulieres, 

3Iultoque  iniquiore  miserae,  quam  viri. 

Nam,  si  vir  scortum  duxit  clam  uxorem  suam, 

Id  si  rescivit  uxor,  impune  'st  viro. 

Uxor  viro  si  clam  domo  egressa  'st  foras,  5 

Viro  fit  causa ;  exigitur  matrimonio. 

Utinam  lex  esset  eadem,  quae  uxori  'st,  viro  ! 

Nam  uxor  contenta  'st,  qua?  bona  'st,  uno  viro. 

Qui  minus  vir  una.  uxore  contentus  siet  ? 

Ecastor,  faxim,  si  itidem  plectantur  viri,  10 

Si  quis  clam  uxorem  duxerit  scortum  suam, 

Ut  illae  exiguntur,  quas  in  se  culpam  commerent, 

Plures  viri  sint  vidui,  quam  nunc  mulieres. 

ACTUS  V.    SCENA  I. 
Charinus. 

Limen  superum,  inferumque,  salve  J  simul  autem 

vale  ! 
Hunc  hodie  postremum  extollo  mea  domo  patria  pe- 

dem. 
Usus,  fructus,  victus,  cultus  jam  mihi  harunc  aedium 
Interemtu'st,  interfectu'st,  alienatu'st.   Occidi ! 
Dii  penates  meum  parentum,  famihaeque  Lar  pater  ! 

Vobis  mando,  meum  parentum  rem  bene  ut  tute- 

mini.  G 

Ego  mihi  alios  Deos  Penates  persequar,  alium  La- 

rem, 
Aliam  urbem,  aliam  civitatem  :  ab  Atticis  abhorreo  : 
Nam,  ubi  mores  deteriores  increbrescunt  in  dies, 
Ubi,  qui  amici,  qui  infideles  sint,  nequeas  pernos- 

cere,  10 

Ubi-que  id  eripiatur,  animo  tuo  quod  placeat  maxu- 

me ; 
Ibi  quidem  si  regnum  detur,  non  est  cupita  civitas. 


ACTUS  V.     SCENA  II. 

Eltychls.    Chyrinls. 

Eut.  Diviim  atque  hominum  qute  spectatiix  atque 

Hera  eadem  es  hominibus, 
Spem  speratam  quom  obtulisti  hanc  mihi,  tibi  grates 

Ecquis  nam  Deus  est,  qui  mea  nunc  Ia?tus  lastitia 

fuat  ? 
Domi  erat,  quod  qua?ritabam.    Ibi  sex  sodaleis  re- 

peri, 
Vitam,  Amicitiam,  Civitatem,  Laetitiam,  Ludum, 

Jocum.  o 

Eorum  inventu  res  decem  simitu'  pessumas  pessum- 

dedi, 
Iram,    Inimicitiam,  Stultitiam,  Exitiurn,   Pertina- 

ciaro, 
Mujrorem,  Lacrjnnas,  Exsilium,  Inopiam,  Solitu- 

dinem. 
Date,  Dii,  quaeso,  conveniundi  mihi  ejus  celerem 

copiam. 
Char.    Apparatus  sum,  ut  videtis :   abjicio  super- 

biam.  10 

Egomet  mihi  comes,  calator,  equus,  agaso,  armiger ; 

Egomet  sum  mihi  imperator ;    idem  egomet  mihi 

obedio:  12 

Egomet  mihi  fero,  quod  usu'st.    O  Cupido  !  quan- 

tus  es ! 
Nam    tu    quemvis    confidentem    facile    tuis   factis 

facis, 
Eumdem  ex  confidente  actutum  diffidentem  denuo. 
Eut.   Cogito,  quonam  ego  illum  curram  quaerita- 
tum. 

Char.  Certa  re'st,  1G 

Me  usque  quaerere  illam,  quoquo  hinc  abducta  'st 

gentium. 
Neque  mihi  ulla  obsistet  amnis,  neque  mons,  neque 

adeo  mare ; 
Nec  calor,  nec  frigus  metuo,  neque  ventum,  neque 

grandinem. 

Imbrem  perpetiar ;  laborem  sufferam,  solem,  sitim. 

Non  concedam,  neque  quiescam  usquam  noctu,  ne- 

que  interdius,  21 

Prius  (profecto)  quam  aut  amicam  aut  mortem  in- 

vestigavero. 
Eut.  Nescio  quoja  vox  ad  aurem  mihi  advolavit. 

Char.  Invoco 
Vos,  Lares  viales,  ut  me  bene  juvetis. 

Eut.  Jupiter ! 
Estne  illic  Charinus  ? 

Char.  Cives,  bene  valete. 

Eut.  Dlico  25 
Sta,  Charine. 

Char.  Qui  me  revocat  ? 

Eut.  Spes,  Salus,  Victoria. 
Char.  Quid  me  voltis  ? 

Eut.  Ire  tecum. 

Char.  Alium  comitem  quaerite  : 
Non  amittunt  hi  me  comites,  qui  tenent. 

Eut.  Qui  sunt  ei  ? 
Char.    Cura,  Miseria,   /Egritudo,    Lacrymje,   La- 
mentatio. 

Eut.  Repudia  istos  comites,  atque  huc  respice,  et  re- 
vortere.  30 

Char.  Si  quidem  mecum  fabulari  vis,  subsequere. 

Eut.  Sta  illico. 
Char.  Male  facis,  properantem  qui  me  commorare. 

Sol  abit. 
Eut.  Si  huc  item  properes,  ut  istuc  properas,  facias 

rectius. 
Huc  secundus  ventus  nunc  est;  cape  modo  vorso- 

riam: 
Hic  Favonius  serenu'st,  istic  Auster  imbricus :      35 
Hic  facit  tranquilhtatem ;  iste  omneis  fluctus  con- 

ciet 
Recipe  te  ad  terram,  Charine,  huc    Nonne  ex  ad- 

vorso  vides? 
Nubis  ater  imberque  instat.    Adspice  nunc  ad  sinis- 

tram. 
[Ccelum  ut  est  splendore  plenum,  ex  advorso  vides.] 
Char.  Religionem  illic  objecit :  recipiam  me  illuc. 

Eut.  Sapis,  40 
O  Charine.    Contra  pariter  fer  gradum,   et  confer 

pedem : 
Porrige  brachium,  prehende.    Jam  tenes  ? 

Char.  Teneo. 

Eut.  Tene. 
Quo  nunc  ibas? 

Char.  Exsulatum. 

Eut.  Quid  ibi  facere  vis  ? 

Char.  Quod  miser. 
Eut.  Ne  pave  ;  restituam  jam  ego  te  in  gaudia,  an- 
tequam  is. 

Char.  Eo. 
Eut.  Maxume  quod  vis  audire,  id  audies,  quod  gau- 
deas.  45 

Sta  illico.    Amicus  advenio  multum  benevolens. 

Char.  Quid  est  ? 
Eut.  Tuam  amicam  .... 

Char.  Quid  eam  ? 

Eut.  Ubi  sit,  ego  scio. 

Char.  Tun'  ?  obsecro.  47 
Eut.  Sanam  et  salvam. 

Char.  Ubi  eam  salvam  ? 

Eut.  Quo  ego  scio. 

Char.  Ego  me  mavelim. 
Eut.  Poti'n'  ut  animo  sis  tranquillo? 

Char.  Quid  si  animus  fluctuat  ? 
Eut.  Ego  istum  in  tranquillo  et  tuto  sistam :   ne 
time.  50 

Char.  Obsecro  te,  loquere,  ubi  sit,  ubi  eam  videris. 
Quid  taces  ?  Dic  :  enicas  me  miserum  tua  reticentia. 
Eut.  Xon  longe  hinc  abest  a  nobis. 

Char.  Quin  ergo  commonstras,  si  tu  vides  ? 
Eut.  Non  video  (  hercle)  nunc :  sed  vidi  modo. 

Char.  Quin,  ego  videam,  facis? 
Eut.  Faciam. 

Char.  Longinquum  istuc  amanti  'st. 

Eut.  Etiam  metuis?  Omnia  55 
Commonstrabo.    Amicior  mihi  nullus  vivit,  atque 

is  est, 
Qui  iliam  habet :  neque  est,  quoi  magis  me  velle 

melius  aequum  siet. 
Char.  Non  curo  istuc  :  illam  qusro. 

Eut.  De  illa  ergo  ego  dico  tibi. 
Sane  hoc  non  in  mentem  venit  dudum,  uti  tibi. 
Char.  Dic  igitur,  ubi  illa  est? 

Eut.  In  nostris  sdibus. 

Char.  vEdeis  probas,  60 
Si  tu  vera  dicis,  pulchreque  aedificatas  arbitror. 
Sed  quid  ego  istuc  credam  ?  Vidistin'  ?  an  de  audito 

nuntias  ? 
Eut.  Egomet  vidi. 

Char.  Quis  eam  adduxit  ad  vos? 

Eut.  Inique  rogas. 
Char.  Vera  dicis. 

Eut.  Nihil,  Charine,  te  quidem  quid- 
quam  pudet. 

Quid  tua  refert,  quicura  istaec  venerit  ? 

Char.  Dum  istuc  siet.  65 
Eut.  Est  profecto. 

Char.  Opta  ergo,  ob  istunc  nuntium,  quid 
vis  tibi. 
Eut.  Quid,  si  optabo  ? 

Char.  Deos  orato,  ut  ejus  faciant  copiam. 
Eut.  Derides. 

Char.  Servata  res  est  deraum,  si  illam  videro. 
Sed  quin  omatum  hunc  rejicio  r  Heus  aliquis !  heus  ! 

actutum  huc  foras 
Exite  ;  illinc  pallium  mihi  huc  ferte. 

Eut.  Hem  !  nunc  tu  mihi  ut  places  !  70 
Cliar.  Optume  adveniens,  puere,  cape  chlamydem 

atque  hasc.    Istinc  sta  illico  ; 
Ut,  si  haec  non  sint  vera,  inceptum  hoc  itiner  per- 

ficere  exsequar. 
Eut.  Non  mihi  credis  ? 

Char.  Omnia  equidem  credo,  quaedicis  mihi. 
Sed  quin  introducis  me  ad  eam.  ut  videam  ? 

Eut.  Pauhsper  mane. 
Char.  Quid  manebo  ? 

Eut.  Tempus  non  est  introeundi. 

Char.  Enicas.  75 
Eut .  Xon  opu'st,  inquam,  nunc  intro  te  ire, 

Char.  Responde  mihi, 
Qua  causa  ? 

Eut.  Operae  non  est. 
Char.  Cur? 

Eut.  Quia  non  est  ilh  commodum. 
Char.    Itane  commodum  illi  non  est,  qua?  me  amat, 

quam  ego  contra  amo  ? 
Omnibus  hic  ludificatur  me  modis.    Ego  stultior, 
Qui  isti  CTedam.   Commoratur :  chlamydem  sumam 
denuo.  80 

Eut.  3Iane  pammper,  atque  hoc  audi. 

Char.  Cape  sis.  puer,  hoc  pallium. 

VOL.  II.  H 

Eut.Ma.ter  irata  est  patri  vehementer,  quia  scortum 
sibi  82 

Ob  oculos  adduxerit  in  aedeis,  dum  ruri  ipsa  abest : 
Suspicatur  illam  amicam  esse  illi. 

Char.  Zonam  sustuli. 
Eut.  Eam  rem  nunc  exquirit  intus. 

Char.  Jam  machaera  'st  in  manu.  85 
Eut.  Nam,  si  eo  te  nunc  introducam  .... 

Char.  Tollo  ampullam,  atque  hinc  eo. 
Eut.  Mane,  mane,  Charine  ! 

Char.  Erras:  me  decipere  haud  potes. 
Eut.  Neque  (edepol)  volo. 

Char.  Quin  tu  ergo  itiner  exsequi  meum 
me  sinis  ? 
Eut.  Non  sino. 

Char.  Ego  me  moror.    Tu,  puere,  abi  hinc 
intro  ocyus. 
Jam  in  currum  escendi;    jam  lora  in  manus  cepi 
meas.  90 

Eut.  Sanus  non  es  ! 

Char.  Quin,  pedes,  vos  in  curriculum  con- 
jicitis 
In  Cyprum  recta  ?  quandoquidem  pater  mihi  ex- 

silium  parat 
Eut.  Stultus  es.    Noli  istuc  (quaeso)  dicere. 

Char.  Certum  exsequi  'st, 
Operam  ut  sumam  ad  pervestigandum,  ubi  sit  illaec. 

Eut.  Quin  domi  'st. 
Char.  Nam,  hic  quod  dixit,  id  mentitu'st. 

Eut.  Yera  dixi  equidem  tibi.  95 
Char.  Jam  Cyprum  veni. 

Eut.  Quin  sequere,  ut  iliam  videas,  quam 
expetis. 
Char.  Percontatus  non  inveni. 

Eut.  Matris  jam  iram  negligo. 
Char.  Porro  proficiscor  quaesitum.     Nunc  perveni 
Chalcidem 

Video  ibi  hospitem  Zacyntho :  dico,  quid  eo  adve- 

nerim : 
Rogito,  quis  eam  vexerit,  quis  habeat,  si  ibi  inaudi- 

verit.  100 

Eut.  Quin  tu  istas  omittis  nugas,  ac  mecum  huc  in- 

tro  ambulas  ? 
Char.    Hospes  respondit,  Zacyntho  ficos  fieri  non 

malas. 
Eut.  Nihil  mentitu^st. 

Char.  Sed  de  amica.  sese  inaudisse  autumat, 
Hic  Athenis  esse. 

Eut.  Calchas  iste  quidem  Zacynthiu'st. 
Char.   Navem  conscendo ;    proficiscor  illico.    Jam 

sum  domi.  105 

Jam  redii  exsilio.    Salve  mihi,  sodalis  Eutyche  : 
Ut  valuisti  ?   Quid,  parentes  mei  valent  ?  ccena  da- 

bitur. 
Bene   vocas ;    benigne  dicis :    cras  apud  te,  nunc 

domi. 
Sic  decet ;  sic  fieri  oportet. 

Eut.  Eho  !  quae  tu  somnias  ? 
Hic  homo  non  sanu'st. 

Char.  Medicari  amicus  quin  properas  ?  110 
Eut.  Sequere  sis. 

Char.  Sequor. 

Eut.  Clementer,  quseso :  calces  deteris. 
AudiV  tu  ? 

Char.f  amdudum  audivi. 

Eut.  Pacem  componi  volo 
Meo  patri  cum  matre:    nam  nunc  est  irata. 

Char.  I  modo. 
Eut.  Propter  istanc. 

Char.  I  modo. 

Eut.  Ergo  cura. 

Char.  Quin  tu  ergo  i  modo. 
Tam   propitiam  reddam,   quam   quom  propitia'st 

Juno  Jovi.  115 

ACTUS  V.    SCENA  III. 

Demipho.    Lysimachus. 

Dcmi.  Quasi  tu  nunquam  quidquam  assimile  hujus 

facti  feceris. 
Lysim.  Edepol,  nunquam.    Cavi  ne  quid  facerem. 

Vix  vivus  sum  miser ! 
Nam  mea  uxor,  propter  illam,  tota  in  fermento  jacet 
Dcmi.  At  ego  expurgationem  habebo,  ut  ne  succen- 

seat. 
Lysim.  Sequere  me.     Sed  exeuntem  filium  video 

meum.  5 

ACTUS  V.    SCENA  IV. 

Eutychus.    Lysimachus.   Demipho. 

Eut.  Ad  patrem  ibo,  ut  matris  iram  sibi  esse  seda- 

tam  sciat. 
Jam  redeo. 

Lysim.  Placet  principium.    Quidagis? 
Quid  fit,  Eutyche  ? 
Eut.  Optuma  opportunitate  ambo  advenistis. 

Lysim.  Quid  rei  'st? 
E  ut.  Uxor  tibi  placida  et  placata  'st.    Cette  dextras 

nunc  jam. 
Lysim.  Dii  me  servant. 

Eut.  Tibi  amicam  nullam  esse  nuntio.  5 
Demi.  Dii  te  perdant !  Quid  negoti  'st  nam  (quseso) 
istuc  ? 

Eut.  Eloquar. 
Animum  advortite  igitur  ambo. 

Lysim.  Quin  tibi  ambo  operam  damus. 
Eut.  Qui  bono  sunt  genere  nati,  si  sunt  ingenio 
malo, 

Suopte  culpam  generi  capiunt ;  genus  ingenio  im- 

probant. 
Dcml.  Verum  dicit  hic 

Lysim.  Tibi  ergo  dicit. 

Eut.  Eo  illud  verum  'st  ma^is.  10 
Nam  te,  istac  aetate,  haud  asquum  fuerat  filio  tuo, 
Adolescenti,  amanti,  amicam  emtam  argento  eripere 

suo. 
Dcmi.  Quid  tu  ais?  Charini  amica'st  illa? 

Eut.  Ut  dissimulat  malus  ! 
Dcmi.  Ille  quidem  illam  sese  ancillam  matri  emisse 

dixerat. 
Eut.  Propterea  igitur  tu  mercatu's,  novus  amator, 
vetus  puer?  15 

Lysim.  Optume,  hercle  !  perge  !  ego  assistam  jam 

hinc  altrinsecus. 
Quibus  est  dictis  dignus,  usque  oneremus  ambo ; 

Dcmi.  Nullus  sum. 
Lysim.  Fiho  suo  qui  innocenti  fecit  tantam  injuriam. 
Eut.  Quem  quidem  (  hercle)  ego,  in  exsilium  quom 

iret,  reduxi  domum : 
Nam  ibat  exsulatum. 

Dcmi.  An  abiit? 

Lysim.  Etiam  loquere,  larva  ?  20 
Temperare,  istac  aetate,  istis  decebat  artibus. 
Demi.  Fateor  :  deliqui  profecto. 

Eut.  Etiam  loquere,  larva  ? 
Vacuum  esse  istac  ted  aetate  iis  decebat  noxiis : 
Itidem  ut  tempus  anni,  aetatem  aliam  aliud  factum 

convenit. 
Nam,  si  istuc  jus  est,  senecta  aetate  scortari  senes, 
Ubi  loci  res  summa  nostra  'st  publica  ? 

Dcmi.  Hei !  perii  miser  !  26 
Eut.  Adolescentes  rei  agundae  isti  magis  solent  ope- 

ram  dare. 
Dcmi.  Jam  obsecro,  vobis  ( hercle)  habete,   cum 

[sportis,]  cum  fiscina. 
Eut.  Redde  hlio :  sibi  habeat. 

r3 

Demi.  Jam,  ut  volt,  per  me  sibi  habeat  licet. 
Eut.    Temperi,  edepol !  quoniam,  ut  aliter  facias, 

non  est  copiae.  30 

Dcmi.  Supplici  sibi  sumat,  quid  volt  ipse,  ob  hanc 

injuriam ; 
Modo  pacem  faciatis,  misero  ut  ne  mihi  iratus  siet. 
Si  ( hercle)  scivissem,  sive  adeo  joculo  dixisset  mihi, 
Se  illam  amare,  nunquam  facerem,  ut  illam  amanti 

abducerem. 
Eutyche,  ted  oro,  (sodalis  ejus  es)  serva,  et  subveni. 
Hunc  senem  para  me  clientem :  memorem  dices  be- 

nefici.  36 

Lysim.  Ora,  ut  ignoscat  delictis  [hujus]  atque  adoles- 

centiae. 
Demi.  PergiV  tu  autem  ?  Eia  !  superbe  invehere  ! 

Spero  ego  mihi  quoque 
Tempus  tale  eventurum,   ut  tibi  gratiam  referam 

parem. 
Lysim.  Missas  jam  ego  istas  arteis  feei. 

Demi.  Et  quidem  ego  dehinc  jam. 

Lysim.  Nihil !  40 
Consuetudine  animus  rursus  te  huc  inducet. 

Demi.  Obsecro, 
Satis  jam  ut  habeatis.    Quin  loris  caedite  etiam,  si 

lubet. 
Lysim.  Recte  dicis.    Sed  istuc  usor  faciet,  quom  hoc 

resciverit. 
Demi.  Nihil  opu'st  resciscat. 

Eut.  Quid  istuc  ?  Non  resciscet :  ne  time. 
Eamus  intro  :  non  utibilis  hic  locus,  factis  tuis  45 
( Dum  memoramus)  arbitri  ut  sint,  qui  praetereant 

per  vias. 
Demi.  Hercle,  quin  tu  recte  dicis:  eadem  brevior 

fabula 
Erit.   Eamus. 

Eut.  Hic  est  intus  filius  apud  nos  tuus. 
Demi.   Optume'st.    Illac  per  hortum  nos  domum> 

transibimus. 

Lysim.  Eutyche,  hanc  volo  prius  rem  agi,  quam 
meum  intro  refero  pedem.  50 

Eut.  Quid  istuc  est  ? 

Lysim.  Suam  quisque  homo  rem  meminit. 
Responde  mihi : 
Certon'  scis  non  succensere  mihi  tuam  matrem? 

Eut.  Scio. 
Lysim.  Vide. 

Eut.  Me  vide. 

Lyshn.  Satis  habeo.    At,  qua?so 
(  hercle),  etiam  vide. 
Eut.  Non  mihi  credis  ? 

Lysim.  Immo,  credo :  sed  tamen  metuo  miser. 
Dcmi.  Eamus  int.-o. 

Eut.  Immo,  dicamus  senibus  leges,  censeo,  55 
Priusquam  abeamus,  quas  leges  teneant,  contentique 

sint. 
Annos  natus  sexaginta  qui  erit,  si  quem  scibimus, 
Seu  maritum,  seu  ( hercle)  adeo  ccelibem,  scortarier, 
Cum  eo  nos  hic  lege  agemus :  inscitum  arbitrabi- 

mur. 
Et,  per  nos  quidera,  (  hercle)  egebit,  qui  suum  pro- 
degerit.  G0 

Neu  quisquam  posthac  prohibeto  adolescentem  fi- 

lium, 
Quin  amet,  et  scortum  ducat ;  quod  bono  fiat  modo. 
Si  quis  prohibuerit,  plus  perdet  clam,  quam  si  pras- 

hibuerit  palam. 
Haec  adeo  ut   ex  hacce  nocte  primum  lex  teneat 

senes. 
Bene  valete,  atque,  adolescentes,  haec  si  vobis  lex 
placet.  65 

Ob  senum  (  hercle)  industriam,  vos  a?quum  'st  clare 
plaudere. 


MILES  GLORIOSUS. 


DRAMATIS  PERSONvE. 

Pyrgopolixices,  miles. 
Artotrogls,  parasitus. 
Pal.estrio,  servus. 
Pkriplectomenes,  senex. 
Sceledrls,  servus. 
Philocomasium,  meretrix. 
Plelsides,  adolescens. 
Lucrio,  puer. 
Milphidippa,  ancilla. 
Acroteleltium,  meretrix. 

PUER. 

Cario,  coquus. 


ARGUMENTUM 

(ut  quibusdam  videtur) 

PRISCIANL 

Meretricem  Athenis  Ephesum  miles  avehit. 
Id  hero  dum  amanri  servus  nuntiare  volt 
Legato  peregre,  captu'st  ipsus  in  mari ; 
Et  illi  eidem  militi  dono  datu'st. 
Suum  arcessit  herum  Athenis,  et  forat 
Geminis  communem  clam  parietem  in  aedibus, 
Licere  ut  quiret  convenire  amantibus. 
Obhaerenteis  custos  hos  vidit  de  tegulis. 
Ridiculus  autem,  quasi  sit  alia,  luditur. 
Itemque  impeUit  militem  Palaeslrio, 
Omissam  faciat  concubinam,  quando  ei 
Senis  vicini  cupiat  uxor  nubere. 
Ultro,  abeat,  orat ;  donat  multa.    Ipse,  in  domo 
Senis  prehensus,  pcenas  pro  mcecho  luit. 


190  MILES  GLORIOSUS.  I.  1. 

ACTUS  I.    SCENA  I. 

Pyrgopolinices.   Artotrogus. 

Pyrg.  Curate,  ut  splendor  meo  sit  clypeo  clarior, 

Quam  solis  radii  esse  olim,  cum  sudum  'st,  solent ; 

Ut,  ubi  usus  vemat,  contra  conserta.  manu, 

Oculorum  praeltrmgat  aciem  in  acie  hostibus. 

Nam  ego  hanc  machaeram  mihi  consolari  volo,        «> 

Ne  lamentetur,  neve  animum  despondeat, 

Quia  se  jampridem  feriatam  gestitem, 

Quae  misera  gestit  [fartum]  facere  ex  hcstibus. 

Sed  ubi  Artotrogus  ? 

Arto.  Hic  est :  stat  propter  virum 
Fortem,  atque  fortunatum,  et  forma.  regia;  10 

Tum  bellatorem.    Mars  haud  ausit  dicere, 
Neque  a?quiparare  suas  virtutes  ad  tuas. 
Pyrg.  Quemne  ego  servavi  in  campis  Gurgustido- 

niis, 
Ubi  Bombomachides  Cluninstaridysarchides 
Erat  imperator  summus,  Neptuni  nepos  ?  15 

Arto.  Memini.    Nempe  illum  dicis  cum  armis  au- 

reis, 
Quojus  tu  legiones  difflavisti  spiritu, 
Quasi  ventus  folia,  aut  [paniculam  tectoriam.] 
Pyrg.  Istuc  quidem  (edepol)  nihil  est. 

Arto.  Nihil  (hercle)  quidem  hoc, 
Prs  ut  alia  dicam,  tu  quae  nunquam  feceris.  20 

Perjuriorem  hoc  hominem  si  quis  viderit, 
Aut  gloriarum  pleniorem,  quam  illic  est, 
Me  sibi  habeto,  et  ego  me  mancupio  dabo 
Epityro,  ut  apud  illum  esuriam  insane  bene. 
Pyrg.  Ubi  tu  es? 

Arto.  Eccum.    Edepol,  vel  elephanto  in  India 
Quo  pacto  pugno  perfregisti  brachium !  26 

Pyrg.  Quid,  brachium  ? 

Arto.  Illud  dicere  volui,  femur. 

Pyrg.  At  indiligenter  hic  eram. 

Arto.  Pol,  si  qiiidem  28 
Connisus  esses,  per  corium,  per  viscera. 
Perque  os,  elephanto  brachium  transmitteres.        30 
Pyrg.  Nolo  i^tasc  hic  nunc. 

Arto.  Ne  (  hercle)  opera?  pretium  quidem 
Mihi  te  enarrare,  tuas  qui  virtutes  sciam. 
Venter  creat  omneis  has  aerumnas  :  auribus 
Peraudiunda  sunt,  ne  dentes  dentiant : 
Et  assentandum  'st.  quidquid  hic  mentibitur.         35 
Pyrg.  Quid  illud,  quod  dico  ? 

Arto.  Hem  !  scio  jam,  quid  vis  dicere. 
Factum  'st,  hercle :  memini  fieri. 

Pyrg.  Quid  id  est  ? 

Arto.  Quidquid  est. 
Pyrg.  Habes  tabellas  ? 

Arto.  Vis  rogare?  habeo,  et  stilum. 
Pyrg.  Facete  advortis  animum  tuum  ad  animuni 

meum. 
Arto.  Novisse  mores  me  tuos  meditate  decet.        40 
Curamque  adhibere,  ut  praevolet  mihi,  quo  tu  velis. 
Pyrg.  Ecquid  meministi  ? 

A,rto.  Memini,  centum  in  Cilicia 
Et  quinquaginta,  centum  Sycolatronida?, 
Triginta  Sardi,  sexaginta  Macedones, 
Sunt  homines,  tu  quos  occidLri  uno  die.  45 

Pyrg.  Quanta  istasc  hominum  summa  'st  ? 

Arto.  Septem  miUia. 
Pyrg.  Tantum  esse  oportet :  recte  rationem  tenes. 
Arto.  At  nullos  habeo  scriptos  ;  sic  memini  tamen. 
Pyrg    Edepol,  rcemoria  'st  optuma. 

Arto.  Offa  me  monet. 
Pyrg.  Dum  talem  facies,  qualem  adhuc,  assiduo 
edis :  50 

Communicabo  te  semper  mensa  mea. 
Arto.  Quid  in  Cappadocia  ?  ubi  tu  quingentos  simul, 
Ni  hebes  machara  foret,  uno  ictu  occideres. 
At  peditatus  reliquia?  erant,  si  viverent. 

Quid  tibi  ego  dicam,  quod  omnes  mortales  sciunt, 
Pyrgopolinicem  te  unum  in  terra  vivere  50 

Virtute,  et  forma,  et  factis  invictissumis. 
Amant  te  omnes  mulieres,  neque  (  hercle)  injuria, 
Qui  sis  tam  pulcher  ;  ut  vel  illae,  quae  here  pallio 
?»Ie  reprehenderunt. 

Pyrg.  Quid  here  dixerunt  tibi  ?  60 
Arto.  Rogitabant :   "  Hiccine  Achilles  est,"  inquit, 

"  tibi  ?"  — 
"  Immo,  ejus  frater,"  inquam.     Innuit  illarum  al- 

tera: 
"  Ergo  (mecastor)  pulcher  est,"  inquit,  "  mihi 
Et  liberaiis  visus.    Caesaries  quam  decet ! 
Nae  illa?  sunt  fortunatae,  quae  cum  isto  cubant !"  05 
Pyrg.   Itane  aibat  tandem  ? 

Arto.  Qu33  me  ambae  obsecraverint, 
Ut  te  hodie,  quasi  pompam,  illa  praeterducerem. 
Pyrg.    Nimia  'st  miseria  pulchrum  esse  hominem 

nimis. 
Arto.    3Iolestae  sunt  mmi ;  orant,  ambiunt,  obse- 

crant, 
Videre  ut  hceat :  ad  sese  arcessi  jubent :  70 

Ut  tuo  non  liceat  operam  dare  negotio. 
Pyrg.  Videtur  tempus  esse,  ut  eamus  ad  forum, 
Ut,  in  tabelhs  quos  consignavi  hic  heri 
Latrones,  ibus  dinumerem  stipendium. 
Xam  rex  Seleucus  me  opere  oravit  maxumo,         75 
Ut  sibi  latrones  cogerem  et  conscriberem. 
Regi  hunc  diem  mihi  operam  decretum  'st  dare. 
Arto.  Age,  eamus  ergo. 

Pyrg.  Sequimini,  satellites. 

ACTUS  II.     SCENA  I. 

Pal_£$trio. 

rviihi  ad  enarrandum  hoc  arguraentum  'st  comitas, 

Si  ad  auscultandum  vcstra  erit  benignitas. 

Qui  autera  auscultare  nolit,  exsurgat  foras, 

Ut  sit  ubi  sedeat  iUe,  qui  auscultare  volt. 

Nunc  (qua.  assedistis  causa  in  festivo  loco)  5 

Comeediai,  quam  modo  acturi  sumus, 

Et  argumentum  et  ncmen  vobis  eloquar. 

AAAznx  Graece  huic  nomen  est  comcedis; 

Id  nos  Latine  Gloriosum  dicimus. 

Hoc  oppidum  Ephesu'st :  inde  est  Aliles  meus  herus, 

Qui  hinc  ad  forum  abiit,  gloriosus,  impudens,       1 1 

Stercoreus,  plenus  perjuri  atque  adulteri. 

Ait  sese  ultro  omneis  mulieres  sectarier. 

Is  deridiculu'st,  quaqua  incedit,  omnibus. 

Itaque  hic  meretrices,  labiis  dum  ductant  eum,     15 

Alajorem  partem  videas  valgis  saviis. 

Nam  ego  haud  diu  apud  hunc  servitutem  servio. 

Id  volo  vos  scire,  quomodo  ad  hunc  devenerim 

In  servitutem,  ab  eo  quoi  servivi  prius. 

Date  operam  :  nam  nunc  argumentum  exordiar.  20 

Erat  herus  Athenis  mihi  adolescens  optumus : 

Is  amabat  meretricem  matre  Athenis  Atticis, 

Et  illa  illum  contra ;   qui  est  amor  cultu  optumus. 

Is  publice  legatus  Naupactum  hinc  fuit, 

Magnai  rei  publicai  gratia.  25 

Interibi,  ut  hic  3Iiles  forte  Athenas  advenit, 

Insinuat  sese  ad  illam  amicam  heri  mei. 

Occepit  ejus  matri  suppalparier 

Vino,  ornamentis,  opiparisque  opsoniis. 

Ita-que  intimum  ibi  se  Miles  apud  lenam  facit.     30 

Ubi  primum  evenit  Militi  huic  occasio, 

Sublinit  os  illi  lenaE,  matri  mulieris 

Quam  herus  meus  amabat.    Nam  is  illius  filiam 

VOL.  II.  s 

Conjicit  in  navem  Miles,  clam  matrem  suam,       34 
Eamque  invitam  huc  mulierem  in  Ephesum  advehit. 
Ego,  quantum  vivus  possum,  mihi  navem  paro, 
Ubi  amicam  herilem  Athenis  avectam  scio. 
Inscendo,  ut  eam  rem  Naupactum  ad  herum  nun- 

tiem. 
LTbi  sumus  provecti  in  altum,  id  quod  volunt, 
Capiunt  praedones  navem  illam,  ubi  vectus  fui.     40 
Prius  perii,  quam  ad  herum  veni,  quo  ire  occeperam. 
Ille,  qui  me  cepit,  dat  me  huic  dono  Militi. 
Hic  postquam  in  aedeis  me  ad  se  duxit  domum, 
Video  illam  amicam  herilem,  Athenis  quae  fuit. 
Ubi  contra  adspexit  me,  oculis  mihi  signum  dedit, 
Ne  se  appellarem  :  deinde,  postquam  occasio  'st, 
Conqueritur  mecum  mulier  fortunas  suas  :  47 

Ait  sese  Athenas  fugere  cupere  ex  hac  domu, 
Sese  illum  amare  meum  herum,  Athenis  qui  fuit ; 
Neque  pejus  quemquam  odisse,  quam  istum  Mi- 

litem.  50 

Ego,  quoniam  inspexi  mulieris  sententiam, 
Cepi  tabellas,  consignavi  clanculum  : 
Dedi  mercatori,  qui  ad  illum  deferat 
Meum  herum,  qui  Athenis  fuerat,  qui  hanc  ama- 

verat, 
Ut  is  huc  veniret.     Is  non  sprevit  nuntium  ;         55 
Nam  et  venit,  et  is  in  proxumo  hic  devortitur 
Apud  suum  paternum  hospitem,  lepidum  senem. 
Itaque  ille  amanti  suo  hospiti  morem  gerit ; 
Nosque  opera  consilioque  adhortatur,  juvat. 
Itaque  ego  paravi  hic  intus  magnas  machinas,       60 
Qui  amanteis  una.  inter  se  facerem  convenas. 
Nam  unum  conclave,  concubinae  quod  dedit 
Miles,  quo  nemo  nisi  eapse  inferret  pedem, 
In  eo  conclavi  ego  perfodi  parietem, 
Qua.  commeatus  esset  hinc  huc  muHeri.  65 

Et,  sene  sciente,  hoc  feci :  is  consilium  dedit : 
Nam  meus  conservus  est  homo  haud  magni  preti, 
Quem  concubinae  Miles  custodem  addidit. 


MILES  GLORIOSUS.  II.  2.  195 

Ei  nos,  facetis  fabricis  et  doctis  dolis, 

Glaucomam  ob  oculos  objiciernus  :  eumque  ita      70 

Faciemus,  ut,  quod  viderit,  non  viderit, 

Et  ir.ox  (r.e  erretis)  hs?c  duarum  hodie  vicem 

Et  hic  et  illic  mulier  feret  imaginem ; 

Atque  eadem  erit,  verum  alia  esse  assimulabitur. 

Ita  sublinitum  'st  os  custodi  mulieris.  "tb 

Sed  foris  concrepuit  hinc  a  vicino  sene. 

Ipse  exit :  hic  ille  est  lepidus,  quem  dixi,  senex. 


ACTCS  II.    SCENA  II. 

Periplectomenes.   Pal.estrio. 

Pcrip.  Nisi  (hercle)  defregeritis  talos,  posthac  quem- 

que  in  tegulis 
Yideritis  alienum  ;  ego  vostra  faciam  latera  lorea. 
3iihi  quidem  jam  arbitri  vicini  sunt,  meae  quid  fiat 

domi : 
Ita  per  impluvium  intro  spectant.     Nunc  adeo  edico 

omnibus, 
Quemque  a  milite  hoc  videritis  hominem  in  nostris 

tegulis.  5 

]"  ;:ra  unum  Palasstrionem,  huc  deturbatote  in  viam. 
Quod  ille  gallinam  aut  columbam  se  sectari,  aut 

simiam, 
Dicat,  disperistis,  ni  usque  ad  mortem  male  mul- 

cassitis. 
Atque  adeo,  ut  ne  legi  fraudem  faciant  Talaria?, 
Accuratote,  ut  sine  talis  domi  agitent  convivium.  10 
Pal.  Nescio-quid  malefactum  a  nostra  huic  fami- 

lia  'st.  quantum  audio  : 
Ita  hic  senex  talos  elidi  jussit  conservis  meis. 
Sed  me  excepit.   Nihili  facio.  quid  illis  faciat  cieteris. 
Aggrediar  hominem :  et  en  advorsum  it  quasi. 
Quid  agis,  Periplectomene  ? 

Pcrip.  Haud  multos  homines,  si  optandum 
fuerit,  15 

Nunc  videre  et  convenire,  quam  te,  mavellem. 

Pal.  Quid  est  ? 
Quid  negoti  'st  ? 

Pcrip.  Res  palam  'st. 

Pal.  Quas  res  palam  'st  ? 

Pcrip.  De  tegulis 
Modo  nescio-quis  inspectavit  vostrorum  familiarium, 
Per  nostrum  impluvium,  intus  apud  nos  Philoco- 

masium  atque  hospitem 
Osculanteis. 

Pal.  Quis  homo  vidit  ? 

Perip.  Tuus  conservus  est. 

Pal.  Quis  is  homo  est  ?  20 
Pcrip.  Nescio ;  ita  abripuit  repente  sese  subito. 

Pal.  Suspicor 
Me  periisse. 

Pcrip.  Ubi  abiit,  conclamo :   "  Heus  !  quid 
agis  tu,"  inquam,  u  in  tegulis?" 
Ille  mihi  abiens  ita  respondit,  se  sectari  simiam. 
Pal.  Vas  mihi  misero,  quoi  pereundum  est  propter 

nihili  bestiam ! 
Sed  Philocomasium  hiccine  etiam  nunc  est  ? 

Perip.  Quom  exibam,  hic  erat.  25 
Pal.  Sis,  jube  transire  huc,  quantum  possit,  se  ut 

videant  domi 
Familiares :    nisi  quidem   ilta  nos  volt,  qui   servi 

sumus, 
Propter  amorem  suum,  omneis  crucibus  contuber- 

naleis  dari. 
Perip.  Dixi  ego  istuc ;  nisi  quid  aliud  vis. 

Pal.  Volo  :  hoc  dicito, 
Paret  artem  et  disciplinam,  obtineat  colorem. 

Perip.  Et  quemadmodum  ?  30 
Pal.  Ut  eum,  qui  hic  se  vidit,  vero  vincat,  ut  ne. 
viderit : 

Siquidem  centies  hic  visa  sit,  tamen  inficias  eat.  32 
Os  habet,  linguam,  perfidiam,  malitiam,  atque  au- 

daciam, 
Confidentiam,  confirmitatem,  fraudulentiam ; 
Qui  arguet  se,  eum  contra  vincat  jurejurando  suo.  35 
Domi  habet  animum  falsiloquum,  falsificum,  falsi- 

jurium  ; 
Domi  dolos,  domi  delenifica  facta,  domi  fallacias. 
Nam  mulier  olitori  nunquam  supplicat,  si  qua  'st 

mala. 
Domi  habet  hortum  et  condimenta  ad  omneis  mores 

maleficos. 
Perip.  Ego  istcec,  si  erit  hic,  nuntiabo.     Sed  quid 

est,  Palaestrio,  40 

Quod  volutas  tute  tecum  in  corde  ? 

Pal.  Paulisper  tace, 
Dum  ego  mihi  consilia  in  animum  convoco,  et  dum 

consulo, 
Quid  agam ;  quem  dolum  doloso  contra  conservo 

parem, 
Qui  illam  hic  vidit  osculantem ;   id  visum  ut  ne 

visum  siet. 
Perip.  Quaere :  ego  hinc  abscessero  abs  te  huc  in- 

terim.     Illuc  sis  vide,  45 

Quemadmodum  abstitit,  severa.  fronte  curas  cogitans. 
Pectus  digitis  pultat.  Cor  (credo)  evocaturu'st  foras. 
Ecce  autem  avortit,  nisus  laeva;   in  femine  habet 

laevam  manum ; 
Dextera  digitis  rationem  computat,  feriens  femur 
Dexterum  ita  vehementer,  quod  tactu  aagre  suppetit. 
Concrepuit  digitis ;  laborat ;  crebro  commutat  status. 
Eccere  autem  capite  nutat :  non  placet,  quod  reperit. 
Quidquid  est,  incoctum  non  expromit :  bene  coctum 

dabit. 
Ecce  autem  aedificat :  columnam  mento  suffulsit  suo. 
Apage  !  non  placet  profecto  mihi  illa  inaedificatio.  55 
Nam  os  columnatum  poiitae  esse  inaudivi  barbaro, 
Quoi  bini  custodes  semper  totis  horis  accubant. 

s3 

Euge !  euge  !  euscheme  (  hercle)  adstitit,  et  dulice, 
et  comcedice.  58 

Nunquam  hodie  quiescet,  priusquam  id,  quod  petiit, 

perficit. 

Habet,  opinor.     Age,  si  quid  agis :  vigila,  ne  somno 

stude ;  80 

Nisi  quidem  hic  agitari  mavis  varius  virgis.     Vigila  : 

Tibi  ego  dico.     Au  !  feriatus  ne  sis.     Heus  !  te  al- 

loquor,  Palaestrio : 
VigiJa,  inquam :  expergiscere,  inquam :  lucet  hoc, 
inquam. 

Pal   Audio. 
Pcrip-  Vide'n'  hosteis  tibi  adesse,  tuoque  tergo  ob- 

sidium  ?    Consule : 
Arripe  opem  auxiliumque  ad  hanc  rem.     Propere 
hoc,  non  placide,  decet.  85 

Antevenito  aliqua  ahquos,  aut  tu  circumduce  ex- 

ercitum : 
Curre  in  obsidium  [perduellis ;]  nostris  praesidium 

para: 
Intercludito  inimicis  commeatum  :  tibi  muni  viam, 
Qua  cibatus  commeatusque  ad  te  et  legiones  tuas 
Tuto  possit  pervenire.     Hanc  rem  age :  res  subi- 
taria  'st.      ma^  ;    -  70 

Reperi ;  comminiscere ;  cedo  calidum  consilium  cito ; 
Quae  hic  sunt  visa,  ut  visa  ne  sint ;  facta  infecta  uti 

sient. 
Magnam  illic,  homo,  rem  incipissis :  magna  munis 

mcenia. 
Tute  unus  si  recipere  hoc  ad  te  dicis,  confidentia  'st 
Nos  inimicos  profhgare  posse. 

Pal.  Dico,  et  recipio     75 
Ad  me. 

Perip.  Et  ego  impetraturum  dico  id  quod  petis. 

U^Pal.  At  te  Jupiter 

Perij).  At  imperti,  amice,  me,  quod  com- 
mentu  's.  r  -. 

Pal  Tace,  77 

Dum  in  regionem  astutiarum  mearum  te  induco,  ut 

scias 
Juxta  mecum  mea  consilia. 

Pcrip.  Salva  sumes  indidem. 
Pal.  Herus  meus  elephanti  corio  circumtentu"st,  non 
suo:  BO 

Neque  habet  plus  sapientia?,  quam  lapis. 

Perip.  Egomet  istuc  scio. 
pal.  Xunc  sic  rationem  incipissam,  ita  hanc  instituam 

astutiam, 
Ut  Philocomasio  hanc  sororem  geminam  germanam 

alteram 
Dicam  Athenis  advenisse  cum  amatore  aliquo  suo, 
Tam  similem,  quam  lacte  lacti ;  et  apud  te  eos  hic 
devortier  85 

Dicam  hospitio. 

Perip.  Euge  !  euge  !  lepide  !  Laudo  commen- 
tum  tuum. 
Pal.  Utj  si  ilhc  concriminatus  sit  advorsum  Militem 
Meus  conservus,  eam  vidisse  cum  alieno  oscularier, 
Eam  arguam  vidisse  apud  te  contra  conservum  meum 
Cum  suo  amatore  amplexantem  atque  osculantem. 

Perip.  Immo,  ut  optume  !  90 
Idem  ego  dicam,  si  me  exquiret  Miles. 

Pal.  Sed  simillumas 
Dicito  esse  :  et  Philocomasio  id  praecipiendum  'st,  ut 

sciat, 
Ne  titubet,  si  quaeret  ex  ea.  Miles. 

Perip.  Nimis  doctum  dolum  ! 
Sed,  si  ambas  videre  in  uno  Miles  concilio  volet, 
Quid  agimus  ? 

Pal.  Facile  est :  trecentae  possunt  causae 

colligi :  95 

Non  domi  'st ;  abiit  ambulatum  ;  dormit ;   ornatur  ; 

lavat ; 
Prandet ;  potat ;  occupata  'st ;  opcrae  non  est ;  non 
potest. 

Quantum  vis  prolationum,  dum  modo  nunc  prima 

via  98 

Inducamus,  vera  ut  esse  credat,  qua?  mentibitur. 
Perip.  Placet,  ut  dicis. 

Pal.  Intro  abi  ergo ;  et,  si  istic  est  mulier, 

eam  jube  100 

Cito  domum  transire ;  atque  haec  ei  monstra :  pra> 

cipe, 
Ut    teneat   consilia   nostra,   quemadmodum   exorsi 

sumus, 
De  gemina.  sorore. 

Pcrip.  Docte  tibi  illam  perdoctam  dabo. 
Numquid  aliud? 

Pal.  Intro  ut  abeas. 
Perip.  Abeo. 

Pal.  Et  quidem  ego  ibo  domum  ; 
Atque  hominem  investigando  sumam  operam,  hinc 

dissimulavero,  105 

Qui  fuerit  conservus,  qui  hodie  siet  sectatus  simiam. 
Nam  ille  non  potuit,  quin  sermoni  suo  aliquem  fa- 

miliarium 
Pavticipaverit  de  amica  heri,  sese  vidisse  eam 
Hic  in  proxumo  osculantem  cum  alieno  adolescen- 

tulo. 
Novi  morem  ego  :  et  tacere  nostrorum  solus  scio.  110 
Si  invenio  qui  vidit,  ad  eum  vineas  pluteosque  agam. 
Res   parata  'st :   vi  pugnandoque  hominem  capere 

certa  re'st. 
Si  ita  non  reperio,  ibo  odorans,  quasi  canis  venaticus, 
Usque  donec  persecutus  volpem  ero  vestigiis. 
Sed  fores  concrepuerunt  nostra? :  ego  voci  moderabo 

mea2.  115 

Nam  ilhc  est  Philocomasio  custos  meus  conservus, 

atque  it  foras. 

ACTUS  II.    SCENA  III. 

SCELFDRtS.     P.\L.ESTR10. 

Sccl.  Nisi  quidem  ego  hodie  ambulavi  dormiens  in 

tegulis, 
Certo  (edepol)  scio  me  vidisse  hic  proxumae  vicinia? 
Philocomasium,  heriiem  amicam,  sibi  ahum  quaerere. 
Pal.  Hic   illam  vidit  osculantem,  quantum   hunc 

audivi  loqui. 
Scel.  Quis  hic  est  ? 

Pal.  Tuus  conservus.     Quid  agis, 
Sceledre  ? 

Scel.  Te,  Palaestrio,  5 
Volupe  'st  convenisse. 

Pal.  Quid  jam  ?  aut  quid  negoti,  fac  sciam. 
8    l  Metuo. 

Pal.  Quid  metuis  ? 

SceL  Ne  (hercle)  hodie  quantum  hic 
famiharium  'st, 
^laxumum  in  malum  cruciatum  insihamus. 

Pal.  Tu  sah 
Solus :    nam  ego  istam   insulturam  et  desulturam 

nihil  hic  moror. 
SceL  Nescis  tu  fortasse,  apud  nos  facinus  quod  na- 
tum  'st  novum.  10 

Pal.  Quod  id  est  facinus  ? 

Scel.  Impudicum. 

Pal.  Tute  scis  soh  tibi : 
Mihi  ne  dixis :  scire  nolo. 

Sccl.  Non  enim  faciam,  quin  scias. 
Simiam  hodie  sum  sectatus  nostram  in  horum  tegulis . 
Pal.  Edepol,  Sceledre,  homo  sectatu's  nihih  nequam 

bestiam. 
v     l.  Du  te  perdant ! 

Pal.  Te  istuc  aquum  ;  quoniam  occepbti 
eloqui.  15 

Scel.  Forte  fortuna,  per  impluvium  huc  despexi  in 

proxumum :  1G 

Atque  ego  illa  adspicio  osculautem  Philocomasium 

cum  altero 
Nescio-quo  adolescente. 

Pal.  Quod  ego,  Sceledre,  scelus  ex  te  audio  ? 
Scel.  Profecto  vidi. 

Pal.  Tuten'? 

SccL  Egomet  duobus  his  oculis  meis. 
Pal.  Abi !  non  verisimile  dicis,  neque  vidisti. 

Scel.  Num  tibi  20 
Lippus  videor? 

Pal.  Medicum  istuc  tibi  melius  percontarier. 
Verum  enim  tu  istam,  si  te  Dii  amant,  temere  haud 

tollas  fabulam. 
Tuis  nunc  cruribus  capitique  fraudem  capitalem  hinc 

creas. 
Nam  tibi  jam,  ut  pereas,  paratum  'st  dupliciter,  nisi 

supprimis 
Tuum  stultiloquium, 

Sccl.  Qui  vero  dupliciter  ? 

Pal.  Id  dicam  tibi.  25 
Primumdum,  si  falso  insimulas  Philocomasium,  hoc 

perieris : 
Iterum,  si  id  verum  'st,  tu,  ei  custos  additus,  perieris. 
Sccl.  Quid  fuat  me,   nescio :    ha?c  me  vidisse  ego 

certo  scio. 
Pal.  PergiV,  infelix  ? 

Scel.  Quid  tibi  vis  dicam,  nisi  quod  viderim  ? 
Quin  etiam  nunc  intus  hic  in  proxumo  'st. 

Pal.  Eho  !  an  non  domi  'st  ?  30 
Scel.  Vise ;   abi   intro  tute :    nam   ego  mihi   nihil 

credi  postulo. 
Pal.  Certum  'st  facere  id. 

Scel.  Hic  te  opperiar  :  eadem  illi 
insidias  dabo, 
Quam  mox  horsum  ad  stabulum  junix  recipiat  se  e 
pabulo. 

Quid  ego  nunc  faciam?    Custodem  me  illi  Miles 

tradidit. 
Nunc,   si  indicium  facio,  interii :    si  taceo,  interii 
tamen,  35 

Si  hoc  palam  fuerit.     Quid   pejus    muliere  atque 

audacius  ? 
Dum  ego  in  teguhs  sum,  illac  ha?c  se  hospitio  edit 

foras. 
Edepoi,  facinus  fecit  audax.   Hoccine  si  3Iiles  sciat, 
Credo,  (hercle)  has  sustollat  aedeis  totas;  atque  hinc 

in  crucem. 
Hercle,  quidquid  est,  mussitabo  potius,  quam  in- 
teream  male.  40 

Non  ego  possum,  qus?  ipsa  sese  venditat,  tutarier. 
Pah  Sceledre  !  Sceledre  ! 

Scel.  Quis  homo  interminat  ? 

Pal.  Est  te  alter  audacior  ? 
Quis  magis  Diis   inimicis  natus,  quam  tu,   atque 
iratis  ? 

Srcl.  Quid  est  ? 
Pal.  Jube'n'  tibi  oculos  effbdiri,  quibus  id,   quod 

nusquam  est,  vides  ? 
Sct  K  Quid,  "  nusquam  ?  " 

Pal.  S"on  ego  nunc  emam  vitam  tuam 
vitiosa.  nuce.  45 

Scel.  Quid  negoti  'st? 

Pal.  Quid  negoti  sit,  rogas  ? 

Sccl.  Cur  non  rogem  ? 
Pal.  Non  tibi  istam  pra?truncari  hnguam  largilo- 

quam  jubes  ? 
Scel.  Quamobrem  jubeam  ? 

Pal.  Philocomasium  eccam  domi, 
quam  in  proxumo 
Vidisse  aibas  te  osculantem  atque  amplexantem  cum 

altero. 
Scel.  3Iirum  'st  loho  ^-ictitare  te,  tam  vili  tritico.  50 
Pal.  Quid  jam  ? 

Sccl.  Quia  luscitiosu's. 

Pal.  Vae,  verbero  !  edepol,  tu 

quidem  51 

Caecus,  non  luscitiosu's  :  nam  illam  quidem  eccam 

domi. 
Sccl.  Quid?  "  domi?" 

Pal.  Domi  (hercle)  vero. 

SccL  Abi !  ludis  me,  Palaestrio. 
Pal.  Tum  mihi  sunt  manus  inquinatae. 
Sccl.  Qui  dum  ? 

PaL  Quia  ludo  luto. 
Sccl.  Vae  capiti  tuo  h 

Pal.  Tuo  istuc,  Sceledre,  promitto  fore,  55 
Nisi  oculos  orationemque  aliam  commutas  tibi. 
Sed  fores  concrepuerunt  nostrae. 

Scel.  At  ego  illas  observo  foreis  : 
Nam  nihil  est,  qua  hinc  huc  transire  ea  possit,  nisi 

recto  ostio. 
PaL  Quin  domi  eccam.     Nescio,  quae  te,  Sceledre, 

scelera  suscitant. 

Sccl.  Mihi  ego  video ;    mihi  ego  sapio ;    mihi  ego 

credo  plurimum :  60 

Me  homo  nemo  deterruerit,  quin  ea  sit  in  his  aedibus. 

Hic  obsistam,  ne  imprudenti  huc  ea  se  subrepsit 

mihi. 
Pal.  Meus  illic  homo  'st;  deturbabo  jam  ego  illum 

de  pugnaculis. 
VPn1  jam  faciam,  ut  stultividum  te  fatearis  ? 

Sccl.  Age,  face. 
Pal.  Neque  te  quidquam  sapere  corde,  neque  oculis 
uti? 

Scel.  Volo.  65 

Pal.  Nempe  tu  istic  ais  esse  herilem  concubinam  ? 

Sccl.  Atque  arguo, 
Eam  me  vidisse  osculantem  hic  intus  cum  alieno  viro. 
Pal.  Sci'n'  tu  nullum  commeatum  hinc  esse  a  nobis  ? 

Sccl.  Scio. 
Pal.  Neque  solarium,  neque  hortum,  nisi  per  im- 
pluvium  ? 

Scel.  Scio. 
Pal.  Quid  nunc,  si  ea  dorni  'st,  si  faciam,  ut  eam 
exire  hinc  videas  domo,  70 

Dignus  es  verberibus  multis  ? 

Scel.  Dignus. 

Pal.  Serva  istas  foreis, 
Xe  tibi  clam  se  subterducat  istinc,  atque  huc  transeat. 
Sccl.  Consilium  'st  ita  facere. 

Pal.  Pedes  ego  jam  illam  huc  tibi  sistam 
in  viam. 
Scel.  Agedum  ergo,  face.    Volo  scire,  utrum  ego  id, 

quod  vidi,  viderim ; 
An  illic  faciat,  quod  facturum  dicit,  ut  ea  sit  domi. 
Nam  ego  quidem  meos  oculos  habeo,  nec  rogo  utendos 
foris.  7G 

Sed  hic  illi  supparasitatur  semper  :  hic  ei  proxumu'st ; 
Primus  ad  cibum  vocatur ;  primo  pulmentum  datur ; 
Nam  illic  noster  est  fortasse  circiter  triennium  : 
Xeque  quoiquam,  quam  Uli,  in  nostra  melius  famulo 
familia.  80 

Sed  ego  hoc  quod  ago,  id  me  agere  oportet,  hoc  ob- 

servare  ostium. 
Hic  obsistam  hac  quidem.     Pol,  certo  verba  mihi 
nunquam  dabunt. 


ACTUS  II.     SCENA  IV. 

Pal^estrio.   Philocg.masilm.    Sceleorls. 

Pal.  Pracepta  facito  ut  memineris. 

Phil.  Toties  monere  mirum  'st. 
Pal.  At  metuo,  ut  satis  sis  subdola. 

Pfiil.  Cedo  vel  doctas,  docebo  : 
Memini  malas,  ut  sint  malae,  mihi  solae  quo  supersit. 
Pal.  Age,  jam  nunc  insiste  in  dolos ;  ego  abs  te 

procul  recedam. 
Quid  adstas,  Sceledre? 

VOL.  II.  T 

SccJ.  Hanc  rem  gero :  habeo  aureis  :   loquere 

quidvis.  5 

PaJ.  Credo  ego  istoc  exemplo  tibi  esse  eundum  ac- 

tutum  extra  portam, 
Dispessis  manibus  patibulum  quom  habebis. 

SccL  Quamnam  ob  rem  ? 
PaJ.  Respice  dum  ad  laevam  :  quis  illaec  est  mulier? 

Scel.  Pro,  Dii  immortalcs  ! 
Heri  concubina  'st  hacc  quidem. 

Pal.  IVIihi  quoque  (pol)  ita  videtur. 
Age  nunc  jam,  quando  lubet. 

Sccl.  Quid  agam  ? 

PaL  Peri  perpropere.  10 
PJiil.  Ubi  iste  bonus  servus,  qui  propudi  me  maxume 

innocentem 
Falso  insimulavit  ? 

Pal.  Hem  tibi !  Hic  mihi  id  dixit. 

Phil.  Tibi,  qua?so?  Dixti 
Tuten'  vidisse  in  proxumo  hic,  sceleste,  me  oscu- 

lantem  ? 
Pal.  Atque  cum  alieno  adolescentulo,  dixit- 

Sccl.  Dixi  (hercle)  vero. 
PliiJ.  Tun'  me  vidisti  ? 

Sccl.  Atque  his  quidem  oculis. 

PJiiJ.  Carebis,  credo,  15 
Qui  plus  vident,  quam  quod  vident, 

SceJ.  Nunquam  (  hercle)  deterrebor, 
Quin  viderim  id  quod  viderim. 

PhiJ.  Ego  stulta  et  mora  multum, 
Quae  cum  hoc  insano  fabulem :    quem   ( pol)  ego 

capitis  perdam. 
SceJ.  Noh  minitari :  scio  crucem  futuram  mihi  se- 

pulcrum : 
Ibi   mei  majores  sunt  siti;   pater,  avus,   proavus, 
abavus.  20 

Non  possunt  mihi  minaciis  tuis  hice  oculi  fodiri. 
Sed  paucis  verbis  te  volo,  Palrestrio.    Obsecro,  unde 
H,*ec  exit  huc? 

Pal.  LTnde,  nisi  domo? 
Scel.  Domo? 

Pal.  3Ie  vidente. 

Scel.  Video.  23 
Nimis  mirum  'st  facinus,  quomodo  ha?c  hinc  potuerit 

transire  ! 
Nani  certo  neque  solarium  'st  apud  nos,  neque  hortus 
ullus,  25 

Neque  fenestra,  nisi  dathrata :  nam  certo  ego  te  hic 

intus  vidi. 
Pal.  Pergi'n',  sceleste,  intendere,  atque  hanc  ar- 
guere? 

Phil.  Ecastor,  ergo 
3Iihi  haud  falsum  eveniat  somnium,  quod  noctu  hac 

somniavi. 
Pal.  Quid  somniasti  ? 

Phil.  Ego  eloquar :  sed  (amabo)  advortito 

animum. 

Hac  nocte,  in   somnis,  mea  soror  gemina  germana 

visa  30 

Venisse  Athenis  in  Ephesum  cum  suo  amatore  quo- 

dam: 
Hi  ambo  hospitio  huc  in  proxumum  mihi  devorti 

sunt  visi. 
Scel.  Palaestrionis  somnium  narratur. 

Pal.  Perge  porro. 
Phil.  Ego,  la?ta  visa,  quia  soror  venisset,  propter 

eamdem, 
Suspicionem  maxumam  sum  visa  sustinere.  35 

Nam  arguere  in  somnis  me  familiaris  meus  mihi 

visu';t 
3Ie  cum  alieno  adolescentulo  (quasi  nunc  est)  os- 

culatam  esse ; 
Quom  illa  osculata  mea  soror  gemina  esset  suumpte 

amicum. 
Ita  me  insimulatam  perperam  falsum  esse  somniavi. 
Pal.   SatTnVeadem  in  vigilanteis  expetunt,  quae  in 
somnis  visa  memoras  ?  40 

Heus  (herele)  praesentia  omnia  !  Abi  intro,  et  com- 

precare.  41 

Narrandum  ego  istuc  3Iiliti  censeo. 

Phil.  Facere  certum. 
Neque  me  quidem  patiar  probri  falso  impune  in- 

simulatam. 
Scel.  Timeo,  quid  rerum  gesserim  :  ita  dorsus  totus 

prurit. 
Pal.  Sci'n'  te  periisse  ?  nunc  quidem  domi  certo  ? 

Sccl.  Certa  res  est  45 
Nunc  nostrum  observare  ostium,  ubi  ubi  sit. 

Pal.  At,  Sceledre,  quaeso, 
Ut  ad  id  exemplum  somnium  quam  simile  somniavit, 
Atque  ut  tu  suspicatus  es  eam  vidisse  te  osculantem  ! 
SccL  31  e  eam  non  vidisse  arbitraris  ? 

Pal.  Nae,  tu,  hercle,  opinor,  (obsecro, 
Resipisce^  si  ad  herum  haec  res  pervenerit,  peristi 

pulchre.  50 

Scel.  Nunc  demum  experior,  prius  ob  oculos  mihi 

caliginem  obstitisse. 
Pal.  Dudum  (edepol)  hoc  planum  quidem  :  quae  hic 

usque  fuerit  intus. 
Scel.  Nihil  habeo  certi  quid  loquar  :  non  vidi  eam, 

etsi  vidi. 
Pal.  Nae,  tu  (edepol)  stultitia  tua  nospaene  perdidisti. 
Dum  te  fidelem  facere  hero  voluisti,  absumtus  es 

paene.  55 

Sed  fores  vicini  proxumi  crepuerunt :  conticiscam. 


ACTUS  II.    SCENA  V. 
Philocomasiim.   Pal.estrio.   Sceledrus. 

Pliil.  Inde  ignem  in  aram,  utEphesiae  Dianas  lauta 

laudes 
Gratesque  agam,  eique  ut  Arabico  fumificem  odore 

amcene  ; 

Quae  me  in  locis  Xeptuniis  templisque  turbulentis 
Servavit,  saevis  fluctibus  ubi  sum  afflictata  multum. 
Sceh   Palaestrio  !  O  Palaestrio  ! 

Pal.  O  Sceledre,  Sceledre  !  quid  vis  ?  5 
Sccl.  Haec  mulier,  quae  hinc  exit  modo,  estne  herilis 

concubina 
Philocomasium  ?  an  non  est  ea  ? 

Pal.  Hercle,  opinor,  ea  videtur. 
Sed  facinus  mirum  'st,  quomodo  haec  hinc  nunc  po- 

tuerit  transire, 
Siquidem  ea  'st. 

Scel.  An  dubium  tibi  'st  eam  esse  hanc  ? 

Pal.  Ea  videtur. 
Adeamus,  appellemus. 

Scel.  Heus  !  quid  istuc  est,  Philocomasium  ?  10 
Quid  tibi  istic  hisce  in  aedibus  debetur  ?  quid  neg- 

oti  'st  ? 
Quid  nunc  taces  ?  tecum  loquor. 

Pal.  Immo  (edepol)  tute  tecum  : 
Nam  haec  nihil  respondet. 

Scel.  Te  alloquor,  viti  probrique  plena, 
Quae  circum  vicinos  vaga  es. 

PhiL  Quicum  tu  fabulare  ? 
Scel.  Quicum,  nisi  tecum  ? 

Phil.  Quis  tu  homo  es,  aut  mecum  quid 
negoti  'st  ?  15 

Scel.  Men'  rogas,  hem,  qui  sim  ? 

PhiL  Quin  ego  hoc  rogem,  quod  nesciam? 
Pal.  Quis  ego  sum  igitur,  si  tu  hunc  ignoras  ? 

Phil.  ^lihi  odiosus,  quisquis  es, 
Et  tu,  et  hic. 

Scel.  Xos  non  novisti  ? 

PJiil.  Xeutrum. 


Scel.  Metuo  maxume. 


PaU  Quid  metuis  ? 

Sccl.  Enim  ne  nosmet  perdiderimus 
uspiam. 
Nam  neque  te  neque  me  novisse  ait  haec. 

T  3 

Pal.  Perscrutari  hic  volo,  20 
Sceledre,  nos  nostri  an  alieni  simus ;  ne  dum  quis- 

piam 
Nos  vicinorum  imprudenteis  aliquis  immutaverit. 
Sccl.  Certe  equidem  noster  sum. 

Pal.  Et  (pol)  ego.     Quaeris  tu,  mulier, 
malum. 
Tibi  dico,  heus,  Philocomasium  ! 

Phil.  Quae  te  intemperiae  tenent, 
Qui  me  perperam  perplexo  nomine  appelles  ? 

Pal.  Eho!  25 
Quis  igitur  vocare  ? 

Phil.  Glycere  nomen  est. 

Sccl.   Injuria's. 
Falsum  nomen  possidere,  Philocomasium,  postulas. 
At  istuc  non  decet ;  et  meo  adeo  hero  facis  injuriam. 
Phil.  Egone  ? 

Pal.   Tute. 

Phil.  Qua3  heri  Athenis  Ephesum 
adveni  vesperi 
Cum  meo  amatore,  adolescente  Atheniensi. 

Pal.  Dic  mihi,  30 
Quid  hic  tibi  in  Epheso  'st  negoti  ? 

Phil.  Geminam  germanam  meam 
Hic  sororem  esse  inaudivi  :  eam  veni  quaesitum. 

Pal.  Mala  es. 
Phil.  Immo,  (ecastor)  stulta  multum,  quae  vobiscum 

fabuler. 
Abeo. 

Scel.  Abire  non  sinam  te. 

Phil.  Mitte. 

Sccl.  Manifestaria 
Res  est :  non  mitto. 

Phil.  At  mihi  jam  crepabunt  manus,  malae 
tibi,  35 

Nisi  me  omittis. 

SceL  Quid  (malum  !)  adstas?  quin  retines 
altrinsecus  ? 

Pal.    Nihil   moror  negotiosum  mihi  esse  tergum. 

Qui  scio  37 

An  ista  non  sit  Philocomasium,  atque  alia  ejus  si- 

milis  sit? 
Phil.  Mittis  me,  an  non  mittis  ? 

Scel.   Immo,  vi  atque  invitam,  ingratiis, 
Nisi  voluntate  ibis,  rapiam  te  domum. 

PhiL  Ostium  hoc  mihi  40 
Domicilium  'st :  Athenis  domus  ac  herus.  Ego  istam 

domum 
Neque  moror ;  neque  vos,  qui  homines  sitis,  novi, 

neque  scio. 
Scel.  Lege  agito :  te  nusquam  mittam,  nisi  das  fir- 

matam  fidem, 
Te  huc,  si  omisero,  intro  ituram. 

Phil.  Vi  me  cogis,  quisquis  es. 
Do  fidem,  si  omittis,  istoc  me  intro  ituram,  quo 
jubes.  45 

Sccl.  Ecce,  omitto. 

Phil.  At  ego  abeo  missa. 

Scel.  Muliebri  fecisti  fide. 
Pal.    Sceledre,  manibus  amisisti  praedam.    Tam  ea 

est,  quam  potis, 
Nostra  herilis  concubina.    Vi'n'  tu  facere  hoc  stre- 

nue  ? 
Scel.  Quid  faciam  ? 

Pal.  Affer  mihi  machaeram  huc  intus. 

Scel.  Quid  facies  ea  ? 

Pal.  Intro  rumpam  recta  in  aedeis ;  quemque  hic 

intus  videro  50 

Oum  Philocomasio  osculantem,  eum  ego  obtruncabo 

extempulo. 
Scel.  Visane  est  ea  esse  ? 

Pal.  Immo,  (edepol)  plane  ea  est.    Sed 
quomodo 
Dissimulabat !  Abi ;  machaerarn  huc  effer. 

Scel.  Jam,  faxo,  hic  erit. 

Pal.  Neque  eques,  neque  pedes  profecto  quisquam 

tanta  audacia, 
Qui  a?que  faciat  confidenter  quidquam,  quam  qua? 
mulieres  55 

Faciunt    Ut  utrobique  orationem  docte  edidit ! 
Ut  sublinitur  os  custodi  cato,  conservo  meo  ! 
Nimis  beat,  quod  commeatus  transtinet  trans  parie- 

tem. 
Scel.  Heus,  Palaestrio  !    machaera  nihil  opus. 

Pal.  Quid  jam?  aut  quid  opus  est  ? 
Scel.  Domi  eccam  herilem  concubinam. 
Pal.  Quid?  domi? 

Scel.  In  lecto  cubat.  CO 
Pal.  Edepol,  nae  tu  tibi  malam  rem  reperisti,  ut 

pra?dicas. 
Sccl.  Quid  jam  ? 

Pal.  Quia  hanc  attingere  ausu's  mulierem 
hic  in  proxumo. 
Scel.  Magis  ( hercle)  metuo.   Sed  nunquam  quis- 

quam  faciet,  quin  soror 
Ista  sit  germana  hujus. 

Pal.  Eam  ( pol)  tu  osculantem  hic  videras. 
Et  quidem  palam  'st  eam  esse,  ut  dicis. 

Scel.  Quid  propius  fuit,  65 
Quam  ut  perirem,  si  locutus  fuissem  hero  ? 

Pal.  Ergo,  si  sapis, 
Mussitabis.    Plus  oportet  scire  servum,  quam  loqui. 
Ego  abeo  a  te,  ne  quid  tecum  consili  commisceam, 
Atque  apud  hunc  vicinum.    Tuae  mihi  turbae  non 

placent. 
Herus  si  veniet,  si  me  quaerit,  hic  ero :  hinc  me  ar- 
cessito.  70 

ACTUS  II.     SCENA  VI. 

SCELEDRLS.     PeRIPLECTOMENES. 

Sccl.  SatiV  abiit  ille,  neque  herile  negotium 
Plus  curat,  quam  si  non  servitute  serviat  ? 
C-erto  quidem  illa  baec  nostra  intu"st  in  aedibus : 
Nam  ego  et  cubantem  eam  modo  offendi  domi. 
Certum  'st  nunc  observationioperam  dare.  5 

Pcrip.  Non  ( hercle)  hice  homines  me  marem,  sed 

feminam, 
Vicini  rentur  esse  servi  Militis  : 
Ita  me  luditicant.    Meamne  hic  in  via.  hospitam, 
Quae  heri  huc  Athenis  cum  hospite  advenit  meo, 
Tractatam  et  ludificatam,  ingenuam  et  liberam  ?   10 
SceL  Perii,  hercle !   Hic  ad  me  recta.  habet  rectam 

viam. 
3Iemo,  illaec  mihi  res  ne  magno  malo  fuat, 
Quanmm  hunc  audivi  facere  verborum  senem. 
Perip,  Accedam  ad  hominem.  Tun',  Sceledre,  hic, 

scelerum  caput, 
Meam  ludificasti  hospitam  ante  aedeis  modo  ?        15 
SeeL  Vicine,  ausculta,  quaeso. 

Perip.  Ego  auscultem  tibi  ? 
Sccl.  Expurgare  volo  me. 

Pcrip.  Tun'  te  expurges  mihi, 
Qui  facinus  tantum  tamque  indignum  feceris  ? 
An,  quia  latrocinamini,  arbitramini 
Quidvis  licere  facere  vobis,  verbero  ?  20 

Sccl.  Licetne  .... 

Pcrip.  At.  ita  me  Dii  Deaeque  omnes  ament, 
Nisi  mi  supplicium  \irgeum  de  te  datur 
Longum  diutinumque  a  mane  ad  vesperum, 
Quod  meas  confregisti  imbrices  et  tegulas, 
Ibi  dum  condignam  te  sectatu's  simiam ;  25 

Quodque  inde  inspectavisti  meum  apud  me  hospitem 
Amplexum,  amicam  quom  osculabatur  suam ; 

Quodque  concubinam  herilem  insimulare  ausus  es 
Probri,  pudicam,  meque  summi  flagiti ; 
Tum  quod  tractavisti  hospitam  ante  aedeis  meas  ;  30 
Nisi  mi  supplicium  stimuleum  de  te  datur, 
Dedecoris  pleniorem  herum  faciam  tuum, 
Quam,  magno  vento,  plenum  'st  undarum  mare. 
Scel.  Ita  sum  coactus,  Periplectomene,  ut  nesciam, 
Utrumne  postulare  prius  tecum  aequum  siet,  35 

An  me  expurgare  hic  tibi  videatur  aequius  ; 
Nisi  istaec  non  est  haec,  neque  ista  sit  mihi  : 
Sicut  etiam  nunc  nescio  quid  viderim  : 
Ita  est  istaec  hujus  similis  nostrae  tua, 
Siquidem  non  eadem  'st. 

Perip.  Vise  ad  me  intro ;  jam  scies.  40 
Scel.  Licetne  ? 

Perip.  Quin  te  jubeo.    At  placide  noscita. 
Scel.  Ita  facere  certum  'st. 

Perip.  Heus,  Philocomasium !  cito 
Transcurre  curriculo  ad  nos  ;  ita  negotium  'st. 
Post,  quando  exierit  Sceledrus  a  nobis,  cito 
Transcurrito  ad  vos  rursum  curriculo  domum.      45 
Nunc  (  pol)  ego  metuo,  ne  quid  infuscaverit. 
Si  hic  non  videbit  mulierem,  aperitur  dolus. 
Scel.  Pre,  Dii  immortales  !  similiorem  mulierem, 
Magisque  eamdem,  utpote  quas  non  sit  eadem,  non 

reor 
Deos  facere  posse. 

Perip.  Quid  nunc? 

Scel.  Commerui  malum.  50 
Pcrip.  Quid  igitur :  ean'  est  ? 

Scel.  Etsi  ea  'st,  non  est  ea. 
Pcrip.  Vidistin'  istam? 

Scel.  Vidi  et  illam,  et  hospitem 
Complexam  atque  osculantem. 

Perip.  Ean'  est? 

Scel.  Nescio. 
Perip.  Vi'n'  scire  plane  ? 
Scel.  Cupio. 

Pcrip.  Abi  intro  ad  vos  domum  54 
Continuo  :  vide,  sitne  ista  haec  vostra  intus  domum. 
Sccl.  Licet :  pulchre  admonuisti.    Jam  ego  ad  te 

exibo  foras. 
Perip.  Nunquam  (edepol)  hominem  quemquam  lu- 

dificarier 
3Iagis  facete  vidi,  et  magis  miris  modis. 
Sed,  eccum,  egreditur. 

Scel.  Periplectomene,  te  obsecro 
Per  Deos  atque  homines,  perque  stultitiam  meam, 
Perque  tua  genua  .... 

Perip.  Quid  obsecras  me  ? 

Scel.  Inscitiae  Gl 
Meae  et  stultitiae  ignoscas.    Xunc  demum  scio 
Me  fuisse  excordem,  caecum,  incogitabilem. 
Nam  Philocomasium  eccam  intus. 

Pcrip.  Quid  nunc,  furcifer  ? 
Vidistin'  ambas  ? 

Scel.  Vidi. 

Perip.  Herum  exhibeas.  volo.  G5 
Scel.  Meruisse  equidem  me  maxumum  fateor  ma- 

lum, 
Et  tuae  fecisse  me  hospitae  aio  injuriam  : 
Sed  meam  esse  herilem  concubinam  censui, 
Quoi  me  custodem  herus  addidit  3Iiles  meus. 
Nam  ex  uno  puteo  similior  nunquam  potest  70 

Aqua  aquae  sumi,  quam  haec  est,  atque  ista  hospita. 
Et  me  despexe  ad  te  per  impluvium  tuum 
Fateor. 

Pcrip.  Quid  ni  fateare,  ego  quod  viderim  ? 
Scel.  Sed  Philocomasium  me  vidisse  censui. 
Perip.  Ratusne  me  istic  hominem  esse  omnium  mi- 

nimi  preti,  75 

Si  ego,  me  sciente,  paterer  vicino  meo 
Eam  fieri  apud  me  tam  insignite  injuriam  ? 
Scel.  Nunc  demum  a  me  insipienter  factum  esse  ar- 

bitror, 
Quom  rem  cognosco :  at  non  malitiose  tamen 

Feci. 

Pcrip.  Immo,  indigne  :  namque  hominem  ser- 

vum  suos  80 

Domitos  habere  oportet  oculos,  et  manus, 
Orationemque. 

SceL  Egone  ?  Si,  post  hunc  diem, 
Muttivero,  etiam  quod  egomet  certo  sciam, 
Dato  excruciatum  me  :  egomet  dedam  me  tibi. 
Nunc  hoc  mihi  ignoscas,  quaeso. 

Pcrip.   Vincam  animum  meum,  85 
Ne  malitiose  factum  id  esse  abs  te  arbitrer. 
Ignoscam  tibi  istuc. 

Sccl.  At  Dii  tibi  faciant  bene. 
Pcrip.  Nae,  tu  (hercle),  si  te  Dii  amant,  linguam 

comprimes 
Posthac  :  etiam  illud,  quod  scies,  nesciveris  : 
Ne  videris,  quod  videris. 

Sccl.  Bene  me  mones.  90 
Ita  facere  certum  'st.    Sed  satfn'  oratus  abis  ? 
Numquid  nunc  aliud  me  vis  ? 

Perip.  Ne  me  noveris. 
Scel.  Dedit  hic  mihi  verba.   Quam  benigne  gratiam 
Fecit,  ne  iratus  esset !   Scio,  quam  rem  gerat : 
Ut  Miles,  quom  extemplo  a  foro  adveniat  domum, 
Domi  comprehendat.    Una  hic  et  Palaestrio  96 

Me  habent  vaenalem  :  sensi,  et  jamdudum  scio. 
Nunquam  ( hercle)  ex  ista  nassa  ego  hodie  escam 

petam. 
Nam  jam  aliquo  aufugiam,  et  me  occultabo  aliquot 

dies, 
Duni  hag  consilescunt  turbae,  atque  irae  leniunt.  100 
Nam  jam  nunc  satis  et  pius  nimio  merui  mali. 
Verumtamen,  de  me  quidquid  est,  ibo  hinc  domum, 
Perip.  Illic  hinc  abscessit.    Sat  (edepol)  certo  scio, 
Occisam  saepe  sapere  plus  multo  suem  : 
Quoine  eximatur,  ne  id,  quod  vidit,  viderit !        105 
Nam  illius  oculi,  atque  aures,  atque  opinio, 
Transfugere  ad  nos.    Usque  adhuc  actum  "st  probe. 

Nimium  festivam  mulier  operam  pra?buit.  108 

Redeo  in  senatum  rursus :  nam  Pala?strio 
Domi  nunc  apud  me ;  Sceledrus  nunc  autem  foras. 
Frequens  senatus  poterit  nunc  haberier.  1 1 1 

Ibo  intro :  ne,  dum  absum,  illis  [obstito  fuam.] 


ACTUS  III.    SCENA  I. 
Pal.istrio.  Pleusides.  Periplectomene*. 

Pal.    Cohibete   intra   limen   etiam   vos   parumper, 

Pleusides. 
Sinite  me  prius  prospectare,  ne  uspiam  insidiae  sient, 
Concilium  quod  habere  volumus  :  nam  opu'st  nunc 

tuto  loco, 
LTnde  inimicus  ne  quis  nostris  spolia  capiat  consiliis  : 
Narn  bene  consultum  inconsultum  'st,  si  inimicis  sit 

usui ;  5 

Neque  potest,  quin,  si  id  inimicis  usui  'st,  obsit  mihi. 
Nam  bonum  consihum  surripitur  saepissume, 
Si  minus  cum  cura  aut  cate  locus  loquendi  lectus  est. 
Quippe,  si  resciverint  inimici  consilium  tuum, 
Tuopte  tibi  consilio  occludunt  linguam,  et  constrin- 

guntmanus;  10 

Atque  eadem,  quae  illis  voluisti  facere,  faciunt  tibi. 
Sed  speculabor,  ne  quis  aut  hinc  a  laeva  aut  a  dextera. 
Nostro  consiho  venator  assit  cum  auritis  plagis. 
Sterilis  hinc  prospectus  usque  ad  ultimam  plateam 

est  probe. 
Evocabo :  heus  Periplectomene  et  Pleusides  !  pro- 

gredimini.  1 5 

Pcrip.  Ecce  nos  tibi  obedienteis. 

Pal.  Facile  'st  imperium  in  bonis. 
Sed  volo  scire,  eodem  consiho  quod  intus  meditati 

sumus, 
Si  gerimus  rem. 

Perip.  Magis  ad  rem  esse  non  potest  utibile. 

VOL.    II.  u 

Pal.  Immo,  quid  tibi,  Pleusides  ? 

Plcus.  Quodne  vobis  placeat,  displiceat  mihi  ? 
Quis  homo  sit  magis  meus,  quam  tu  es  ? 

Pcrip.  Loquere  lepide  et  commode.  20 
Pal.  Pol,  ita  decet  hunc  facere. 

Pleus.  At  hoc  me  facinus  miserum  macerat, 
Meumque  cor  corpusque  cruciat. 

Pcrip.  Quid  id  est,  quod  cruciat  ?  cedo. 
Plcus.  Me  tibi,  istuc  aetatis  homini,  facinora  pue- 

rilia 
Objicere ;  neque  te  decora,  neque  tuis  virtutibus, 
Ea  te  expetere :   te,  ex  opibus  summis,  mei  honoris 

gratia,  25 

Mihique  amanti  ire  opitulatum,  atque  ea  te  facere 

facinora, 
Qute  istaec  aetas  fugere  facta  magis,  quam  sectari 

solet. 
Eam  pudet  me  tibi  in  senecta  objicere  sollicitudinem. 
Perip.  Novo  modo  tu,  homo,  amas,  siquidem  te 

quidquam,  quod  faxis,  pudet. 
Nihil  amas  :  umbra  es  amantum  magis,  quam  ama- 

tor,  Pleusides.  30 

Plcus.  Hanccine  aetatem  exercere  me  mei  amoris 

gratia  ? 
Perip.  Quid  ais  tu  ?  itane  tibi  ego  videor  oppido 

r  '      Acherunticus, 
Tam  capularis  ?  tamne  tibi  diu  videor  vitam  vivere  ? 
Nam  equidem  haud  sum  annos  natus  praeter  quin- 

quaginta  et  quatuor : 
Clare  oculis  video,  pernix  sum  manibus ;  sum  pedes 

mobilis.  35 

Pal.  Si  albus  capillus  hic  videtur,  neutiquam  inge- 

nio  'st  senex. 
Inest  in  hoc  amussitata  sua  sibi  ingenua  indoles. 
Pleus.  Pol,  id  quidem  experior  ita  esse,  ut  praedicas, 

Palaestrio ; 
Nam  benignitas  quidem  hujus  oppido  ut  adolescen- 

tuli  'st. 

Pcrip.  Immo,  hospes,  magis  quom  periculum  facies, 

magis  nosces  meam  40 

Comitatem  erga  te  amantem. 

Plcus.  Quid  opus  nota  noscere? 
Pcrijy.  Ut  apud  te  exemplum  experiundi  habeas, 

ne  petas  foris : 
Nam,  qui  ipse  haud  amavit,  aegre  amantis  ingenium 

inspicit. 
Et  ego  amoris  aliquantum  habeo,  humorisque  meo 

etiam  in  corpore : 
Neque  dum  exarui  ex  amcenis  rebus  et  voluptariis. 
Vel  cavillator  facetus.  vel  conviva  commodus        46 
Item  ero :  neque  ego  unquam  oblocutor  sum  alteri 

in  convivio. 
Incommoditate   abstinere   me  apud  convivas  com- 

mode 
Commemini,  et  mea  orationis  justam  partem  perse* 

qui; 
Et   meam   partem   itidem  tacere,    quom   aliena  'st 

oratio.  50 

Alinume  sputator,  screator  sum,  itidem  minume  muc- 

cidus. 
Post,  Ephesi  sum  natus,  non  in  Apulis,  non  sum 

[in  Umbria.] 
Pleus.  O  lepidum  senicem,  si,  quas  memorat,  vir- 

tutes  habet"; 
Atque  equidem  plane  eductum  in  nutricatu  Vene- 

rio ! 
Pcrij).  Plus  dabo,  quam  praedicabo,  ex  me  venusta- 

tis  tibi.  55 

Neque  ego  ad  mensam  publicas  res  clamo,  neque 

leges  crepo ; 
Neque  ego  unquam  alienum  scortum  subigito   in 

convivio ; 
Neque  praeripio  pulpamentum,  neque  praevorto  po- 

culum  ; 
Neque  per  vinum  unquam  ex  me  exoritur  dissidium 

in  convivio. 

Si  quis  ibi  est  odiosus,  abeo  donium  ;  sermoneni  se- 

grego.  GO 

Venerem,  amorem,  amoenitatemque,  accubans  ex- 

erceo. 
Plcus.  Tui  quidem  (edepol)  omnes  mores  ad  venus- 

tatem  valent. 
Cedo  treis  mihi  homines  aurichalco  contra  cum  istis 

moribus. 
Pal.  At  quidem,  illuc  aetatis  qui  sit,  non  invenies 

alterum 
Lepidiorem  ad  omneis  res,  nec  qui  amicus  amico  sit 

magis.  65 

Pcrij).  Tute  me  ut  fateare,  faciam,  esse  adolescentem 

moribus : 
Ita  apud  omneis  comparebo  tibi  res  benefactis  fre- 

quens. 
Opusne  erit  tibi  advocato  tristi,  iracundo  ?  ecce  me. 
Opus  leni  ?  leniorem  dices,  quam  mutum  'st  mare  : 
Liquidiusculusque  ero,  quam  ventus  est  Favonius. 
Vel  hilarissumum  convivam  hinc  indidem   expro- 

mam  tibi,  71 

Vel  primarium  parasitum,  atque  opsonatorem  optu- 

mum : 
Tum,  ad  saltandum,  non  cinaedus  malacus  aeque  'st 

atque  ego. 
Pal.  Quid  ad  illas  arteis  optassis,  si  optio  eveniat 

tibi  ? 
Plcus.  Hujus  pro  meritis  ut  referri  pariter  possit 

gratia,  7  5 

Tibique,  quibus  nunc  me  esse  experior  sumrnae  sol- 

licitudini. 
At  tibi  tanto  sumtui  esse  mihi  molestum  'st. 

Pcrip.   Morus  es. 
Nam,  in  mala  uxore  atque  inimico  si  quid  sumas, 

sumtus  est ; 
In  bono  hospite  atque  amico,  quaestus  est,  quod  su- 

mitur : 
Et,  quod  in  divinis  rebus  sumas,  sapienti  lucro  'st. 

Deum  virtute,   ut   transeunteni  hospitio  accipiam, 

apud  me  est  comitas.  81 

Es,  bibe,  animo  obsequere  mecum,  atque  onera  te 

hilaritudine. 
Liberae  sunt  aedes ;  liber  sum  autem  ego :   me  uti 

volo  libere. 
Nam  mihi  (Deiim  virtute  dicam),  propter  divitias 

meas, 
Licuit  uxorem  dotatam  genere  summo  ducere  :      85 
Sed  nolo  mihi  oblatratricem  in  aedeis  intromittere. 
Plcus.  Cur  non  vis?   nam  procreare  liberos  lepi- 

dum  'st  onus. 
Perip.  Hercle,  vero,  liberum  esse,  id  multo  est  Ie- 

pidius. 
Pal.  Tute  homo  et  alteri  sapienter  potis  es  consu- 

lere,  et  tibi. 
Perip.    Xam  bona  uxor,  si  ea  deducta  est  usquam 

gentium,  90 

Ubi  eam  possim  invenire  ?  Verum  egone  eam  ducam 

domum, 
Quae  mihi  nunquam  hoc  dicat,  M  Eme,  mi  vir,  la- 

nam,  unde  tibi  pallium 
Malacum  et  calidum  conficiatur,  tunicaeque  hibernae 

bonae, 
Ne  algeas  hac  hieme?1'  —  Hoc  nunquam  verbum  ex 

uxore  audias. 
Verum,  priusquam  galli  cantent,  quae  me  somno 

suscitet,  95 

Dicat,  u  Da,  mi  \ir,  Calendis  meam  quod  matrem 

juverit : 
Da  qui  farciat ;    da  qui  condiat :    da  quod  dem, 

Quinquatribus,     A-^jL/^- 
Praecantrici,  conjectrici,  hariolae,  atque  haruspica?." 
(Flagitium  'st,si  nihil  raittetur :  quo  supercilio  spicit !) 
tc  Tum  piatricem  clementer  non  potest  quin  mune- 

rem.  100 

Jampridem,  quia  nihil  abstulerit.  succenset  ceraria. 

u3 

Tum  obstetrix  expostulavit  mecum,  parum  missum 

sibi.  102 

Quid  ?  nutrici  non  missuru's  quidquam,  quae  vcrnas 

alit?"  — 
Haec,  atque  hujus  similia  alia  damna  multa  muli- 

erum, 
Me  uxore  prohibent,  mihi  quae  hujus  simileis  ser- 

mones  serat.  105 

Pal.  Dii  tibi  propitii  sunt,  hercle :  nam,  si  istam  se- 

mel  amiseris 
Libertatem,  haud  facile  te  in  eumdem  rursus  resti- 

tues  locum. 
Plcus.  At  illa  laus  est,  magno  in  genere  et  in  divi- 

tiis  maxumis, 
Liberos  hominem  educare,  generi  monimentum  et 

sibi. 
Pcrip.  Quando  habeo  multos  cognatos,  quid  opus 

sit  mihi  liberis  ?  110 

Nunc  bene  vivo,  et  fortunate,  atque  ut  volo,  atque 

animo  ut  lubet : 
Mea  bona  mea.  morte  cognatis  dicam,  inter  eos  par- 

tiam. 
Illi  apud  me  edunt,  me  curant,  visunt  quid  agam, 

ecquid  velim. 
Priusquam  lucet,  assunt :  rogitant,  noctu  ut  som- 

num  ceperim. 
Eos  pro  liberis  habeo.    Quin  mihi  mittunt  munera. 
Sacnficant  ?  dant  inde  partem  mihi  majorem,  quam 

sibi:  116 

Abducunt  ad  exta :  me  ad  se  ad  prandium,  ad  cce- 

nam  vocant. 
Ele  miserrumum  se  retur,  minumum  qui  misit  mihi. 
Illi  inter  se  certant  donis  :  ego  haec  mecum  mussito : 
"  Bona  mea  inhiant :  certatim  dona  mittunt  et  mu- 

nera."  120 

Pal.  Nimis  bona  ratione,  nimiumque  ad  te  et  tua 

tu  multum  vides. 

Et  tibi  sunt  gemini,  et  trigeminL  si  te  bene  habes. 

filii.  122 

Perip.  Pol,  si  habuissem,  satis  cepissem  miseriarum 

liberis . 
Censerem  emori.    Cecidissetne  ebrius,  aut  de  equo 

uspiam  ? 
Aletuerem,  ne  ibi  defregisset  crura  aut  cervices  sibi. 
Pal.  Huic  homini  dignum  'st  divitias  esse^  et  diu 

vitam  dari,  \2G 

Qui  et  rem  servat,  et  qui  bene  habet,  suisque  amicis 

est  volup. 
Pleus.    O   lepidum  caput !    Ita  me    Dii   Dea?que 

ament,  aequum  fuit 
Deos  paravisse,  uno  exemplo  ne  omnes  vitam  vive- 

rent; 
Sicuti  merci  pretium  statui,  pro  virtute  ut  vaeneat : 
Qua?  improba  est,  pro  mercis  vitio  dominum  pretio 

pauperet  131 

Itidem  Divos  dispertisse  vitam  humanam  aequum 

fuit: 
Qui  lepide  ingeniatus  esset,  vitam  longinquam  da- 

rent; 
Qui  improbi  essent  et  scelesti,  iis  adimerent  animam 

cito. 
Si   hoc   paravissent,   homines  essent   minus    multi 

mali,  135 

Et  minus  audacter  scelesta  facerent  facta  :  et  postea, 
Qui  probi  homines  essent,  esset  his  annona  vitior. 
Perip.  Qui  Deorum  consilia  culpet,  stultus  inscitus- 

que  sit, 
Quique  eos  vituperet.    Nunc  jam  isris  rebus  desisti 

decet. 
Nunc  volo  opsonare,  ut,  hospes,  tua  te  ex  virtute  et 

mea  14'» 

Meae  domi  accipiam  benigne,  lepide,  et  lepidis  vic- 

tibus. 
Plcuf.  Nihil  me  pccnitet  jam,  quanto  sumtui  fuerim 

tibi. 

Nam  hospes  nullus  tam  in  amici  hospitium  devorti 

potest,  143 

Quin,  ubi  triduum  continuum  fuerit,  jam  odiosus 

siet. 
Verum,  ubi  dies  decem  continuos  immorabitur,  145 
Tametsi  dominus  non  invitus  patitur,  servi  murmu- 

rant. 
Perip.    Servienteis   servitute  ego  servos  introduxi 

mihi, 
Hospes,  non  qui  mihi  imperarent,  quibus  ego  essem 

obnoxius : 
Si  illis  segre  'st,  mihi  quod  volupe  'st,  meo  remigio 

rem  gero. 
Tamen  id,  quod  odio  'st,  faciundum  'st  cum  malo  at- 

que  ingratiis.  150 

Nunc,  quod  occepi,  opsonatum  pergam. 

Plcus.  Si  certum  'st  tibi, 
Commodulum  opsona,  ne  magno  sumtu  :  mihi  quid- 

vis  sat  est. 
Perip.  Quin  tu  istanc  orationem  hinc  veterem  atque 
n^r  antiquam  amoves  ? 

Nam  proletario  sermone  nunc  quidem,  hospes,  utere. 
Nam  hi  solent,  quando  accubuere,  ubi  coena  apposi- 

ta'st,  dicere,  155 

"  Q,uid  opus  fuit  hoc,  hospes,  sumtu  tanto  nostra 

gratia  ? 
Insanivisti,  hercle :    nam  idem  hoc  hominibus  sat 

erat  decem."  — 
Quod  eorum  causa  opsonatum  'st,  culpant ;  et  come- 

dunt  tamen. 
Pal.  Fit  (pol)  illud  ad  illud  exemplum.    Ut  docte 

et  perspecte  sapit ! 
Perip.  Sed  iidem  homines  nunquam  dicunt,  quam- 

quam  appositum  est  ampliter,  1G0 

"  Jube  iJlud  demi :    tolle  hanc  patinam  :  remove 

pernam :  nihil  moror. 
Aufer  illam  offam  penitam :  probus  hic  conger  fri- 

gidus; 

Hempve,  abi,  aufer." — Xeminem  eonim  ha?c  asse- 

verare  audias :  103 

Sed  procellunt  se,  et  procumbunt  dimidiati,  dum 

I    --appetunt 
Pal.  Bonus  bene  ut  malos  descripsit  mores  ! 

Perip.  Haud  centesimam  1(55 
Partem  dixi,  atque  (otium  rei  si  sit)  possim  ex- 

prcmere. 
Pal.  Igitur  id,  quod  agitur  hic,  primum  praevorti 

decet. 
Nunc  huc  animum  advortite  ambo.     3Iihi  opus  est 

opera  tua, 
Periplectomene  :  nam  ego  inveni  lepidam  sycophan- 

tiam, 
Qui  admutiletur  Miles  usque  caesariatus;  atque  uti 
Huic  amanti  ac  Philocomasio  hanc  efficiamus  co- 
piam,  171 

Ut  hic  eam  abducat,  abeatque. 

Pcrip.  Dari  istanc  rationem  volo. 
Pal.  At  ego  mihi  annulum  dari  istum  tuum  volo. 

Perip.  Quam  ad  rem  usui  'st  ? 
Pal.  Quando  habebo,  igitur  rationem  mearum  fa- 

bricarum  dabo. 
Perip.  Utere,  accipe. 

Pal.  Accipe  a  me  rursum  rationem 
doli,  1 75 

Quam  institui. 

Pleus.  Perpurgatis  ambo  damus  tibi  operam 
auribus. 
Pal.  Herus  meus  ita  magnus  mcechus  mulierum  'st, 

ut  neminem 
Fuisse  adseque,  neque  futurum,  credam. 

Perip.  Credo  ego  istuc  idem. 
Pal.  Itaque  Alexandri   pra^stare  praedicat  formam 

suam  : 
Itaque  omneis  se  ultro  sectari  in  Epheso  memorat 
mulieres.  180 

Perip.  Edepol,  quin  te  de  isto  multi  cupiunt  non 

mentirier:  181 

Sed  ego  ita  esse,  ut  dicis,  teneo  pulchre.     Proin, 

Palaestrio, 
Quam  potes,  tam  verba  confer  maxume  ad  com- 

pendium. 
Pal.  Ecquam  tu  potes  reperire  forma  lepida  mu- 

lierem, 
Quoi  facetiarum  cor  corpusque  sit  plenum  et  doli  ? 
Pcrip.  Ingenuamne,  an  libertinam  ? 

Pal.  yEque  istuc  facio,  dummodo  18G 
Eam  des,  quae  sit  quaestuosa,  quas  alat  corpus  cor- 

pore; 
Quoique  sapiat  pectus :  nam  cor  non  potest,  quod 

nulla  habet. 
Pcrip.  Lautam  vis,  an  quaa  nondum  sit  lauta  ? 

Pal.  Siccam,  succidam, 
Quam  lepidissumam  potes,  quamque  adolescentem 

maxume.  190 

Perip.  Habeo  eccillam  meam  clientam,  meretricem 

adolescentulam. 
Sed  quid  ea  usus  est  ? 

Pal.  Ut  ad  te  eam  jam  deducas  domum, 
Uti-que   eam   huc   ornatam   adducas   matronarum 

modo  : 
Capite  comto,  crines  vittasque  habeat,  assimuletque  se 
Tuam  esse  uxorem.     Ita  prascipiendum  'st. 

Pleus.  Erro,  quam  insistas  viam.  195 
Pal.  At  scietis.     Sed  ecqua  ancilla  'st  illi  ?  l  »v>. 

Perip.  Est  primaria. 
Pal.  Ea.  quoque  opu'st :  ita  prEecipito  mulieri,  atque 

ancillulas,  c«m" 

Ut  simulet  se  tuam  esse  uxorem,  et  deperire  hunc 

Militem. 
Quasique  hunc  annulum  [faveae]  suas  ancillae  de- 

derit ;  ea  porro  mihi, 
Militi  ut  darem  ;  quasique  ego  rei  sim  interpres. 

Perip.  Audio:  200 
Ne  me  surdum  verbera. 

Pal.  Tu  si  audis,  ego  recte  meis 
Dabo.  A  tua  mihi  uxore  dicam  delatum  et  datum, 
Ut  sese  ad  eum  conciliarem.     Ille  ejusmodi  est ; 

cupiet  miser. 
Qui,  nisi  adulterio,  studiosus  rei   nullaa  aliffi  est, 

improbus. 
Perip.  Non  potuit  reperire,  si  ipsi  Soli  queerundas 
dares,  205 

Lepidiores  duas  ad  hancce  rem,  quam  ego.     Age : 

habe  animum  bonum. 
Pal.  Ergo  accurato  et  properato  opu'st,     Nunc  tu 

ausculta,  Pleusides. 
Plcus.  Tibi  sum  obediens. 

Pal.  Hoc  facito  :  Miles  domum  ubi 
advenerit, 
Memineris,  ne  Philocomasium  nomines. 

Pleus.  Quam  nominem  ? 
Pah  Glyceram. 

Pleus.  Nempe  eamdem,  quae  dudum  con- 
stituta  'st. 

Pal.  Pax!  abi.  210 
Pleus.  Meminero.    Sed  quid  meminisse  id  refert? 

ego  te  tamen  .... 
Pal.  Ego  enim  dicam  tum,  quando  usus   poscet : 

interea  tace. 
Ut  nunc  etiam  hic  agit,  actutum  partes  defendas 

tuas. 
Pleus.  Ego  eo  intro  igitur. 

Pal.  Et,  praecepta  sobrie  ut  cures,  face. 

ACTUS  III.     SCENA  II. 

Pal.istrio.    Lucrio. 

Pal.  Quantas  res  turbo  !  quantas  moveo  machinas  ! 

Eripiam  ego  hodie  concubinam  Militi, 

Si  centuriati  bene  sunt  maniplares  mei. 

Sed  illum  vocabo.     Heus,  Sceledre  !  nisi  negotium, 

Progredere  ante  aedeis  :  te  vocat  Pala»strio.  5 

Luc.  Non  operae  'st  Sceledro. 

PuL  Quid  jam  ? 

Luc.  Sorbet  dormiens. 
Pal.  Quid  sorbet  ? 

Luc.  Illud,  "  stertit,"  volui  dicere. 
Sed,  quia  consimile  'st,  quod  stertas,  quasi  sorbeas. 
Pul.  Eho  !  an  dormit  Sceledrus  intus  ? 

Luc.  Non  naso  quidem  : 
Nam  eo  magnum  clamat.     Tetigit  cahcem  clancu- 
lum ;  10 

Demisit  nardini  amphoram  cellarius. 
Pal.  Eho,  tu  sceleste,  qui  illi  suppromus  es,  eho  ! 
Luc.  Quid  vis? 

Pal.  Qui  libitum  'st  ilh  condormiscere  ? 
Luc.  Ocuhs,  opinor. 

Pal.  Non  te  istuc  rogito,  scelus. 
Procede  huc  :  perhsti  jam,  nisi  verum  scio.  15 

Promsisti  tu  illi  vinum  ? 

Luc.  Non  promsi. 

Pal.  Negas? 
Luc.  Nego  ( hercle)  vero  :  nam  ille  me  vetuit  dicere. 
Neque  equidem  heminas  octo  expromsi  in  urceum  ; 
Neque  ille  hic  cahdum  exbibit  in  prandium. 
PaL  Neque  tu  bibisti  ? 

Luc.  Dii  me  perdant,  si  bibi,  20 
Si  bibere  potui. 

PaL  Qui  jam  ? 

Luc.  Quia  enim  obsorbui : 

Nam  nimis  calebat :  amburebat  gutturem.  22 

Pal.  Alii  ebrii  sunt,  alii  poscam  potitant. 

Bono  suppromo  et  promo  cellam  creditam  ! 

Luc.  Tu  (hercle)  idem  faceres,  si  tibi  esset  credita : 

Quoniam  semulari  non  licet,  nunc  invides.  26 

Pal.  Eho  !  an  nunquaru  promsit  antehac  ?  responde, 

scelus. 
Atque,  ut  tu  scire  possis,  edico  tibi,   / 
Si  falsa  dixis,  cocio,  excruciabere. 
Luc.  Ita  vero,  ut  tu  ipse  me  dixisse  delices  ;         30 
Postea^sagina  ego  ejiciar  cellaria, 
Ut.  tibi  qui  promat,  alium  suppromum  pares. 
Pal.  Non  (edepol)  faciam.     Age,  loquere  audacter 

mihi. 
Luc.  Nunquam  (edepol)  vidi  promere;  verum  hoc 

erat : 
Mihi  irnperabat ;  ego  promebam  postea.  35 

Pal.  Hui !  illecebrose  !  capite  sistebas  cadum  ? 
Luc.  Non  (hercle)  tam  istoc  vahde  casabant  cadi. 
Sed  in  cella  est  paulum  nimis  loculi  lubrici ; 
Ibi  erat  bilibris  aqualis,  hic  propter  cados. 
Ea  saepe  decies  complebatur  die.  40 

Eam  plenam  atque  inanem  fien  maxumam 
Vidi.     Bacchabatur  hama ;  casabant  cadi. 
Pal.  Abi,  abi  intro  jam.     Vos  in  cella  vinaria 
Bacchanal  facitis  :  jam  (hercle)  ego  herum  adducam 

a  foro. 
Luc.  Perii !    excruciabit  me  herus,  domum  si  ve- 

nerit,  45 

Quom  haec  facta  scibit,  quia  sibi  non  dixerim. 
Fugiam  (hercle)  ahquo,  atque  hocin  diem  extollam 

malum. 
Ne  dixeritis,  obsecro,  huic,  vostram  fidem. 
Pal.  Quo  tu  agis? 

Luc.  Missus  sum  alio  :  jam  huc  revenero. 
Pah  Quis  misit? 

Luc.  Philocomasium. 

Pal.  Abi ;  actutum  redi.  50 
VOL.  II.  x 


230         MILES  GLORIOSUS.  III.  3. 

Luc.  Quk;so  tamen,  tu  meam  partem  infortunii,  51 
Si  dividetur,  me  absente,  accipito  tamen. 
Pal.  Modo  inteliexi,  quam  rem  mulier  gesserit : 
Quia  Sceledrus  dormit,  hunc  subcustodem  suum 
Foris  ablegavit,  dum  ab  se  huc  transireU     Placet.  55 
Sed  Periplectomenes,  quam  ei  mandavi,  mulierem 
Nimifl  lepida  forma  ducit.     Dii  (  hercle)  hanc  rcm 

adjuvant. 
Quam  digne  ornata  incedit,  haud  meretricie  ! 
Lepide  hoc  succedit  sub  manus  negotium. 


ACTUS  III.    SCENA  III. 

Periplectomenes.    Acroteleutium. 
PALiESTRIO.    Milphidippa. 

Perip.  Rem  omnem,  Acroteleutium,  tibi,  tibique, 

mea  Milphidippa, 
Domi  demonstravi  ordine.     Hanc  fabricam   falla- 

ciasque 
Minus  si  tenetis,  denuo  volo  percipiatis  plane. 
Satis  si  intelligitis,  ahud  est,  quod  potius  fabulernur. 
Acro.  Stultitia  atque  insipientia  insulsa  atque  ma- 

xuma  haec  sit,  5 

Me  ire  in  opus  alienum,  aut  tibi  meam  operam  pol- 

licitari, 
Si  ea.  in  opificina  nesciam  aut  mala  esse  aut  fraudu- 

lenta. 
Pcrlp.  At  melius  est  monerier. 

Acro.  Meretricem  commoneri, 
Quam  sane  magni  referat,  mihi  clam  est.   Quin  ego 

me  frustro, 
Postquam  adbibere  aures  meae  tuam  moram  ora- 

tionis.  10 

Tibi  dixi,  Miles  quemadmodum  potis  esset  deasciari. 
Perijj.  At  nemo  solus  satis  sapit :  nam  ego  multos 

saepe  vidi 

Regionem  fugere  consili,  prius  quam  repertam  ha- 

buere.  13 

Acro.  Si  quid  faciundum  'st  mulieri  male  atque  ma- 

litiose, 
Ea  sibi  immortalis  memoria  est  meminisse  et  sem- 
piterna:  15 

Sin  bene  quid  aut  fideliter  faciundum  'st,  eo  de- 

veniunt, 
Obliviosae  extemplo  uti  fiant ;  meminisse  nequeunt. 
Perip.  Ergo  istuc  metuo,  quo  venit  vobis  faciundum 

utrumque : 
Nam  id  proderit  mihi,   3Iiliti  male  quod  facietis 

ambae. 
Acro.  Dum  ne  inscientes  quid  bonum  faciamus,  ne 
formida.  20 

Mala  nulla  meretrix  est  (ne  pave),  pejora  ubi  con- 

veniunt- 
2}erij).  Ita  vos  decet.     Consequimini. 

Pal.  Cesso  ego  illis  obviam  ire. 
:re  salvum  gaudeo.     Lepido  (  hercle)  ornatu  in- 
cedit. 
Pcrip.  Bene  opportuneque  obviam   es,   Palaestrio. 

Hem  !  tibi  assunt, 
Quas  me  jussisti  adducere,  et  quo  ornatu. 

Pal.  Heus  !  noster  esto.  25 
Palffistrio  Acroteleutium  salutat. 

Acro.  Quis  hic  (amabo)  est, 
Qui  tam  pro  nota  me  nominat  ? 

Perip.  Hic  noster  architectus  est. 
Acro.  Salve,  architecte. 

P  d.  Salva  sis.    Sed  dic  mihi,  ecquid 
hic  te 
Oneravit  praeceptis  ? 

Ptrip.  Prcbe  meditatam  utramque  duco. 

Pal.  Audire  cupio,  quemadmodum :    ne  quid  pec- 

cetis,  paveo.  30 

Perip.  At  tua  praecepta :  de  meo  nihil  his  novum 

apposivi. 

Acro.  Nempe  ludificari  Militem  tuum  herum  vis  ? 

Pal.  Elocuta  es.  32 
Acro.  Lepide  et  sapienter,  commode  et  facete,  res 

parata  est. 
Pul.  Atque  hujus  uxorem  esse  te  volo  assimulare. 

Acro.  Fiet. 
Pal.  Quasi  Militi  animum  adjeceris,  simulare. 

Acro.  Sic  futurum  'st.  35 
Pal.  Quasique  haec  res  per  me  interpretem,  et  tuam 

ancillam,  geratur. 
Acro.  Bonus  vates  poteras  esse :    nam,  quae  sunt 

futura,  dicis. 
Pal.  Quasique  annulum  hunc  ancillula  tua  abs  te 

detulerit  ad  me, 
Quem  ego  Militi  darem  tuis  verbis. 

Acro.  Vera  dicis. 
Perip.  Quid  istis  nunc  memoratis  opu'st,  quae  com- 

meminere  ? 

Acro.  M;liu'st.  40 

Nam,  mi  patrone,  hoc  cogitato :  Ubi   probus  est 

architectus, 
Bene  lineatam  si  semel  carinam  collocavit, 
Facile  esse  navem  facere,  ubi  fundata  et  constituta 

est. 
Nunc  haec  carina  satis  probe  fundata  et  bene  statuta 

est. 
Assunt  fabri  architectique  a  me,  a  te,  haud  im- 

periti.  45 

Si  non  nos  materiarius  remoratur,  quod  opu'st,  qui 

det, 
(Novi  indolem  nostri  ingeni)  cito  erit  parata  navis. 
Pal.  Nempe  tu  novisti  Militem,  meum  herum  ? 

Acro.  Rogare  mirum  'st. 
Populi  odium  quidni   noverim,   magnidicum,  cin- 

cinnatum, 
Mcechum  unguentatum  ? 

Pal.  Num  ille  etiam  te  novit  ? 

Acro.  Nunquam  vidit.  50 

Qui  noverit  me,  quis  ego  sim  ? 

Pal.  Nimis  lepide  fabulare.  51 
Eopotuerit  lepidius  (pol)  fieri. 

Acro.  Poti'ne  ut  hominem 
3Iihi  des  ?  quiescas  caetera.    Ni  lepide  ludificata 
Ero,  culpam  omnem  in  me  imponito. 

Pal.  Agite  igitur,  intro  abite ; 
Insistite  hoc  negotium  sapienter. 

Acro.  Alia  cura.  55 
Pal.  Age,  Periplectomene,  has  nunc  jam  duc  intro. 

Ego  ad  forum  illum 
Conveniam,  atque  illi  hunc  annulum  dabo;  atque 

praedicabo 
A  tua  uxore  mihi  datum  esse,  eamque  Ulum  de- 

perire. 
Hanc  ad  nos,  quom  extemplo  a  foro  veniemus,  mit- 

tito  tu, 
Quasi  clanculum  ad  me  missa  sit. 

Pcrip.  Faciemus.    Alia  cura.  60 
Pal.  Vos  modo  curate :  egoillum  probe  jam  onera- 

tum  huc  accibo. 
Perip.    Bene  ambula;  bene  rem  gere.   At,  egone, 

hoc  si  efficiam  plane, 
Ut  concubinam  Militis  meus  hospes  habeat  hodie, 
Atque  hinc  Athenas  abeat ;    si  hodie  hunc  dolum 

dolamus, 
Quid  tibi  ego  mittam  muneris  ? 

Acro.  Datne  ab  se  mulier  operam  ?  05 
Pal.  Lepidissume  et  comissume. 

Acro.  Confido  confuturum. 
JJhi  facta  erit  collatio  nostrarum  malitiarum, 
Haud  vereor,  ne  nos  subdola  perfidia  pervincamur. 
Pcrip.  Abeamus  crgo  intro,  haec  uti  meditemur  co- 

gitate ; 
Ne  quid,  ubi  Miles  venerit,  titubetur. 

Acro.  Tu  morare,  70 
Ut  accurate  et  commode  hoc,  quod  agundum  'st,  ex- 
sequamur. 

x  3 

ACTUS  IV.    SCENA  I. 
Pyrgopolimces.   Pal^estrio. 

Pyrg.  Volup  est  quod  agas,  si  id  procedit  lepide  et 

ex  sententia. 
Nam  ego  hodie  ad  Seleucum  regem  misi  parasitum 

meum, 
Ut  latrones,  quos  conduxi,  hinc  ad  Seleucum  du- 

ceret, 
Qui  ejus  regnum  tutarentur,  mihi  dum  fieret  otium. 
Pal.    Quin  tu  tuam  rem  cura  potius,  quam  Seleuci. 

Qua?  tibi  f^.^  5 

Conditio  nova  et  luculenta  fertur  per  me  interpre- 

tem  ! 
Pyrg.    Immo,  omneis  res  posteiiores  pono ;  atque 

operam  do  tibi. 
Loquere :    aureis   meas  profecto  dedo  in  ditionem 

tuam. 
Pal.  Circumspicito  dum,  ne  quis  nostro  hic  auceps 

sermoni  siet. 
Nam,  hoc  negoti  clandestino  ut  agerem,  manda- 

tum  'st  mihi.  10 

Pyrg.  Nemo  adest. 

Pal.  Hunc  arrhabonem  amoris  primum 
a  me  accipe. 
Pyrg.  Quid  hic  ?  unde  est  ? 

Fal.  A  luculenta  atque  a  festiva,  femina, 
Q,ua?  te  amat,  tuamque  expetissit  pulchram  pulchri- 

tudinem. 
Ejus  nunc  mihi  annulum,  ad  te,  ancilla,  porro  utde- 

ferrem,  dedit. 
Pyrg.  Quid  ?  ean'  ingenua,  an  festuca.  facta  e  serva. 

libera'st?  15 

Pal.  Vah  !  egone  ut  ad  te  ab  libertina  esse  auderem 

internuntius, 
Qui  ingenuis  satis  respondere  nequeas  cupidi*  tui  r 

Pyrg.  Nuptan'  ea'st,  an  vidua  ? 

Pal.  Et  nupta  et  vidua. 

Pyrg*  Quo  pacto  potis  18 
Vidua  et  nupta  esse  eadem  i 

Pal.  Quia  adolescens  nupta  "st  cum  sene. 
Pyrg.  Euge  ! 

Pal.  Lepida  et  liberali  forma.  est. 

Pyrg.  Cave  mendacium.  20 
Pal.  Ad  tuam  formam  iha  una  digna  est. 

Pyrg.  Hercle,  pulchram  pra?dicas. 
Sed  quis  ea  "^t  ? 

Pal.  Senis  hujus  uxor  Periplectomeni 
in  proxumo. 
Ea  demoritur  te,  atque  ab  iUo  incipit  abire :  odit 

senem. 
Nunc  te  orare  atque  obsecrare  jussit,  ut  tui  copiam 
Sibi  potestatemque  facias. 

Pyrg.  Cupio  (  hercle)  equidem,  si  illa  volt.  25 
Pal.  Quas  cupit ! 

Pyrg-  Qmd  illa  faciemus  concubina,  quae 
domi  "st  ? 
Pal.  Quin  tu  illam  jube  abs  te  abire,  quo  lubet : 

sicut  soror 
Ejus  huc  gemina  venit  Ephesum.  et  mater,  arces- 

suntque  eam. 
Pyrg.  Ai'n'  tu  ?  advenit  Ephesum  mater  ejus  ? 

Pal.  Aiunt,  qui  sciunt. 
Pyrg.  Hercle,  occasionem  lepidam,  ut  muherem  ex- 
cludam  foras.  30 

Pal.  Immo,  vi'n'  tu  lepide  facere  ? 

Pyrg.  Loquere,  et  consilium  cedo. 
Pal.  Vi'n'  tu  illam  actutum  amovere.  a  te  ut  abeat 

per  gratiam  ? 
Pyrg.  Cupio. 

Pal.  Tum  te  hoc  facere  oportet :  tibi 
divitiarum  affatim  est : 
Jube  sibi  aurum  atque  ornamenta,  quae  illi  instrux- 
isti  muheri. 

Dono  habere,  auferreque  abs  te  quo  lubeat  sibi.    35 
Pyrg.  Placet,  uti  dicis :  sed,  ne  istanc  amittam,  et 

haec  mutet  fidem, 
Vide  modo. 

Pal.  Vah,  delicatus  !  quae  te  tamquam  oculos 
amet ! 
Pyrg.  Venus  me  amat. 

Pal.  St,  tace  !  aperiuntur  fores  :  con- 
cede  huc  clanculum. 
Haec  celox  illius  est,  quae  hic  egreditur  internuntia. 
Pyrg.  Quae  haec  celox  ? 

Pal.  Ancillula  ilhus  est,  quae  hic  egreditur 
foras,  40 

Qua?  annulum  istunc  attulit,  quem  tibi  dedi. 

Pyrg.  Edepol,  haec  quidem 
Bellula  'st. 

Pal.  Pithecium  haec  est  prae  illa,  et  spin- 
turnicium. 
VideV  tu  illam  ocuhs  venaturam  facere,  atque  au- 
cupium  auribus  ? 


ACTUSIV.    SCENAII. 

mllphidippa.    pyrgopolinices. 
Pal^estrio. 

Milph.  Jam  est  ante  aedeis  circus,  ubi  sunt  ludi  fa- 

ciundi  mihi. 
Dissimulabo,  hos  quasi  non  videam,  neque,  esse  hic, 

etiam  dum  sciam. 
Pyrg.    Tace :  subauscultemus,   ecquid  de  me  fiat 

mentio. 
MUph.  Num  quis  nam  hic  prope  adest,  qui  rem 

ahenam  potius  curet  quam  suam  ? 
Q.ui  aucupet  me,  quid  agam  ?  qui  de  vesperi  vivat 

suo?  5 

Eos  nunc  homines  metuo,  mihi  ne  obsint,  neve  ob- 

stent  uspiam,  6 

Domo  si  [ibit,  ac]  dum  huc  transibit,  quae  hujus  cu- 

piens  corporis  est, 
Quse  amat  hunc  hominem  nimium  lepidum,  et  ni- 

mia.  pulchritudine, 
Militem  Pyrgopolinicem. 

Pyrg.  SatiV  haec  quoque  me  deperit  ? 
Meam   laudat   speciem.     Edepol,    hujus  sermones 
haud  cinerem  quaeritant.  10 

Pal.   Quo  argumento  ? 

Pyrg.  Quia  enim  loquitur  laute  et  minume 
sordide : 
Tum  autem  illa  ipsa  est  nimium  lepida,  nimisque 

nitida  femina. 
Hercle,  vero,  jam  allubescit  primulum,  Palaestrio. 
Pal.  Priusne,  quam  illam  ocuhs  .  .  .  ? 

Pyrg.  Tuis  video  id,  quod  credo  tibi. 
Quid  illa  autem  absens,  quom  haec  locuta  subigit  me 
ut  amem  ? 

Pal.  Hercle,  hanc  quidem         15 
jVihil  tu  amassis.  Mihi  haec  desponsa  est :  tibi  si  illa 

hodie  nupserit, 
Ego  hanc  continuo  uxorem  ducam. 

Pyrg.  Quid  ergo  hanc  dubitas  colloqui  ? 
Pal.  Sequere  hac  me  ergo. 

Pyrg.  Pedisequus  tibi  sum. 

Milph.  Utinam,  quojus  causa 
Foras  sum  egressa,  conveniundi  mihi  potestas  eve- 

niat ! 
Pal.  Erit;  et  tibi  exoptatum  obtinget :  bonum  habe 
animum  ;  ne  formida  :  20 

Homo  quidam  'st,  qui  scit,  quod  quaeris,  ubi  sit. 

Milph.  Quem  ego  hic  audivi  ? 
Pal.  Socium  tuorum  consiliorum,  et  participem  con- 

s-iliarium. 
Milph.  Tum  (pol)  ego,  id  quod  celo,  haud  celo. 

Pal.  Immo,  etiamsi  non  celas. 

MUph.  Quo  arguraento  ? 

Pal.  Infidos  celas :  ego  sum  tibi  firma  fide. 
MUph.  Cedo  signum,  si  harunc  Baccharum  es. 

Pal.  Amat  mulier  quaedam  quemdam.  25 
MUph.  Pol,  istuc  quidem  multae. 

Pal.  At  non  multae  de  digito  donum  mittunt. 
MUph.  Enim  cognovi  nunc    Fecisti  modo  mihi  ex 

proclivo  palam  rem. 
Sed  hic  numquis  adest? 

Pal.  Vel  adest,  vel  non. 

MUph.  Cedo  te  mihi  solae  solum. 
Pal.  Brevin'  an  longinquo  sermone  ? 
MUph.  Tribus  verbis. 

Pal.  Jam  ad  te  redeo. 

Pyrg.  Quid?  ego  hic  adstabo  tantisper,  cum  hac 

forma  et  factis,  sic  frustra  ?  30 

Pal.  Patere,  atque  adsta.  Tibi  ego  hanc  do  operam. 

Pyrg.  Properando  excrucior. 
Pal.  Pedetentim.    Tu  haec  scis,  tractari  ita  solere 

hasce  hujusmodi  merces. 
Pyrg.  Age,  age,  ut  tibi  maxume  concinnum  'st. 

Pal.  Nullum  'st  hoc  stolidius  saxum. 
Redeo  ad  te  :  quid  me  voluisti  ? 

MUph.  Quo  pacto  hoc  dudum  accepi, 
Istuc  fero  ad  te  consilium. 

Pal.  Quasi  hunc  depereat. 

MUph.  Teneo  istuc.  35 
Pal.  Collaudato  formam  et  faciem,  et  virtutes  com- 

memorato. 
Milph.  Ad  eam  rem  habeo  omnem  aciem,  tibi  ut 

dudum  demonstran. 
Pal.  Tu  caetera  cura  et  contempla,  et  de  meis  vena- 

tor  verbis. 
Pyrg.  Aliquam  mihi  partem  hodie  operas  des  deni- 

que :  jam  tandem  ades  illico. 
Pal.  Assum  :  impera,  si  quid  vis. 

Pyrg.  Quid  illaac  narrat  tibi  ? 

Pal.  Lamentari  40 

Ait  illam  miseram,  cruciari,  et  lacrymantem  se  af- 

flictare,  41 

Quia  tis  egeat,  quia  te  careat.    Ob  eam  rem  huc  ad 

te  missa  'st. 
Pyrg.  Jube  adire. 

Pal.  At  sci'n',  quid  tu  facias  ?  face  te 
fastidi  plenum, 
Quasi  non  lubeat :  me  inclamato,  quia  sic  te  volgo 

volgem. 
Pyrg.  Memini,  et  praeceptis  parebo. 

Pal.  Voco  ergo  hanc,  quse  te  quaerit  ?  45 
Pyrg.  Adeat,  si  quid  volt. 

Pal.  Si  quid  vis,  adi,  mulier. 

Milph.  Pulcher,  salve. 
Pyrg.    Meum  cognomentum  quis  cornmemoravit  ? 

Dii  tibi  dent  quae  optes. 
MUph.  Tecum  aetatem  exigere  ut  liceat. 
Pyrg.  Ninrimn  optas. 

Milph.  Non  me  dico, 
Sed  heram  meam,  quae  te  demoritur. 

Pyrg.  Multac  aliae  idem  istuc  cupiunt, 
Quibus  non  est  copia. 

Milph.  Ecastor,  haud  mirum,  si  te  habeas 

carum,  50 

Hominem  tam  pulchrum,  et  praeclara  virtute,  et  for- 

ma,  et  factis. 
Ecquis  dignior  fuit,  homo  qui  esset  ? 

Pal.  Non  (  hercle)  humanum  'st  ergo : 
Nam  volturio  plus  humani  (credo)  est. 

Pyrg.  Magnum  me  faciam 
Xunc,  quoniam  illaec  me  collaudat. 

Pal.  Vide'n'  ignavum,  ut  sese  inferat ! 

Quin  tu  huic  responde.  Haec  illaec  est  ab  illa,  quam 

dudum  ....  55 

Pyrg.  Quknam  ab  illarum  ?  nam,  ita  me  occursant 

multae,  meminisse  haud  possum. 
Milph.  Ab  illa,  quae  digitos  despoliat  suos,  et  tuos 
digitos  decorat. 

Nam  hunc  annulum  ab  tui  cupiente  huc  detuli  huic, 

qui  porro 58 

Pyrff.  Quid  nunc  tibi  vis,  mulier  ?  memora. 

Milph.  Ut,  quze  te  cupit,  eam  ne  spemas. 
Quffi  per  tuam  nunc  vitam  vivit.  Sit,  necne  sit,  spes 

in  te  uno  'st.  GO 

Pyrg.  Quid  nunc  volt? 

Milph.  Te  compellare,  et  complecti,  et  con- 
trectare. 
Nam,  nisi  tu  illi  fers  suppetias,  jam  illa  animum  de- 

spondebit. 
Age,  mi  Achilles  !   fiat,  quod  te  oro  :  serva  illam 

pulchram  pulchre: 
Exprome  benignum  ex  tete  ingenium,  urbicape,  oc- 

cisor  regum ! 
Pyrg.  Heu  ( hercle)  odiosas  res  !    Quoties  hoc  tibi, 

verbero,  ego  interdixi,  65 

Meam  ne  sic  volgo  polliciteris  operam  ? 

Pal.  AudiV  tu,  mulier  ? 
Dixi  hoc  tibi  dudum,  et  nunc  dico :  nisi  huic  verri 

affertur  merces, 
Non  hic  suo  seminio  quamquam  porculam  imperti- 

turu'st. 
Milph.  Dabitur,  quantum  ipsus  preti  poscet. 

Pal.  Talentum  Philippum  huic  opus  auri  'st. 
Minus  ab  nemine  accipiet. 

Milph.  Heu  !  ecastor,  nimis  vile  est  tandem. 
Pyrg.  Non  mihi  avaritia  unquam  innata  'st :  satis 

est  divitiarum.  71 

Plus  mihi  auri  mille  est  modiorum  Philipnei. 

Pal.  Preeter  thesaurum. 
Tum  argenti  montes,  non   massas,  habet.     iEtna 

mons  non  seque  altus. 
Milph.  Heu  (ecastor)  hominem  perjurum  ! 
Pal.  Ut  ludo. 

Milph.  Quid  ego  ?  ut  sublecto  os  ! 

Pal.  Scite. 
Milph.  Sed  (amabo)  mitte  me  actutum. 

Pal.  Quin  tu  huic  respondes  aliquid,  75 
Aut  facturum,  aut  non  facturum  ?    Quid  illam  mi- 

seram  animi  excrucias, 
Quae  nunquam  male  de  te  merita  'st  ? 

Pyrg.  At  jube  eampse  exire  huc  ad  nos. 
Dic,  me  omnia,  quae  volt,  facturum. 

Milph.  Facis  nunc,  ut  facere  aequum, 
Quod,  quae  te  volt,  eamdem  tu  vis. 

Pal.  Non  hic  insulsum  habet  ingenium. 
Milph.  Quomque  me  oratricem  haud  sprevisti,  sivis- 
tique  exorare  ex  te.  80 

Quid  est  ?  ut  ludo  ! 

Pal.  Xequeo  (  hercle)  quidem  risu  me  ad- 
moderarier. 
Ob  eam  causam  huc  abs  te  avoni. 

Pyrg.  Non  (edepol)  tu  scis,  mulier, 
Quantum  ego  honorem  nunc  illi  habeo. 

Milph.  Scio  ;  et  istuc  illi  dicam. 
Pal.  Contra  auro  alii  hanc  vendere  potuit  operam. 

Milph.  Istuc  (pol)  tibi  credo. 
Pal.  3Ieri  bellatores  gignuntur,  quas  hic  praegnateis 
fecit.  85 

Et  pueri  annos  octingentos  vivunt. 

Milph.   Vae  tibi,  nugator  ! 
Pyrg.  Quin  mille  annorum  perpetuo  vivunt,  ab  sae- 

culo  ad  saeclum. 
Pal.  Eo  minus  dixi,  ne  haec  censeret  me  advorsum 

se  mentiri. 
Milph.    Perii !   quot  hic  ipse  annos  vivet,  quojus 

filii  tam  diu  vivunt? 
Pyrg.  Postriduo  natus  sum  ego,  mulier,  quam  Ju- 
piter  ex  Ope  natu'st.  90 

Pal.  Si  hic  pridie  natus  foret,  quam  ille  est,  hic  ha- 

beret  regnum  in  ccelo. 
Mi/ph.  Jam  jam  sat  (amabo)  est.    Sinite  abeam,  si 

possum,  viva  a  vobis. 
Pal.  Quin  ergo  abis,  quando  responsum  'st  ? 

Mi/ph.  Ibo,  atque  illam  huc  adducam. 
voi..  ir.  Y 

Quam  propter  opera  'st  mihi.     Numquid  vis  ? 

Pijrg.  Ne  magis  sim  pulcher,  quam  sum : 
Ita  me  mea  forma  sollicitum  habet. 

Pal.  Quid  hic  nunc  stas?  quin  abis? 

Milph.  Abeo.  95  ^^ 
Pal.  Atque  adeo,  audi'n'  tu  ?  dicito  docte  et  cordate. 

Milph.  Ut  cor  ei  saliat. 
Pal.  Philocomasio  dic,  si  est  hic,  domum  ut  transeat : 

hunc  hic  esse. 
Milph.  Hic  cum  mea  hera  'st;  clam  nostrum  hunc 

sermonem  sublegerunt. 
Pal.  Lepide  factum  'st :  jam  ex  sermone  hoc  guber- 

nabunt  doctius  porro 
Rem. 

Milph.  Me  morare. 

Pal.  Abeo ;  neque  te  moror,  neque  te 
tango,  neque  [te.    Taceo.  ]       100 
Pyyg.  Jube  maturate  illam  exire  huc.    Jam  isti  rei 
praevortemur. 

ACTUS  IV.    SCENA  III. 

Pyrgopolimces.  Pal^strio. 

Pyrg-  Quid  mihi  nunc  es  auctor  ut  faciam,  Pa- 

lasstrio, 
De  concubina.  ?  nam  nullo  pacto  potest 
Prius  haec  in  aedeis  recipi,  quam  illam  omiserim. 
Pal.  Quid  me  consultas,  quid  agas  ?  dixi  equidem 

tibi, 
Quo  pacto  id  fieri  possit  clementissume.  5 

Aurum  atque  vestem  omnem  muhebrem  habeat  sibi ; 
Qua3  illi  instruxisti,  sumat,  habeat,  auferat. 
Dicasque  tempus  maxumum  esse,  ut  eat  domum  : 
Sororem  geminam  adesse  et  matrem,  dicito, 
Quibus  concomitata  recte  deveniat  domum.  10 

P'Jrg'  Qu»  tu  scis  eas  adesse? 

Pal.  Quia  oculis  meis 

Vidi  hic  sororera  esse  ejus. 

Pyrg.  Convenitne  eani?     12 
Pal.  Convenit. 

Pyrg.  Ecquid  fortis  visa  est  ? 

Pal.  Ornnia 
Vis  obtinere  ? 

Pyrg.  Ubi  matrem  esse  aibat  soror  ? 
PaL  Cubare  in  navi  lippam,  atque  oculis  turgidis,  15 
Nauclerus  dixit,  qui  illas  advexit,  mihi. 
Is  ad  hos  nauclerus  hospitio  devortitur. 
Pyrg.  Quid  is  ?  ecquid  fortis  ? 

Pal.  Abi  sis  hinc  :  nam  tu  quidera 
Ad  equas  fuisti  scitus  admissarius, 
Qui  consectare  qua  mares,  qua  feminas.  20 

Pyrg.  Hoc  age  nunc. 

Pal.  Istuc. 

Pyrg.  Quod  das  consilium  mihi  ? 
Te  cum  illa  verba  facere  de  ista  re  volo  ; 
Xam  cum  illa  sane  congruus  sermo  tibi. 
Pal.  Quin  potius,  quom  tute  ades,  tuam  rem  tute 

agas. 
Dicas  uxorem  tibi  necessum  esse  ducere,  25 

Cognatos  persuadere,  amicos  cogere. 
Pyrg.  Itane  tu  censes  ? 

Pal.  Quid  ego  ni  ita  censeam  ? 
Pyrg.  Ibo  igitur  intro.     Tu  hic  ante  aedeis  interira 
Speculare,  ut,  ubi  illaec  prodeat,  me  provoces. 
Pal.  Tu  modo  istuc  cura,  quod  agis. 

Pyrg.  Curatum  id  quidem  'st.  30 
Quin,  si  voluntate  nolet,  vi  extrudam  foris. 
l'nl.  Istuc  cave  faxis  :  quin  potius  per  gratiam 
Bonam  abeat  abs  te :  atque  illaec,  quae  dixi,  dato. 
Aurum,  ornamentaque,  quae  illi  instruxisti,  ferat. 
Pyrg.  Cupio,  hercle. 

Pal.  Credo  te  facile  impetrassere.  35 
Sed  abi  intro  :  noli  stare. 

Pyrg.  Tibi  sum  obediens. 
Pal.  Numquid  videtur  demutare,  atque  uti  ego 

Dixi  esse  vobis  dudum  hunc  moechum  Militem  ? 
Nunc  ad  me  ut  veniat,  usu'st,  Acroteleutium, 
Ancillula  ejus,  et  Pleusides.     Pro  Jupiter  !  40 

SatTn'  ut  commoditas  usquequaque  me  adjuvat ! 
Nam,  quos  videre  exoptabam  me  maxume, 
Una  exeunteis  video  hinc  e  proxumo. 


ACTUS  IV.    SCENA  IV. 

acroteleutium.  mllphidippa,  palsstrio. 
Pleisides. 

Acro.  Sequimini ;  simul  circumspicite,  ne  quis  adsit 

arbiter. 
Mtiph.  Neminem  (pol)  video,  nisi  hunc,  quem  vo- 
lumus  conventum. 

Pal.  Et  ego  vos. 
Milph.  Quid  agis,  noster  architecte? 

Pal.  Egone  architectus  ?  vah ! 

MUph.  Quidest? 
Pal.  Qui  enim  non  sum  dignus  prae  te,  ut  figam 

palum  in  parietem. 
Acro.  Eia  vero ! 

Pal.  Nimis  facete,  nimisque  facunde 
mala  'st.  5 

Ut  lepide  deruncinavit  Militem  ! 

Acro.  At  etiam  parum. 
Pal.  Bono  animo  es :  negotium  omne  jam  succedit 

sub  manus. 
Vos   modo  porro,    ut  occepistis,  date  operam  ad- 

jutabilem. 
Nam  ipse  3iiles  concubinarn  intro  abiit  oratum  suam, 
Ab  se  ut  abeat  cum  sorore  et  matre  Athenas. 

Acro.  Eu  !  probe  !   10 
Pal.  Quin  etiam  aurum  atque  ornamenta,  quae  ipse 

instruxit,  mulieri 
Omnia  dat  dono,  se  ut  abeat :  ita  ego  consilium  ei  dedi. 

Pkus.  Facile  istuc  quideni  est.  si  et  illa  volt,  et  ille 

autem  cupit.  13 

Pal.  Xon  tu  scis.  quora  ex  alto  puteo  sursum  ad 

summum  escenderis, 
ZUaxumum  periculum  inde  esse,  a  summo  ne  rursum 
cadas  ?  1 i 

Nunc  hcec  res  apud  summum  puteum  geritur :    si 

prosenserit 
3Iiles,  nihil  hinc  ferri  poterit  hujus.     Nunc  quam 

maxume 
Opus  est  dolis. 

Pleits.  Domi  esse  ad  eam  rem  video  silva?  satis  : 
Mulieres  tres :  quartus  tute  es,  quintus  ego,  sextus 

senex. 
Pal.  Quot  apud  nos  fallaciarum  est  excisum  !  certo 
scio,  20 

Oppidum  quodvis  videtur  posse  expugnari  dolis. 
Date  modo  operam. 

Acro.  Id  nos  ad  te,  si  quid  velles,  venimus. 
Pal.  Lepide  facitis.     Nunc  hanc  tibi  ego  impero 

provinciam. 
Acro.  Impetrabis,  imperator,  quod  ego  potero,  quod 

voles. 
Pal.  Militem  lepide,  et  facete,  et  laute  ludificarier  25 
Volo. 

Acro.  Voluptatem  (mecastor)  mihi  imperas. 

Pal.  £t  sciV  tu  quemadmodum  ? 
Acro.  Nempe  ut  assimulem  me  amore  istius  differri. 

Pal.  Rem  tenes. 
Acro.  Quasique,  istius  causa  amoris,  ex  hoc  ma- 

trimonio 
Abierim,  cupiens  istius  summe  nuptiarum. 

Pal.  Ordine  is : 

Nisi  modo  unum  hoc :  hasce  esse  avdeis  dicas  dotaleis 

tuas :  30 

Hinc  senem  abs  te  abiisse,  postquam  feceris  divor- 

tium; 
Ne  ille  mox  vereatur  introire  in  alienam  domum. 

y  3 

Acro.  Bene  mones. 

Pal.  Sed,  ubi  ille  exierit  intus,  istic  te 

procul  33 

Ita  volo  assimulare,  prae  illius  forma,  quasi  spernas 

tuam, 
Quasique  ejus  opulentitatem  reverearis  :  et  simul  35 
Formam  amcenitatis  illius,  faciem,  pulchritudinem, 
Collaudato.     SatiV  praeceptum  'st  ? 

Acro.  Teneo.  Sati'n'  est,  si  tibi 
M eum  opus  ita  dabo  expolitum,  ut  improbare  non 

queas  ? 
Pal.  Sat  habeo.  Nunc  tibi  vicissim  quae  imperabo. 

Pleus.  Dicito. 
Pal.  Quam  extemplo  hoc  erit  factum,  ubi  intro  ha?c 

abierit,  tu  illico  40 

Facito  ut  venias  omatus  huc  ornatu  nauclerico ; 
Causiam    habeas  ferrugineam,  culcitam  ob  oculos 

laneam ; 
Palliolum  habeas  ferrugineum,  (nam  is  colos  tha- 

lassicu'st) 
Id  connexum  in  humero  laevo,  expapillato  brachio ; 
Praecinctus  aliqui,  assimulato  quasi  gubernator  sies. 
Atque  apud  hunc  senem  omnia  haec  sunt :  nam  is 

piscatores  habet.  4G 

Pkns.  Quid  ?  ubi  ero  exornatus,  quin  tu  dicis,  quid 

facturus  sim  ? 
Pal.  Huc  venito,  et  matris  verbis  Philocomasium 

arcessito, 
Ut,  si  itura  jam  est  Athenas,  eat  tecum  ad  portum 

cito: 
Atque  ut  jubeat  ferri  in  navim,   si  quid  imponi 

velit.  50 

Nisi  eat,  te  soluturum  esse  navim  :  ventum  operam 

dare. 
Pleus.  Satis  placet  pictura.     Perge. 

Pal.  Ille  extemplo  illam  hortabitur 
Ut  eat,  ut  properet,  ne  morae  sit  matri. 

Pleus.  Multimodis  sapis. 

Pal.  Ego  illi  dicam,  ut  me  adjutorem,  qui  onus  feram 

ad  portum,  roget. 
Dle  jubebit  me  ire  cum  illa  ad  portum.     Ego  adeo, 
ut  tu  scias,  55 

Prorsum  Athenas  protinus  abibo  tecum. 

Pkus.  Atque,  ubi  illo  veneris, 
Triduum  unum  servire  nunquam  te,  quin  liber  sis, 

sinam. 
Pal.  Abi  cito,  atque  orna  te. 

Pleus.  Numquid  aliud  ? 

Pal.  Hsec  ut  memineris. 
Pkus.  Abeo. 

Pal.  Et  vos  abite  hinc  intro  actutum ;  nam 
iilum  hinc  sat  scio 
Jam  exiturum  esse  intus. 

Acro.  Celebre  apud  nos  imperium  tuum  'st.  60 
Pal.  Agite,  abscedite  ergo.     Ecce  autem  commodo 

aperitur  foris : 
Hilarus  exit ;    impetravit.     Inhiat,  quod  nusquam 
est,  miser. 


ACTUS  IV.    SCENA  V. 

Pyrgopolimces.  Pal.istrio. 

Pyrg.  Quod  volui,  ut  volo,  impetravi  per  amicitiam 

et  gratiam 
A  Philocomasio. 

Pal.  Quidnam  tam  intus  fuisse  te  dicam  diu  ? 
Pyrg.  Nunquam  ego  me  tam  sensi  amari,  quam 

nunc  ab  illa  muliere. 
Pal.  Quid  jam  ? 

Pyrg.  Ut  multa  verba  fecit !  ut  lenta 
materies  fuit ! 
Verum  postremo  impetravi,  ut  volui ;  donavique  ei,  5 
Quae  voluit,  qua?  postulavit.     Te  quoque  ei  dono 
dedi. 

Pal.  Etiam  me  ?  quomodo  ego  vivam  sine  te  ? 

Pyrg.  Age,  es  animo  bono.  7 
Idem  ego  te  liberabo  :  nam,  si  posset  ullo  modo 
Impetrari,  ut  abiret,  ne  te  abduceret,  operam  dedi : 
Verum  oppressit. 

Pal.  Deos  sperabo,  teque  postremo. 

Tamen,  10 

Etsi  istuc  mihi  acerbum  'st,  quia  hero  te  carendum  'st 

optumo, 
Saltem  id  volupe  'st,  quom  ex  virtute  formae  evenit 

tibi 
Mea.  opera.  super  hanc  vicinam,  quam  ego  nunc  con- 

cilio  tibi. 
Pyrg.  Quid  opu'st  verbis  ?     Libertatem  tibi  ego  et 

divitias  dabo, 
Si  impetras. 

Pal.  Reddam  impetratum. 
Pyrg.  At  gestio. 

Pal.  At  raodice  decet ;  15 
Moderare  animo :  ne  sis  cupidus.  Sed,  eccam  ipsam, 
egreditur  foras. 


ACTUS  IV.     SCENA  VI. 

MlLPHlDIPPA.    ACROTELEUTIUM.    PYRGOPO- 
LINICES.   PALiESTRIO. 

Milph.  Hera,  eccum  praesto  Militem. 
Acro.  Ubi  est  ? 

Milph.  Ad  laevam,  videto ; 
Adspicito  limis  oculis,  ne  ille  nos  se  videre  sentiat. 
Acro.  Video.     Edepol,  nunc  nos  tempus  est  malas 

pejores  fieri. 
Milph.  Tuum  'st  principium. 

Acro.  Obsecro,  tute  ipsum  convenisti  ? 
Ne  parce  voci,  ut  audiat. 

Milph.  Cum  ipso  (  pol)  sum  secuta  5 

Placide  ipsa,  dum  libitum  'st  mihi,  otiose,  meo  ar- 

bitratu,  ut  volui.  6 

Pyrg.  AudTn'  quae  loquitur  ? 

Pcl.  Audio.     Quam  laeta  'st,  quia  adit 
ad  te! 
Acro.  O  fortunata  mulier  ! 

Pyrg.  Ut  amari  videor ! 

Pal.  Dignus  es. 
Acro.  Permirum  (ecastor)  praedicas,  te  adisse  atque 

exorasse. 
Per  epistolam,  aut  per  nuntium,  quasi  regem,  adiri 

eum  aiunt.  10 

Milph.  Namque  (edepol)  vix  fuit  copia   adeundi 

atque  impetrandi. 
Pal.  Ut  tu  inclytus  apud  mulieres  ! 

Pyrg.  Patiar,  quando  ita  Venus  volt. 
Acro.  Veneri  (  pol)  habeo  gratiam  :  eamdemque  et 

oro  et  quaeso, 
Ut  ejus  mihi  sit  copia,  quem  amo,  quemque  ex- 

petesso ; 
Benignusque  erga  me  ut  siet ;    quod  cupiam,   ne 

gravetur.  15 

Milph.  Spero  ita  futurum.  Quamquam  illum  multae 

sibi  expetessunt, 
Ille  illas  spernit  segregatque  ab  se  omneis,  extra  te 

unam. 
Acro.  Ergo  iste  metus  me  macerat,  quod  ille  fasti- 

diosus  est, 
Ne  oculi  ejus  sententiam  mutent,  ubi  viderit  me. 
Atque  ejus  elegantia  meam  extemplo  speciem  spernat. 
Milph.  Non  faciet ;  bonum  animum  habe. 

Pyrg.  Ut  ipsa  se  contemnit !   21 
Acro.  Metuo,  ne  praedicatio  tua  nunc  meam  formam 

exsuperet. 
Milph.  Istuc  curavi,  ut  opinione  illius  pulchrior  sis. 
Acro.  Si  (  pol)  me  nolet  ducere  uxorem,  genua  am- 

plectar, 

Atque  obsecrabo  alio  modo.    Si  non  quibo  impetrare, 

Consciscam  letum.    Vivere  sine  illo  scio  me  non 

posse.  26 

Pyrg.  Prohibendam  mortem  video  mulieri.     Ad- 

ibon'? 

Pal.  Minume : 
Nam  tu  te  vilem  feceris,  si  te  ultro  largiere. 
Sine  ultro  veniat,  quaeritet,  desideret,  exspectet. 
Summovere  istam  vis  gloriam,  quam  habes  ?  cavc 
sis,  faxis :  30 

Nam  nulli  mortali  scio  obtigisse  hoc,  nisi  duobus, 
Tibi  et  Phaoni  Lesbio,  tam  misere  ut  amarentur. 
Acro.  Eo  intro :  abi  tu :   illum  evocato  foras,  mea 

3Iilphidippa. 
Milph.  Immo,  opperiamur,  dum  exeat  aliquis. 

Acro.  Durare  nequeo, 
Quin  eam  intro. 

Milj>h.  Occlusas  sunt  fores. 

Acro.  EfFringam. 

Milph.  Sana  non  es.  35 
Acro.  Si  amavit  unquam,  aut  si  parem  sapientiam 

hic  habet  ac  formam, 
Per  amorem  si  quid  fecero,  clementi  animo  ignoscet. 
Pal.  Ut  (quseso)  amore  perdita  'st  haec  misera  ! 

Pyrg.  3Iutuum  fit. 
Pal.  Tace,  ne  audiat. 

Milph.  Quid  adstitisti  obstupida  ?  cur  non 
pultas  ? 
Acro.  Quia  non  est  intus,  quem  ego  volo. 
Pal.  Qui  scis  ? 

Acro.  Scio,  edepol ;  scio  :   40 
Nam  odore  nasum  sentiat,  si  intus  siet. 

Pyrg.  Hariolatur. 
Quia  me  amat,  propterea  Venus  fecit  eam  ut  di- 

vinaret. 
Acro.  Nescio-ubi  hic  prope  adest,  quem  expeto  vi- 
dere :  olet  profecto. 


MILES  GLORIOSUS.  IV.  6.        201 

Pyrg.  Naso  ( pol)  jam  ha?c  quidem  videt  plus,  quam 
oculis. 

Pah  Cacca  amore  est. 
Acro.  Tene  me,  obsecro. 
Milph.  Cur? 

Acro.  Ne  cadam. 

Milph.  Quid  ita  ? 
Acro.  Quia  adstare  45 
Nequeo :  ita  animus  per  oculos  meos  defit. 

Mi  Iph .  3Iilitem  (  pol ) 
Tu  adspexisti ! 
Acro.  Ita. 

Milph.  Non  video.    Ubi  est  ? 

Acro.  Videres  (pol),  si  amares. 
Milph.  Non  (edepol)  tu  illum  magis  amas,  quam 

egomet,  si  per  te  liceat. 
Pal.  Omnes  (profecto)  mulieres  te  amant,  ut  qua?- 

que  adspexit. 
Pyrg.  Nescio,  tun'  ex  me  hoc  audieris,  an  non: 
nepos  sum  Veneris.  50 

Acro.  3Iea  Milphidippa,  adi,  obsecro,  et  congredere. 

Pyrg.  Ut  me  veretur  ! 
Pal.  Illa  ad  nos  pergit. 

Milph.  Vos  volo. 

Pyrg.  Et  nos  te. 

Milph.  Utjussisti, 
Heram  meam  eduxi  foras. 

Pyrg.  Video. 

Milph.  Jube  ergo  adire. 
Pyrg.  Induxi  animum,  ne  oderim,  item  ut  alias, 

quando  hoc  orasti. 
MUph,  Verbum  ( hercle)  facere  non   potis,  si  ac- 
cesserit  prope  ad  te.  55 

Dum  te  obtuetur,  interim  linguam  oculi  praeciderunt. 
Pyrg.  Levandum  morbum  mulieri  video. 

Milph.  VideV  ut  tremit  atque  ex- 
timuit,  postquam  te  adspexit  ? 

Pyrg.  Viri  quoque  armati  idem  istuc  faciunt : 

Ne  tu  mirere  plus  mulierera.     Sed  quid  volt  med 

agere  ? 
Milplu  Ad  sed  eas :  tecum  vivere  volt,  atque  aetatem 
exigere.  00 

Pyrg.  Egon'  ad  illam  eam,  quae  nupta  sit  ?     Vir 

ejus  est  metuendus. 
MUph.  Quin,  tua.  causa,  exegit  virum  a  se. 

Pyrg.  Quid?  qui  id  facere  potuit  ? 
Milph.  Quia  aedes  dotales  hujus  sunt. 
Pyrg.  ltane  ? 

MUph.  Ita,  pol. 

Pyrg.  Jube  eam  domum  ire. 
Jam  ego  illic  ero. 

MUph.  Vide  ne  sis  in  exspectatione, 
Ne  illam  animi  excrucies. 

Pyrg.  Non  ero,  profecto.     Abite. 

MUph.  Abimus.  65 
Pyrg.  Sed  quid  ego  video  ? 
Pal.  Quid  vides  ? 

Pyrg.  Nescio-quis,  eccum,  incedit 
Ornatu  quidem  thalassico. 

Pal.  Jam  nos  volt  hic  profecto : 
Nauclerus  est  hic  quidem. 

Pyrg.  Videlicet  arcessit  hanc  hinc. 

Pal.  Credo. 


ACTUS  IV.    SCENA  VII. 

PLELSIDES.     PAL-ISTRIO.     PYRGOPOLIMCES. 

Pleus.  Alium  aho  pacto  propter  amorem  ni  sciam 
Fecisse  multa  nequiter,  verear  magis, 
Me,  amoris  causa,  hoc  ornatu  incedere, 
Verum,  quom  multos  muita  admisse  acceperim 
Inhonesta,  propter  amorem,  atque  aliena  a  bonis;  5 
(Mitto  jam,  ut  occidi  Achilles  civeis  passus  est) .... 
Sed  eccum  Palaestrionem  ;  stat  cum  Milite 

Oratio  alio  mihi  demutanda  'st  mea.  8 

Mulier  (profecto)  nata  'st  ex  ipsa  rnora. 

Nam  quaevis  alia,  quae  mora  'st  a?que,  mora  10 

Minor  ea  videtur,  quam  quae  propter  mulierem  'st. 

Hoc  adeo  fieri  credo  consuetudine. 

Nam  ego  hanc  arcesso  Philocomasium.     Sed  foreis 

Pultabo.     Heus  !  ecquis  hic  est? 

Pal.  Adolescens,  quid  est? 
Quid  tu  ais  ?  quid  pultas  ? 

Pleus.  Philocomasium  quaerito :    15 
A  matre  illius  venio  :  si  itura  'st,  eat : 
Omneis  moratur :  navim  cupimus  solvere. 
Pyrg.  Jamdudum  res  parata  'st.  Heus,  Palaestrio  ! 
Aurum,  omamenta,  vestem,  pretiosum  omne  ut  fcrat, 
Duc  adjutores  tecum,  ad  navim  qui  ferant,  20 

Omnia  composita  sunt,  quae  donavi,  ut  ferat. 
Pal.  Eo. 

Pleus.  Quaeso  (hercle),  propera. 

Pyrg.  Non  morabitur. 
Quid  istuc,  quaeso  ?  quid  oculo  factum  'st  tuo  ? 
Pkus.  Habeo  equidem  (  hercle)  oculum. 

Pyrg.  At  laevum  dico. 

Pleus.  Eloquar. 
Maris  causa  ( hercle)  istoc  ego  oculo  utor  minus.  25 
Nam,  si  abstinuissem  amare,  tamquam  hoc,  uterer. 
Sed  nimis  morantur  me  diu. 

Pyrg.  Eccos,  exeunt. 


ACTUS  IV.    SCENA  VIII. 

PALiESTRIO.      PhILOCOMASILM.      PYRGOPOLI- 
MCES.      PlELSIDES. 

Pal.  Quid  modi  flendo  (quaeso)  hodie  facies? 

Phil.  Quid  ego  ni  fleam  ? 
Ubi  pulcherrume  egi  aetatem,  inde  abeo. 

Pal.  VideV  hominem  tibi, 

VOL.  IT.  Z 

Qui  a  matre  et  sorore  venit  ? 
Phil.  Video. 

Pyrg.  Audistin',  Palasstrio  ?  3 
Pal.  Quid  vis  ? 

Pyrg.  Quin  tu  intus  jubes  efferri  omnia, 
quae  isti  dedi  ? 
Plcus.  Philocomasium,  salve. 

Fhil.  Et  tu  salve. 

Pleus.  Materque  et  soror  5 
Tibi  salutem  me  jusserunt  dicere. 

Phil.  Salvae  sient. 
Pleus.  Orant  te,  ut  eas,  ventus  operam  dum  dat,  ut 

velum  explicent. 
Nam,  matri  oculi  si  valerent,  mecum  venisset  simul. 
Phil.  Ibo,  quamquam  invita  facio  omnia :  pietas  sic 
cohibet. 

Plcus.  Sapis. 
PyrS'  ^*  non  mecum  aetatem  egisset,  hodie  stulta 
viveret.  10 

Phil.  Istuc  crucior,  a  viro  me  tali  abalienarier. 
Nam  tu  quamvis  potis  es  facere  uti  fluat  facetiis : 
Et,  quia  tecum  eram,  propterea  animo  eram  fero- 

cior  : 
Eam  nobilitatem  amittundam  video. 

Pyrg.  Nimium  hasc  flet. 

Phil.  Nequeo, 
Quom  te  video. 

Pal.  Habe  bonum  animum.    Scio  ego, 

et  quid  doleat  milii.  15 

Nam  nihil  miror,  si  libenter,   Philocomasium,  hic 

eras. 
Forma  hujus,  mores,  virtus,  animum  attinuere  hic 

tuum. 
Quin  ego  servus,  quando  adspicio  hunc,  fleo,  quia 

dijungimur. 
Phil.    Obsecro,   licet   complecti,   priusquam   profu 
cisco  ? 

Pyrg.  Licet. 

Phil.   O  mei  oculi !  o  mi  anime  ! 

Pal.  Obsecro,  tene  mulierem,  20 
Ne  affligatur. 

Pyrg.  Quid  istuc  ? 

Pal.  Postquam  abs  te  abit,  animo  male 
Factum  'st  huic  repente  miserae. 

Pyrg.  Accurrite  intro,  atque  afferte  aquam. 
Pal.  Nihil  aquam  moror. 

Pyrg.  Cur  ? 

Pal.  3Ialo  ne  interveneris, 
Quasso,  dum  resipiscit. 

Pyrg.  Capita  inter  se  nimis  nexa  hice  habent. 
Non  placet :  labra  labellis  ferruminant. 

Pkus.  Acre  malum  !  25 
Tentabam,  spiraret  an  non. 

Pyrg.  Aurem  admotam  oportuit. 
Pleus.  Sin  magis  vis,  ambos  mittam. 

Pyrg.  Nolo :  retineas. 

Pal.  Fleo  miser. 
Pyrg.  Exite,  atque  afferte  huc  intus  omnia,  isti  quae 

dedi. 
Pal.  Etiam  nunc  saluto  te,  Famiharis,  priusquam  eo. 
Conservi  conservsque  omnes,  bene  valete  et  vivite. 
Bene  (quseso)  inter  vos  dicatis,  et  mihi  absenti  ta- 
men.  31 

Pyrg.  Age,  Palaestrio,  bono  animo  es. 

Pal.  Eheu  !  nequeo,  quin  fleam, 
Quom  abs  te  abeam. 

Pyrg.  Fer  sequo  animo. 

Pal.  Scio  ego,  quid  doleat  mihi. 
Phil.  Sed  quid  hoc?  qua?  res  r    quid  video  ?  lux, 

salve! 
Pleus.  Jam  resipisti  ? 

Phil.  Obsecro,  quem  amplexa  sum  35 
Hominem  ?  Perii  !  Sumne  ego  apud  me  ? 

Pleus.  Ne  time,  voluptas  mea. 
Pyrg.  Quid  istuc  est  negoti  ? 

Pal.  Animus  hanc  modo  hic  reliquerat. 

Metuoque  et  timeo,  ne  hoc  tandem  propalam  fiat 
nimis.  38 

Pyrg.  Quid  id  est  ? 

Pal.  Nos  secundum  ferre  nunc  per  urbem 
ha?c  omnia, 
Ne  quis  tibi  hoc  vitio  vortat. 

Pyrg.  Mea,  non  illorum,  dedi.  40 
Parvi  ego  illos  facio.     Agite,  ite  cum  Diis  benevo- 

lentibus. 
Pal.  Tua  ego  hoc  causa  dico. 
Pyrg.  Credo. 

Pal.  Jam  vale. 

Pyrg.  Et  tu  bene  vale. 
Pul.    Ite  cito:  jam  ego  assequar  vos.    Cum  hero 

pauca  etiam  loquar. 
Quamquam  alios  fidehores  semper  habuisti  tibi, 
Quam  me,  tamen  tibi  habeo  magnam  gratiam  rerum 
omnium :  45 

Et,  si  ita  sententia  esset,  tibi  servire  mavelim 
Multo,  quam  alii  libertus  esse. 

Fyrg.  Habe  bonum  animum. 

Pal.   [Hau  mihi!] 
Quom  venit  mihi  in  mentem,  ut  mores  mutandi 

sient, 
Muliebres  mores  discundi,  obliviscundi  stratiotici. 
Pyrg.  Fac  sis  frugi. 

Pal.  Jam  non  possum  ;  amisi  omnem 
lubidinem.  50 

Pyrg.  I,  sequere  illos,  ne  morere. 

Pal.  Bene  vale. 

Pyrg.  Et  tu  bene  vale. 
PaJ.  Quzeso,  ut  memineris,  si  forte  liber  fieri  occe- 

perim, 
Mittam  nuntium  ad  te,  ne  me  deseras. 

Pyrg.  Non  est  meum. 
Pal.  Cogitato  identidem,  tibi  quam  fidelis  fuerim. 
Si  id  facies,  tum  demum  scibis,  tibi  qui  bonus  sit, 
qui  malus.  55 

Pyrg.  Scio,  et  perspexi  saepe ;  verum,  cum  antehac, 

tum  hodie  maxume.  56 

Pal.   Scies:  immo,  hodie  verum,  [factis]  faxo,  post 

dices  magis. 
Pyrg.  Vix  reprimor,  quin  te  manere  jubeam. 

Pah  Cave  istuc  feceris. 
Dicent  te  mendacem,  nec  verum  esse,  fide  nulla  esse 

te. 
Dicant  servorum,  praeter  med,  esse  fidelem  nemi- 

nem.  60 

Nam,  si  honeste  censeam  te  facere  posse,  suadeam  : 
Verum  non  potest :  cave  faxis. 

*    Pyrg.  Abi ;  jam  patiar,  quidquid  est. 
Pal.  Bene  vale  igitur. 

Pyrg.  Ire  rnelius  est  strenue. 

Pal.  Etiam  nunc  vale. 
Pyrg.  Ante  hoc  factum,  hunc  sum  arbitratus  semper 

servum  pessumum : 
Eum  fidelem  mihi  esse  invenio.    Quom  egomet  me- 

cum  cogito,  65 

Stulte  feci,  qui  hunc  amisi.  Ibo  hinc  intro  nunc  jam 
Ad  amores  meos  :  et  sensi ;  hinc  sonitum  fecerunt 

fores. 


ACTUS  IV.     SCENA  IX. 

PUER.     PYRGOPOLIMCES. 

Puer.  Ne  me  moneatis  :  memini  ego  officium  meum. 

Ego  jam  conveniam  illunc  :  ubi  ubi  est  gentium, 

Investigabo  :  operae  non  parco  meae. 

Pyrg.  Me  quaerit  illic.    Ibo  huic  puero  obviam. 

Puer.  Ehem  !  te  quaero.    Salve,  vir  lepidissume,    5 

Cumulate  commoditate ;  praeter  caeteros, 

Duo  Dii  quem  curant. 

Pyrg.  Qui  duo  ? 

Puer.  Mars  et  Venus. 
z  3 

Pyrg.  Facetum  puerum ! 

Pucr.  Intro,  te,  ut  eas,  obsecrat.  8 
Te  volt,  te  quaerit,  teque  exspectans  deperit. 
Amanti  fer  opem  :  quid  stas  ?  quin  intro  is  ? 

Pyrg.  Eo.  10 
Pucr.  Ipsus  illic  sese  jam  impedivit  in  plagas. 
Paratae  insidia?  sunt :  in  statu  stat  senex, 
Ut  adoriatur  mocchum,  qui  forma  'st  ferox  : 
Qui  omneis  se  amare  credit,  qua?que  adspexerit 
Mulier  :  eum  odere  qua  viri,  qua.  mulieres.  15 

Nunc  in  tumultum  ibo :  intus  clamorem  audio. 


ACTUS  V. 

Periplectomenes.  Pyrgopolinices.  Cario. 
sceledrls. 

Perip.  Ducite  istum :  si  non  sequitur,  rapite  subli- 

mem  foras ! 
Facite,  inter  terram  atque  ccelum  ut  medius  sit : 

discindite. 
Pyrg.  Obsecro  ( hercle),  Periplectomene,  te  .  .  .  . 

Perip.  Nequidquam  (  hercle)  obsecras. 
Vide,  ut  istic  tibi  sit  acutus,  Cario,  culter  probe. 
Car.  Quin  jamdudum  gestit  mcecho  hoc  abdomen 

adimere,  5 

Ut  faciam,  quasi  puero  in  collo  pendeant  crepundia. 
Pyrg.  Perii ! 

Car.  Haud  etiam,  numero  hoc  dicis.  Jamne 
in  hominem  involo  ? 
Perip.  Immo  etiam  prius  verberetur  fustibus. 

Car.  Multum  quidem. 
Perip.  Cur  es  ausus  subigitare  alienam  uxorem,  im- 

pudens  ? 
Pyrg.  Ita  me  Dii  ament,  ultro  ventum  est  ad  me. 

Perip.  Mentitur:  feri.  10 
Pyrg.  Mane,  dum  narro. 

Perip.  Quid  cessatis  ? 

Pyrg.  Non  licet  mihi  dicere  ?   11 
Perip.  Dic. 

Pyrg.  Oratus  sum  ad  te  venire  huc 

Perip.  Quare  ausu's  ?  hem  tibi  ! 
Pyrg.  Oi !  hei !  satis  sum  verberatus  :  obsecro  .... 

Car.  Quam  mox  seco  ? 
Perip.  Ubi  lubet :  distendite  hominem  divorsum,  et 

dispennite. 
Pyrg.  Obsecro  (hercle)  te,  ut  mea  verba  audias, 
priusquam  secat.  15 

Perip.  Loquere,  nondum  nihili  factus.  » 

Pyrg.  Viduam  esse  censui : 
Ita-que  ancilla,  conciliatrix  quae  erat,  dicebat  mihi. 
Perip.  Jura,  te  nociturum  esse  homini  nunc  hac  de 

re  nemini, 
Quod  tu  hodie  hic  verberatu's,  aut  quod  verbera- 

bere, 
Si  te  salvum  hinc  mittimus  Venereurn  nepotulum. 
Pyrg.  Juro  per  Dianam  et  Martem,  me  nociturum 
nemini,  21 

Quod  ego  hic  hodie  vapulo :  sed  mihi  id  aeque  fac- 

tum  arbitror. 
Et,  si  intestatus  non  abeo  hinc,  bene  agitur   pro 

noxia. 
Perip.  Quid  si  id  non  faxis  ? 

Pyrg.  Ut  vivam  semper  intestabilis. 

Car.  Verberetur  etiam  ;  post  tibi  amittundum  censeo. 

Pyrg.  Dii  tibi  benefaciant  semper,  quom  advocatus 

mihi  bene  es.  26 

Car.  Ergo  des  minam  auri  nobis. 

Pyrg.  Quamobrem  ? 

Car.  Salvis  testibus 
Ut  te  hodie  hinc  amittamus  Venereum  nepotulum  : 
Ahter  hinc  a  nobis  (ne  sis  frustra) .... 

Pyrg.  Dabitur. 

Car.  Magis  sapis» 

De  tunica,  et  chlamyde,  et  machaera,  ne  quid  speres ; 
non  feres.  30 

Verberone  etiam,  antequam  amittis  ? 

Pyrg.  Mitis  sum  equidem  fustibus. 
Obsecro  vos  .... 

Pcrijp.  Solvite  istum. 

Pyrg.   Gratiam  habeo  tibi. 
Pcrip.  Si  posthac  prehendero  ego  te  hic,  arcebo  tes- 

tibus. 
Pyrg.   Causam  haud  dico. 

Pcrip.  Eamus  intro,  Cario. 

Pyrg.  Servos  meos 
Eccos  video.    Philocomasium  jam  profecta  est  ?  dic 
mihi.  35 

Scel.  Jamdudum. 
Pyrg.  Hei  mihi ! 

Scci.  Magis  id  dicas,  si  scias,  quod  ego  scio : 
Namque  ille,  qui  lanam  ob  oculum  habebat,  nauta 

non  erat. 
Pyrg.  Quis  erat  igitur  ?      v 

Sccl.  Philocomasio  amator. 

Pyrg.  Qui  tu  scis  ? 

Scel.  Scio. 
Nam,  postquam  exierunt  porta,  nihil  cessarunt  il- 

lico 
Osculari  atque  amplexari  inter  se. 

Pyrg.  Vae  misero  mihi !  40 
Verba  mihi  data  esse  video.    Scelus  viri  Palaestrio, 
Is  me  in  hanc  illexit  fraudem.    Jure  factum  judico. 
Si  sic  aliis  mcechis  fiat,  minus  hic  mcechorum  siet : 
Magis  metuant ;  minus  has  res  studeant.  Eamus  ad 
me.    Plaudite. 


MOSTELLARIA. 

NIO,    ) 

MIO,  j 


.  servi. 
Grl: 

Philolaches,  adolescens. 

Philematilm,  meretrix. 

Scapha,  ancilla. 

Calliuamates,  adolescens. 

Delphilm,  meretrix. 

Thelropides,  \ 

c  senes. 
Simo,  i 

Damsta. 

Phaniscus,  advorsitor. 

Servls  alius. 

Pler. 


ARGUMENTUM 

(ut  quisbusdam  videtur) 

PRISCIANI. 

Maxumisit  emtos  suos  amores  Philolaches, 
Omnemque  absente  rem  suo  absumit  patre. 
Senem,  ut  revenit,  ludificatur  Tranio  : 
Terrifica  monstra  ait  videri  in  sedibus. 
Et  inde  primum  emigratum.     Intervenit 
Lucripeta  fcenus  fcenerator  postulans. 
Ludusque  rursum  fit  senex  :  nam  mutuum 
Acceptum  dicit  pignus  emtis  aedibus  : 
Requirit,  quae  sint :  ait  vicini  proxumi. 
Inspectat  illas  :  post  se  derisum  dolet : 
Ab  sui  sodale  gnati  exoratur  tamen. 

ACTUS  I.    SCENA  I. 

G-rumio.   Traxio. 

Grutn.  Exi  e  culina,  sis,  foras,  mastigia, 

Qui  mihi  inter  patinas  exhibes  argutias. 

Egredere,  herilis  pernicies,  ex  aedibus. 

Ego  (  pol)  te  ruri,  si  vivam,  ulciscar  probe. 

Exi,  inquam,  nidor,  e  culina  :  quid  lates  ?  5 

Tran.  Quid  tibi  (malum  !)  hic  ante  aedeis  clamita- 

tio  'st  ? 
An  ruri  censes  te  esse  ?  abscede  ab  a?dibus. 
Abi  rus ;  abi  dierecte  :  abscede  ab  janua. 
Hem  !  hoccine  volebas  ? 

Grum.  Perii !  Cur  me  verberas  ? 
Tran.  Quia  tu  vis. 

Grum.   Patiar.     Sine  modo  adveniat 
senex.  10 

Sine  modo  venire  salvum.  quem  absentem  comes. 
Tran.  Nec  verisimile  loquere,  nec  verum,  frutex, 
Comesse  quemquam  ut  quisquam  absentem  possiet. 
Grum.  Tu  urbanus  vero  scurra,  deliciae  popli, 
Rus  mihi  tu  objectas  ?  sane  (credo),  Tranio,         15 
Quod  te  in  pistrinum  scis  actutum  tradier. 
Cis  (  hercle)  paucas  tempestates,  Tranio, 
Augebis  ruris  numerum.  genus  ferratile. 
Nunc,  dum  tibi  lubet  licetque,  pota ;  perde  rem  ; 
Corrumpe  herilem  filium,  adolescentem  optumum  : 
Dies  noctesque  bibite ;  pergra^camini ;  21 

Amicas  emite,  liberate;  pascite 
Parasitos ;  opsonate  pollucibiliter. 
Haeccine  mandarit  tibi,  quom  peregre  hinc  iit,  se- 

nex  ? 
Hoccine  modo  hic  rem  curatam  oflfendet  suam  ?    25 
Hoccine  boni  esse  officium  servi  existumas, 
Ut  heri  sui  corrumpat  et  rem  et  fihum  ? 

Nam  ego  illum  corruptum  duco,  quom  his  factis 

studet.  28 

Quo  nemo  adaeque,  juventute  ex  omni  Attica, 
Antehac  est  habitus  parcus,  nec  magis  continens ;  30 
Is  nunc  in  aliam  partem  palmam  possidet. 
Virtute  id  factum  tua,  et  magisterio  tuo. 
Tran.  Quid  tibi  (malum  !)  me,  aut  quid  ego  agam, 

curatio  'st  ? 
An  ruri  (quaeso)  non  sunt,  quos  cures,  boves  ? 
Lubet  potare,  amare,  scorta  ducere.  35 

Mei  tergi  facio  haec,  non  tui,  fiducia. 
Gruvu  Quam  confidenter  loquitur  !  fue. 

Tran.  At  te  Jupiter 
Diique  omnes  perdant !  oboluisti  allium, 
Germana  illuvies,  rusticus,  hircus,  hara  suis, 
Canes  capro  commixta  ! 

Grum.  Quid  tu  vis  fieri  ?  40 

Non  omnes  possunt  olere  unguenta  exotica, 
Si  tu  oles  ;   neque  superior  accumbere, 
Neque  tam  facetis,  quam  tu  vivis,  victibus. 
Tu  tibi  istos  habcas  turtures,  pisceis,  aveis. 
Sine  alliato  fungi  fortunas  meas.  45 

Tu  fortunatus,  ego  miser :  patiunda  sunt. 
Meum  bonum  me,  te  tuum  maneat  malum. 
Tran.  Quasi  invidere  mihi  hoc  videre,  Grumio, 
Quia  mihi  bene  est,  et  tibi  male  est ;  dignissumum  'st. 
Decet  me  amare,  et  te  bubulcitarier ;  50 

Me  victitare  pulchre,  te  miseris  modis. 
Grum.  O  carnificum  cribrum  !  quod  credo  fore  : 
Ita  te  forabunt  patibulatum  per  vias 
Stimulis,  si  huc  reveniat  senex. 
Tran.  Qui  scis,  an  tibi  istuc  prius  eveniat,  quam 

mihi  ?  55 

Grum.  Quia  nunquam  merui :  tu  meruisti,  et  nunc 

meres. 
Tran.  Orationis  operam  compendiface, 
Nisi  te  mala  re  magna  mactari  cupis. 

Grum.  Ervum  daturin'  estis,  bubus  quod  feram  ? 
Date  aes,  si  non  estis.     Agite  porro,  pergite,  60 

Quomodo  occepistis :  bibite,  pergraecamini ; 
Este  ;  effercite  vos ;  saginam  caedite. 
Tran.  Tace,  atque  rus  abi :  ego  ire  in  Piraeum  volo, 
In  vesperum  parare  piscatum  mihi. 
Ervum  tibi  aliquis  cras  faxo  ad  villam  afferat.       65 
Quid  est?  quid  tu  me  nunc  obtuere,  furcifer  ? 
Grum.  Pol,  tibi  istuc  credo  nomen  actutum  fore. 
Tran.  Dum  interea  sic  sit,  istuc  actutum  sino. 
Grum.  Ita  est.     Sed  unum  hoc  scito,  nimio  celerius 
Venire  quod  molestum  'st,  quam  id,  quod  cupide 

petas.  70 

Tran.  Molestus  ne  sis.     Nunc  jam   i  rus,  teque 

amove. 
Ne  tu  erres,  (hercle)  praeterhac,  mihi  non  facies 

moram. 
Grum.  SatiV  abiit,  neque,  quod  dixi,  flocci  ex- 

istumat ! 
Pro,  Dii  immortales  !  obsecro  vostram  fidem, 
Facite,  huc  ut  redeat  noster  quamprimum  senex,  75 
Triennium  qui  jam  hinc  abest :  priusquam  omnia 
Periere,  et  aedes,  et  ager :  qui  nisi  huc  redit, 
Paucorum  mensium  sunt  relictae  reliquia?. 
Nunc  rus  abibo  :  nam  eccum  herilem  filium 
Video  corruptum  hic  ex  adolescente  optumo.         80 


ACTUS  I.     SCENA  II. 

PHILOLACHES; 

Recordatus  multum  et  diu  cogitavi, 

Argumentaque  in  pectus  multa  institui 

Ego ;  atque  in  meo  corde,  si  est  quod  mihi  cor, 

Eam  rem  volutavi,  et  diu  disputavi, 

Hominem  quojus  rei,  quando  natus  est,  5 

Similem  esse  arbitrarer,  simulacrumque  habere. 

Id  reperi  jam  exemplum.  7 

Novarum  aedium  esse  arbitror  similem  ego  hominem, 

Quando  hic  natus  est.     Ei  rei  argumenta  dicam. 

Atque  hoc  haud  videtur  verisimile  vobis  :  10 

At  ego  id  faciam  esse  ita  ut  credatis. 

Profecto  ita  esse,  ut  praedico,  vero  vincam. 

Atque  hoc  vosmet  ipsi,  (scio) 

Proinde  uti  nunc  ego  esse  autumo,  quando 

Dicta  audietis  mea,  haud  aliter  id  dicetis.  15 

Auscultate,  argumenta  dum  dico  ad  hanc  rem : 

Simul  gnarures  vos  volo  esse  hanc  rem  mecum. 

vEdes  quom  extemplo  sunt  paratae,  expolitae, 

Factae  probe,  examussim, 

Laudant  fabrum,  atque  aedeis  probant.  20 

Inde  exemplum  expetunt  sibi  quisque  simile, 

Suo  usque  sumtu :  operae  ne  parcunt  suae. 

Atque,  ubi  illo  immigrat  nequam  homo  indiligensque 

Cum  pigra  familia,  immundus,  instrenuus, 

Hic  jam  aedibus  vitium  additur,  25 

Bonae  quom  curantur  male. 

Atque  illud  saepe  fit ;  tempestas  venit, 

Confringit  tegulas,  imbricesque  :  ibi 

Dominus  indiligens  reddere  alias  nevolt. 

Venit  imber ;  lavit  parietes  ;  perpluunt  30 

Tigna  ;  putrefacit  aer  operam  fabri  : 

Nequior  factus  jam  est  usus  aedium  : 

Atque  haud  est  fabri  culpa.     Sed  magna  pars 

Moram  hanc  induxerunt,  si  quid  nummo  sarciri 

potest, 
Usque  mantant :  neque  id  faciunt,  donicum  35 

Parietes  ruunt :  aedificantur  aedes  totae  denuo. 
Haec  argumenta  ego  aedificiis  dixi :  nunc  etiam  volo 
Dicere,  ut  homines  aedium  esse  simileis  arbitremini. 
Primum  dum  parentes  fabri  liberum  sunt, 
Et  fundamentum  liberorum  substruunt ;  40 

Extollunt ;  parant  sedulo  in  firmitatem, 
Ut  et  in  usum  boni,  et  in  speciem  populo 
Sint :  sibique  aut  materiae  ne  parcunt. 

Nec  sunitus  sibi  sumtui  esse  ducunt : 
Expoliunt ;  docent  literas,  jura,  leges  ;  45 

Sumtu  suo  et  labore  nituntur,  ut 
Alii  sibi  esse  illorum  simileis  expetant. 
Ad  legionem  quom  itant,  adminiculum  eis  danunt 
Tum  jam  aliquem  cognatum  suum. 
Eatenus  abeunt  a  fabris.  50 

Unum  ubi  emeritum  'st  stipendium,  igitur  tum 
Speciinen  cernitur,  quo  eveniat  a?dificatio. 
Nam  ego  ad  illud  frugi  usque  et  probus  fui, 
In  fabrorum  potestate  dum  fuL 
Posteajuara  immigravi  in  ingenium  meum,  55 

Perdidi  operam  fabrorum  illico  oppido. 
Venit  ignavia ;  ea  mihi  tempestas  fuit ; 
Ea  mihi  adventu  suo  grandinem  imbremque  attulit; 
Ha?c  verecundiam  mihi  et  virtutis  modum 
Deturbavit ;  [texit]  detexitque  a  me  illico.  60 

Postilla  obtigere  eam  negligens  fui : 
Continuo,  pro  imbre,  amor  advenit  in  cor  meum. 
Is  usque  in  pectus  permanavit ;  permadefecit 
Cor  meum.     Nunc  simul  res,  fides,  fama,  virtus, 
Decusque,  deseruerunt :  ego  sum  in  usu  65 

Factus  nimio  nequior :  atque  (edepol)  ita 
Haec  tigna  humide  putent ;  non  videor  mihi 
Sr.rcire  posse  aedeis  meas,  quin  totae 
Perpetua?  ruant,  quin  cum  fundamento 
Perierint,  nec  quisquam  esse  auxilio  queat.  70 

Cor  dolet,  quom  scio,  ut  nunc  sum,  atque  ut  fui : 
Quo  neque  industrior  de  juventute  erat 
Arte  gymnastica,  disco,  hastis,  pila, 
Cursu,  armis,  equo.     Victitabam  volupe  : 
Parcimonia  et  duritia  disciplinae  aliis  eram  :  75 

Optumi  quique  expetebant  a  me  doctrinam  sibi. 
Nunc  postquam  nihili  sum,  id  vero  meopte  ingenio 
reperi. 

ACTUS  I.     SCENA  III. 
Philematium.  Scapha.   Philolaches. 

Philcm.  Jampridera  (ecastor)  frigida  non  lavi  magis 

lubenter, 
Nec  quom   me  melius,  mea  Scapha,  rear  esse  de- 

faecatam. 
Scaph.  Eventus  rebus  omnibus,  velut  horno  messis 

magna 
Fuit. 

Philem.  Quid  ea  messis  attinet  ad  meam  lava- 
tionem  ? 
Scaplu  Nihilo  plus,  quam  lavatio  tua  ad  messim. 

Philol.  O,  Venus  venusta  !  5 
Hasc  illa  est  tempestas  mea,  mihi  quae  modestiam 

omnem 
Detexit,  tectus  qua  fui :  quam  mihi  Amor  et  Cupido 
In  pectus  perpluit  meum  :  neque  jam  unquam  ob- 

tigere  possum. 
Madent  jam  in  corde  parietes :  periere  hae  oppido 

aedes. 
Philem.  Contempla,  (amabo)  mea  Scapha,  sati'n' 

haec  me  vestis  deceat  ?  10 

Volo  meo  placere  Philolachi,  meo  ocello,  meo  pa- 

trono. 
Scaph.  Quin  tu  te  exornas  moribus  lepidis,  quom 

lepida  tota  es  ? 
Non  vestem  amatores  mulieris  amant,   sed  vestis 

fartum. 
PhiM.  Ita  me  Dii  ament,  lepida  est  Scapha  :  sapit 

scelesta  multum ! 
Ut  lepide  res  omneis  tenet,  sententiasque  amantum  ! 
Philcm.  Quid  nunc  ? 

Scaph.  Quid  est  ? 

Philem.  Quin  me  adspice,  et  con- 
templa,  ut  haec  me  decet.  16 

Scaph.  Virtute  formae  id  evenit,  te  ut  deceat,  quid- 

quid  habeas.  17 

PhiloL  Ergo,  hoc  ob  verbum,  te,  Scapha,  donabo 

ego  profecto  hodie  aliqui ; 
Neque  patiar  te  istanc  gratiis  laudasse,  quae  placet 

mihi. 
Philem.  Nolo  ego  te  assentari  mihi. 

Scaph.  Nimis  tu  quidem  stulta  es 
mulier.  20 

Eho  !  mavis  vituperari  falso,  quam  vero  extolli  ? 
Equidem  (pol),  vel  falso,  tamen  laudari  multo  malo, 
Quam  vero  culpari,  aut  alios  meam  speciem  irridere. 
Philem.  Ego  verum  amo :  verum  volo  dici  mihi : 

mendacem  odi. 
Scaph.  Ita  tu  me  ames,  ita  Philolaches  tuus  te  amet, 

ut  venusta  es  !  25 

Philol.  Quid  ais,  scelesta  ?  quomodo  adjurasti  ?  ita 

ego  istam  amarem  ? 
Quid  ?  istaec  me ;  id  cur  non  additum  'st  ?  infecta 

dona  facio. 
Periisti !  quod  promiseram  tibi  donum,  perdidisti. 
Scaph.  Equidem  ( pol)  miror  tam  catam,  tam  doctam 

te,  et  bene  eductam, 
Non  stultam,  stulte  facere. 

Philem.  Quin  mone,  (quaeso)  si  quid  erro.  30 
Scaph.  Tu  (ecastor)  erras,  quae  quidem  illum  ex- 

spectes  unum,  atque  illi 
Morem  praecipue  sic  geras,  atque  alios  adsperneris. 
Matronae,  non  meretricium  'st,  unum  inservire  aman- 

tem. 
Philol.    Pro  Jupiter !    nam  quod  malum  vorsatur 

mea  domi  illud  ? 
Dii  Deaeque  omnes  me  pessumis  exemplis  interfi- 

ciant,  35 

Nisi  ego  illam  anum  interfecero  siti,  fameque,  atque 

algu. 
Philem.  Nolo  ego  mihi  male  te,  Scapha,  praecipere. 

Scaph.  Stulta  es  plane,  quae 
2  a3 

Illum  tibi  aeternum  putes  fore  amicum  et  benevo- 

lentem.  38 

Moneo  ego  te :  te  deseret  ille  aetate  et  satietate. 
Phikm.  Non  spero. 

Scaph.  Insperata  accidunt  magis  saepe, 

quam  quae  speres.  40 

Postremo,  si  dictis  nequis  perduci  ut  vera  haec  credas, 

Mea  dicta  ex  factis  nosce :  rem  vides,  quae  sim,  et 

quae  fui  ante. 
Nihilo  ego,  quam  nunc  tu,  amata  sum ;  atque  uni 

modo  gessi  morem, 
Qui  (pol)  me,  ubi  aetate  hoc  caput  colorem  com- 

mutavit, 
Reliquit,  deseruitque  me.    Tibi  idem  futurum  crede. 
Philol.  Vix  comprimor,  quin  involem  illi  in  oculos 

stimulatrici.  46 

Philem.  Solam  illi  me  soli  censeo  esse  oportere  ob- 

sequentem. 
Solam  ille  me  soli  sibi  suo  liberavit. 
Philol.  Pro,  Dii  immortales  !  mulierem  lepidam,  et 

pudico  ingenio ! 
Bene  (  hercle)  factum ;   et  gaudeo  mihi  nihil  esse 

hujus  causa.  50 

Scaph.  Inscita  fecastor)  tu  quidem  es. 
Ph  i  le  m .  Quaprop  ter  ? 

Scaph.  Quae  istuc  cures, 
Ut  te  ille  amet. 

Philem.  Cur  (obsecro)  non  curem  ? 

Scaph.  Liberaesjam. 
Tu  jam,  quod  quaerebas,  habes :  ille,  te.nisi  amabit 

ultro, 
Id,  pro  capite  tuo  quod  dedit,  perdiderit  tantum 

argenti. 
Philol.  Perii  ( hercle),  ni  ego  illam  pessumis  ex- 

emplis  enicasso.  55 

Illa  hanc  corrumpit  mulierem  malesuada  vitilena. 
Phikm.  Nunquam  ego  illi  possum  gratiam  referre, 

ut  meritu'st  de  me. 

Scapha,  id  tu  mihi  ne  suadeas,  ut  illum  minoris 

pendam.  58 

Scaph.  At  hoc  unum  facito  cogites,  si  illum  in- 

servibis  solum 
Dum  tibi  nunc  haec  aetatula  5st,  in  senecta  male 

querere.  60 

Phiiol.  In  anginam  ego  nunc  me  velim  vorti,  ut 

venefica?  illi 
Fauces  prehendam,  atque  enicem  scelestam  stimu- 

latricem. 
Philem.  Eumdem  animum  oportet  nunc  mihi  esse 

gratum,  ut  impetravi, 
Atque  olim,  priusquam  id  extudi,  quom  illi  sub- 

blandiebar. 
Philoi.  Dii  me  faciant,  quod  volunt,  ni  ob  istam 

orationem  65 

Te  liberasso  denuo,  et  nisi  Scapham  enicasso. 
Scaph.  Si  tibi   sat  acceptum  'st,  fore  victum  tibi 

sempiternum, 
Atque  illum  amatorem  tibi  proprium  futurum  in  vita, 
Soli  gerundum  censeo  morem,  et  capiundos  crineis. 
Phikm.  Ut  fama  est  homini,  exin  solet  pecuniam 

invenire.  70 

Ego,  si  bonam  famam  mihi  servasso,  sat  ero  dives. 
Philol.  Siquidem  (  hercle)  vendundum  'st,  pater  vae- 

nibit  multo  potius, 
Quam  te.  me  vivo,  unquam  sinam  egere,  aut  men- 

dicare. 
Scaph.  Quid  illis  futurum  'st  caeteris,  qui  te  amant  ? 

Philem.  Magis  amabunt. 
Quom  videbunt  gratiam  referri.  fo 

Philol.  Utinam  meus  nunc  mortuus  pater  ad  me 

nuntietur ! 
Ut  ego  exhaeredem  meis  bonis  me  faciam,  atque  haec 

sit  haeres. 
Scaph.  Jam  ista  quidem  absumta  res  erit :  diesque 

noctesque  estur, 
Bibitur ;    neque   quisquam   parcimoniam   adhibet : 

sagina  plane  est. 

Philol.  In  te  (hercle)  certum  'st  principium,  ut  sim 

parcus,  experiri.  80 

Nam  neque  edes  quidquam  neque  bibes  apud  me 

hisce  diebus. 
Philcm.  Si  quid  tu  in  illum  bene  voles  Ioqui,  id 

loqui  licebit : 
Nec  recte  si  illi  dixeris,  jam  (ecastor)  vapulabis. 
Philol.  Edepol,  si  summo  Jovi  vivo  argento  sacri- 

ficassem, 
Pro  ilhus  capite  quod  dedi,  nunquam  aeque  id  bene 

collocassem.  85 

Ut  videas  eam  medullitus  me  amare  !  O  !  probus 

homo  sum : 
[QiiEe]  pro  me  causam  diceret,  [patronum]  liberavi. 
Scaph.  Video   te  nihili  pendere,    prae  Philolache, 

omneis  homines. 
Nunc,  ne  ejus  causa  vapulem,  tibi  potius  assentabor, 
Si  acceptum  sat  habes,  tibi  fore  illum  amicum  sem- 

piternum.  90 

Philcm.  Cedo  mihi  speculum,  et  cum  ornamentis 

arculam  actutum,  Scapha ; 
Ornata  ut  sim,  quom  huc  veniat  Philolaches,  vo- 

luptas  mea. 
Scaph.  Mulier,  quae  se  suamque  aetatem   spernit, 

speculo  ei  usu'st. 
Quid  opu'st  speculo  tibi,  quae  tute  speculo  speculum 

es  maxumum  ? 
Philol.  Ob  istuc  verbum,  ne  nequidquam,  Scapha, 

tam  lepide  dixeris,  95 

Dabo  aliquid  nodie  tibi  peculi,  Philematium  mea. 
Philem.  Suo  quique  loco,  vide'n',  capillus  satis  com- 

positu'st  commode  ? 
Scaph.  Ubi  tu  commoda  es,  capillum  commodum 

esse  credito. 
Philol.  Vah  !  quid  illa  pote  pejus  quidquam  muliere 

memorarier  ? 
Nunc  assentatrix  scelesta  est ;  dudum  advorsatrix 

erat.  100 

Philem.  Cedo  cerussam. 

Scaph.  Quid  cerussa  opus  nam? 

Phikm.  Qui  malas  oblinam.  101 
Scaph.  Una  opera  ebur  atramento  candefacere  pos- 

tules. 
Philol.  Lepide  dictum  de  atramento  atque  ebore. 

Euge !  plaudo  Scaphae. 
Philem.  Tum  tu  igitur  cedo  purpurissum. 

Scaph.  Non  do :  scita  es  tu  quidem. 
Nova  pictura  interpolare  vis  opus  lepidissumum.  105 
Xon  istanc  astatem  oportet  pigmentum  ullum  at- 

tingere, 
Neque  cerussam,  neque  melinum,  neque  ullam  aliam 

offuciam. 
Cape  igitur  speculum. 

Philol.  Hei  mihi  misero !  savium  speculo 
dedit. 
Nimis  velim  lapidem,  qui  ego  illi  speculo  diminuam 

caput. 
Scaph.  Linteum  cape,  atque  exterge  tibi  manus. 

Philem.  Quid  ita,  obsecro?   110 
Scaph.  Ut  speculum  tenuisti,  metuo,  ne  oleant  ar- 

gentum  manus : 
Xe  usquam  argentum  te  accepisse  suspicetur  Phi- 

lolaches. 
Philol.  Non  ndeor  vidisse  lenam  callidiorem  ullam 

alteram. 
Ut  lepide  atque  astute  in  mentem  venit  de  speculo 

malee  ! 
Philem.  Etiamne  unguentis  unguendam  censes  ? 

Scaph.  2VIinume  feceris.   llo 
Philem.  Quapropter? 

Scaph.  Quia  (ecastor)  mulier  recte  olet, 
ubi  nihil  olet. 
Nam  istaec  veteres,  quae  se  unguentis  unctitant,  in- 

terpoles, 
Vetnlae,  edentula?,  quae  vitia  corporis  fuco  occulunt, 
Ubi  sese  sudor  cum  unguentis  consociavit,  illico 

Itidem  olent,  quasi  quom  una  multa  jura  confundit 

cocus.  120 

Quid  oleant,  nescias,  nisi  id  unum,  ut  male  olere 

intelligas. 
Philol.  Ut  perdocte  cuncta  callet !  nihil  hac  docta 

doctius. 
Verum  illud  est,  maxumaque  adeo  pars  vostrorum 

intelligit, 
Quibus  anus  domi  sunt  uxores,  quae  vos  dote  me- 

rueiunt. 
Pliilem.  Agedum,  contempla  aurum  et  pallam,  sa- 

tiV  haec  me  deceat,  Scapha?  125 

Scaj)h.  Non  me  curare  istuc  oportet. 

PhUem.  Quem  (obsecro)  igitur? 

Scaph.  Eloquar : 
Philolachem.  Is  ne  quid  emat,  nisi  quod  tibi  placere 

censeat. 
Nam   amator  meretricis  mores   sibi  emit   auro  et 

purpura. 
Quid  opu'st,  quod  suum  esse  nolit,  ei  ultro  osten- 

tarier  ? 
Purpura  aetas  occultanda  'st :  [aurum  turpe  mulieri.] 
Pulchra  muher  nuda  erit,   quam  purpurata,  pul- 

chrior :  131 

Postea,  nequidquam  exomata  'st  bene,  si  morata  'st 

male. 
Pulchrum  ornatum  turpes  mores  pejus  coeno  colli- 

nunt. 
Nam,  si  pulchra  'st,  nimis  ornata  'st. 

Philol.  Nimis  diu  abstineo  manum. 
Quid  hic  vos  duae  agitis  ? 

Philem.  Tibi,  me  exorno,  ut  placeam. 

Philol.  Ornata  es  satis.  135 
Abi  hinc  tu  intro ;  atque  ornamenta  haec  aufer.   Sed, 

voluptas  mea, 
Mea  Philematium,  potare  tecum  collibitum  'st  mihi. 
Philem.  Libet  et  (edepol)  mihi  tecum  :  nam,  quod 

tibi  libet,  idem  mihi  libet, 

Mea  volaptas ! 

Philol.  Hem  !  istuc  verbum  vile  est  viginti 
minis. 
Phikm.  Cedo  (amabo)   decem :   bene  emtum  tibi 

dare  hoc  verbum  volo.  140 

Philoh  Etiam  nunc  decem  minae  apud  te  sunt :  vel 

rationem  puta. 
Triginta  minas  pro  capite  tuo  dedi. 

Philem.  Cur  exprobras  ? 
PhiloL  Egone  id  exprobrem,  qui  mihimet  cupio  id 

opprobrarier  ? 
Nec  quidquam  argenti  locavi  jam  diu  usquam  a?que 

bene. 
Philem.  Certe  ego,  quod  te  amo,  operam  nusquam 

melius  potui  ponere.  145 

Philol.  Bene  igitur  ratio  accepti  atque  expensi  inter 

nos  convenit. 
Tu  me  amas  ;  ego  te  amo  :   merito  id  fieri  uterque 

existumat. 
Haec  qui  gaudent,  gaudeant  perpetuo  suo  semper 

bono : 
Qui  invident,  ne  unquam  eorum  quisquam  invideat 

prorsus  commodis. 
Philem.  Age,  accumbe  igitur.     Cedo  aquam  mani- 

bus:  puer,  appone  hic  mensulam.  150 

Vide,  tali  ubi  sint.     Vi'n'  unguenta  ? 

Pltilol.  Quidopu^st?  cum  stacta  accubo. 
Sed  estne  hic  meus  sodalis,  qui  huc  incedit  cum 

amica  sua  ? 
Is  est.     CaUidamates,  cum  amica,  eccum,  incedit. 

Euge,  oculus  meus  ! 
Conveniunt  maniplares ;  eccos !  praedam  participes 

petunt. 

ACTUS  I.    SCENA  IV. 

Callidamates.    Delphium.    Philolaches. 
Philematium. 

Callid.  Advorsum  venire  mihi  ad  Philolachem 
Volo  tempori.     Audi :  hem  !  tibi  imperatum  est. 
Nam  illic  ubi  fui,  inde  effugi  foras. 
Ita  me  ibi  male  convivi  sermonisque 
Taesum    est.     Nunc   comissatum   ibo  ad  Philola- 
chetem,  5 

Ubi  nos  hilari  ingenio  et  lepide  accipiet. 
Ecquid  tibi  videor,  [mamma,  madere  ?] 

Delph.  Semper 
Istoc  modo  moratus  vivere  debebas. 
Callid.  Visne  ego  te,  ac  tute  me  amplectare  ? 
Delph.  Si  tibi  cordi  est  facere,  licet. 

Calhd.  Lepida  es.  10 
Duce  me,  amabo. 

Dclph.  Cave  ne  cadas :  adsta. 
Callid.  O  !   ocellus  es  meus ;   tuus  sum  alumnus, 

mel  meum  ! 
Delph.  Cave  modo,  ne  prius  in  via  accumbas, 
Quam  illic,  ubi  lectus  est  stratus,  coimus. 
Callid.  Sine,  sine  cadere  me. 

Delph.  Sino :  sed  et  hoc,  quod  mihi  in 
manu  est:  15 

Si  cades,  non  cades,  quin  cadam  tecum. 
Jacenteis  tollet  postea  nos  ambos  aliquis. 
Madet  homo. 

Callid.  Tun'  me  ais,  mamma,  madere  ? 
Delph.  Cedo  manum  :  nolo  equidem  te  affligi. 
Callid.  Hem  !  tene,  age,  i  simul.     Quo'd  ego  eam, 
an  scis  ?  20 

Delph.  Scio. 

Callid.  In  mentem  venit  modo;  nempe 
domum  eo 

Comissatum. 

Ddph.  Immo. 

Callid.  Istuc  quidem  jam  memini.  22 
Philol.  Nnm  non  vis  obviam  me  hisce  ire,  anime  mi  ? 
Illi  ego  ex  omnibus  optume  volo  :  jam 
Revortar. 

Philem.  Diu  est  jam  id  mihi. 

Callid.  Ecquis  hic  est?  25 
Philol.  Adest. 

Callid.  Eu  !  Philolaches,  salve,  amicissume 
Mihi  hominum  omnium. 

Philol.  Dii  te  ament.     Accuba, 
Calhdamates.     Unde  agis  te  ? 

Callid.  Unde  homo  ebrius. 
Philol.  Probe.     Quin  (amabo)  accubas,  Delphium 

mea? 
Cullid.  Date  illi,  quod  bibat :  dormiam  ego  jam.  30 
Philol.  Num  mirurn  aut  novum  quidpiam  facit  ? 

quid  ego 
Hoc  faciam  postea,  mea? 

De/j/h.  Sic  sine  eumpse. 

Philol.  Age  tu, 
Interim  da  ab  Delphio  cito  cantharum  circum. 


ACTUS  II.     SCENA  I. 

Tramo.   Philol\ches.   Callidamates. 
Delphilm.  Philematilm.   Pler. 

Tran.  Jupiter  supremus  summis  opibus  atque  in- 

dustriis 
Me  perisse  et  Philolachetem  cupit  herilem  filium. 
Occidit  spes  nostra ;   nusquam   stabulum  'st  con- 

fidentiae ; 
Nec  Salus  nobis  saluti  jam  esse,  si  cupiat,  potest ; 
Ita  rnali  moeroris  montem  maxumum  ad  portum 

modo  5 

VOL.  IT.  2  B 

Conspicatus  sum.     Herus  advenit  peregre.     Periit 

Tranio !  6 

Ecquis  homo  est,  qui  facere  argenti  cupiat  aliquan- 

tum  lucri, 
Qui  hodie  sese  excruciari  meam  vicem  possit  pati  ? 
Ubi  sunt  isti  plagipatidse,  ferritribaces  viri  ? 
Vel  isti,  qui  hastis,  trium  nummorum  causa,  subeunt 
sub  falas,  10 

Ubi  aliqui  quindenis  hastis  corpus  transfigi  solent  ? 
Ego  dabo  ei  talentum,  primus  qui  in  crucem  ex- 

cucurrerit ; 
Sed  ea  lege,  ut  affigantur  bis  pedes,  bis  brachia. 
Ubi  id  erit  factum,  a  me  argentum  petito  prassenta- 

rium. 
Sed  ego  sumne  ille  infelix,  qui  non  curro  curriculo 
domum  ?  15 

PhiloJ.  Adest  opsonium  :   eccum,  Tranio  a  portu 

redit. 
Tran.  Philolaches. 

Philol.  Quid  est  ? 

Tran.  Et  ego  et  tu  . .  .  . 

Philol,  Quid  "  et  ego  et  tu?" 
Tran.  Periimus. 
Philol.  Quidita? 

Tran.  Pater  adest. 

Philol.  Quid  ego  ex  te  audio  ? 

Tran,  Absumti  sumus. 
Pater  (inquam)  tuus  venit. 

Philol.  Ubi  est  is  ?  obsecro  te. 

Traiu  Adest. 
Philol.  Quis  id  ait?  quis  vidit? 

Tran.  Egomet  (inquam)  vidi. 

Philol.  Vaemihi!  20 
Quid  ego  ago  ? 

Tran.  Nam  quid  tu  (malum  !)  me  rogitas, 
quid  agas  ?  Accubas. 
Philol.  Tun'  vidisti  ? 

Tran.  Egomet,  inquam. 

PhiloL  Certe? 

Tran.  Certe,  inquam. 

FhUol.  Occidi,  22 
Si  tu  vera  memoras. 

Tran.  Quid  mihi  sit  boni,  si  mentiar  ? 
Philol.  Quid  ego  nunc  faciam  ? 

Tran.  Jube  haec  hinc  omnia  amolirier. 
Quis  istic  dormit? 

Philol.  Callidamates. 

Tran.  Suscita  istum,  Delphium.  25 
Delph.  Callidamates  !  Callidamates  !  vigila. 

Callid.  Vigilo  :  cedo  ut  bibam. 
Delph.  Vigila  :  pater  advenit  peregre  Philolachae. 

Cal/id.  Valeat  pater. 
Philol.  Valet  ille  quidem,  atque  ego  disperii. 

Callid.  Disperisti?  qui  pote'st  ? 
PJtiluL  Quaeso  (edepol),  exsurge  :  pater  advenit. 

CaJlid.   Tuus  venit  pater? 

Jube  abire  rursum.  Quid  illi  reditio  etiam  huc  fuit? 

PhiloJ.  Quid  ego  agam  ?  Pater  jam  hic  me  offendet 

miserum  adveniens  ebrium,  31 

jEdeis  plenas  convivarum,  et  mulierum.  Miserum  'st 

opus, 
Igitur  demum  fodere  puteum,  ubi  sitis  fauces  tenet ; 
Sicut  ego,  adventu  patris,  nunc  quaero,  quid  faciam 

miser. 
Tran.  Ecce  autem  hic  deposivit  caput,  et  dormit. 
Suscita.  35 

PliiJoJ.  Etiam  vigilas?  Pater  (inquam)  aderitjamhic 
meus. 

CaJlid.  Ai'n'  tu,  pater  ? 
Cedo  soleas  mihi,  ut  arma  capiam.    Jam  (pol)  ego 

occidam  patrem. 
PhiJol.  Perdis  rem  :  tace,  amabo.  Abripite  hunc  in- 

tro  actutum  inter  manus. 
CaJlid.  Jam  (  hercle)  ego  vos  pro  matula  habebo, 

nisi  mihi  matulam  datis. 
PhiJoI.  Perii ! 

Tran.  Habe  bonum  animum  :  ego  istum 
lepide  medicabor  metum.  40 

Philol.  Nullus  sum. 

Tran.  Taceas.    Ego,  qui  istaec  sedem, 
meditabor  tibi. 
$ati'n'  habes,  si  ego  advenientem  ita  patrem  faciam 

tuum, 
Non  modo  ne  introeat,  verum  etiam  ut  fugiat  longe 

ab  eedibus? 
Vos  modo  hinc  abite  intro,  atque  haec  hinc  propere 

amolimini. 
PJtilol.  Ubi  ego  ero  ? 

Tran.  Ubi  maxume  esse  vis,  cum  hac, 
cum  istac  eris.  45 

Dcljpfi.  Quid  estigitur?  Abeamus  hinc  nos. 

Tran.  Non  hoc  longe,  Delphium. 
Namque  intus  potate  haud  tantillo  hac  quidem  causa 

minus. 
PJiilol.   Hei  mihi !   quam,  istaec  blanda  dicta  quo 

eveniant,  madeo  metu  !  , 

Tran.  Poti'n'  animo  ut  sies  quieto,  et  facias  quod 
jubeo? 

PhiloL  Pote'st. 
Tran.  Omnium  primum,  Philematium,  intro  abi, 
et  tu,  Delphium,  50 

DcJpJi.  3Iorigerae  tibi  erimus  ambae. 

Tran.  Ita  ille  faxit  Jupiter. 
Animum  advorte  nunc  tu  jam,  quae  volo  accurarier. 
Omnium  primumdum  aedes  jam  fac  occlusae  sient : 
Intus  cave  muttire  quemquam  siveris. 

PJiilol.  Curabitur. 
Tran.  Tamquam  si  intus  natus  nemo  in  aedibus  ha- 
bitet. 

PJiiJoJ.  Licet.  55 

Tran.  Neu  quisquam  responset,  quando  hasce  aadeis 

pultabit  senex. 
PJiiJoJ.  Numquid  aliud  ? 

Tran.  Clavem  mihi  harunce  aedium  Laconicam 

Jam  jube  efFerri  intus:  hasce  ego  aedeis  occludam 

hinc  foris.  58 

Philol.  In  tuam  custodiam  meque  et  meas  spes  trado, 

Tranio. 
Tran.  Pluma  haud  interest,  patronus  an  cliens  pro- 

pior  siet  GO 

Homini,  quoi  nulla  in  pectore  'st  audacia. 
Nam  quoivis  homini,  vel  optumo,  vel  pessumo, 
Quamvis  desubito  facile  'st  facere  nequiter : 
Verum  id  videndum  'st,  id  viri  docti  'st  opus, 
Quas  designata  sint  et  facta  nequiter,  65 

Ne  quid  patiatur,  quamobrem  pigeat  vivere  : 
Tranquille  cuncta,  et  ut  proveniant  sine  malo ; 
Sicut  ego  efficiam,  quae  facta  hic  turbavimus, 
Profecto  ut  Hqueant  omnia,  et  tranquiUa  sint. 
Neque  quidquam  nobis  pariantex  se  incommodi.  70 
Sed  quid  tu  egrederis?  Perii !  oh  !  jam  jam  optume 
Praeceptis  paruisti ! 

Puer.  Herus  jussit  maxumo 
Opere  orare,  ut  patrem  aliquo  absterreres  modo, 
Ne  introiret.    Adest. 

Tran.  Quin  etiam  illi  hoc  dicito, 
Facturum  me,  ut  ne  etiam  adspicere  aedeis  audeat ; 
Capite  obvoluto  ut  fugiat  cum  summo  metu.         76 
Clavim  cedo,  atque  abi  hinc  intro,  atque  occlude  os- 

tium : 
Et  ego  hinc  occludam.   Jube  venire  nunc  iam. 
Ludos  ego  hodie  vivo  praesenti  hic  seni 
Faciam ;  quod  credo  mortuo  nunquam  fore.  80 

Concedam  a  foribus  huc :  hinc  speculabor  procul, 
Unde  advenienti  sarcinam  imponam  seni. 


2  B  3 

ACTUS  II.     SCENA  II. 

Theiropides.    Tramo. 

Tlicur.  Habeo,  Neptune,  gratiam  magnam  tibi, 
Quom  me  amisisti  a  te  vix  vivum  modo. 
Verum,  si  posthac  me  pedem  latum  modo 
Scies  imposisse  in  undam,  haud  causa  ilhco  'st, 
Quod  nunc  voluisti  facere,  quin  facias  mihi.  5 

Apage,  apage  te  a  me.    Nunc  jam,  post  hunc  diem, 
Quod  crediturus  tibi  fui,  omne  credidi. 
Tran.  Edepol,  Neptune,  peccavisti  largiter, 
Qui  occasionem  hanc  amisisti  tam  bonam. 
Thcur.  Triennio  post  yEgypto  advenio  domum  :   10 
Credo,  exspectatus  veniam  familiaribus. 
Tran.  Niinio  (edepol)  ille  potuit  exspectatior 
Venire,  qui  te  nuntiaret  mortuum. 
Theur.  Sed  quid  hoc  ?  occlusa  janua  'st  interdius  ! 
Pultabo.    Heus  !  ecquis  istas  aperit  mi  foreis  ?      15 
Tran.  Quis  homo'st,  qui  nostras  aedeis  accessit  prope  ? 
Theur.  Aleus  servus  hic  quidem'st  Tranio. 

Tran.  O  Theuropides 
Here  !  salve  !    Salvum  te  advenisse  gaudeo. 
Usquene  valuisti  ? 

Theur.  Usque,  ut  vides. 

Tran.  Factum  optume. 
Theur.  Quid  vos  ?  insanine  estis  ? 

Tran.  Quidum? 

Theur.  Sic  quia  20 
Foris  ambulatis.    Natus  nemo  in  aedibus 
Servat,  neque  qui  recludat,  neque  qui  respondeat. 
Pultando  pedibus  paene  confregi  hasce  ambas. 

Tran.  Eho ! 
An  tu  tetigisti  has  aedeis  ? 

Theur.  Cur  non  tangerem  ? 
Quin  pultando,  inquam,  psene  confregi  foreis.  25 
Tran.  Tetigistin'? 

Themr.  Tetigi,  inquam,  et  pultavi. 
Tran.   Vah  ! 

Thcur.  Quid  est  ?  26 
Tran>  Male  (  hercle)  factum. 

Theur.  Quid  est  negoti  ? 

Tran.  Non  potest 
Dici,  quam  indignum  facinus  fecisti  et  maluru. 
Thcur.  Quid  jam? 

Tran.  Fuge,  obsecro,  atque  abscede  ab  axlibus. 
Fuge  huc  ;  fuge  ad  me  propius.    Tetigistin'  foreis  ? 
Thcur.  Quomodc  pultare  potui,  si  non  tangerem  ? 
Tran.  Occidisti,  hercle  .... 

Theur.  Quem  mortalem  ? 

Tran.  Omneis  tuos.   32 
Theur.    Dii  te  Deaeque  omnes   [faxint]  cum  isto 

omine  ! 
Tran.  Metuo,  te  atque  istos  expiare  ut  possies. 
Theur.    Quamobrem?  aut  quam  subito  rem  mihi 
apportas  novam  ?  35 

Tran.  Et  heus !  jube  illos  illinc  (amabo)  abscedere. 
Theur.  Abscedite. 

Tran.  iEdeis  ne  attingite.    Tangite 
Vos  quoque  teiTam. 

Theur.  Obsecro  (  hercle),  quin  eloquerejam. 
Tran.  Quia  septem  menses  sunt,  quom  in   hasce 

aedeis  pedem 
Nemo  intro  tetulit,  semel  ut  emigravimus.  40 

Thcur.  Eloquere,  quid  ita  ? 

Tran.  Circumspicedum,  numquis  est, 
Sermonem  nostrum  qui  aucupet. 

Thcur.  Tutum  probe  'st. 
Tran.  Circumspice  etiam. 

Theur.  Nemo  'st :  loquere  nunc  Yam. 
Tran.  Capitalis  caedis  facta  'st. 

Thcur.  Quid  est?  Non  intelhgo. 
Tran.  Scelus  (inquam)  factum  'st  jamdiu  antiquum 
et  vetus.  45 

Antiquum  id  adeo  nos  nunc  factum  invenhnus. 

Thcur.  Quid  istuc  est,  sceleste?  aut  quis  idfecit? 
cedo.  47 

Tran.  Hospes  necavit  hospitem  captum  manu  ; 
Iste,  (ut  ego  opinor)  qui  has  tibi  aedeis  vendidit. 
Thcur.  Necavit  ? 

Tran.  Aurum  eii  ademit  hospiti,  50 
Eumque  hic  defodit  hospitem  ibidem  in  a?dibus. 
Theur.  Quapropter  id  vos  factum  suspicamini? 
Tran.  Ego  dicam  ;  ausculta.    Ut  foris  ccenaverat 
Tuus  gnatus,  postquam  rediit  a  ccena  domum, 
Abimus  omnes  cubitum,  condormivimus  :  55 

Lucernam  forte  oblitus  fueram  exstinguere ; 
Atque  ille  exclamat  derepente  maxumum. 
Thcur.  Quis  homo?  an  gnatus  meus? 

Tran.  St,  tace  :  ausculta  modo. 
Ait  venisse  illum  in  somnis  ad  se  mortuum. 
Theur.  Nempe  ergo  in  somnis  ? 

Tran.  Ita  :  sed  ausculta  modo.  60 
Ait  illum  hoc  pacto  sibi  dixisse  mortuum  .... 
Thcur.  In  somnis  ? 

Tran.  Mirum  quin  vigilanti  diceret, 
Qui  abhinc  sexaginta  annis  occisus  foret. 
Interdum  inepte  stultus  es. 
Thcur.  Taceo. 

Tran.  Sed  ecce,  quas  ille  inquit :     65 
"  Ego  transmarinus  hospes  sum  Diapontius. 
Hic  habito  :  haec  mihi  dedita  'st  habitatio. 
Nam  me  Acheruntem  recipere  Orcus  noluit, 
Quia  praemature  vita.  careo.    Per  fidem 
Deceptus  sum.    Hospes  hic  me  necavit ;  isque  me 
Defodit  insepultum  clam  ibidem  in  hisce  asdibus,  71 
Scelestus,  auri  causa.    Nunc  tu  hinc  emigra. 
ScelestaB  ha?  sunt  aedes,  impia  'st  habitatio." — 
Quae  hic  monstra  fiunt,  arrno  vix  possum  eloqui. 
St,  st ! 

Theur.  Quid,  (obsecro)  hercle,  factum'st? 

Tran.  Concrepuit  foris.  75 
Hiccine  percussit  ? 

Thcnr.  Guttam  haud  habeo  sanguinis.  76 
Vivum  me  arcessunt  ad  Acheruntem  mortui. 
Tran.  Perii !  illice  hodie  hanc  conturbabunt  fabu- 

lam. 
Nimis  quam  formido,  ne  manifesto  hic  me  oppri- 

mat 
Thcur.  Quid  tute  tecum  loquere  ? 

Tran.  Abscede  ab  janua.  80 
Fuge,  (obsecro)  hercle ! 

Thcur.  Quo  fugiam  ?  etiam  tu  fugis  ? 
Tran.  Nil  ego  formido  :  pax  mihi  est  cum  mortuis. 
Theur.  Heus,  Tranio  ! 

Tran.  Non  me  appellabis,  si  sapis : 
Nil  ego  commerui,  neque  istas  percussi  foreis. 
Theur.    Quaeso,  quid  aegre  'st  ?  quae  res  te  agitat, 
Tranio  ?  85 

Quicum  istaec  loquere  ? 

Tran.  An  (quaeso)  tu  appellaveras  ? 
Ita  me  Dii  amabunt,  mortuum  illum  credidi 
Expostulare,  quia  percussisses  foreis. 
Sed  tu  etiamne  adstas,  nec,  quae  dico,  obtemperas  ? 
Thcur.  Quid  faciam? 

Tran.  Cave  respexis :  fuge,  atque  operi  caput. 
Theur.  Cur  non  fugis  tu? 

Tran.  Pax  mihi  est  cum  mortuis.  91 
Theur.  Scio.    Quid  modo  igitur  ?  cur  tantopere  ex- 

timueras  ? 
Tran.  N3  me  curassis,  inquam  :  ego  mi  providero  : 
Tu,  ut  occepisti,  tantum  quantum  quis,  fugies, 
Atque  Herculem  invocabis. 

Thcur.  Hercules,  te  invoco.  95 
Tran.  Et  ego,  tibi  hodie  ut  det,  senex,  magnum 

malum. 
Pro,  Dii  immortales  !  obsecro  vostram  fidem, 
Quid  ego  hodie  negoti  confeci,  malum  ! 

ACTUS  III.    SCENA  I. 

Danista.    Theuropides.    Tranio. 

Dan.  Scelestiorem  ego  annum  argento  foenori 
Nunquam  ullum  vidi,  quam  hic  mihi  annus  obtigit. 
A  mane  ad  noctem  usque  in  foro  dego  diem ; 
Locare  argenti  nemini  nummum  queo. 
Tran.  Nunc  (pol)  ego  perii  plane  in  perpetuum  mo- 
dum.  5 

Danista  adest,  qui  dedit  argentum  fcenori, 
Qui  amica  est  emta,  quoque  opus  in  sumtus  fuit. 
Manifesta  res  est,  nisi  quod  occurro  prius, 
Ne  hoc  senex  resciscat.    Ibo  huic  obviam. 
Sed  quidnam  hic  sese  tam  cito  recipit  donjum?      10 
Metuo,  ne  de  hac  re  quidpiam  inaudiverit. 
Accedam,  atque  appellabo.  Hei !  quam  timeo  miser ! 
Nihil  est  miserius,  quam  animus  hominis  conscius, 
Sicut  me  habet.    Verum,  utut  res  ha°c  sese  habet, 
Pergam  turbare  porro :  ita  haec  res  postulat.  15 

Unde  is  ? 

Thcur.  Conveni  illum,  unde  hasce  aedeis 
emeram. 
Tran.  Numquid  dixisti  de  illo,  quod  dixi  tibi  ? 
Theur.  Dixi  (  hercule)  vero  omnia. 

Tran.  Vae  misero  mihi ! 
Etiam  fatetur  de  hospite  ? 

Theur.  Immo,  pernegat. 
Tran.  Metuo,  ne  technae  meae  perpetuo  perierint. 
Thcur.  Quid  tute  tecum  ? 

Tran.  Nihil  enim.    Sed  dic  mihi :  21 
Dixtin',  qua?so? 

Theur.  Dixi  (inquam)  ordine  omnia. 
Tran.  Etiam  fatetur  de  hospite  ? 

Theur.  Immo,  pernegat. 
Tran.  Negat  ? 

Theur.  Negat,  inquam. 

Tran.  Perii  oppido,  quom  cogito  ! 
Non  confitetur? 

Thcnr.  Dicam,  si  confessus  sit.     25 
Quid  nunc  faciundum  censes  ? 

Tran.  Egon',  quid  censeam? 
Cape,  obsecro,  (  hercle)  cum  eo  una  judicem  : 
Sed  eum  videto  ut  capias,  qui  credat  mihi. 
Tam  facile  vinces,  quam  pirum  volpes  comest. 
Dan.  Sed  Philolachetis  eccum  servum  Tranium,  30 
Qui  mihi  neque  fcenus  neque  sortem  argenti  danunt. 
Theur.  Quo  te  agis? 

Tran.  JSec  quoquam  abeo.    Nae,  ego  sum 
miser, 
Scelestus,  natus  Diis  inimicis  omnibus  ! 
Jam,  illo  praesente,   adibit.     Nse,  ego  homo  sum 

miser ! 
Ita  et  hinc  et  illinc  mihi  exhibent  negotium.  35 

Sed  occupabo  adire. 

Dan.  Hic  ad  me  it :  salvus  sum ; 
Spes  est  de  argento. 

Tran.  Hilarus  est  frustra  istic  homo. 
Salvere  jubeo  te,  Misargyrides,  bene. 
Dan.  Salve  et  tu.    Quid  de  argento  ? 

Tran.  Abi  sis,  bellua. 
Continuo  adveniens  pilum  injecisti  mihi.  40 

Dan.  Hic  homo  "st  inanis. 

Tran.  Hic  homo  'st  certe  hariolus. 
Dan.  Quin  tu  istas  mittis  tricas  ? 

Tran.  Quin,  quid  vis,  cedo. 
Dan.  Ubi  Philolaches  est  ? 

Tran.  Nunquam  potuisti  mihi 
Magis  opportunus  advenire,  quam  advenis. 
Dan.  Quid  est  ? 

Tran.  Concede  huc 

Dan.  Quin  mihi  argentum  redditur  ?  45 
Tran.  Scio  te  bona  esse  voce  :  ne  clama  nimis. 
Dan.  Ego  (  hercle)  vero  clamo. 

Tran.  Ah  !  gere  morem  mihi. 

Dan.  Quid  tibi  ego  morem  vis  geram  ? 

Tran.  Abi  (quseso)  hinc  domum.  48 
Dan.  Abeam? 

Tran.  Redito  huc  circiter  meridie. 
Dan.  Reddeturne  igitur  foenus  ? 

Tran.  Reddetur  :   nunc  abi.  50 
Dan.    Quid  ego  huc  recursem,  aut  operam  sumam, 

aut  conteram  ? 
Quid,  si  hic  manebo  potius  ad  meridiem  ? 
Tran.  Immo,  abi  domum.    Verum  (hercle)  dico. 

Abi  modo. 
Dan.  Quin  vos  mihi  foenus  date.    Quid  nugamini  ? 
Tran.    Eu,  hercle !    nae,   tu  abi  modo.     Ausculta 
mihi.  55 

Dan.  Jam  (  hercle)  ego  illunc  nominabo. 

Tran.  Euge  !  strenue  ! 
Beatus  vero  es  nunc,  quom  clamas. 

Dan.  Meum  peto. 
Multos  me  hoc  pacto  jam  dies  frustramini. 
Molestus  si  sum,  reddite  argentum  ;  abiero. 
Responsiones  omneis  hoc  verbo  eripite.  60 

Tran.  Sortem  accipe. 

Dan.  Immo,  fcenus  :  id  primum  volo. 
Tran.  Quid  tu,  homo  hominum  omnium  teterrume, 
Venisti  huc  extentatum  ?  Agas,  quod  in  manu  est. 
Non  dat,  non  debet. 

Dan.  Non  debet? 

Tran.   Xec  erit  quidem. 
Ferre  hoc  potes  ?  an  mavis,  ut  aliquo  abeat  foras  ? 
Urbem  exsul  linquat,  [actus  hinc]  causa  tui,         66 
Quoi  sortem  vix  dare  licebit? 

Dan.   Quin  non  peto. 
Theur.  Eia,  mastigia  !  ad  me  redi. 

Tran.  Jam  istic  ero. 
Molestus  ne  sis  :   nemo  dat :  age  quid  lubet. 
Tu  solus  (credo)  foenore  argentum  datas.  70 

Dan.  Cedofoenus:  redde  foenus  :  fcenus  reddite. 
Daturin'  estis  fcenus  actutum  mihi  ? 

Date  mihi  foenus. 

Tran.  Fcenus  illic,  fcenus  hic  !     73 
Nescit  quidem  nisi  foenus  fabularier 
Veterator.    Neque  ego  tetriorem  belluam  7"> 

Vidisse  me  unquam  quemquam,  quam  tc,  censeo. 
Dan.  Non  (edepol)  nunc  me  tu  istis  verbis  territas. 
Calidum  hoc  est ;  etsi  procul  abest,  urit  male. 
Theur.  Quod  illud  est  fcenus  (obsecro^,  quod  illic 

petit  ? 
Tran.    Pater,  eccum,  advenit   peregre  non   midto 
prius  80 

IUius  :  is  tibi  et  fcenus  et  sortem  dabit ; 
Ne  inconciliare  quid  nos  porro  postuies. 
Vide,  num  moratur  ? 

Dan.  Quin  feram,  si  quid  datur. 
Thcur.  Quid  ais  tu  ? 

Tran.  Quid  vis  ? 

Theur.  Quis  illic  est?  quid  illic  petit  ? 
Quid  Philolachetem  gnatum  compellat  meum       85 
Sic,  et  praesenti  tibi  facit  convicium  ? 
Quid  illi  debetur  ? 

Tran.  Obsecro  (  hercle),  jube 
Obici  argentum  huic  ob  os  impurae  belluae. 
Theur.  Jubeam? 

Tran.  Jube  homini  argento  os  verberarier. 
Dan.  Perfacile  ego  ictus  perpetior  argenteos.  90 
Thcur.  Quod  illud  argentum  est  ? 

Tran.  Huic  debet  Philolaches 
Paulum. 

Thcur.  Quantillum? 

Tran.  Quasi  quadraginta  minas. 
Dan.  Ne  sane  id  multum  censeas  ;  paulum  id  qui- 

dem  est. 
Tran.   AudiV  ?  videturne,  obsecro,  (hercle)  ido- 

neus, 
Danista  qui  sit  ?  genus  quod  improbissumum  est. 
Theur.  Xon  ego  istuc  curo,  qui  sit,  unde  sit :       90 
Id  volo  mihi  diti,  id  nie  scire  expeto : 

VOL.  II.  2  l 

Adeo  etiam  argenti  fcenus  creditum  audio.  9ft 

Tran.   Quatuor  quadraginta  illi  debentur  mina?. 
Dic  te  daturum,  ut  abeat. 

Thcur.  Egon' dicam  dare  ?  100 
Tran.  Dic. 

Theur.  Egone  ? 

Tran.  Tu  ipsus  dic  modo  ;  ausculta  mihi. 
Promitte :  age,  inquam  :  ego  jubeo. 

Theur.  Responde  mihi, 
Quid  eo  'st  argento  factum  ? 

Tran.  Salvum  'st. 

Theur.  Solvite 
Vosmet  igitur,  si  salvum  'st. 

Tran.  yEdeis  filius 
Tuus  emit. 

Thcur.  yEdeis  ? 

Tran.  yEdeis. 

Thcur.  Euge  !  Philolaches  10") 
Patrissat.    Jam  homo  in  mercatura  vortitur. 
Ai'n'  tu,  a?deis  ? 

Tran.  jEdeis,  inquam  :  sed  sci'n'  quojus- 
modi  ? 
Thcur.  Qui  scire  possim? 
Tran.  Vah  ! 

Thcur.  Quid  est  ? 

Tran.  Ne  me  roga. 
Theur.  Nam  quid  ita  ? 

Tran.  Speculo  claras,  clarorem  merum. 

Theur.    Bene  (  hercle)  factum.    Quid  ?  eas  quanti 

destinat?  110 

Tran.  Talentis  magnis  totidem,  quot  ego  et  tu  su- 

mus. 
Sed  arrhaboni  has  dedit  quadraginta  minas. 
Hinc  sumsit,  quas  ei  dedimus.    Sati'n'  intelligis  ? 
Nam,  postquam  haece  sedes  ita  erant,  ut  dixi  tibi, 
Continuo  est  alias  aedeis  mercatus  sibi.  115 

Theur.  Bene  (  hercle)  factum. 

Dan.  Heus  !  jam  appetit  meridies. 

Trun.  Absolve  hunc  (qua?so)  vomitum,  ne  hic  nos 
enicet.  117 

Quatuor  quadraginta  ilii  debentur  minae, 
Et  sors  et  foenus. 

Dan.  Tantum  'st :  nihilo  plus  peto. 
Tran.  Velim  quidem  (hercle),  ut  uno  nummo  plus 
petas.  120 

Thcur.  Adolescens,  mecum  rem  habe. 

Dan.  Nempe  abs  te  petam  ? 
Theur.  Petitocras. 

Dan.  Abeo  :  sat  habeo,  si  cras  fero. 
Tran.  Malum  quod  isti  Dii  Deaeque  omnes  duint. 
Ita  mea  consilia  perturbat  paenissurne. 
Nullum  (  edepol)  hodie  genus  est  hominum  tetrius. 
Nec  minus  bono  cum  jure,  quam  danisticum.     126 
Theur.  Qua.  in  regione  istas  aedeis  emit  filius? 
Tran.  Ecce  autem,  perii ! 

T/tcur.  Dicisne  hoc,  quod  te  rogo  ? 
Tran.  Dicam  :  sed  nomen  domini,  quaero,  quid  siet. 
Thcur.  Age,  comminiscere  ergo. 

Tran.  Quid  ego  nunc  agam  ?  130 
Nisi,  [ut  in  vicinum  hunc  proxumum  mendacium,] 
Eas  emisse  aedeis  hujus  dicam  fUium. 
Calidum  ( hercle)  audivi  esse  optumum  mendacium. 
Quidquid  Dei  dicunt,  id  rectum  'st  dicere. 
Theur.  Quid  igitur  ?  jam  commentu's? 

Tran.  Dii  istum  perduint !   135 
Immo,  istunc  potius.    De  vicino  hoc  proxumo 
Tuus  emit  aedeis  iilius. 

Theur.  Bonan'  fide? 
Tran.  Siquidem  es  argentum  redditurus,  tum  bona  : 
Si  redditurus  non  es,  non  emit  bona. 
Thcur.  Non  in  loco  emit  perbono  has. 

Trun.  Immo,  optumo.   140 
Theur.   Cupio  ( hercle)  inspicere  has  aedeis.     Pul- 

tadum  foreis, 
Atque  evocato  aliquern  intus  ad  te,  Tranio. 

Tran.  Ecce  autem  iterum,  nunc  quid  ego  dicam, 

nescio.  143 

Iterum  jam  ad  unum  saxum  me  fluctus  ferunt. 
Quid  nunc?   non  (hercle),  quid  nunc  faciam,  re- 

perio:  145 

Manifesto  teneor. 

Theur.  Evocadum  aliquem  foras: 
Roga,  circumducat 

Trcni.  Heus  tu  !  At  hic  sunt  mulieres  : 
Videndum  'st  primum,  utrum  eae  velintne  an  non 

velint. 
Theur.  Bonum  aequumque  oras.  Percontare,  et  roga. 
Ego  hic  tantisper,  dum  exis,  te  opperiar  foris.     150 
Tran.  Dii  te  Deaeque  omnes  funditus  perdant,  se- 

nex  ! 
Ita  mea  consilia  undique  oppugnas  mala. 
Euge  !  optume  !  eccum  dominus  aedium  foras 
Simo  progreditur  ipsus.     Huc  concessero, 
Dum  mihi  senatum  consili  in  cor  convoco.  155 

Igitur  tum  accedam  hunc,  quando,  quid  agam,  in- 

venero. 


ACTUS  III.    SCENA  II. 

Smo.    Thelropides.   Tranio. 

Shn.  Melius  anno  hoc  mihi  non  fuit  domi, 

Nec  quando  esca  una  me  juverit  magis. 

Prandium  uxor  mihi  perbonum  dedit. 

Nunc  dormitum  jubet  me  ire.     Minume. 

Non  mihi  forte  visum  illico  fuit,  5 

Melius  quom  prandium,  quam  solitum,  dedit. 

Voluit  in  cubiculum  abducere  me  anus. 

Non  bonus  somnus  est  de  prandio  :  apage  ! 

Clanculum  ex  aedibus  me  edidi  foras. 

Tota  turget  mihi  uxor  nunc  (scio)  domi.  1 0 

Tran.  Res  parata  est  raala  in  vesperum  huic  seni. 

Nam  et  cocnandum  et  cubandum  est  intus  male. 

Si?n.  Quo  magis  cogito  ego  cum  meo  animo,        13 

Si  quis  dotatam  uxorem  habet, 

Nemineni  sollicitat  sopor : 

Ire  dormitum  odio  est.     Nunc  vero  mihi  11» 

Exsequi  certa  res  est,  ut  abeam 

Potius  hinc  ad  forum,  quam  domi  cubem. 

Atque  (pol)  nescio,  ut  moribus  sient 

Yostrae  :  haec,  sat  scio,  quam  me  habeat  male ;     20 

Pejusque  posthac  fore,  quam  fuit  mihi. 

Tran.  Si  abitus  tuus  tibi,  senex,  fecerit  male, 

Nihil  erit,  quod  Deorum  ullum  accusites : 

Te  ipse  jure  optumo  merito  incuses  .Ticet. 

Tempus  nunc  est  senem  hunc  alloqui  mihi.  25 

Hoc  habet :  reperi,  qui  senem  ducerem  : 

Quo  dolo  a  me  dolorem  procul  pellerem. 

Accedam.     Dii  te  ament  plurimum,  Simo. 

Si?n.  Salvus  sis,  Tranio. 

Tran.  Ut  vales? 

Sim.  Non  male. 
Quid  agis  ? 

Tran.  Hominem  optumum  teneo. 

Sim.  Amice  facis,  30 
Quom  me  laudas. 

Tran.  Decet  certe. 

Sim.  Hercle,  at  te  ego 
Haud  bonum  teneo  servum. 

Tran.  Quid  ita  vero,  Simo  ? 
Sim.  Quidnunc?  quammox? 

Tran.  Quid  est? 

Sim.  Quod  solet  fieri. 
Tran.  Dic  igitur,  quod  solet  fieri,  quid  id  est  ? 
Si?n.  Quod  facitis  vos.    Sed,   ut  verum,  Tranio, 
loquar,  35 

Sic  decet.     Ut  homines  sunt,  ita  morem  geras. 
Vita  quam  sit  brevis,  simul  cogita. 
Tran.  Quid  ?  ehem  !  vix  tandem 

2  c  3 

Percepi  super  his  rebus  nostris  te  loqui. 
Sim.  Musice  (hercle)  agitis  aetatem,  ita  ut  vos  de- 
cet :  40 

Vino  et  victu,  piscatu  probo,  electili, 
Vitam  colitis. 

Tmn.  Immo,  vita  antehac  erat : 
Nunc  nobis  omnia  haec  exciderunt. 
Sim.  Quidum? 

Tran.  Ita  oppido  occidimus  omnes,  Simo. 
Sim.  Non  taces  ?  prospere  vobis  cuncta  usque  adhuc 
Processerunt. 

Tran.  Ita,  ut  dicis,  facta  haud  nego.     4C 
Nos  profecto  probe,  ut  voluimus,  viximus. 
Sed,  Simo,  ita  nunc  ventus  navem 
Deseruit  .... 

Sim.  Quid  est?  quomodo,  pessume? 
Quaene  subducta  erat  tuto  in  terra  ?  50 

Tran.  Hei ! 

Sim.  Quid  est? 

Tran.  Me  miserum  !  occidi ! 
Sim.  Qui? 

Tran.  Quia 
Venit  navis,  nostrae  navi  quae  frangai  ratem. 
Sim.  Velim  ut  velles,  Tranio.    Sed  quid  est  negoti  ? 
Eloquere. 

Tran.  Herus  peregre  venit. 

Slm.  Tunc  tibi 
Chorda  tenditur  :  inde  in  ferriterium  ;  55 

Postea  in  crucem  recta. 

Tran.  Nunc  te  ego  per  genua 
Obsecro,  ne  indicium  hero  facias  meo. 

Sim.  E  me 
(  Ne  quid  metuas)  nihil  sciet. 

Tran.  Patrone,  salve. 
Sim.  Nihil  moror  mihi  istiusmodi  clienteis.  59 

Tran.  Nunc  hoc,  quod  ad  te  noster  me  misit  senex. 
Sim.  Hoc  mihi  responde  primum,  quod  ego  te  rogo : 
Jam  de  istis  rebus  voster  quid  sensit  senex  ? 

Tran.  Nihil  quidquam. 

Sim.  Numquid  increpavit  filium  ?  (53 
Tran.  Tam  liquidu'st,  quam  liquida  esse  tempestas 

solet. 
Nunc  te  hoc  orare  jussit  opere  maxumo,  65 

Ut  sibi  liceret  inspicere  has  eedeis  tuas. 
Sim.  Non  sunt  vaenales. 

Tran.  Scio  equidem  istuc.     Sed  senex 
Gynseceum  aedificare  volt  hic  in  suis, 
Et  balineas,  et  ambulacrum,  et  porticum. 
Sim.  Quid  consomniavit  ? 

Tran.  Ego  dicam  tibi :       70 
Dare  volt  uxorem  fUio,  quantum  potest : 
Ad  eam  rem  facere  volt  novum  gynaeceum. 
Nam  sibi  laudasse  hasce  ait  architectonem 
Nescio-quem,  esse  a?dificatas  has  sane  bene. 
Nunc  hinc  exemplum  capere  volt,  nisi  tu  nevis.    75 
Sim.  Nee,  ille  maio  quidem  ab  opere  exemplum  petit. 
Tran.  Quia  hic  audivit  esse  aestatem  perbonam  : 
Subdiu  coli  absque  sole  perpetuum  diem. 
Si?n.  Immo,  (Hepol)  vero,  quom  usquequaque  um- 

bra  'st,  tamen 
Sol  semper  hic  est  usque  a  mani  ad  vesperum  ;     80 
Quasi  flagitator  adstat  usque  ad  ostium. 
Nec  mihi  umbra  usquam  'st,  nisi  si  in  puteo  quae- 

piam  'st. 
Tran.  Quid,  Sarsinatis  ecqua  'st  ?  si  Umbram  non 

habes. 
Shn,  IMolestus  ne  sis  :  ha?c  sunt  sicut  prasdico. 
Tran.  Attamen  inspicere  volt. 

Sim.  Inspiciat,  si  lubet  85 
Si  quid  erit  quod  illi  placeat,  de  exemplo  meo 
Ipse  aedificato. 

Tran.  Eon'  ?  voco  huc  hominem  ? 

Sim.  I,  voca. 
Tran,  Alexandrum  3Iagnum,  atque  Agathoclem, 

aiunt  maxumas 
Duo  res  gessisse.    Quid  milii  fiet  tertio, 

Qni  solus  facio  facinora  immortalia  ?  90 

Vehit  hic  clitellas  ;  vehit  hic  autem  alter  senex. 
Novitram  rnihi  qua>stum  institui  non  malum : 
Nam  muliones  mulos  ciitellarios 
Habent :  ego  habeo  homines  cliteUarios. 
Magni  sunt  oneris  :  quidquid  imponas,  vehunt.    9o 
Nune  hunc  haud  scio  an  colloquar.     Congrediar. 
Heus,  Theuropides ! 

Tltcur.  Quis  ncminat  me  ? 
Tran.  Hero  servus  multum  suo  fidelis. 
Quo  me  miseras,  affero  omne  impetratum. 
TJtcur.  Quid  ilhc  (obsecro)  tam  diu  restitisti  ?   100 
Tran.  Seni  non  otium  erat :  id  sum  opperitus. 
T/tcur.  Antiquum  hoc  obtines  tuum,  tardus  ut  sis. 
Tran.  Heus  tu  !   si  voles  verbum  hoc  cogitare, 
Simul  flare  sorbereque  haud  facile 
Est.     Ego  hic  esse  et  illic  simul  haud  potui.       105 
Tlteur.  Quid  nunc  ? 

Tran.  Vise,  specta,  tuo  arbitratu. 
Theur.  Age,  duc  me. 

Tran.  Num  moror? 

Theur.  Subsequor  te. 
Tran.  Senex  ipse  te  ante  ostium  eccum  opperitur. 
Sed  mcestus  est  se  hasce  vendidisse. 
Theur.  Quid  tandem? 

Tran.  Orat,  ut  suadeam  Philolacheti,  110 
Ut  istas  remittat  sibi. 

Theur.  Haud,  opinor. 
Sibi  quisque  ruri  metit.     Si  male  emtae 
Forent,  nobis  istas  redhibere  haud  liceret. 
Lucri  quidquid  est,  id  domum  trahere  oportet. 
Misericordias  jam  habere  haud  hominem  oportet. 
Tran.  Moraxe  (hercle),  quom  verba  facis :    sub- 
sequere. 

Thcur.  Fiat:  116 

Do  tibi  ego  operam. 

Tran.  Senex  illic  est.     Hein  !  adduxi  tibi 

hominem. 

Sim.  Salviim  te  advenisse  peregre  gaudeo,  Theuro- 
pides.  113 

Theur.  Dii  te  ament. 

Sim.  Inspicere  te  aedeis  has  velle 
aibat  mihi. 
TJicur.  Nisi  tibi  inccmmcdum  est. 

Sim.  Immo,  commodum.     I  intro, 
atcue  inspice.  1 20 

Trun.  At  enim  mulieres  .... 

Sim.  Cave  tu  ullam  floccifaxis  mulierem. 
Qualibet  perambula  aedeis  oppido  tamquam  tuas. 
Theur.  u  Tamquam  ?" 

Tran.  Ah  !  cave  tu  illi  objectes  nunc 
in  aegritudine, 
Te  has  emisse.     Non  tu  vides  hunc,  voltu  ut  tristi 

est  senex  ? 
Theur.  Video. 

Tran.  Ergo,  irridere  ne  videare,  et  gestire 
admodum,  1 25 

Noli  facere  mentionem  te  emisse. 

Theur.  Intelligo; 
Et  bene  monitum  duco ;  atque  te  existumo  humano 

ingenio. 
Quid  nunc  ? 

Sim.  Quin  tu  is  intro,  atque  otiose  perspectas, 
ut  lubet  ? 
Theur.  Bene  benigneque  arbitror  te  facere. 

Sim.  Factum  (edepol)  volo. 
Tran.  Vide'n',  vestibulum  ante  axleis  hoc,  ei.  am- 
bulacrum,  quojusmodi  ?  130 

Thcur.  Luculentum  (edepol)  paofecto. 

Tran.  Age,  specta,  postes  quojusmodi ! 
Quanta  firmitate  facti,  et  quanta  crassitudine  ! 
Theur.  Xon  videor  vidisse  postes  pulchriores. 

Sim.  Pol,  mihi 
Eo  pretio  emti  fuerant  olim. 

Tran.  AudiV,  "  fuerant,"  dicere  ? 
Vix  videtur  continere  lacrymas. 

T/ieur.  Quanti  hosce  emeras  ?  135 
Sim.  Treis  minas  pro  istis  duobus,  prseter  vecturam, 

dedi. 
Thcur.    Hercle,   quin   multum    improbiores   sunt, 

quam  a  primo  credidi. 
Tran.  Quapropter  ? 

Thcur.  Quia  (edepol)  ambo  ab  infimo 
tarmes  secat. 
Trau.  Intempestivos  excisos  credo ;   id  eis  vitium 

nocet. 
Atque  etiam  nunc  satis  boni  sunt,  si  sint  inducti 
pice.  140 

Xon  enim  haec  pultiphagus  opifex  opera  fecit  bar- 

barus. 
Vide'n'  coagmenta  in  foribus  ? 
Thcur.  Video. 

Trun.  Specta,  quam  arcte  dormiunt. 
Thcur.  Dormiunt? 

Trun.  Illud  quidem,  ut  connivent,  volui 
dicere. 
SatiV  habes  ? 

Thcur.  LTt  quidque  magis  contemplor,  tanto 

magis  placet. 

Tran.  VideV  pictum,  ubi  ludificatur  cornix  una 

volturios  duo  ?  145 

Cornix  adstat,  ea  volturios  duo  vicissim  vellicat. 

Quseso,  huc  ad  me  specta,  cornicem  ut  conspicere 

possies. 
Jam  vicles  ? 

Theur.  Profecto  nullam  equidem  illic  cornicem 
intuor. 
Tran.  At  tu  isto  ad  vos  obtuere,  quoniam  cornicem 

nequis 
Conspicari,  si  volturios  forte  possis  contui.  150 

Theur.  Omnino,  ut  te  absolvam,  nullam  pictam 

conspicio  hic  avem. 
Tran.  Age,  jam  mitto;    ignosco :  aetate  non  quis 
cbtueiier. 

Theur.  Haec,  quse  possum,  ea  mihi  profecto  cuncta 
vehementer  placent.  153 

Sim.  Latius  demum  est  operas  pretium  ivisse. 

Theur.  Recte  (edepol)  mones. 

Sim.  Eho  !  istum,  puer,  circumduce  hasce  aedeis,  et 

conclavia.  155 

Xam  egomet  ductarem,  nisi  mihi  esset  ad  forum  neg- 

otium. 
Theur.  Apage  istum  a  me  perductorem  :  nil  moror 

ductarier. 
Sim.  Quid,  quid  est  ? 

Theur.  Errabo  potius,  quam  perductet 
quispiam. 
Sim.  iEdeis  dico. 

Theur.  Ergo  intro  eo  sine  perductore. 

Sim.  I,  licet. 
Theur.  Ibo  intro  igitur. 

Tran.  3Iane  sis  :  videam,  ne  canis  .... 

Theur.  Agedum,  vide.  160 
Tran.  Est. 

Theur.  Ubi  canis  e=t  ? 

Tran.  Abi  dierecta.  St !  abi'n'  hinc 
in  malam  crucem  ? 
At  etiam  restas  ?  St !  abi  istinc. 

Sim.  Nihil  pericli  est,  age. 
Tam  placida  est,  quam  est  aqua.     Vise :  ire  intro 

audacter  licet. 
Eo  ego  hinc  ad  forum. 

Theur.  Fecisti  commode ;  bene  ambula. 
Tranio,  age,  canem  istam  a  foribus  abducas  face ;  105 
Etsi  non  metuenda  est. 

Tran.  Quin  tu  illam  adspice,  ut  placide 
accubat : 
Nisi  molestum  vis  videri  te,  atque  ignavum. 

Theur.  Jam  ut  lubet. 
Sequere  hac  igitur. 

Tran.  Equidem  haud  usquam  a  pedibus 
abscedam  tui>. 

ACTUS  III.    SCENA  III. 

Tranio.    Theuropides. 

Tran.  Quid  tibi  visum  est  hoc  mercimoni  ? 

Thrur.  Totus  gaudeo. 
Tran.  Num  nimio  emtac  tibi  videntur  ? 

Theur.  Nunquam  (edepol)  me  scio 
Yidisse  usquam  abjectas  eedeis,  nisi  modo  hasce. 

Tran.  Ecquid  placent  ? 
Thcur.  Ecquid  placeant,  me  rogas  ?  Immo  (  hercle) 

vero  perplacent. 
Tran.  Quojusmodi  gynaeceum  ?  quid  porticum  ? 

Theur.  Insanum  bonam.  5 
Non  equidem  ullam  in  publico  esse  majorem  hac 

existumo. 
Tran.  Quin  ego  ipse  et  Philolaches  in  publico  om- 

neis  porticus 
Sumus  commensi. 

Thcur.  Quidigitur? 

Tran.  Longe  omnium  longissuma  'st. 
Thcur.   Dii    immortales !    mercimoni    lepidi !     Si 

(  hercle)  nunc  ferat 
Sex  talenta  magna  argenti  pro  istis  pra?sentaria,    10 
Nunquam  accipiam. 

Tran.  Si,  here,  te  accipere  cupias,  ego 
nunquam  sinam. 
Theur.   Bene  res  nostra  coUocata  est  istoc  merci- 

monio. 
Tran.  Me  suasore  atque  impulsore,  id  factum  au- 

dacter  dicito ; 
Qui  subegi,  fcenore  argentum  ab  danista  ut  sumeret, 
Quod  isti  dedimus  arrhaboni. 

Thenr.  Servavisti  omnem  ratem.  15 
Nempe  octoginta  debentur  huic  minae. 

Tran.  Haud  nummo  amplius. 
Thcur.  Hodie  accipiat. 

Tran,  Ita  enim  vero  :  r.e  qua  causa 

subsiet,  17 

Vel  raihi  denumerato :  ego  illi  porro  denumeravero. 

Thcur.  At  enim,  ne  quid  captioni  mihi  sit,  si  de- 

derim  tibi. 
Tran.  Egone  te,  joculo  modo,  ausim  dicto  aut  facto 
fallere?  20 

Thcur.  Egon'  abs  te  ausim  non  cavere,  ne  quid 

committam  tibi? 
Tran.  Qui  tibi  nunquam  quidquam,  postquam  tuus 

sum,  verborum  dedi  ? 
Thcur.   Ego  enim  cavi   recte.     Eam   mihi   debeo 

gratiam  atque  animo  meo. 
Sat  sapio,  si  abs  te  modo  uno  caveo. 

Tran.  Tecum  sentio. 
Thcur.  Nunc  abi ;  i  rus.     Dic,  me  advenisse,  filio. 

Tran.  Faciam,  ut  voles.  25 
Thcur.  Curriculo  abi :  jube  in  urbern  veniat  jam 
siruul  tecurn. 

Tran.  Licet. 
Nunc  ego  me  ilia  per  posticum  ad  congerrones  con- 

feram. 
Dicam,  ut  hic  res  sint  quietae,  atque  ut  hunc  hinc 
amoverim. 


ACTUS  IV.     SCEXA  I. 

Phamscls. 

Servi,  qui,  cum  culpa  carint,  tamen  malum 
Metuunt,  hi  solent  esse  heris  utibiles. 
Nam  illi,  qui  nihil  metuunt,  postquam  sunt  malum 
Meriti,  stulta  sibi  expetunt  consilia. 
Exercent  sese  ad  cursuram  ;  fugiunt.     Sed  5 

Hi,  si  reprehensi  sunt,  faciunt  a  malo 
Peculium,  quod  nequeunt  facere  de  suo : 
Augent  ex  pauxillo,  thesaurum  inde  parant. 
voi..  Ti.  2  n 

I\Iihi,  in  pectore  consili  quod  est, 

Lubet  cavere  malam  rem  prius,  10 

Quam  ut  meum  tergum  exsinceratum  fiat. 

Ut  adhuc  fuit,  mihi  corium  esse  oportet 

Sincerum,  atque  uti  [vetem  verberari : 

Si  huic  imperabo,]  probe  tectum  habebo : 

Malnm  quom  impluit  casteros,  non  impluat  milii.  15 

Xam,  ut  servi  volunt  esse  herum,  ita  solet  esse. 

Bonis  boni  sunt :  improbi,  qui  malus  fuit. 

Xam  nunc  domi  nostras  tot  pessumi  vivunt, 

Peculi  sui  prodigi,  plagigeruli :  ubi  advorsum  ut 

Eant  vocantur  hero:  "  Xon  eo  ;  molestus  ne  sis. 

Scio,  quo  properas  :  gestis  aliquo  jam,  hercle  ;      21 

Ire  vis,  mula,  foras  pastum."    Bene  merens 

Hoc  pretium  inde  abstuli :  ita  abii  foras.    Solus 

Nunc  eo  advorsum  hero  ex  plurimis  servis. 

Hoc  die  crastini  quom  herus  resciverit,  25 

3Iane  castigabit  eos  bubulis  exuviis. 

Postremo  minoris    pendo   tergum   illorum,    quam 

meum. 
Illi  erunt  bucaedae  multo  potius,  quam  ego 
Sim  restio. 


ACTUS  IV.    SCEXA  II. 

Servus  alius.    Phaniscus.    Theuropides. 

Ser.  3Iane  tu,  atque  assiste  illico  : 
Phanisce.  eiiam  respice. 

Plicn.  Mihi  molestus  ne  sis. 
Ser.  Vide,  ut  fastidit  simia  ! 
Plxan.  31ihi  sum  :  libet  esse  :  quid  id  curas  ? 
Ser.  Manesne  illieo,  impure  parasite  ?  5 

Phan.  Qui  parasitus  sum  ? 

Ser.  Ego  enim 
Dicam  :  cibo  perduci  poteris  quo\-is. 
Ferocem  facis,  quia  te  hems  tam  amat. 

Phaa.  Vah! 
Oculi  dolent. 

Scr.  Ciir? 

Phan.  Quia  fumus  molestus. 
Ser.  Tace  sis,  faber,  qui  cudere  soles  plumbeos  10 
Nuramos. 

Pltan.  Xon  potes  tu  cogere  me,  ut  tibi 
Maledicam.    Novit  herus  me. 

Scr.  Suam 
Quidem  (pol)  culcitellarn  oportet. 

Phan.  Si  sobrius  sis, 
31ale  non  dicas. 

Ser.  Tibi  obtemperem,  quom  tu  mihi 
Xequeas  ? 

Phan.  At  tu  mecum,  pessume,  i  advorsus.  \b 
Ser.  Quaeso  (hercle),  Phanisce,  abstine  jam  sermo- 

nem 
De  istis  rebus. 

Phan.  Faciam,  et  pultabo  foreis. 
Heus  !  ecquis  hic  est,  maxumam  qui  his  injuriam 
Foribus  defendat  ?  Ecquis,  ecquis  huc  exit,  atque 

aperit  ? 
Nemo  hinc  quidem  foras  exit.    Vt  esse  addecet     20 
xsequam  homines,  ita  sunt :  scd  eo  magis  cauto  est 
Opus,  ne  huc  exeat,  qui  male  me  mulcet. 
Hic  quidem  neque  convivarum  sonitus,  itidem  ut  an- 

tehac  fuit, 
Neque  tibicinam  cantantem,  neque  alium  quemquam 

audio. 
Theur.  Quae  illsec  res  est  ?  quid  illi  homines  quse- 
runt  apud  aedeis  meas  ?  '2o 

Quid  volunt?  quid  introspectant  ? 

Phan.  Pergam  pultare  cstium. 
Heus !  reclude :  heus,  Tranio  !  etiam  aperis  ? 

Theur.  Quae  haec  est  fabula  ? 
Phan.  Etiamne  aperis  ?  Callidamati  nostro  advor- 
sum  venimus. 

Thcur.    Heus  vos,  pueri  !    quid  istic  agitis?  quid 

istas  aedeis  frangitis  ? 
Phan.   Herus  hic  noster  potat. 

Tltcur.  Herus  hic  voster  potat  ? 

Phan.  Ita  loquor.  30 
Theur.  Puer  nimium  es  delicatus. 

Phan.  Ei  advorsum  venimus. 
Thcur.  Quoi iiomini  ? 

Phan.  Hero  nostro.   Quasso,  quoties  dicun- 
dum  'st  tibi  ? 
Thcur.  Puer,  hic  nemo  habitat :  nam  te  esse  arbi- 

tror  puerum  probum. 
Phan.  Xon  hic  Philolaches  adolescens  habitat  hisce 

aedibus  ? 
Scr.  Senex  hic  cerebrosus  est  certe. 

Phan.  Erras  pervorse,  pater.  35 
Nam,  nisi  hinc  hodie  emigravit,  autheri,  certo  scio 
Hic  habitare. 

Thcur.  Quin  sex  menses  jam  hic  nemo 
habitat 

Scr.  Somnias. 
Thcur.  Egone  ? 

Ser.    Tu. 

Theur.  Tu  ne  molestus :  sine  me 
cum  puero  loqui. 
Phan.  Nemohabitat?  hem  ! 
Theur.  Ita  profecto. 

Phan.  Nam  heri  et  nudius  tertius, 

Quartus,  quintus,  sextus  usque,  postquam  hinc  per- 

egre  ejus  pater  40 

Abiit,  nunquam  hic  triduum  in  unum  desitum  est 

esse  et  bibi. 
Theur.  Quid  ais  ? 

Phan.  Triduum  in*unum  est  haud  in- 

m  s 

termissum  hic  esse  et  bibi, 
Scorta  duci,  pergrascari.  fidicinas,  tibicinas 
Ducere. 

Thcur.  Quis  istax  faciebat  ? 
Phan.  Philolaches. 

Thcur.  Qui  Philolaches  ? 
Phan.  Quoi  patrem  Theuropidem  esse  opinor. 

Thcur.  Hei !  hei !  occidi,  45 
Si  haec  hic  vera  memorat.    Pergam  porro  percon- 

tarier. 
Ai'n'  tu  istic  potare   solitum   Philolachem  istum, 

quisquis  est, 
Cum  hero  vostro  ? 

Phan.  Ric,  inquam. 

Thcur.  Puere,  praster  speciem  stultus  es. 
Vide  sis,  ne  forte  ad  merendam  quopiam  devorteris, 
Atque  ibi  meliuscule,  quam  satis  fuerit,  biberis. 

Phan.  Quid  est  ?  50 
Thcur.  Ita  dico,  ne  ad  alias  aedeis  perperam  deve- 

neris. 
Phan.  Scio,  qua  me  ire  oportet :  et,  quo  venerim, 

novi,  loci. 
Philolaches  hic  habitat,  quojus  est  pater  Theuro- 

pides. 
Qui,  postquam  pater  ad  mercatum  abivit  hinc,  tibi- 

cinam 
Liberavit. 

Thcur.  Philolaches  ergo  ? 

Phan.  Ita,  Philematium  quidem.  55 
Thcur.  Quanti? 

Scr.  Triginta  talentis. 

Phan.  M*  roi  ktrikXm  !  sed  minis. 
Thcur.    Ai'n',  minis   triginta  amicam   destinatam 

Philolachi  ? 
Phan.  Aio. 

Thcur.  Atque  eam  manu  emisisse  ? 
Phan.  Aio. 

Thcur.  Et,  postquam  ejus  hinc  pater 
Sit  profectus  peregre,  perpotasse  assiduo 
Tuo  cum  domino  ? 
Phan.  Aio. 

2  d3 

Thcur.  Quid  ?  is  aedeis  emit  hic  proxumas  ?  GO 
Phan.  Non  aio. 

Thcur.  Quadraginta  etiam  dedit  huic 
qua?  essent  pignori  ? 
Phan.  Neque  illud  aio. 
Thrur.  Hei !  perdis. 

Phan.  Immo,  suum  patrem  illic  perdidit. 
Thcur.  Vera  cantas :  vana  vellem  ! 

Phctn.   Patris  amicus  videlicet. 
Thcur.  Heu  !    edepol,  patrem  eum  miserum  pra> 
dicas ! 

Phau.  Nihil  hoc  quidem  est, 
Triginta   minae,    prae  quam   alios   dapsiles  sumtus 
facit.  G5 

Perdidit  patrem.    Unus  istic  servus  est  sacerrumus 
Tranio :  is  vel  flerculi  conterere  quasstum  possiet. 
Edepol,  me  ejus  patris  miseret ;    qui  quom  istasc 

sciet 
Facta  ita,  amhuret  misero  ei  corculum  carbunculus. 
Theur.  Siquidem  istaec  vera  sunt. 

Phan.  Quid  merear,  quamobrem  mentiar?  70 
Heus  vos  !  ecquis  hasce  aperit  ? 

Thcur.  Quid  istac  pultas,  ubi  nemo  intus  ? 
Phan.   Alio   credo   comissatum   abisse.    Abeamus 

nunc  jam. 
Tlieur.    Puere,  jamne  abis?    Libertas  paenula  est 

tergo  tuo. 
Phan.  Mihi,  nisiherum  metuam  et  curem,  nihilest, 
qui  tergum  tegam. 


ACTUS  IV.     SCENA  III. 

Theuropides.   Simo. 

Theur.  Perii !    hercle !    quid  opus  est  verbis  ?    ut 

verba  audio, 
Non  equidem  in  yEgyptum  hinc  modo  vectus  fui, 

Sed  etiam  in  terras  solas,  orasque  ultimas  3 

Sum  circumvectus ;  ita,  ubi  nunc  sim,  nescio. 
Veram  jam  scibo  :  nam  eccum,  unde  aedeis  filius    5 
Meus  emit.    Quid  ais  tu  ? 

577/*.  A  foro  incedo  domum. 
Tlicur.  Xumquid  processit  ad  forum  hodie  novi  ? 
Sim.  Etiam. 

Theur.  Quid  tandem  ? 

Sira.  Vidi  efferri  mortuum. 

Theur.  Hem, 
Novum  ! 

Sim.  L'num  vidi  mortuum  efferri  foras  : 
Modo  eum  vixisse  aibant. 

Theur.  Va?  capiti  tuo  !   10 
Sim.  Quid  tu,  ut  otiosus,  res  r.ovas  requiritas? 
Theur.  Quia  hodie  adveni  peregre. 

Sim.  Promisi  foras, 
Ad  ccenam  ne  me  tu  te  vocare  censeas. 
Thcur.   Haud  postulo,  edepol. 

Sim.  Verum  cras,  nisi  quis  prius 
Vocaverit  me,  vel  apud  te  ccenavero.  15 

Theur.    Ne  istuc  quidem  (edepol)  postulo.     Nisi 

quid  magis 
Es  occupatus,  operam  mihi  da. 

Sim.  3Iaxume. 
Tlieur.  Minas  quadraginta  accepisti,  quas  sciam, 
A  Philolachete. 

Sim.  Nunquam  nummum,  quod  sciam. 
Thcur.  Quid  ?  a  Tranione  servo  ? 

Sim.  Multo  id  minus.  20 
Thcur.  Quas  arrhaboni  tibi  dedit  ? 

Sim.  Quid  somnias  ? 
Theur.  Egone  ?  At  quidem  tu,  qui  istoc  te  speras 

modo 
Potesse  dissimulando  infectum  hoc  reddere. 
Sim.  Quid  autem  ? 

Thcur.  Quod,  me  absente,  tecum  hic  filius 
Negoti  gessit. 

Sim.   Mecum  ut  ille  hic  gesserit,     2o 
Dum  tu  hinc  abes,  negoti  quidquam  ?  at  quo  clie  ? 
Tlicur.  Minas  tihi  octoginta  argenti  debeo. 
Sim.  Non  memini  quidem,  hercle :  verum,  si  debes, 

cedo. 
Fides  servanda  'st,  ne  ire  inficias  postules. 
Thcur.  Profecto  non  negabo  debere  ;  et  dabo.     30 
Tu  cave  quadraginta  accepisse  hinc  ne  neges. 
Sim.  Qua?so  (edepol),  huc  me  adspecta,  et  responde 

mihi. 
Te  velle  uxorcm  aibat  tuo  nato  dare, 
Ideo  aedificare  hinc  velle  aibat  in  tuis. 
Thcur.  Hinc  a?dificare  volui  ? 

Sim.  Sic  dixit  mihi.  35 
Theur.  Hei  mihi !  disperii!  Vocis  non  habeo  satis. 
Vicini,  interii !  perii ! 

Sim.  Numquid  Tranio 
Turbavit  ? 

TJtcur.  Immo,  exturba^it  omnia. 
Te  ludificatus  est  et  me  hodie  indignis  modis. 
Sim.  Quid  tu  ais  ? 

Thcur.  Hcec  res  sic  est,  ut  narro  tibi.  40 
Te  ludificatus  et  me  hodie  in  perpetuum  modum. 
Nunc  te  obsecro,  ut  me  bene  juves,  operamque  des. 
Sim.  Quid  vis  ? 

Theur.  I  mecum,  obsecro,  una  simul. 
Sim.  Fiat. 

Thcur.  Servorumque  operam  et  lora  mihi  cedo. 
Sim.  Sume. 

Thcur.  Eademque  opera  hsec  tibi  narravero,  45 
Quis  me  exemphs  hodie  ille  ludificatus  est 

ACTUS  V.     SCEXA  I. 
Traxio.    Theuropides. 

Tran.  Qui  homo  timidus  erit  in  rebus  dubiis,  nauci 

non  erit. 
Atque  equidem,  quid  id  esse  dicam  verbum  nauci, 

nescio. 
Nam,  herus  me  postquam  rus  misit,  ut  filium  suum 

arcesserem, 
Abii  illa  per  angiportum  ad  hortum  nostrum  clan- 

culum : 
Ostium  quod  in  angiportu  est  horti,  patefeci  fores,  5 
Eaque  eduxi  omnem  legionem,  et  mares  et  feminas. 
Postquam  ex  obsidione  in  tutum  eduxi  maniplares 

meos, 
Capio  consilium,  ut  senatum  congerronum  convo- 

cem. 
Quem  quom  convocavi,  atque  iUi  me  e  senatu  segre- 

gant, 
Ubi  ego  video  rem  vorti  in  meo  foro,  quantum  po- 

test,  10 

Facio  idem,  quod  plurimi  alii,  quibus  res  timida  aut 

turbida  est : 
Pergunt  turbare  usque,  ut  ne  quid  possit  conquies- 

cere. 
Nam  scio  equidem,  nullo  pacto  jam  esse  posse  clam 

senem. 
Sed  quid  hoc  est,  quod  foris  concrepuit  proxuma.  vi- 

cinia  ? 
Herus  meus  hic  quidem  est :  gustare  ego  ejus  ser- 

monem  volo.  15 

Thcur.  Illico  intra  limen  adstate  illic;  ut,  quom 

extemplo  vocem, 
Continuo  exsiliatis  :  manicas  celeriter  conncctite. 
Ego   illum   ante    a?deis    pra?stolabor    ludificatorem 

meum  ; 


I 

Quojus  ego  hic  ludificabo  corium,  si  vivo,  probe. 
Tran.  Res  palam  'st.    Nunc  te  videre  meliu'st,  quid 
agas,  Tranio.  20 

Thcur.  Docte  atque  astute  mihi  captandum  est  cum 

illoc,  ubi  huc  advenerit. 
Xon  ego  illi  extemplo  ita  meum  ostendam  sensum  : 

mittam  lineam : 
Dissimulabo  me  horum  quidquam  scire. 

Tran.  O  mortalem  malum  ! 
Alter  hoc  Athenis  nemo  doctior  dici  potest. 
Verba  dare  illi  non  magis  hodie  quisquam,  quam 
lapidi,  potest.  25 

Aggrediar  hominem  :  appellabo. 

Theur.  Nunc  ego,  illehuc  veniat,  velim. 
Tran.  Siquidem   (pol)  me  quaeris,  assum  praesens 

pnesenti  tibi. 
Thcur.  Euge,  Tranio  !  quid  agitur  ? 

Traiu  Veniunt  ruri  rustici. 
Philolaches  jam  hic  aderit. 

Thcur.  Edepol,  mihi  opportune  advenit. 
Nostrum  ego  hunc  vicinum  opinor  esse  hominem  au- 
dacem  et  malum.  30 

Tran.  Quidum? 

Thcur.  Qui  negat  novisse  vos. 
Tran.  Negat? 

Theur.  Nec  vos  sibi 
Nummum  unquam  argenti  dedisse. 

Tran.  Abi;  ludis  me,  credo:  haud  negat. 
Thcur.  Quid  jam  ? 

Tran.  Scio,  jocaris  nunc  tu :  nam  ille 
quidem  haud  negat. 
Thcur.  Immo  (edepol)  negat  profecto ;  neque  se  has 

esdeis  Philolachi 
Vendidisse. 

Tran.  Eho !  an  negavit  sibi  datum  argen- 
tum?  obsecro.  35 

Thcur.     Quin  jusjurandum  pollicitus  est  dare,  si 
vellem,  mihi. 

Neque  se  hasce  a?deis  vendidisse,  ceque  sibi  argentum 
datum.  37 

Dixi  ego  istuc  idem  illi. 

Tran.  Quid  ait  ? 

Theur.  Servos  pollicitu'st  dare 
Suos  mihi  omneis  quarstioni. 

Tran.  Nugas  !   Nunquam  (edepol)  dabit. 
Thcur.  Dat  profecto. 

Tran.  Quin  et  illum  in  jus  jube  ire. 

Tkeur.  Jam  mane.  40 
Experiar,  ut  opinor :  certum  est. 

Tran.  3Iihi  hominem  cedo. 
Theur.  Quid  si  igitur  ego  arcessam  homines  ? 

Tran.  Factum  jam  esse  oportuit  : 
Vel  hominem  jube  aedeis  mancipio  poscere. 

Thcur.  Immo,  hoc  primum  volo, 
Quaestioni  accipere  servos. 

Tran.  Faciundum  (edepol)  censeo.     Ego 
Interim  hanc  aram  occupabo. 
Thcur.  Quid  ita  ? 

Tran.  NuHam  rem  sapis.  4o 
Ne  enim  illi  huc  confugere  possint,  quaestioni  quos 

dabit, 
Hic  ego  tibi  pra>sidebo,  ne  interbitat  qua&stio. 
Thcur.  Surge. 

Tmn.  Minume. 

Theur.  Ne  occupassis  (obsecro) 
aram. 

Tran.  Cur  ? 

Thcur.  Scies. 
Quia  id  enim  maxume  volo,  ut  illi  istcc  confugiant. 

Sine. 
Tanto  apud  judicem  hunc  argenti  condemnabo  fa- 
cilius.  50 

Tran.  Quod  agis,  id  agas.  Quid  tu  porro  vis  serere 

negotium  ? 
Nescis  tu,  quam  meticulosa  res  sit  ire  ad  judicem. 


312  MOSTELLARIA.  V.  1. 

Thcur.  Surgedum  huc.     Est  consulere  igitur  quid- 

dam  quod  tecum  volo.  53 

Tran.  Sic  tamen  hinc  consilium  dedero :  nimio  plus 

sapio  sedens. 
Tum  consilia  firmiora  sunt  de  divinis  locis.  55 

Theur.  Surge,  ne  nugare :  adspicedum  contra  me. 

Tran.  Adspexi. 

Thcur.  Vides? 
Tran.  Video.    Huc  si  quis  intercedat  tertius,  pereat 

fame. 
Thcur.  Quidum  ? 

Tran.  Quia  nihil  quaesti  siet.     Mali 
( hercle)  ambo  sumus. 
Thcur.  Perii! 

Tran.  Quid  tibi  est? 

Thcur.  Dedisti  verba. 

Tran.  Qui  tandem  ? 

Thcur.  Probe 
Me  emunxti. 

Trau.  Vide  sis,  sati'ne  recte?  num  mucci 

fluunt  ?  60 

Theur.  Immo,  etiam  cerebrum  quoque  omnem  e 

capite  emunxti  meum. 
Nam  omnia  malefacta  vostra  reperi  radicitus. 
Non  radicitus  quidem  ( hercle),  verum  etiam  era- 

dicitus. 

Nunquam  (edepol)  idhodie  inultus  designaveris  ;  tibi 

Jam  jubebo  ignem  et  sarmenta,  carnifex,  circum- 

dari.  65 

Tran.  Ne  faxis  :  nam  elixus  esse,  quam  assus,  soleo 

suavior. 
Theur.  Exempla  (edepol)  faciam  ego  in  te. 

Tran.  Quia  placeo,  exemplum  expetis. 
Theur.  Loquere  ?  quojusmodi  reliqui,  quom  hinc 

abibam,  filium  ? 
Tratu  Cum  pedibus,  manibus,  cum  digitis,  auribus, 
oculis,  labris. 

Thcur.  Aliud  te  rogo. 

Tran.  Aliud  ergo  nunc  tibi  respondeo.  70 
Sed,  eccum,  tui  gnati  sodalem  video  huc  incedere 
Callidamatem :  illo  preesente,  mecum  agito,  si  quid 
voles. 


ACTUS  V.     SCENA  II. 

Callidamates.    Theuropides,   Traxio. 

CalUd.  Ubi   somnum   sepelivi  omnem,    atque  ob- 

dormivi  crapulam, 
Philolaches  venisse  mihi  suum  peregre  huc  patrem, 
Quoque  modo  hominem  advenientem  servus  ludifi- 

catus  siet, 
Ait :  sese  metuere  in  conspectum  ilhus  occedere. 
Nunc  ego  de  sodahtate  solus  sum  orator  datus,       5 
Qui  a  patre  ejus  conciliarem  pacem :  atque  eccum 

optume. 
Jubeo  te  salvere :  et,  salvus  quom  advenis,  Theu- 

ropides, 
Peregre,  gaudeo.     Hic  apud  nos  hodie  ccenes. 

Tfieur.  Sic  talem, 
CaUidamate,  Dii  te  ament ;  de  ccena  facio  gratiam. 
Cultid.  Quin  venis? 

Tran.  Promitte  :  ego  ibo  pro  te,  si  tibi 
non  libet.  10 

Theur.  Verbero  !  etiam  irrides  ? 

Tran.  Quian'  me  pro  te  ire  ad  ccenam 
autumo  ? 
Thcur.  Xon  eniro  ibis.     Ego  ferare  faxo,  ut  me- 

ruisti,  in  crucem. 
Callid.  Age,  mitte  ista,  et  ito  ad  me  ad  ccenam. 

Tran.  Dic  venturum.     Quid  taces  ? 
Callid.  Sed  tu  istuc  quid  confugisti  in  aram   in- 
scitissumus  ? 

VOL.    IT.  2  E 

Tran.  Adveniens   perterruit   me.     Loquere   nunc, 

quid  fecerim  :  15 

Nunc  utriusque  disceptator,  eccum,  adest :  age,  dis- 

puta. 
Thcur.  Filium  corrupisse  aio  te  meum. 

Tran.  Ausculta  modo. 
Fateor  peccavisse,  amicam  liberasse,  absente  te  : 
Fcenori  argentum  sumsisse,  id  esse  absumtum  prac- 

dico. 
Numquid  aliud  fecit,  nisi  quod  faciunt  summis  nati 

generibus  ?  20 

Thcur.  Hercle,  mihi  tecum   cavendum  'st :    nimis 

quam  es  orator  catus. 
Callid.  Sine  me  dum  istuc  judicare  :  surge,  ego  istic 

assedero. 
Thcur.  3iaxume;  accipito  hanc  ad  te  litem. 

Tran.  Er.im  istic  captio  est. 
Fac,  ego  ne  metuam  igitur,  et  ut  tu  meam  timeas 

vicem. 
Thcur.  Jam  minoris  omnia  facio,  prae  quam  quibus 

mcdis  25 

Me  ludificatus  est. 

Tran.  Bene  (  hercle)  factum  ;  et  factum 
gaudeo. 
Sapere  istac  oetate  oportet,  qui  sunt  capite  candido. 
Thcur.  Quid  ego  nunc  faciam,  si  amicus  Demipho, 

aut  Philonides .... 
Tran.  Dicito  iis,  quo  pacto  tuus  te  servus  ludifica- 

verit : 
Optumas  frustraticnes  dederis  in  comcediis.  30 

Cal/id.  Tace  parumper :    sine  vicissim  me  loqui : 

ausculta. 

Thcur.  Licet 
Callid.  Omnium   primum,    sodalem  me  esse    scis 

gnato  tuo. 
Is  adiit  me :  nam  illum  prodire  pudet  in  conspec- 

tum  tuum, 

Propterea,  qua?  fecit,  quia  te  scire  scit.     Nunc  te 

obsecro, 
Stultitias  adolescenticeque  ej  us  ignoscas  :  tuus  est  35 

solere  illanc  a?tatem  tali  ludo  ludere. 
Quidquid  fecit,  nobiscum  una  fecit :  nos  deliquimus. 
Fc?nus,  sortem,  sumtumque  omnem  qui  amica  est, 

omnia 
Xos  dabimus,  nos  conferemus,  nostro  sumtu,  non 

tuo. 
Thcur.  >"on  potuit  venire  orator  magis  ad  me  im- 
petrabilis,  40 

Quam  tu ;  neque  illi  sum  iratus,  neque  quidquam 

succenseo. 
Immo,  me  prassente  amato,  bibito,  facito  quod  lubet : 
Si  hoc  pudet  fecisse,  sumtum  supplici  habeo  satis. 
Cullid.  Dispudet. 

Tran.  Dat  istam  veniam  :  quid  me  fiet 
nunc  jam  ? 
Thcur.  Verberibus  caedere,  lutum,  pendens. 

Tran.  Tamen  etsi  pudet  ?  45 
Thcur.  Interimam  (  hercle)  ego,  si  vivo. 

Callid.  Fac  istam  cunctam  gratiam  : 
Tranioni  remitte  (qua?so)  hanc  noxiam  causa  mea. 
Theur.  AHud  quidvis  impetrari  a  me  facilius  per- 

feram, 
Quam  ut  non  ego  istum,  pro  suis  factis  pessumis, 

pessum  premam. 
Cattid.  Alkte  (quaeso)  istunc. 

Thcur.  Hem  !  vide'n'  ut  restat 
furcifer?  50 

Callid.  Tranio,  quiesce,  si  sapis. 

Theur.  Tu  quiesce  hanc  rem  modo 
Petere :   ego  illum  verberibus,  ut  sit  quietus,  sub- 

egero. 
Callid.  Nihil  opus  est  profecto.     Age  jam,  sine  te 

exorarier. 
Thcur.  Nolo  ores. 


'Mli  MOSTELLARIA.  V.  2. 

Callid.  Quaeso,  hercle. 

Theur.  Nolo  (inquam)  ores. 

Callid.  Nequidquam  nevis. 

Hanc  modo  unam  noxiam  ;  unam,  quaeso,  fac  causa 

mea.  55 

Trau.  Quid  gravaris  ?    quasi  non  cras  jam  com- 

meream  aliam  noxiam  : 
Ibi  utrumque,  et  hoc  et  illud,  poteris  ulcisci  probe. 
Callid.  Sine  te  exorem. 

Theur.  Age,  abi,  abi  impune.     Hem  ! 
huic  habeto  gratiam. 
Spectatores,  fabula  ha?c  est  acta :  vos  plausum  date» 

ACTUS  I.     SCENA  I. 
Toxilus.  Sagaristio. 

Tox.  Qui  amans  egens   ingressus  est  princeps  in 

amoris  vias, 
Superavit  aerumnis  is  suis  aerumnas  Herculis : 
IV am  cum  leone,  et  cum  excetra,  cum  cervo,  cum 

apro  vEtolico, 
Cum  avibus  Stymphalicis,  cum  Antaeo  deluctari  ma- 

velim, 
Quam  cum  amore  :  ita  fio  miser  quaerundo  argento 

mutuo ;  5 

Nec  quidquam,  nisi  "  Non  est,"  sciunt  mihi  re- 

spondere,  quos  rogo. 
Sag.  Qui  hero  suo  servire  volt  bene  servus  servitu- 

tem, 
Nae  (edepol)  illum  multa  in  pectore  suo  collocare 

oportet, 
Quae  hero  placere  censeat  praesenti  atque  absenti  suo. 
Ego  neque  libenter  servio,  neque  satis  sum  hero  ex 

sententia :  10 

Sed,  quasi  lippo  oculo,  me  herus  meus  manum  abs- 

tinere  haud  quit  tamen, 
Quin  mi  imperet,  quin  me  suis  negotiis  praefulciat. 
Quis  illic  est,  qui  contra  me  adstat  ? 

Tox.  Quis  hic  est,  qui  contra  me  adstat  ? 
Similis  est  Sagaristionis. 

Sag.  Toxilus  hic  quidem  meus  amicus  est. 
Tox.  Is  est  profecto. 

Sag.  Eum  esse  opinor. 

Tox.  Congrediar. 

Sag.  Contra  aggrediar.  15 
Tox.  O  Sagaristio  !  Dii  ament  te  ! 

Sag.  O  Toxile  !  dabunt  Dii,  quae  exoptes. 
Ut  vales  ? 

Tox.  Ut  queo. 

Sag.  Quid  agitur  ? 

Tox.  Vivitur.   17 
Sag.  Sati'n'  ergo  ex  sententia  ? 

To.r.  Si  eveniunt  quae  exopto,  satis. 
Sag.  Nimis  stulte  amicis  utere. 
Tox.  Quid  jam  ? 

Sag.  Quia  jam  imperare  oportet. 
Tox.  Mihi  quidem  tu  jam  eras  mortuus,  quia  te  non 
visitavi.  20 

Sag.  Negotium  (edepol)  fuit. 

Tox.  Ferreum  fortasse. 

Sag.  Plusculum  annum 
Fui  praeferratus  apud  molas  tribunus  vapularis. 
Tox.  Vetus  jam  isteec  militia  'st  tua. 

Sag.  Sati'n'  tu  usque  valuisti  ? 

Tox.  Haud  probe. 
Sag.  Ergo  (edepol)  palles. 

Tox.  Saucius  factus  sum  :  in  Veneris  prcelio 
Sagitta.  Cupido  cor  meum  transfixit. 

Sag.  Jam  servi  hic  amant  ?  25 
Tox.  Quid  ergo  faciam?    Diisne  advorser?    quasi 

Titani,  cum  Diis  belligerem, 
Quibus  sat  esse  non  queam  ? 
Sag.  Vide  modo,  ulmeae  catapulta?  tuum  ne  trans- 

figant  latus. 
Tox.  Basilice  agito  eleutheria. 

Sag.  Quid  jam  ? 
Tox.  Quia  herus  peregre  'st. 

Sag.  Ai'n'  tu  ?  peregre  'st  ?  30 
Tox.  Si  tute  tibi  bene  esse  potes  pati,  veni ;  vives 

mecum ; 
Basilico  accipiere  victu. 

Sag.  Vah !  jam  scapula  pruriunt, 
Quia  te  istaec  audivi  loqui. 

Tox.  Sed  hoc  me  unum  excruciat. 
Sag.  Quidnam  id  est  ? 

Tox.  Haec  dies  summa  hodie  est,  mea 
amica  sitne  libera, 
An  sempiternam  servitutem  serviat. 

Sag.  Quid  nunc  vis  ergo  ?  35 
Tox.  Facere  amicuni  tibi  me  potis  es  sempiternum. 

Sag.  Quemadmodum? 
Tox.  Ut  mihi  des  nummos   sexcentos,   quos  pro 

capite  illius  pendam, 
Quos  continuo  tibi  reponam  in  hoc  triduo,  aut  qua- 

triduo. 
Age  !  fi  benignus  ;  subveni. 

Sag.  Qua  confidentia  rogare  tu  a  me  argentum  tan- 

tum  audes,  40 

Impudens  ?    Quin,  si  egomet  totus  vaeneam,  vix  re- 

cipi  potessit 
Quod  tu  me  rogas :  nam  tu  aquam  a  pumice  nunc 

postulas, 
Qui  ipsus  sitiat. 

Tox.  Siccine  hoc  te  mihi  facere  ? 

Sag.  Quid  faciam  ? 

Tox.  Rogasne  ? 
AHcunde  exora  mutuum. 

Sag.  Tu  fac  idem,  quod  rogas  me. 
Tox.  Quaesivi ;  nusquam  reperi. 

Sag.  Quaeram  equidem,  si  quis  credat.  45 
Tox.  Nempe  habeo  in  mundo. 

Sag.  Si  id  domi  esset  mihi,  jam  poUicerer  : 
Hoc  meum  'st,  ut  faciam  sedulo. 

Tox.  Quidquid  erit,  recipe  te  ad  me. 
Sag.  Quaere  tamen.     Ego  item  sedulo,  si  quid  erit, 

faciam  ut  scias. 
Tox.  Obsecro  te,  resecro;    operam  da  hanc  mihi 
fidelem. 

Sag.  Ah  !  odio  me  enicas. 
Tox.  Amoris  vitio,  non  meo,  nunc  tibi  morologus 
fio.  50 

Sag.  At  ( pol)  ego  abs  te  concessero. 

Tox.  Jamneabis?  bene  ambulato. 
Sed  recipe  te  quam  primum  potes :  cave  fuas  mihi 

in  quaestione : 
Usque  ero  domi,  dum  excoxero  lenoni  malum. 


PERSA.  I.  2.  321 

ACTUS  I.    SCENA  II. 

Satlrio. 

Veterem  atque  antiquum  quaestum  meum  alimoniae 

Servo  atque  obtineo,  et  magna.  cum  cura  colo. 

Nam  nunquam  quisquam  meorum  majorum  fuit, 

Quin  parasitando  paverint  ventreis  suos : 

Pater,  avus,  proavus,  abavus,  atavus,  tritavus,         5 

Quasi  mures,  semper  edere  alienum  cibum ; 

Neque  edacitate  eos  quisquam  poterat  vincere. 

His  cognomentum  erat  duris  Capitonibus. 

Unde  hunc  ego  quaesturn  obtineo  et  majorum  Iocum. 

Neque  quadruplari  me  volo  :  neque  enim  decet,  10 

Sine  meo  periculo,  ire  aliena  ereptum  bona ; 

Neque  illi,  qui  faciunt,  mihi  placent :  plane  loquor. 

Nam  publicae  rei  causa  quicumque  id  facit 

.Magis  quam  sui  quaesti,  animus  induci  potest, 

Eum  esse  civem  et  fidelem  et  bonum.  15 

Sed  legirupam  qui  damnet,  det  in  publicum 

Dimidium  :  atque  etiam  mea.  lege  adscribitor ; 

Ubi  quadruplator  quempiam  injexit  manum, 

Tantidem  ille  illi  rursus  injiciat  manum, 

Ut  aequa.  parti  prodeant  ad  Treisviros  :  20 

Si  id  fiat,  ne  isti  faxim  usquam  appareant, 

Qui  hic  albo  rete  aliena  oppugnant  bona. 

Sed  sumne  ego  stultus,  qui  rem  curo  publicam, 

Ubi  sunt  magistratus,  quos  curare  oporteat  ? 

Nunc  huc  introibo ;  visam  hesternas  reliquias,      2.3 

Quieverint  recte,  necne :  num  infuerit  febris, 

Opertaene  fuerint,  ne  quis  obreptaverit. 

Sed  aperiuntur  aedes ;  remorandu'st  gradus. 

ACTUS  I.    SCENA  III. 

Toxills.   Satlrio. 

Tox.  Omnem  rem  inveni,  ut  sua  sibi  pecunia 
llodie  illam  faciat  leno  libertam  suam. 
Sed  eccurn  parasitum,  quojus  mihi  auxilio  'st  opus. 
Simulabo  quasi  non  videam  ;  ita  alliciam  virum. 
Curate  istic  vos,  atque  approperate  ocyus.  5 

Ne  mihi  morae  sit  quidquam,  ubi  ego  intro  advenero. 
Commisce  mulsum  ;   struthea  colutheaque  appara, 
Bene  ut  in  scutris  concaleant ;  et  calamum  injice. 
.J.im  (  pol)  ille  hic  aderit  (credo)  congerro  meus. 
Sat .  Me  dicit ;  euge  ! 

Tox.  Lautum  credo  a  balneis  10 
Jam  hic  affuturum. 

Sat.  Ut  ordine  omnem  rem  tenet ! 
Tox.  Collyrae  facite  ut  madeant,  et  coUiphia ; 
Ne  mihi  incocta  detis. 

Sttt.  Rem  loquitur  meram. 
Nihili  sunt  crudae,  nisi  quas  madidas  glutias. 
Tum,  nisi  cremore  crasso  est  jus  collyricum,  15 

Xihili  est  macrum  illud,  epicrocum,  pellucidum  : 
Quasi  juream  esse  jus  decet  collyricum. 
Nolo,  in  vesicam  quod  eat,  in  ventrem  volo. 
Tox.  Prope  me  hic  nescio-quis  loquitur. 

Sut.  O  mi  Jupiter 
Terrestris  !  te  coepulonus  compellat  tuus.  20 

Tox.  O  Saturio  !  opportune  advenisti  mihi. 
Sat.  Mendacium  (edepol;  dicis  ;  atque  haud  te  decet : 
Nam  Esurio  venio,  non  advenio  Saturio. 
Tox.  At  edes :  nam  jam  intus  ventris  fumant  focula. 
Calefieri  jussi  reliquias. 

Sat.  Pernam  quidem  25 

Jus  est  apponi  frigidam  postridie. 
Tox.  Ita  fieri  jussi. 

Sat.  Ecquid  alecis? 


PERSA.  I.  3.  323 

Tcx.  Vah!  rogas?  27 
Sat.  Sapis  multum  ad  Genium. 

Tox.  Sed  ecquid  meministi,  here 
Qua  de  re  ego  tecum  mentionem  feceram  ? 
Sat.  Memini :  ut  mura?na  et  con^er  ne  calefierent : 
Xam  nimio  melius  oppectuntur  frigida.  31 

Sed  quid  cessamus  prcelium  committere? 
Dum  mane  'st,  omneis  esse  mortaleis  decet. 
Tox.  Nimis  paene  mane  'st. 

Sit.  3Iane  quod  tu  occepem 
Xegotium  agere,  id  totum  procedit  diem.  35 

Tox.  Quaeso,  animum  advorte  :  hoc  enim  jam  here 

narravi  tibi ; 
Tecumque  oravi,  ut  nummos  sexcentos  mihi 
Dares  utendos  mutuos. 

Sat.  Memini  et  scio, 
Et  te  me  orare,  et  mihi  non  esse  quod  darc-m. 
NihUi  parasitus  est,  quoi  argentum  domi  'st.  40 

Lubido  extemplo  ccepere  'st  con\"ivium, 
Tuburcinari  de  suo,  si  quid  domi  'st. 
CyT.ica  esse  e  gente  oportet  parasitum  probe  : 
Ampullam,  strigilem,  scaphium.  socccs,  pallium, 
?*Iarsupium  habeat ;  inibi  paullum  pra?sidi,  45 

Qui  familiarem  suam  vitam  oblectet  modo. 
Tox.  Jam  nolo  argentum ;  filiam  utendam  tuam 
Mihi  da. 

S  i.  Xunquam  (edepol)  quoiquam  etiam  uten- 
dam  dedi. 
Tox.  Non  ad  istoc,  quod  tu  insimula-. 

Sat    Quid  eam  vis  ? 

T  r.  Scies. 
Quia  forma.  lepida  et  liberali  'st. 

S '  it.  Res  ita  'st.  50 
Toc.  Hic  leno  neque  te  novit,  neque  gnatam  tuam. 
Sat.  Me  ut  quisquam  norit,  nisi  ille,  qui  praebet  ci- 

bum? 
Tox.  Ita  'st.    Hoc  tu  mihi  reperire  argentum  potes. 
Snt.  Cupio,  heTcle. 

Tox.  Tum  tu  me  sine  illam  vendere. 
Sat.  Tun'  illam  vendas? 

Tox.  Immo,  alium  allegavero,  55 
Qui  vendat,  qui  esse  se  peregrinum  praedicet : 
Siquidem  hic  leno  nondum  sex  menses  Megaribus 
Huc  est  quom  commigravit. 

Sat.  Pereunt  reliquiae. 
Posterius  istuc  tamen  potest. 

Tox.  Sci'n'  quam  potest? 
Nunquam  (  hercle)  hodie  hic  prius  edis,  (ne  frustra 
sis)  00 

Quam  te  hoc  facturum,  quod  rogo,  affirmas  mihi. 
Atque  nisi  gnatam  tecum  huc  jam,  quantum  potest, 
Adducis,  exigam  (  hercle)  ego  te  ex  hac  decuria. 
Quid  nunc  ?  quid  est  ?  quin  dicis,  quid  facturus  sis  ? 
Sat.  Quaeso  (hercle),  me  quoque  etiam  vendas,  si 
lubet,  65 

Dum  saturum  vendas. 

Tox.  Hoc  si  facturu's,  face. 
Sat.  Faciam  equidem,  quae  vis. 

Tox.  Bene  facis ;  propera  ;  abi  domum  : 
Praemonstra  docte,  praecipe  astu  filiae, 
Quid  fabuletur,  ubi  se  natam  praedicet, 
Qui  sibi  parentes  fuerint,  unde  surrepta  sit.  70 

Sed  longe  ab  Athenis  esse  se  natam  autumet : 
Et  ut  affleat,  quom  ea  memoret. 

Sat.  Etiam  tu  taces  ? 
Ter  tanto  pejor  ipsa  'st,  quam  illam  tu  esse  vis. 
Tox.  Lepide  (  hercle)  dicis.  Sed  sci'n',  quid  facias  ? 

Cape 
Tunicam   atque   zonam,    et  chlamydem   afferto  et 
causiam,  75 

Quam  ille  habeat,  qui  hanc  lenoni  huic  vendat 

Sat.  Heu  !  probe. 
Tox.  Quasi  sit  peregrinus. 
Sat.  Laudo. 

Tox.  Et  tu  tuam  gnatam  tamen 
Ornatam  adduce  lepide  in  peregrinum  modum. 

Sot.  I"k?ey  ornamenta  ? 

To.v.  Abs  chorago  sumito. 
Dare  debet:  pra?benda  aediles  locaverunt.  80 

Sat.  Jam,  faxo,  hic  aderunt.    Sed  ego  horum  nihil 

scio. 
Tox.  Nihil  (  hercle)  vero.    Nam,  ubi  ego  argentum 

accepero, 
Continuo  tu  illam  a  lenone  asserito  manu. 
Sat.  Sibi  habeat,  si  non  extemplo  ab  eo  abduxero. 
Tox.  Abi,  et  istuc  cura.    Interibi  ego  puerum  volo 
Mittere  ad  amicam  meam,  ut  habeat  animum  bo- 

num,  8G 

Me  esse  effecturum  hodie.   Nimis  longum  loquor. 

ACTUS  II.     SCEXA  I. 

SOPHOCLTDI>CA.     LiEMNISELEXF. 

Soph.  Satis  fuit  indocta?,  immemori,  insipienti  di- 

cere  toties. 
Nimis  tandem  me  quidem  pro  barda  et  pro  rustica 

reor  habitam 
Esse  abs  te.    Quamquam  ego  vinum  bibo,  at  man- 

data  non  consuevi  simul  bibere 
Una.    Me  quidem  jam  satis  tibi  spectatam  censue- 

ram  esse.  et  meos  mores  : 
Nam  equidem  te  jam  sector  quintum  hunc  annum : 

quom  interim  (credo)  5 

Cuculus  si  in  ludum  iret,  potuisset  jam  fieri,  ut  pro- 

be  literas  sciret ; 
Quom  interim  tu  meum  ingenium  fans  non  edidi- 

cisti,  atque  infans. 
PotiV  ut  taceas  ?  poti'n'  ne  moneas  ?  memini,  et 

scio,  et  calleo,  et  commemini. 
Amas  (pol)  misera  :  id  tuus  scatet  animus.  Ego,  is- 

tuc  placidum  tibi 
D|  sit,  faciam. 

Lcm.  Miser  est,  qui  amat  10 

Soph.  Certo  is  quidem  nihili  est,  qui  nihil  amat: 

quid  ei  homini  opus  vita.  est  ? 
Ire  decet  me,  ut  herae  obsequens  fiam,  libera  mea. 

opera  ocyus  ut  sit. 
Conveniam  nunc  Toxilum :  ejus  aureis,  quae  man- 

data  sunt,  onerabo. 


ACTUS  II.    SCENA  II. 

TOXILUS.     PiEGNIUM.     SOPHOCLIDISCA. 

Tox»  SatiV  haec  tibi  sunt  plana  et  certa?  satiV 

haec  meministi  et  tenes  ? 
PtBg.  Melius,  quam  qui  docuisti. 

Tox   AiV  vero,  verbereum  caput  ? 
Pceg.  Aio  enimvero. 

Tox.  Quid  ergo  dixi  ? 

P<rg.  Ego  recte  apud  illam  dixero. 
Tox.  Non  (edepol)  scis. 

Pceg.  Da  (  hercle)  pignus,  ni  omnia  memini 
et  scio. 
Tox.  Equidem,  si  scis  tute,  quot  habeas  hodie  digi- 
tos  in  manu,  5 

Eo  dem  pignus  tecum. 

P<zg.  Audacter,  si  lubido  est  perdere. 
Tox.  Bona  pax  sit  potius. 

Pceg.  Tum  tu  igitur  sine  me  ire. 

Tox.  Et  jubeo  et  sino. 
Sed  ita  volo  te  curare,  ut  domi  sis,  quom  ego  te  esse 

illi  censeam. 
Pcrg.  Faciam. 

Tox.  Quo  ergo  is  nunc  ? 

Pceg.  Domum ;  uti  domi  sim,  quom 
illi  censeas. 
Tox.  Scelus  tu  pueri  es :  atque,  ob  istam  rem,  ego 
aliquid  te  peculiabo.  10 

Pceg»  Scio,  fidei  ( hercle)  herili  ut  soleat  impudicitia 

opprobrari.  1 1 

Nec  subigi  queantur  unquam,  ut  pro  ea.  fide  habeant 

judicem. 
Tox.  Abi  modo. 

Pceg.  Ego,  laudabis,  faxo. 

Tox.  Sed  has  tabellas,  Paegnium, 
Ipsi  Lemniselenas  fac  des  ;  et,  quae  jussi,  nuntiato. 
Soph.  Cesso  ire  ego,  quo  missa  sum?  15 

P(£g.  Eo  ego. 

Tox.  I  sane :  ego  domum  ibo.    Face  rem 
hanc  cum  cura  geras. 
Vola  curriculo. 

Pcpg.  Istuc  marinus  passer  per  Circum  solet. 
Tllic  abiit  hinc  intro  huc  Sed  quis  haec,  quae  me  ad- 

vorsum  incedit  ? 
Soph.  Paegnium  hic  quidem  est. 

Pceg.  Sophoclidisca  haec  peculiaris  est  ejus, 
Quo  ego  sum  missus. 

Sojph.  Nullus  esse  hodie  hoc  puero  pejor 
perhibetur.  20 

Compellabo. 

Pceg.  Commorandum  'st  mihi  apud  hanc  obicem. 
Soph.  Paegnium,  deliciae  pueri,  saive  !    quid  agis  ? 

ut  vales  ? 
Pceg.  Sophochdisca,  Dii  me  amabunt. 

Soph.  Quid  me  ?  utrum  ? 

Pceg.  Hercle,  nescio. 
Sed,  si,  ut  digna  es,  faciant,  odio  (  hercle)  habeant,  et 

faciant  male. 
Soph.  Mitte  male  loqui. 

P<£g.  Quom,  ut  digna  es,  dico,  bene,  non 
male,  loquor.  25 

Soph.  Quid  agi^  ? 

Pag.  Feminam  scelestam  te  adstans  contra 
contuor. 
Soph.  Certe  equidem  puerum  pejorem,  quam  te,  no- 
vi  neminem. 

Pceg.  Quid  mali  facio  ?  aut  quoi  male  dico  ? 

Soph.  Quoi  (pol)  cumque  occasio  est.  28 
Pteg.  Nemo  homo  unquam  ita  arbitratus  est. 

Soph.  At  (pol)  multi  esse  ita  sciunt. 
Pceg.  Heia  ! 
Soph.  Heia  ! 

Pdg.  Tuo  ex  ingenio  mores  alienos  probas.  30 
Soph.  Fateor  ego  profecto  me  esse,  ut  decet  lenonis 

familiae. 
Pceg.  Satis  jam  dictum  habeo. 

Soph.  Sed  quid  tu  ?  confitere,  ut  te  autumo  ? 
Pceg.  Fatear,  si  ita  sim. 

Soph.  Jam  abi ;  vicisti. 

Pceg.  Abi  nunc  jam. 

Soph.  Ergo  hoc  mihi  expedi, 
Quo  agis  ? 

Pccg.  Quo  tu  ? 

Soph.  Dic  tu :  prior  rogavi. 

Pceg.  At  post  scies. 
Soph.  Eo  ego  hinc  haud  longe. 

P(£g.  Et  quidem  ego  haud  longe. 

Soph.  Quo  ergo,  scelus?  35 
Pceg.  Nisi  sciero  prius  ex  te,  tu  ex  me  nunquam  hoc, 

quod  rogitas,  scies. 
Soph.  Nunquam  (ecastor)  hodie  scibis,  priusquam 

ex  te  audivero. 
Pceg.  Itane  est? 

Soph.  Itane  est  ? 
Psg.  Mala  es. 

Soph.  Scelestu's. 
Pceg.  Decet  me. 

Soph.  3Iequidem  haud  decet. 
Pceg.  Quid  ais  ?  certumne  'st  celare,  quo  iter  facias, 

pessuma? 
Soph.  Offirmastin'  occultare,  quo  te  immittas,  pes- 
sume  ?  40 

Pceg.  Par  pari  respondes  dicto  :  abi  jam,  quando  ita 
ceita  res  est. 

Nihili  facio  scire.    Valeas. 
Soph.  Adsta. 

Peg.  At  propero. 

Soph.  Et  (pol)  ego  item.  42 
Pceg.  Ecquid  habes  ? 
Soph.  Ecquid  tu  ? 

Pceg.  Nihil  equidem. 

Soph.  Cedo  nanum  ergo. 

Pceg.  Estne  haec  manus  ? 
Soph.  Ubi  illa  altera  est  furtifica  laeva  ? 

Pceg.  Domi :  eccam,  huc  nullam  attuh. 
Soph.  Habes  nescio-quid. 

Pceg.  Ne  me  attrecta,  subagitatrix. 

Soph.  Sin  te  amo  ?  45 
PcBg.  Male  operam  locas. 
Soph.  Qui? 

Pceg.  Quia  enim  nihil  amas,  quom 
ingratum  amas. 
Soph.  Tempori  hanc  vigilare  oportet  formulam,  at- 

que  aetatulam ; 
Ne,  ubi  capiilus  versipeUis  fiat,  fcede  semper  servias : 
Tu  quidem  haud  etiam  es  octoginta  pondo. 

P<£g.  At  confidentia. 
Illa  militia  militatur  multo  magis,  quam  pondere.  50 
Atque  ego  hanc  nunc  operam  perdo. 
Soph.  Quid  jam  ? 

Pceg.  Quia  peritae  praedico. 
Sed  ego  cesso. 

Soplu  Mane. 

P(£g.  Molesta  es. 

Soph.  Ero  quoque,  nisi  scio, 
Quo  agas  te. 

P(£g.  Ad  vos. 

Soph.  Et  (pol)  ego  ad  vos. 
Pceg.  Quid  eo? 

Soph.  Quid  id  ad  te  attinet  ? 
Pttg.  Enim  non  ibis  nunc  vicissim,  nisi  scio. 

Soph.  Odiosus  es. 
2f  3 

Pceg.  Lubet. 
Nunquam  ( hercle)  istuc  exterebrabis  tu,  ut  sis  pe- 
jor,  quam  ego  siem.  55 

Soph.  Malitia  certare  tecum,  miseria  'st. 

Pceg.  Merx  tu  mala  es. 
Soph.  Quid  est,  quod  metuas? 

Pocg.  Idem  istuc,  quod  tu. 

Soph.  Dic  ergo,  quid  est? 
Pceg.  Ne  hoc  quoiquam  homini  edicerem,  omnes 

muti  ut  loquerentur  prius. 
Soph.  Et  edictum  'st  magnopere  mihi,  ne  quoiquam 

homini  crederem ; 
Omnes  muti  ut  loquerentur  prius  hoc,  quam  ego. 
At  tu  hoc  face  :  60 

Fide  data.  credamus. 

Pag.  Novi.  Omnes  sunt  lenae  levifidse  : 
Neque  tippulae  levius  pondus  est,  quam  fides  lenonia. 
Soph.  Dic,  amabo. 

Pceg.  Dic,  amabo. 

Soph.  Nolo  ames. 

PcEg.  Facile  impetras. 
Soph.  Tecum  habeto. 

Pag.  Et  tu  hoc  taceto. 

Soph.  Tacitum  erit. 

Pceg.  Celabitur. 
Soph.  Toxilo  has  fero  tabellas  tuo  hero. 

Pceg.  Abi :  eccillum  domi.  65 
At  ego  hanc  ad  Lemniselenen  tuam  heram  obsigna- 

tam  abietem. 
Soph.  Quid  istic  scriptum  ? 

Pceg.  Juxta  tecum,  si  tu  nescis,  nescio ; 
Nisi  fortasse  blanda  verba. 

Soph.  Abeo. 

Pceg*  At  ego  abiero. 

Soph.  Ambula. 

ACTUS  II.     SCENA  III. 
Sagaristio. 

Jovi  opulento,  inclyto,  Ope  nato,  supremo,  valido, 

viripotenti, 
Opes,  spes,  bonas  copias  commodanti  lubens  merito- 

que  vitulor  : 
Quia  meo  amico  amiciter  hanc  commoditatis  copiam 
Danunt  argenti  mutui,  uti  egenti  opem  afferam : 
Quod  ego  non  magis  somniabam,  neque  opinabar, 

neque  censebam,  5 

Eam  fore  mihi  occasionem,  ea  nunc  quasi  decidit  de 

ccelo : 
Nam  herus  meus  me  Eretriam  misit,  domitos  boves 

uti  sibi  mercarer : 
Dedit  argentum :  nam  ibi  mercatum  dixit  esse  die 

septimi. 
Stultus,  qui  hoc  mihi  daret  argentum,  quojus  in- 

genium  noverat. 
Nam  hoc  argentum  alibi  abutar.    Boves,  quos  eme- 

rem,  non  erant.  10 

Nunc  et  amico  meo  prosperabo,  et  Genio  meo  multa 

bona  faciam. 
Diu  quod  bene  erit,  die  uno  absolvam.    Tax,  tax, 

tergo  meo  erit !  non  curo. 
Nunc  amico  homini  bobus  domitis  mea  ex  crumena 

largiar. 
Nam  id  demum  lepidum  'st,  triparcos  homines,  ve- 

tulos,  avidos,  aridos 
Bene  admordere,  qui  salinum  servo  obsignant  cum 

sale.  15 

Virtus  est,  ubi  occasio  admonet,  dispicere.    Quid  fa- 

ciet  mihi  ? 
Verberibus  ca?di  jusserit ;  compedes  irnponi.     Va- 

pidet .' 

Ne  sibi  me  credat  supplicem  fore.  Vae  illi !  mihi 
jam  nil  novi  18 

Offerri  potest,  quin  sim  peritus.  Sed  Toxili  puerum 
Paegnium  eccum. 


ACTUS  II.    SCENA  IV. 

P.-EGXIUM.     SAGARISTIO. 

Pceg.  Pensum  meum,  quod  datum  'st,  confeci :  nunc 
propero  domum. 

Sag.  Mane;  etsi 
Properas,  Paegnium,  ausculta. 

Pcrg.  Emere  oportet,  quem  tibi  obedire  velis. 
Sag.  At  sta. 

Pifg.  Exhibeas  molestiam  (ut  opinor),  si 
quid  debeam, 
Qui  nunc  sic  tam  es  molestus. 

Sag.  Scelerate,  etiam  respicis  ? 
Pceg.  Scio  ego,  quid  sim  aetatis ;  eo  istuc  maledic- 
tum  impune  auferes.  5 

Sag.  Ubi  ToxUus  est  tuus  herus  ? 

Pceg.  Ubi  illi  libet :  neque  te  consulit. 
Sag+  Etiamne  dicis,  ubi  sit,  venefice  ? 

Pceg.  Nescio,  inquam,  ulmitriba  tu. 
Sag.  Maledicis  majori  ? 

Pceg.  Prior  promeritus,  perpetiare. 
Servam  operam,  linguam  Hberam,  herus  me  jussit 

habere. 
Sag.  Dicisne  mihi,  ubi  sit  Toxilus  ? 

Poeg.  Dico,  ut  perpetuo  pereas.   10 
Sag.  Caedere  hodie  tu  restibus. 

Pceg.   Tua  quidem,  cucule,  causa  ? 
Non  (  hercle),  si  os  perciderim  tibi,  metuam,  morti- 

cine. 
Sag.  Video  ego  te :  jam  incubitatus  es. 

Pceg.  Ita  sum :  quid  id  attinet  ad  te  ? 

At  non  sum  ita,  ut  tu,  gratiis. 

Sag.  Confidens ! 

Pug.  Sum  (  hercle)  vero. 
:i  ego  me  confido  liberum  fore,  tu  te  nunquani 
speras.  15 

Sag.  PotiV,  ut  molestus  ne  sies  ? 

P<eg.  Quod  dicis,  facere  non  quis. 
Sag.  Abi  in  malam  rem. 

Pceg.  At  tu  domum  :  nam  ibi  tibi  parata 
prass  est. 
Sag.  Vadatur  hic  me. 

Pceg.  Utinam  vades  desint,  in  carcere  ut  sis  ! 
Sag.  Quid  hoc  ? 

Pt£g.  Quid  est? 

Sag.  Etiam,  scelus,  male  loquere  ? 

P.cg.  Tandem  ut  liceat, 
Quom  servus  sis,  servum  tibi  maleclicere. 

Sag.  Itane?  specta,  20 
Quid  dedero. 

Pccg.  Nihil :  nam  nihil  habes. 

8  _".  Dii  Dea?que  me  omnes  perdant, 
Nisi  te  hodie,  si  prehendero,  defigam  in  terram  cola- 

phis. 
Pceg.  Amicus  sum ;  eveniant  volo  tibi  quae  optas, 

atque  id  fiat. 
Tu  me  defigas  ?  Te  cruci  ipsum  propediem  arfigent 

alii. 
Sag.  Quin  te  Bii  Deaxme  ....  Scis  quid  hinc  porro 
dicturus  fuerim,  35 

Ni  linguae  moderari  queam.    PotiV  abeas  ? 

Pceg.  Abigis  facile : 
Nam  umbra  mea  intus  vapulat 

Sag.  Ut  istunc  Dii  Dea?que  perdant ! 
Tamquam   proserpens  bestia,  est  bilinguis  et  sce- 

lestus. 
Hercle,  illum  abiisse  gaudeo.     Foreis  aperite.     Ec- 

cere  autem, 
Quem  convenire  masume  cupiebam,  egreditur  intus. 

ACTUS  II.    SCENA  V. 

Toxills.   Sagaristio.   Sophoclidisca. 

Tox.  Paratum  jam  esse  dicito,  unde  argentum  sit 

futurum  : 
Jubeto  habere  animum  bonum  ;  dic  me  illam  amare 

multum : 
Ubi  se  allevat,  ibi  me  allevat.    Quas  dixi  ut  nunti- 

ares, 
Sati'n'  ea  tenes  ? 

Sojih.  Magis  calleo,  quam  aprugnum  callum 
callet. 
Tox.  Propera,  abi  domum. 

Sag.  Nunc  ego  huic  graphice  facetus  fiam.  5 
Subnixis  alis  me  inferam  ;  atque  amicibor  gloriose. 
Tox.  Sed  quis  hic  ansatus  ambulat? 

Sag.  Magnifice  conscreabor. 
Tox.  Sagaristio  hic  quidem  est.   Quid  agitur,  Saga- 

ristio  ?  ut  valetur  ? 
Ecquid,  quod  mandavi  tibi  ?  estne  quid  in  te  spe- 
culae? 

Sag.  Adito. 
Videbitur  ;  factum  volo  :  venito :  praemoneto.       10 
Tox.  Quid  hoc  hic  in  collo  tibi  tumet  ? 

Sag.  Vomica  'st ;  pressare  parce  : 
Nam,  ubi  qui  mala  tetigit  manu,  dolores  cooriuntur. 
Tox.  Quando  istaac  innata'st  nam  tibi? 

Sag.  Hodie. 

Tox.  Secari  jubeas. 
Sag.  Metuo,  ne  immaturam  secem,  ne  exhibeat  plus 

negoti. 
Tox,  Inspicere  morbum  tuum  lubet. 

Sag.  Abi,  atque  cave  sis  15 
A  cornu. 

Tox.  Quid  jam  ? 

Sag.  Quia  boves  bini  hic  sunt  in  crumena. 


PERSA.  III.  1.  335 

Tox.  Emitte,  sodes,  ne  enices  fame ;  sine  ire  pas- 

tum.  17 

Sag.  Enim  metuo,  ut  possim  in  bubilem  rejicere,  ne 

vagentur. 
Tox.  Ego  rejiciam.    Habe  animum  bonum. 

Sag.  Creditur  ;  commodabo. 
Sequere  hac  sis.  Argentum  hic  est,  quod  me  dudum 
rogasti.  20 

Tox.  Quid  tu  ais  ? 

Sag.  Dominus  me  boves  mercatum  Ere- 
triam  misit. 
Xunc  mihi  Eretria  erit  ha?c  tua  domus. 

Tox.  Nimis  tu  facete  loquere. 
Atque  ego  omne  argentum  tibi  actutum  incolume 

redigam  : 
Xam  jam  omneis  sycophantias  instruxi  et  comparavi, 
Quo  pacto  ab  lenone  auferam  hoc  argentum. 

Sag.  Tanto  melior.  2o 
Tox.  Et  muher  ut  sit  libera,  atque  ipse  ultro  det  ar- 

gentum. 
Sed  sequere  me :   ad  eam  rem  usus  est  tua.  mihi 
opera. 

Sag.  Utere,  ut  vis. 


ACTUS  III.     SCEXA  I. 

Satlrio.    Virgo. 

Sat.  Qua?  res  bene  vortat  mihi  et  tibi  et  ventri  meo, 

Perennitati>que  adeo  huic  perpetuo  cibo, 

Ut  mihi  supersit,  suppetat,  superstitet ; 

Sequere  hac,  mea  gnata,  me,  cum  Diis  volentibus. 

Quoi  rei  opera  detur,  scis,  tenes,  intelligis :  5 

Communicavi  tecum  consilia  omnia. 

Ea  causa  ad  hoc  exemplum  te  exornavi  ego. 

Vaenibu  tu  hodie,  \nrgo. 

Virg.  Amabo,  mi  pater  ! 

Quamquam  libenter  escis  alienis  studes, 
Tiiin'  ventris  causa  filiam  vendis  tuam  ?  10 

Sat.  Mirum,  quin  regis  Philippi  causa,  aut  Attali, 
Te  potius  vendam,  quam  mea,  qua?  sis  mea. 
Virg.  Utrum  tu  pro  ancillame  habes,  an  pro  filia  ? 
Sat.  Utrum  ( hercle)  magis  in  ventris  rem  videbitur. 
Meum  (opinor)  imperium  in  te,  non  in  me  tibi  'st. 
Virg.  Tua  istaec  potestas  est,  pater.   Verumtamen, 
Quamquamres  nostrae  sunt,  pater,  paupercuke,     17 
Modice  et  modeste  mehVst  vitam  vivere : 
Nam,  si  ad  paupertatem  admigrant  infamiae, 
Gravior  paupertas  fit,  fides  sublestior.  20 

Sat.  Enimvero  odiosa  es. 

Virg.   Non  sum  ;  neque  me  eese  aTbitror, 
Quom,  parva  natu,  recte  praecipio  patri. 
Nam  inimici  famam  non  ita,  ut  nata  est,  ferunt. 
Sat.  Ferant,  eantque  in  maxumam  malam  crucem. 
Non  ego  inimicitias  omneis  pluris  aestimo,  25 

Quam  mcnsa  inanis  nunc  si  apponatur  mihi. 
Virg.  Pater,  hominum  immortalis  est  infamia  : 
Etiam  tum  vivit,  quom  esse  credas  mortuam. 
Sat .  Quid  ?  metuis,  ne  te  vendam  ? 

Virg.  Non  metuo,  pater. 
Verum  insimulari  nolo. 

Sat.  At  nequidquam  nevis.    30 
Meo  modo  istud  potius  fiet,  quam  tuo 
Fiat.    Quae  hae  res  sunt  ? 

Virg.  Cogita  hoc  verbum,  pater  : 
Herus  si  minatus  est  malum  servo  suo ; 
Tamenetsi  id  futurum  non  est,  ubi  captum  'st  fla- 

grum, 
Dum  tunicas  ponit,  quanta  afficitur  miseria  !         35 
Egonunc,  quod  non  futurum  'st,  formido  tamen. 
Sat.  Virgo  atque  mulier  nulla  erit,  quin  sit  mala, 
Quae  praeter  sapiet,  quam  placet  parentibus. 
Virg.  Virgo  atque  mulier  nulla  erit,  quin  sit  mala, 
Quae  reticet,  si  quid  fieri  pervorse  videt.  40 

Sat.   Malo  cavere  mehVst  te. 

Virg.  At,  si  non  licet  41 
Cavere,  quid  agam  ?  nam  ego  tibi  cautum  volo. 
Sat.  Malusne  ego  sum  ? 

Virg.  Non  es :  neque  me  dignum  'st  dicere  : 

Verum  ei  rei  operam  do,  ne  alii  dicant,  quibus  licet. 

Sut .    Dicat,  quod  quisque  volt :    ego  de  hac  sen- 

tentia  45 

Non  demovebor. 

Yirg.  At,  meo  si  liceat  modo, 
Sapienter  potius  facias,  quam  stulte. 

Sat.  Lubet. 
Virg.  Lubere  per  me  tibi  licere  inteUigo  : 
Verum  lubere  haud  lubeat,  si  liceat  mihi. 
Snt.  Futura  es  dicto  obediens,  an  non,  patri  ?       50 
Virg.   Futura. 

Sat.  Scis  nam,  tibi  quse  praecepi  ? 

Virg.  Omnia. 
Sat.  £t  id,  ut  surrepta  fueris? 

Virg.  Docte  calleo. 
Sat .  Et  qui  parentes  fuerint  ? 

Virg.  Habeo  in  memoria. 
Necessitate  me,  mala  ut  fiam,  facis. 
Verum  videto,  ubi  me  voles  nuptum  dare,  55 

Ne  hcec  fan:a  faciat  repudiosas  nuptias. 
Sat.  Tace,  stulta.     Non  tu  nunc-hominum  mores 

vides  ? 
Quojusmcdi  hic  cum  fama  facile  nubitur. 
Dum  dos  sit,  nullum  vitium  vitio  vortitur. 
V>rg.  Ergo  istuc  facito,  ut  veniat  in  mentem  tibi, 
3Ie  esse  indotatam. 

Sat.  Cave  sis  tu  istuc  dixeris.  01 
Pol,  Deiim  virtute  dicam,  et  majorum  meum, 
Ne  te  indotatam  dicas,  quoi  dos  sit  domi. 
Librorum  eccillum  habeo  plenum  soracum. 
Si  hoc  accurassis  lepide,  quoi  rei  operam  damus, 
Dabuntur  dotis  tibi  inde  sexcenti  logi,  C,C> 

Atque  Attici  omnes  ;  nullum  Siculum  acceperi^ : 
Cum  hac  dote  poteris  vel  mendico  nubere. 

VOL.  II.  2  G 

Virg.  Quin  tu  me  ducis,  si  quo  ducturu's,  pater  ? 
Vel  tu  me  vende,  vel  face  quod  tibi  lubet.  70 

Sat.  Bonum  aequumque  oras.     Sequere  hac. 

Virg.  Dicto  sum  audiens. 


ACTUS  III.    SCENA  II. 

DORDALUS. 

Quidnam  esse  acturum  hunc  dicam  vicinum  meum, 
Qui  mihi  juratu'st  sese  hodie  argentum  dare  ? 
Quod  si  non  dcderit,  atque  hic  dies  praeterierit, 
Ego  argentum,  ille  jusjurandum  amiserit. 
Sed  ibi  concrepuit  foris.    Quisnam  egreditur  foras  ? 

ACTUS  III.    SCENA  III. 

ToXILLS.     DoRDALUS. 

Tox.  Curate  istuc  intus :  jam  ego  domum  me  reci- 

piam. 
Dord.  Toxile,  quid  agitur? 

Tox.  Eho  !  lutum  lenonium, 
Commictum  ccenum,  sterquilinium  publicum  ! 
Impure,  inhoneste,  injure,  illex,  labes  popli  ! 
Pecuniae  accipiter,  avide  atque  invide  !  5 

Procax,  rapax,  trahax  !   Trecentis  versibus 
Tuas  impuritias  traloqui  nemo  potest. 
AccipiV  argentum  ?  accipe  sis  argentum,  impudens, 
Tene  sis  argentum :  etiam  tu  argentum  tenes  ? 
Possum  te  facere,  ut  argentum  accipias,  lutum?    10 
Qui,  nisi  jurato  mihi,  nihil  ausu's  credere. 
Dord.  Sine  respirare  me,  tibi  ut  respondeam. 
Vir  summe  populi,  stabulum  servitricium  ! 
Scortorum  liberator,  subiculum  flagri, 
Compedium  tritor,  pistrinorum  civitas  !  15 

Perenniserve,  lurco,  edax,  furax,  fugax  !  16 

Cedo  sis  mihi  argentum :   da  mihi  argentum,  im- 

pudens : 
Possum  a  te  exigere  argentum?  argentum  (inquam) 

cedo. 
Quin  tu  mi  argentum  reddis  ?  nilne  te  pudet? 
Leno  te  argentum  poscit,  solida  servitus,  20 

Pro  liberanda  amica,  ut  omnes  audiant. 
Tux.  Tace  (obsecro)  hercle ;  nae,  tua  vox  valide  va- 

let! 
Dord.  Referundae  ego  habeo  linguam  natam  gratiae. 
Eodem  mihi  pretio  sal  praehibetur,  quo  tibi. 
Nisi  me  haec  defendet,  nunquam  delinget  salem.  25 
Tox.  Jam  omitto  iratus  esse.    Id  tibi  succensui, 
Quia  te  negabas  credere  argentum  mihi. 
Dord.  jMirum,  quin  tibi  ego  crederem,  ut  idera] mihi 
Faceres,  quod  partim  faciunt  argentarii: 
Ubi  quid  credideris,  citius  extemplo  a  foro  30 

Fugiunt,  quam  ex  porta,  ludis,  quom  emissu'st  lepus. 
Tux.  Cape  hoc  sis. 

Durd.  Quin  das  ? 

Tox.  Nummi  sexcenti  hic  erunt 
Probi,  numerati :  fac  sit  mulier  libera, 
Atque  huc  continuo  adduce. 

Dord.  Jam,  faxo,  hic  erit. 
Non  (hercle),  quoi  nunc  hoc  dem  spectandum,  scio. 
Tox.  Fortasse  metuis  in  manum  concredere.         36 
Durd.  3Iirum:  quin  citius  jam  a  foro  argentarii 
Abeunt,  quam  in  cursu  rotula  circumvortitur. 
Tox.  Abi  istac  avorsis  angiportis  ad  forum  ; 
Eadem  istaec  facito  mulier  ad  me  transeat  40 

Per  hortum. 

Dord.  Jam  hic,  faxo,  aderit. 

Tox.  At  ne  propalam. 
Dord.  Sapienter  sane. 

Tox.  Supplicatum  cras  eat. 
Dord.  Ita  ( hercle)  vero. 

Tox.  Dum  stas,  reditum  oportuit. 

ACTUS  IV.     SCENA  I. 

Toxilus. 

Si  quam  rem  accures  sobrie  aut  frugaliter, 

Solet  illa  recte  sub  manus  succedere. 

Atque  (edepol),  ferme  ut  quisque  rem  accurat  suam, 

Sic  ei  precedunt  postprincipia  denique. 

Si  malus  aut  nequam  'st,  male  res  vortunt,  quas  agit : 

Sin  autcm  frugi'st,  eveniunt  frugaliter.  (i 

Hanc  ego  rem  exorsus  sum  facete  et  callide  : 

Igitur  proventuram  bene  confido  mihi. 

Nunc  ego  lenonem  ita  hodie  intricatum  dabo, 

Ut  ipsus  sese,  qua.  se  expediat,  nesciat.  10 

Sagaristio,  heus  !  exi,  atque  educe  virginem, 

Bt  istas  tabellas,  quas  consignavi  tibi, 

Quas  tu  attulisti  ab  hero  meo  usque  e  Persia. 

ACTUS  IV.     SCENA  II. 

Sagaristio.    Toxilus. 

Sag.  Numquid  moror  ? 

Tox.  Euge !  euge  !  ornatu's  basilice  ! 
Tiara  ornatum  lepide  condecorat  tuum. 
Tum  hanc  hospitam  autem  crepidula  ut  graphice 

decet ! 
Sed  satiV  estis  meditati  ? 

Sa^.  Tragici  et  comici 
Nunquam  aeque  sunt  meditati. 

Tox.  Lepide  (  hercle)  adjuvas.  5 
Sag.  Age,  illuc  abscede  procul  e  conspectu,  et  tace. 
Ubi  cum  lenone  me  videbis  colloqui, 
Id  erit  adeundi  tempus :  nunc  agite,  ite  vos. 

ACTUS  IV.    SCENA  III. 

DoRDALLS.     TOXILLS. 

Dord.  Quoi  homini  Dii  propitii  sunt,  aliquid  obji- 

ciunt  lucri. 
Nam  ego  hodie  compendi  feci  binos  panes  in  dies ; 
Ita,  ancilla  mea  quae  fuit  hodie,  sua  nunc  est :  ar- 

gento  vicit : 
Jam  hodie  alienum  ccenabit  ;  nihil  gustabit  de  meo. 
Sumne  probus  ?  sum  lepidus  civis,  qui  Atticam  ho- 
die  civitatem  5 

Maxumam  majorem  feci,  atque  auxi  civi  femina  ? 
Sed  ut  et  ego  hodie  fui  benignus  !  ut  ego  multis  cre- 

didi ! 
Nec  satis  a  quiquam  homine  accepi :  ita  prorsum 

credebam  omnibus. 
Nec  metuo,  quibus  credidi  hodie,  ne  quis  mihi  in 

jure  abjurassit. 
Bonus  volo  jam  ex  hoc  die  esse ;  quod  neque  fiet, 
neque  fuit.  10 

Tox.  Hunc  ego  hominem  hodie  in  transennam  doctis 

ducam  dolis ; 
Itaque  huic  insidiae  paratae  sunt  probe.     Aggrediar 

virum. 
Quid  agis  ? 

Dord.  Credo. 

Tox.  Unde  agis  te,  Dordale  ? 

Dord.  Credo  tibi. 
Tox.  Dii   dent,  quae  velis.     Eho !    an  jam  manu 

emisisti  mulierem  ? 
Dord.  Credo  (pol),  credo,  inquam,  tibi. 

Tox.  Jam  liberta  auctus  es  ? 

Dord.  Enicas.  15 
Quin  tibi  me  dico  credere. 

Tox.  Dic  bona  fide :  jam  libera  'at  ? 

2  G  3 

Dord.  I,  i  ad  forum,  ad   prastorem ;  exquire ;  si- 
quidem  credere  mihi  non  vis.  17 

Libera,  inquam,  est:   ecquid  audis? 

IV*.  At  tibi  Dii  benefaciant  omnes. 
Nunquam  enim  posthac  tibi,  nec  tuorum,  quod  nolis, 

volam. 
Dord.  Abi ;  ne  jura  :  satis  credo. 

Tox.  Ubi  nunc  tua  liberta  'st  ? 

Dord.  Apud  te. 

Tox.  Ai'n'  ?  20 
Apud  me  est  ? 

Dord.  Aio,  inquam  :  apud  te  est,  inquam. 

Tox.  Ita  me  Dii  ament,  ut,  ob  istam  rem, 
Tibi  multa  bona  instant  a  me :  nam  est  res  quae- 

dam,  quam  occultabam 
Tibi  dicere :  nunc  eam  narrabo,  unde  tu  pergrande 

lucrum  facias. 
Faciam,  ut  mei  memineris,  dum  vitam  vivas. 

Dord.  Benedictis 
Tuis  benefacta  aures  meae  auxilium  expostulant.  25 
Tox.  Tuum  promeritum  'st,  merito  ut  faciam.     Et, 

ut  me  scias  esse  facturum, 
Tabellas  tene  has ;  pellege. 

Dord.  Hae  quid  ad  me  ? 

Tox.  Immo,  ad  te  attinent, 
Et  tua  refert:  nam  e  Persia  ad  me  allatae  modo 

sunt  istae  a  meo  domino. 
Dord.  Quando  ? 

Tox.  Haud  dudum. 

Dord.  Quid  istaec  narrant  ? 

Tox.  Percontare  ex  ipsis. 
Ipsae  tibi  narrabunt. 

Dord.  Cedo  sane  mihi. 

Tox.  At  clare  recitato.  30 
Dord.  Tace  dum  pellego. 

Tox.  Haud  verbum  faciam. 
Dord.  "  Salutem  dicit  Toxilo  Timarchides, 

Et  faniiliae  omni.     Si  valetis,  gaudeo.  33 

Ego  valeo  recte,  et  rem  gero.  et  facio  lucrum. 
Neque  isto  redire  his  octo  possum  mensibus  :        35 
Itaque  hic  est,  quod  me  detinet,  negotium. 
Eleusipolim  Persa?  cepere  urbem  in  Arabia, 
Plenam  bonarum  rerum,  atque  antiquum  oppidum  : 
Ea  comparatur  praeda,  ut  fiat  auctio 
Publicitus  :  ea  res  me  domo  expertem  facit.  40 

Operam  atque  hospitium  ego  isti  praehiberi  volo, 
Qui  tibi  tabellas  affert.     Cura,  quae  is  volet : 
Nam  is  mihi  honores  suas  domi  habuit  maxumos." 
Dord.  Quid  id  ad  me,  aut  ad  meam  rem  refert, 

Persae  quid  rerum  gerant, 
Aut  quid  herus  tuus  ? 

Tox.  Tace,  stultiloque  :  nescis,  quid  instet 

boni.  45 

Nequidquam   tibi  Fortuna  faculam   lucrificam  al- 

lucere  volt. 
Dord.  Quae  istaec  Fortuna  lucrifica  'st  ? 

Tox.  Istas,  quas  norunt,  roga. 
Ego  tantumdem  scio,  quantum  tu,  nisi  quod  pellegi 

prior. 
Sed,  ut  cccepisti,  ex  tabellis  nosce  rem. 

Dord.  Bene  me  mones ; 
Fac  silentium. 

Tox.  Nunc  ad  illud  venies,  quod  refert  tua.  50 
Dord.  u  Iste,  qui  tabellas  affert,  adduxit  simul 
Forma  expetenda  hberalem  mulierem, 
Furtivam,  advectam  ex  Arabia  penitissuma : 
Eam  te  volo  accurare,  ut  istic  vaeneat, 
Ac  suo  periculo  is  emat,  qui  eam  mercabitur  :       55 
3Iancupio  neque  promittet,  neque  quisquam  dabit. 
Probum  et  numeratum  argentum  ut  accipiat,  face. 
Haec  cura ;  et  hospcs  cura  ut  curetur.    Vale." 
Tox.  Quid   igitur?    postquam  recitasti,   quod  erat 

ceTae  creditum. 
Jam  mihi  credis ; 

Dord.  Ubi  nunc  ille  'st  hospes,  qui  hasce 
attulit?  60 

Toi.  Jam  hic  (credo)  aderit :  arcessit  illam  a  navi. 

Dord.  Nihil  mihi  opu'st 
Litibus,  neque  tricis ;  quam  ob  rem  ego  argentum 

numerem  foras. 
Nisi  mancupio   accipio,  quid  eo  mihi  opus  mer- 

cimonio  ? 
Tox.  TaceV,  an  non  taces  ?    Nunquam  ego  te  tam 

esse  matulam  credidi. 
Quid  metuis  ? 

Dord.  Metuo  ( hercle)  vero :  sensi  ego  jam 

compluries :  65 

Neque  mihi  haud  imperito  eveniet,  tah  ut  in  luto 

ha>ream. 
Tox.  Nihil  periculi  videtur. 

Dord.  Scio  istuc  ;  sed  metuo  mihi. 
Tox.  Mea  quidem  istuc  nihil  refert ;  tua  ego  refero 

gratia, 
Ut  tibi  recte  conciliandi  primo  facerem  copiam. 
Dord.  Gratiam  habeo :  sed  te  de  aliis,  quam  alios 
de  te  suaviu'st  70 

Fieri  doctos. 

Tox.  Ne  quis  vero  ex  Barbaria  penitissuma. 
Persequatur.     Etiam  tu  illam  destinas  ? 

Dord.  Videam  modo 
Mercimonium. 

Tox.  /Equa  dicis.     Sed  optume,  eccum,  ipse 
advenit 
Hospes  ille,  qui  has  tabeUas  attulit. 

JDord.  Hiccine  'st? 

Tox.  Hic  est 
Dord.  Haeccine  illa  'st  furtiva  virgo  ? 

Tox.  Juxta  tecum  seque  scio ;  75 
Nisi  quia  adspexi.     Equidem   (edepol)  liberali'st, 

quisquis  est. 
Dord.  Sat  (edepol)  concinna  'st  facie. 

Tox.  Ut  contemtim  carnifex  !  77 
Taciri  contemplemur  fcrmam. 

Dord.  Laudo  consilium  tuum. 


ACTUS  IV.    SCENA  IV. 

Sagaristio.    Virgo.    Toxilus.    Dordalts. 

8  .-.  S?.ri'n'  Athenae  tibi  visa?  fortunatae  atque  opi- 

para2  ? 
Virg.  Crbis  speciem  vidi;    hominum  mores  per- 

spexi  parum. 
Tox.  Numquid  in  principio  cessavit  verbum  docte 

dicere  ? 
Dord.  Haud  potui  etiam  in  primo  verbo  perspicere 

sapientiam. 
Sag.  Quid  id,  quod  vidisti  ?  ut  munitum  muro  tibi 
visum  'st  oppidum  ?  5 

Virg-.  Si  incoke  bene  sunt  morati.  pulchre  munitum 

arbitror. 
Perfidia  et  Peculatus  es  urbe  et  Avaritia  si  exsulant, 
Quarta  Invidia,  quinta  Ambitio,  sexta  Obtrectatio, 
Septimum  Perjurium  .... 

Tox.  Euge  ! 

Virg.  Octava  Indiligentia  ; 

Nona  Injuria:  decimum,  quod  pessumum  aggressu, 

Scelus  :  10 

Usx  nisi  inde  aberunt,  centuplex  murus  rebus  ser- 

vandis  parum  'st. 
Tox.   Quid  ais  tu  ? 

Dord.  Quid  vis  ? 

Tox.  Tu  in  illis  es  decem  sodalibus : 
Te  in  exsilium  ire  hinc  oportet. 

Dord.  Quid  jam  ? 

Tox.  Quia  perjurus  es. 
Dord.  Verba  quidem  haud  indocte  fecit. 

Tox.  Ex  tuo,  inquam,  usu  est :  eme  hanc 

Dord.  Edepol,   qui  quom  hanc  magis  contemplo, 
magis  placet. 

Tox.  Si  hanc  emeris,  15 

Dii  immortales  !  nullus  leno  te  alter  erit  opulentior. 
Evortes  tuo  arbitratu  homines  fundis,  familiis. 
Cum  optumis  viris  rem  habebis :  gratiam  cupient 

tuam : 
Venient  ad  te  comissatum. 

Dord.  At  ego  intromitti  non  sinam. 
Tox.  At  enim  illi  noctu  occentabunt  ostium ;  ex- 
urent  fores :  20 

Proinde  tu  tibi  jubeas  concludi  aedeis  foribus  ferreis ; 
Ferreas  aedeis  commutes;  limina  indas  ferrea; 
Ferream  seram  atque  annulum  ;  ne,  si  ferro  parseris, 
Ferreas  tute  tibi  impingi  jubeas  crassas  compedes. 
Durd.  I  in  malum  cruciatum. 

Tox.  I  sane ;  hanc  eme,  atque  ausculta 
mihi.  25 

Dord.  Modo  ut  sciam,  quanti  indicet. 
Tox.  Vi'n'  huc  vocem? 

Dord.  Ego  illo  accessero. 
Tox.  Quid  ais,  hospes  ? 

Sag.  Venio ;  adduco  hanc,  uti  dudum 
dixeram. 
Nam  heri  in  portum  noctu  navis  venit :  vaenire  hanc 

volo, 
Si  potest :   si  non  potest,  ire  hinc  volo,  quantum 

potest. 
Dord.  Salvus  sis,  adolescens. 

Sag.  Siquidem  hanc  vendidero  pretio 

suo.  30 

Toi.  Atqui  aut  hoc  emtore  vendes  pulchre,  aut  alio 

non  potes. 
Sag.  Esne  tu  huic  amicus  ? 

Tox.  Tamquam  Dii  omnes,  qui  coelum 
colunt. 
Dord.  Tum  tu  mihi  es  inimicus  certus :  nam  generi 
lenonio 

Nunquam  ullus  Deus  tam  benignus  fuit,  qui  fuerit 

propitius. 
Sag.  Hoc  age  :  opusne  'st  hac  tibi  emta.  ? 

Dord.  Si  tibi  va?nisse  'st  opus,  35 
IVlihi  quoque  emta  est :  si  tibi  subiti  nihil  est,  tan- 

tumdem  'st  mihi. 
Sag.  Indica,  fac  pretium. 

Dord.  Tua  merx  est ;  tua  indicatio  'st. 
Tox.  JEquum  hic  orat. 

Sag.  Vi'n'  bene  emere  ? 

Dord.  Vi'n'  tu  pulchre  vendere  ? 
Tox.  Ego  scio  (  hercle)  utrumque  velle. 

Dord.  Age,  indica  prognariter. 
Sag.  Prius  dico :  hanc  mancupio  nemo  tibi  dabit- 
Jam  scis  ? 

Dord.  Scio.  40 

Indica,  minimo,  daturus  qui  sis,  qui  duci  queat. 
Tox.  Tace,  tace.     Nimis  tu  quidem  (hercle)  homo 

stultus  es  pueriliter. 
Dord.  Quid  ita  ? 

Tox.  Quia  enim  te  ex  pueDa  prius  per- 
contari  volo, 
Quae  ad  rem  referunt. 

Dord.  Et  quidem  (  hercle)  tu  me  monuisti 

haud  male. 

Vide  sis ;  ego  ille  doctus  leno  paene  in  foveam  de- 

cidi,  45 

Ni   hic  adesses.      Quantum  'st  adhibere  hominem 

amicum,  ubi  quid  geras  ! 
Tox.  Quo  genere,  aut  qua.  in  patria  sit  nata,  aut 

quibus  parentibus ; 
Ne  temere  hanc  te  emisse  dicas  suasu  atque  impulsu 

meo. 
Nisi  molestum  'st,  percontari  hanc  paucis  hic  volt. 

Sag.  Maxume, 
Suo  arbitratu. 

Tox.  Quid  stas  ?  abi  tute,  atque  ipse  itidem 
roga,  50 

Vt  tibi  percontari  liceat,  quro  velis :  etsi  mihi  51 
Dixit  dare  potestatem  ejus  :  sed  ego  te  malo  tamen 
Eum  ipsum  adire,  ut  ne  contemnat  te  ille. 

Dord.  Satis  recte  mones. 
Hospes,  volo  ego  hanc  percontari. 

Sag.  A  terrii  ad  ccelum,  quid  lubet 
Percontare ;  exquire  quidvis. 

Tox.  Age,  age  nunc  tu ;  i  pra? :  vide,  55 
Ut  ingrediare  auspicato. 

Dord.  Liquidum  'st  auspicium. 

Tox.  Tace. 
Concede  sis  ;  jam  ego  illam  adducam. 

Dord.  Age,  ut  rem  esse  in  nostram  putas. 
Tox.  Sequere  me.     Adduco  hanc,   si  quid  vis  ex 

hac  percontarier. 
Dord.  Enim  volo  te  adesse. 

Tox.  Haud  possum,  quin  huic  operam 
dem  hospiti, 
Quoi  herus  jussit     Quid  si  hic  non  volt  me  adessc 
una  ? 

Sag.  Immo,  i  modo.  fiO 

Tox.  Do  ego  tibi  operam. 

Dord.  Tibi  ibidem  das,  ubi  tu  tuum 
amicum  adjuvas. 
Tox.  Exquire.     Heus  tu  !  advigila. 

Virg.  Satis  est  dictum  :  quamquam  ego 
serva  sum, 
Scio  ego  officium  meum,  ut,  quae  rogitet,  vera,  ut 

accepi,  eloquar. 
Tox.  Virgo,  hic  homo  probirst. 
Vlrg.  Credo. 

Tox.  Non  diu  apud  hunc  servies. 

Virg.  Ita  (pol)  spero,  si  parentes  facient  officium 

suum.  65 

Dord.  Nolo  ego  te  mirari,  si  nos  ex  te  percontabimur 

Aut  patriam  tuam,  aut  parenteis. 

Virg.  Cur  ego  id  mirer,  mi  homo  ? 
Servitus  mea  mihi  interdixit,  ne  quid  mirer  meum 

Malum. 

Tox.  Dii  istam  perdant !  ita  cata  est  et  callida. 
Ilabet  cor  !  quam  dicit,  quod  opu'st ! 

Dord.  Quid  nomen  tibi  est  ?  70 
Tox.  Nunc  metuo,  ne  peccet. 

Virg.  Lucridi  nomen  in  patria  fuit. 
Tox.  Nomen  atque  omen  quantivis  est  preti.    Quin 

tu  hanc  emis  ? 
Nimis  pavebam,  ne  peccaret.    Expedivit. 

Dord.  Si  te  emam, 
Mihi  quoque  Lucridem  confido  fore  te. 

Tox.  Tu  si  hanc  emeris, 
Nunquam  (  hercle)  hunc  mensem  vortentem  (credo) 
servibit  tibi.  75 

Dord.  Ita  velim  quidem,  hercle. 

Tox.  Optata  ut  eveniant,  operam  addito. 
Nihil  adhuc  peccavit  etiam. 

Dord.  Ubi  tu  nata  es  ? 

Virg.  Ut  mihi 
Mater  dixit,  in  culina,  in  angulo  ad  laevam  manum. 
Tox.  Haec  erit  tibi  fausta  meretrix :  nata  'st  in  calido 

loco, 
Ubi  rerum  omnium  bonarum  copia  'st  saspissume.  80 
Tactus  est  leno,  qui  rogarat,  ubi  nata  esset,  diceret. 
Lepide  lusit. 

Dord.  At  ego  patriam  te  rogo,  quae  sit  tua. 
Virg.  Quae  mihi  sit,  nisi  ha?c,  ubi  nunc  sum  ? 

Dord.  At  ego  illam  quaero,  quae  fuit. 
Virg.  Omne  eg<>  pro  nihilo  esse  ducto,  quod  fuit, 

quando  fuit : 
Tamquam  hominem,  quando  animam  efflavit,  quid 
eum  quaeras  qui  fuit  ?  85 

Tox.  Ita   me  Dii   bene   ament,   sapienter  !    atque 

equidem  miseret  tamen. 
Dord.  Sed  tamen,  virgo,  quae  patria  'st  tua  ?  age, 

mihi  actutum  expedi.     Quid  taces  ? 
Virg.  Dico  equidem  patriam.     Quandoquidem  hic 
scrvio,  haec  patria  'st  mea. 

Tor.  Jam  de  istoc  rogare  omitte.     Non  vides  nolle 

eloqui, 
Ne  suarum  se  miseriarum  in  memoriam  inducat  ? 

Dord.  Quid  est?  90 
Captusne'st  pater? 

Virg.  Xon  captus :  sed,  quod  habuit,  id 
perdidit. 
Tox.  Haec  erit  bono  genere  nata :    nihil  scit,  nisi 

verum,  loqui. 
Dord.  Quisfuit?  dic  nomen. 

Virg.  Quid  illum  miserum  memorem, 
qui  fuit? 
Nunc  et  illum  Miserum  et  me  Miseram  acquum  'st 

nominarier. 
Dord.  Quojusmodi  is  in  populo  habitu'st : 

Virg.  Nenio  quisquam  acceptior  :  05 
Servi  liberique  amabant 

Tox.   Hominem  miserum  praedicas, 
Quom  ipsus  prope  perditu'st,  et  benevolenteis  per- 

didiu 
Dord.  Emam,  opinor. 

Tox.  Etiam,  u  opinor?" 

Dord.  Summo  genere  esse  arbitror. 
Tox.  Divitias  tu  ex  istac  facies. 

Dord.  Ita  Dii  faxint. 

Tox.  Eme  modo. 
Virg.  Jam  hoc  tibi  dico  :   jam  actutum  (ecastor) 
meus  pater,  ubi  me  sciet  100 

Venisse  huc,  aderit  hic,  et  me  absentem  redimet. 
Tox.  Quid  nunc  ? 

Dord.  Quid  est  ? 
Tox.  AudTn'  quid  ait  ? 

Virg.  Nam,  etsi  res  sunt  fracta?,  amici  sunt 
tamen. 
Dord.  Ne  sis  plora :  libera  eris  actutum,  si  crebro 

cades. 
ViV  mea  esse  ? 

Virg.  Dum  quidem  ne  nimis  diu  tua  sim,  volo. 

Tox.  SatiV  ut  meminit  libertatis  !  dabit  haec  tibi 

grandes  bolos.  105 

Age,  si  quid  agis :    ego  ad  hunc  redeo :    sequere ; 

reduco  hanc  tibi. 
Dord.  Adolescens,  vi'n'  vendere  istanc  ? 

Sag.  Magis  lubet,  quam  perdere. 
Dord.  Tum  tu  pauca  in  verba  confer :  qui  datur, 

tanti  indica. 
Sag.  Faciam  ita,  ut  te  velle  video.     Ut  emas,  habe 

tibi  centum  minis. 
Dord.  Nnmum  'st. 

Sag.  Octoginta. 

Dord.  Nimium'st. 

Sag.  Nummus  abesse  hinc  non 
potest,  110 

Quod  nunc  dicam. 

Dord.  Quid  id  est  ergo  ?  eloquere  actutum, 
atque  indica. 
Sag.  Tuo  periculo  sexaginta  haec  datur  argenti  minis. 
Dord.  Toxile,  quid  ago  ? 

Tox.  Dii  Deaeque  te  agitant  irati,  scelus, 
Qui  hanc  non  properes  destinare. 
Dord.  Habeto. 

Tox.  Heu  !  praedatu's  probe  ! 
Abi;  argentum  effer  huc.  115 

Non  (edepol)  minis  trecentis  cara  'st :  fecisti  lucri. 
Sag.  Heus  tu !    etiam  pro  vestimentis  huc  decem 

accedent  minae. 
Dord.  Abscedent  enim,  non  accedent. 

Tox.  Tace  sis  !  Non  tu  illum  vides 
Qusrere  ansam,  infectum  ut  faciat  ?    Abisne,  atque 

argentum  petis? 
Dord.  Heus  tu  !  serva  istum. 
Tox.  Quin  tu  is  intro  ? 

Dord.  Abeo,  atque  argentum  affero.  120 

ACTUS  IV.    SCENA  V. 

Toxilus.    Sagaristio.    Virgo. 

Tor.   Edepol,  dedisti,  Virgo,  operam  allaudabilem, 
Probam  et  sapientem  et  sobriam. 

Virg.  Si  quid  bonis 
Boni  fit,  esse  idem  et  grave  et  gratum  solet. 
Tox.  Audi'n'  tu,  Persa  ?  ubi  argentum  ab  hoc  ac- 

ceperis, 
Simulato,  quasi  eas  prorsum  in  navem. 

Sag.  Ne  doce.  5 
Tox.  Per  angiportum  rursum  te  ad  me  recipito 
Illac  pcr  hortum. 

Sctg.  Quod  futurum  'st,  praedicas. 
Tox.  At,  ne  cum  argento  protinam  permutes  do- 

mum, 
Moneo  te. 

Sag.  Quod  te  dignum  'st,  me  dignum  esse  vis. 
Tox.  Tace  !  parce  voci !  praeda  progreditur  foras.  10 

ACTUS  IV.     SCENA  VI. 

Dordalus.    Sagaristio.    Toxilus.    Virgo. 

Donl.  Probati  hic  argenti  sunt  sexaginta  minae, 
Duobus  nummis  minus  est. 

Sag.  Quid  ei  nummi  sciunt  ? 
Dord.  Crumenam  hanc  emere,  aut  facere,  ut  re- 

migret  domum. 
Sag.  Ne  non  sat  esses  leno,  id  metuebas,  miser, 
Impure,  avare,  ne  crumenam  amitteres?  5 

Tox.  Shie,  quaeso.    Quando  leno  'st,  nil  mirum  facit. 
Dord.  Lucro  faciundo  ego  auspicavi  in  hunc  diem  : 
Nil  mi  tam  parvi  'st,  quin  me  id  pigeat  perdere. 
Age,  accipe  hoc  sis. 

Sag.  Huc  in  collum,  nisi  piget, 
Iinpone. 

Dord,  Vero  fiat. 

Sag.  Numquid  GEterum  10 

Me  voltis  ? 

Tox.  Quid  tam  properasji: 

Sag.  Ita  negotium  'st. 
Mandatas  quee  sunt,  volo  deferre  epistolas. 
Geminum  autem  fratrem  servire  audivi  hic  meum : 
Eum  ego  ut  requiram  atque  ut  redimam,  volo. 
Tox.  Atque  (edepol)  tu  me  commonuisti  haud  male. 
Videor  vidisse  hic  forma  persimilem  tui,  16 

Eadem  statura. 

Sag.  Quippe  qui  frater  siet. 
Dord.  Sed  scire  vehmus,  quod  tibi  nomen  siet. 
Tox.  Quid  attinet  nos  scire  ? 

Sag.  Ausculta  ergo,  ut  scias  : 
Vaniloquidorus,  Virginisvendonides,  20 

Nugipolyloquides,  Argentiexterebronides, 
Tedigniloquides,  Nummorumexpalponides : 
Quodsemelarripides,  Nunquamposteaeripides. 
Dord.  Heu  !  hercle,  nomen  multis  modis  scriptum  'st 

tuum  ! 
Sag.  Ita  sunt  Persarum  mores :  longa  nomina      25 
Contortiplicata  habemus.     Numquid  casterum 
Voltis? 

Dord.  Vale. 

Sag.  Et  vos :  nam  animus  in  navi  'st  meus. 
Dord.  Cras  ires  potius ;  hodie  hic  cccnares.     Vale. 


ACTUS  IV.     SCENA  VII. 

TOXILUS.    DORDALLS.     SATURIO.    VlRGO. 

Tox.  Postquam  ilhc  abiit,  dicere  hic  quidvia  hcet- 
Nae,  hic  tibi  dies  illuxit  lucrificabilis  ! 
Nam  non  emisti  hanc,  verum  fecisti  lucri. 

2h3 

Dord.  Ule  quidein  jam  scit,  quicl  negoti  gesserit, 
Qui  niihi  furtivam  meo  periclo  vendidit.  5 

Argentum  accepit,  abiit.     Quid  ego  nunc  scio, 
An  jam  asseratur  haec  manu  ?  quo  illum  sequar? 
In  Persas  ?  nugas  ! 

Tox.  Credidi  gratum  fore 
Bencficium  meum  apud  te. 

Dord.  Immo,  equidem  gratiam 
Tibi,  Toxile,  habeo :  nam  sensi  te  sedulo  10 

IVIilii  dare  bonam  operam. 

Tox.  Tibin'  ego  ?  immo,  [serio.] 
Dord.  Atat !  oblitus  sum  intus  dudum  edicere, 
Quae  volui  edicta.     Asserva  hanc. 

Tox.  Salva  'st  haec  quidem. 
Virg.  Pater  nunc  cessat. 

Tox.  Quid  si  admoneam  ? 

Virg.  Tempus  est. 
Tox.  Heus,  Saturio  !  exi.  Nunc  est  illa  occasio  15 
Inimicum  ulcisci. 

Sat.  Ecce  me.     Numquid  moror  ? 
Tox.  Age,  illuc  abscede  procul  e  conspectu. 

Sat.  Tace! 
Tox.  Ubi  cum  lenone  me  videbis  colloqui, 
Tum  turbam  facito. 

Sag.  Dictum  sapienti  sat  est. 


ACTUS  IV.    SCENA  VIII. 

DORDALUS.     TOXILUS. 

Dord.  Transcidi  loris  omneis  adveniens  domi ; 
Ita  mi  supellex  squalet,  atque  aedes  mese. 
Tux.  Redis  tu  tandem  ? 

Dord.  Redeo. 

Tox.  Nae,  ego  hodie  tibi 
Bonam  vitam  feci. 

Dord.  Fateor  habere  gratiam. 

Tox.  Num  quidpiam  aliud  me  vis  ? 

Dunl.  Ut  bene  sit  tibi.  5 
Tox.  Pol,  istuc  quidem  jam  ego  omne  usurpabo  domi : 
Nam  jam  inclinabo  me  cum  liberta  tua. 


ACTUS  IV.     SCENA  IX. 

Satlrio.   Dordalus.   Virgo. 

Sat.  Nisi  ego  illunc  hominem  perdo .... 

Dord.  Perii ! 

Sat.  Atque  optume 
Eccum  ipsum  ante  aedeis. 

Virg.  Salve  multum,  mi  pater. 
Sat.  Salve,  mea  gnata. 

Dord.  Hei !  Persa  me  pessumdedit. 
Virg.  Pater  hic  meus  est. 

Dord.  Hem  !  quid  ?  pater  ?  perii  oppido  ! 
Quid  ego  igitur  cesso  infelix  lamentarier  5 

3Iinas  sexaginta  ? 

Sat.  Ego  (pol)  te  faciam,  scelus, 
Te  quoque  etiam  ipsum  ut  lamenteris. 

Dord.  Occidi ! 
Sat.  Age,  ambula  in  jus,  leno. 

Dord.  Quid  me  in  jus  vocas  ? 
Sat.  Hli  apud  praetorem  dicam  :  sed  ego  in  jus  voco. 
Dord.  Nonne  antestaris? 

Sat.  Tuan'  ego  causa,  camifex,  10 
Quoiquam  mortali  libero  aureis  atteram  ? 
Qui  hic  commercaris  civeis  homines  Hberos. 
Dord.  Sine  dicam. 

Sat.  Nolo. 

Dord.  AudL 

Sat.  Sum  surdus :  ambula. 
Sequere  hac,  scelesta  feles  virginaria  ! 
Sequere  hac,  mea  gnata,  me  usque  ad  pnetorem. 

Virg.  Sequor.  15 


356  PERSA.  V.  J. 

ACTUS  V.    SCBNA  I. 
Toxills.   Sagaristio.   Lemntselene. 

Tox.  Hostibus  victis,  civibus  salvis,  re  placida,  pa- 

cibus  perfectis, 
Bello  exstincto,  re  bene  gesta,  integro  exercitu  et 

praesidiis, 
Quom  bene  nos,  Jupiter,  juvisti,  Diique  alii  omnes 

ccelipotentes, 
Ea.  vobis  grates  habeo,  atque  ago ;  quia  probe  sum 

ultus  meum  inimicum. 
Nunc,  ob  eam  rem,  inter  participes  dividam  prscdam, 

et  participabo.  5 

Ite  foras :    hic  volo  ante  ostium  et  januam  meos 

partdcipes  bene  accipere. 
Statuite  hic  lectulos ;  ponite  hic,  quse  assolent.   Hic 

statui  volo  primum 
Aquilam  mihi :  unde  ego  omneis  hilaros,  lubenteis, 

laetificanteis  faciam  ut  fiant, 
Quorum  opera  hax  mihi  facilia  factu  facta  sunt,  quse 

volui  effieri. 
Nam  improbu'st  homo,  qui  beneficium  scit  sumere, 

et  reddere  nescit.  10 

Lem.  Toxile  mi,  cur  ego  sine  te  sum  ?  cur  autem  tu 

sine  me  es? 

Tox.  Agedum  ergo, 
Accede,  mea,  ad  me,  atque  amplectere  sis. 

Lem.  Ego  vero.     O  !  nihil  magis  dulce  'st ! 
Sed  (amabo),  oculus  meus,  quin  lectis  nos  actutum 

commendamus  ? 
Tox.  Omnia,  quae  tu  vis,  ea  cupio. 

Lem.  Mutua  fiunt  a  me.  Age,  age,  age  ergo, 
Tu,  Sagaristio,  accumbe  in  summo. 

Sag.  Ego  nihil  moror :  cedo  [partem,  quam] 
pepigi.  15 

Tox.  Temperi. 

Sag.  Mihi  istuc  "  Temperi "  sero  'st 

Tox.  Hoc  age ;  accumbe  :  hunc  diem 

suavem  10 

Meum  natalem  agitemus  amcenum.     Date  aquam 

manibus :  apponite  mensam. 
Do  hanc  tibi  florentem  florenti :  tu  hic  eris  dictatrix 
nobis.     Age,  puere, 
,   A  summo  septenis  cyathis  committe  hos  ludos  :  move 
manus  ;  propera. 
Pasgniuin  !  tarde  cyathos  mihi  das :  cedo  sane.  Bene 
mihi,  bene  vobis,  bene  amicas  mea? !  20 

Optatus  hic  mihi  dies  datus  hodie  'st  ab  Diis,  quia 

te  Ucet  liberam  me  amplecti. 
Lem.  Tua  factum  opera.   Bene  omnibus  nobis  !  hoc 

mea  manus  tuae  poculum  donat, 
Ut  amantem  amanti  decet. 
Tox.  Cedo. 

Lem.  Accipe. 

Tox.  Bene  ei  qui  [non]  invidet  mihi, 
Et  ei  qui  hoc  gaudio  gaudet. 


ACTUS  V.    SCENA  II. 

DORDALLS.     TOXILLS.     SAGARISTIO.     LEMM- 
SELENE.     PlGNItM. 

Dord.  Qui  sunt,  qui  erunt,  quique  fuerunt,  quique 

futuri  sunt  posthac, 
Solus  ego  omnibus  antideo  facile,  miserrumus  ho- 

minum  ut  vivam. 
Perii !  interii !  pessumus  hic  mihi  dies  hodie  illuxit ! 

corruptor 
Ita  me  Toxilus  perfabricavit,  ita-que  mearn  rem  di- 

vexavit. 
[  Verriculum]   argenti  miser  ejeci :   amisi ;  neque, 

quamobrem  ejeci,  habeo.  5 

Qui  illum  Persam,  atque  omneis  Persas,  atque  etiam 

omneis  personas  0 

3Iale  Dii  omnes  perdant !  ita  miser !  Toxilus  haec 

mihi  concivit. 
Quia  ei  ridem  non  habui  argenti,  eo  mihi  eas  ma- 

chinas  molitu'st : 
Quem  ( pol)  ego  ut  non  in  cruciatum  atque  in  com- 

pedes  cogam,  si  vivam, 
Siquidem  huc  unquam  herus  redierit  ejus,  quod  spe- 

ro  . .  . .  Sed  quid  ego  adspicio  ?  10 

Hoc  vide !   quae  haec  fabula  'st  ?    pol,  hic  quidem 

potant :  aggrediar.     O  bone  vir  ! 
Salveto  !  et  tu,  bona  liberta ! 

Tox.  Dordalus  hic  quidem  est. 

Sag.  Quin  jube  adire. 
Tox.  Adi,  si  libet.    Agite,  applaudamus.    Dordale, 

homo  lepidissume,  salve. 
Locus  hic  tuus  est ;   huc  accumbe.     Ferte  aquam 

pedibus.     PraebeV  tu,  puere  ? 
Dord.  Ne  sis  me  uno  digito  attigeris,  ne  te  ad  terram, 

scelus,  affligam.  15 

Pceg.  At  tibi  ego  hoc  continuo  cyatho  oculum  ex- 

cutiam  tuum. 
Dord.  Quid  ais,  crux,  stimulorum  tritor  ?  quomodo 

me  hodie  vorsavisti ! 
Ut  me   in  tricas  conjecisti !     Quemodo  de  Persa 

manus  mihi  adita  'st ! 
Tox.  Jurgium  hinc  auferas,  si  sapias. 

Dord.  At,  bona  liberta,  haec  scivisti, 
Et  me  celavisti  ? 

Lem.  Stultitia  'st,  quoi  bene  esse  licet,  eum 
prasvorti  20 

Litibus.     Posterius  istaec  te  magis  par  agere  'st. 

Dord.  Uritur  cor  mihi. 
Tox.  Da  illi  cantharum:  exstingue  ignem,  si  cor 

uritur,  caput  ne  ardescat 
Dord.  Ludos  me  facitis ;  intelligo. 

Tox.  ViV  cinaedum  novum  tibi  dari, 
Pa?gnium  ?  23 

Quin  elude,  ut  soles,  quando  Hber  locu'st  hic. 
Hui !  babae  !  basilice  te  intulisti  et  facete.  25 

Pixg.  Decet  me  facetum  esse  :  et  hunc  irridere 
Lenonem  lubido  'st,  quando  dignu'st. 
Tox.  Perge,  ut  cceperas. 

Pceg.  Hoc,  leno,  tibi. 
Dord.  Perii !  perculit  me  prope. 

Pceg.  Hem  !  serva  rursum. 
Dord.  Delude,  ut  lubet,  herus  dum  hinc  abest.    30 
Pceg.  VideV,  ut  tuis  dictis  pareo? 
Sed  quin  tu  meis  contra  item  dictis  servis, 
Atque  hoc,  quod  tibi  suadeo,  facis  ? 

Dord.  Quid  est  id  ? 
Pceg.  Restim  tu  tibi  cape  crassam,  ac  suspende  te. 
Dord.  Cave  sis  me  attingas ;  ne  tibi  hoc  scipione  35 
ATaluni  magnum  dem. 

Pceg.  Utere ;  te  condono. 
Tox.  Jamjam,  Paegnium,  da  pausam  *  *  * 
Dord.  Ego  (pol)  vos  eradicabo. 

Pceg.  At  te  ille,  qui  supra  nos  habitat, 
Qui  tibi  male  volt,  maleque  faciet.     Non  hi  dicunt, 

verum  ego. 
Tox.  Age,  circumfer  mulsum ;  bibere  da  usque  plenis 
cantharis.  40 

Jamdiu  factum  'st,  postquam  bibimus:    nimis  diu 

sicci  sumus. 
Dord.  Dii  faciant,  ut  id  bibatis,  quod  vos  nunquam 

transeat. 
Pceg.   Nequeo,  leno,   quin  tibi  saltem  staticulum 

dem,  olim  quem  Hegea 
Faciebat.     Vide  vero,  si  tibi  satis  placet. 

Sag.  Me  quoque  volo 
Reddere,  Diodorus  quem  olim  faciebat  in  Ibnia.  45 
Dord.  Malum  ego  vobis  dabo,  nisi  abitis. 

Sag.  Etiam  muttis,  impudens  ? 
Jam  ego  tibi,  si  me  irritassis,  Persam  adducam  denuo. 


360  PERSA.  V.  2. 

Dord.  Jam  taceo,  hercle.     Atque  tu  Persa  es,  qui 
me  usque  admutilavisti  ad  cutem.  48 

Tox.  Tace,  stulte :  hic  ejus  geminus  est  frater. 
Dord.  Hiccine  'st  ? 

To.r.  Ac  geminissumus. 
Dord.  Dii  Deaeque  et  te  et  geminum  fratrem  ex- 
crucient. 

Sag.  Qui  te  perdidit :  50 

Nam  ego  nihil  merui. 

Dord.  At  enim,  quod  ille  meruit,  tibi  id  obsit, 
volo. 
Tox.    Agite,   sultis ;    hunc  ludificemus,   nisi    non 
dignu'st. 

Sag.  Non  opu'st. 
Lcm.  At  me  haud  par  est. 

Tox.  Eo  credo,  quia  non  inconciliavit, 
quom  te  emo. 
Lcm.  Attamen. 

Tox.  Non  tamen ;  cave  ergo  sis  malo,  et 

sequere  me. 

Te  mihi  dicto  audientem  esse  addecet :  nam  ( hercle) 

absque  me  55 

Foret  et  meo  prasidio,  hic  faceret  te  prostibilem  pro- 

pediem. 
Sed  ita  pars  libertinorum  'st :  nisi  patrono  qui  ad- 

vorsatus  est, 
Nec  satis  liber  sibi  videtur,  nec  satis  frugi,  nec  satis 

honestus ; 
Ni  id  efficit,  ni  ei  male  dixit,  ni  grato  ingratus  re- 

pertus  est. 
Lcrn.  Pol,  benefacta  tua  me  hortantur,  tuo  ut  im- 
perio  paream.  G0 

Tox.  Ego  sum  tibi  patronus  plane,  qui  huic  pro  te 

argentum  dedi. 
Pro  hisce  hunc  volo  ludificari. 

Lem.  M eo  ego  in  loco  sedulo  curabo. 
Dord.  Certo  illi  homines  mihi  nescio-quid  mali  con- 
sulunt,  quod  faciant. 

Sa  g.   Heus  vos  !  03 
Tox.  Quidais? 

Sag.  Hiccine  Dordalus  est  leno,  qui  hic 
liberas  virgines  .  . . .  ? 
Hiccine  est,  qui  fuit  quondam  fortis? 

Dord.  Quae  haec  res  est  ?  Hc-i !  colaphum 
icit !  iio 

Malum  vobis  dabo. 

Tox.  At  tibi  nos  dedimus,  dabimusque  etiam. 
Dord.  Hei !   nates  pervelht. 
Pceg.  Licet :  jamdiu  saepe  sunt  expunctoe. 

Dord.  Lcquere  tu  etiam,  frustum  pueri  ? 
Lem.  Patrone,  i  intro  (amabo)  ad  ccenam. 

Dord.  31  ea  ignavia,  tu  nunc  me  irrides  ? 
Lcm.  Quiane  te  voco,  bene  ut  tibi  sit  ? 

Dord.  Nolo  mihi  bene  esse. 

Lcm.  Ne  sit. 

Tox.  Quid   igitur  ?  sexcenti  nummi  quid   agunt  ? 

quas  turbas  danunt !  70 

Dord.  Male  disperii !   Sciunt  referre  probe  inimico 

gratiam. 
Tox.  Satis  sumsimus  supplici  jam. 

Dord.  Fateor ;  manus  vobis  do. 

Tox.  Et  post  dabis 
Sub  furcis.     Abi  intro. 
Sag.  In  crucem. 

Dord.  Anne  hic  parum  exercitum 
Hice  me  habent  ? 

Tox.  Convenisse  te  Toxilum  memineris. 
Spectatores,  bene  valete  :  leno  periit.     Plaudite,  1b 

